
Fsipuhe 


Vuonna 2010 perustetun Itä-Suomen yliopiston yhteiskuntatieteiden 
laitoksella on koko sen olemassaolon ajan pohdittu mahdollisuuksia 
hyödyntää laitoksen monitieteistä asiantuntemusta ja vahvistaa sen 
tutkija-opettajien keskinäistä yhteistyötä. Eräänä juonteena näissä 
pohdinnoissa syntyi toive (jonka taisi alun perin esittää professori 
Leena Koski) kerätä laaja, eri tieteenalojen tutkijoita palveleva tutki- 
musaineisto, joka kartoittaisi yhden paikkakunnan elämää mahdol- 
lisimman monipuolisesti. Ajateltiin, että tällainen aineisto palvelisi 
sellaisenaan tutkijoita, tutkimusmenetelmien opettajia ja tutkielmia 
tekeviä opiskelijoita sekä toimisi pohjana myöhemmille täydentäville 
aineistonkeruille. Helsingin yliopiston sosiaalipsykologian laitoksel- 
la vastaavanlaista aineistoa on kerätty seuranta-asetelmalla jo vuosi- 
kymmeniä, kohteena Pyhtää. 

Vuodeksi 2016 laitoksella oli budjetissaan liikkumavaraa, joka 
mahdollisti tämän toiveen toteuttamisen. Tutkimuspaikkakunnan 
valintaan ja aineistonkeruun suunnitteluun osallistui laajapohjai- 
sesti laitoksen eri kampuksilla (Joensuu ja Kuopio) ja eri tieteenaloilla 
(sosiaalipedagogiikka, sosiaalityö, sosiaalipsykologia, sosiologia, 
yhteiskuntapolitiikka) työskentelevää henkilöstöä. Aineisto kerättiin 
2016-2017 ja se on siitä pitäen ollut laitoksen tutkijoiden ja opetta- 
jien käytettävissä. Tähän mennessä aineiston pohjalta on ilmestynyt 

kaksi artikkelia kansainvälisissä julkaisuissa ja lisää julkaisuja on 
valmisteilla. 

Laitoksen johtajana toimi aineiston keruun aikana professori Juha 
Hämäläinen ja varajohtajana professori Eeva Jokinen. Kiitos heille 
aineistonkeruun mahdollistamisesta. Aineistonkeruun vastuuhenki- 
lönä toimi professori Vilma Hänninen. Aineistonkeruun käytännön 
toteutuksesta huolehtivat projektitutkijat YTM Katja Lötjönen (kyse- 
lyaineisto) sekä YTM Joona Kettunen ja YTT Susanna Rautio (haas- 
tatteluaineisto). Projektitutkijat tekivät suurenmoisen työn, mistä 
heille lämpimät kiitokset. 

Halusimme koota hankkeen ensimmäisistä tuloksista teoksen, 
jossa olisi yksiin kansiin koottuna ja suurenkin yleisön tavoitettavissa 
olevana erittelyä varkautelaisten arjen eri puolista. Tämän tavoitteen 
toteutuma on käsillä oleva kirja. Kiitos Katja Lötjöselle aloitteesta sen 
tekemiseen! 

Aineistonkeruun yhteydessä olimme yhteydessä Varkauden 
kaupunginjohtajaan Hannu Tsupariin sekä kaupungin tiedotus- ja 
markkinointipäällikkö Kaisu Tolvaseen. Lisäksi vierailimme Stora 
Enson tehtaalla, missä saimme arvokasta tietoa tehtaan historiasta 
ja nykyisestä toiminnasta. Kiitämme näitä tahoja henkisestä tuesta 
aineistonkeruulle. 

Kirjan artikkelien kirjoittajakunnasta kukaan ei ole voinut pa- 
neutua kirjoittamiseen täysitoimisesti. Siitä huolimatta kaikki ovat 
täyttäneet kirjoittajalupauksensa hyvin ja viimeistelleet tekstejään 
vähintään suurin piirtein heille annetun aikataulun mukaisesti. 
Lämpimät kiitokset koko joukolle! 

Kiitoksemme ansaitsee myös Tampere University Press, joka on 
hyväksynyt kirjan julkaisuohjelmaansa ja tukenut eri tavoin sen vii- 
meistelyssä. Käsikirjoituksen nimettömät arvioijat antoivat arvokas- 
ta palautetta artikkelien ensi versioista, ja kielenhuollossa auttoivat 
Tampereen yliopiston Monikielisen viestinnän ja käännöstieteen 
maisteriohjelman opiskelijat yliopisto-opettaja Marika Hakolan joh- 
dolla — kiitos heille kaikille! Erityiskiitos kuuluu tietoasiantuntija 

Esipuhe 


Anna Ruthille hyvästä yhteistyöstä julkaisuprosessin eri vaiheissa. 
Suuri kiitos myös tekstin taittaneelle Soile Levälahdelle käsikirjoi- 
tuksen loihtimisesta kirjaksi. 

Lämpimimmät kiitoksemme kuuluvat niille varkautelaisille, 
jotka käyttivät aikaansa vastatakseen tutkimuksemme kyselyyn tai 
keskustellakseen haastattelijan kanssa. Toivomme, että tästä kirjasta 
on hyötyä varkautelaisille ja muille vastaavanlaisissa kaupungeissa 
asuville ihmisille sekä kaupunkien kehittäjille. 


Tampereella, Naantalissa ja Kuopiossa 28.9.2020 


Vilma Hänninen, Antti Kouvo, Pekka Kuusela 

Johdanto 


Varkautta tutkimassa 


Pekka Kuusela, Vilma Hänninen & Antti Kouvo 


Viime vuosikymmeninä alueiden kehitys on eriytynyt niin Suomessa 
kuin muissakin teollistuneissa länsimaissa. Osa kaupungeista on 
muodostunut kasvukeskuksiksi, mutta muut joutuvat taiteilemaan 
väestön pienenemisen ja ikääntymisen sekä erityisesti entisten teol- 
listen työpaikkojen vähenemisen tuottamien haasteiden kanssa. 
Liian vähän tiedetään siitä, mitä tällaiset muutokset merkitsevät 
asukkaiden hyvinvoinnin ja asuinpaikkaan liittyvien kokemusten 
kannalta. Näitä ilmiöitä on tarkasteltu muun muassa pikkukaupun- 
kitutkimuksen, teollisuuden purkautumisen seurausten tutkimuk- 
sen ja jälkiteollisia kaupunkeja koskevan tutkimuksen perinteissä’. 
Tämän kirjan tarkoituksena on kuvata ihmisten elämää ja hyvin- 
vointia pienessä suomalaisessa, pitkän teollisuushistorian omaavassa 
ja rakennemuutoksen tuottamien muutosten keskellä sinnittelevässä 


' Kytkentää näihin avataan tämän kirjan Päätteeksi-luvussa. 

kaupungissa. Esimerkkinä tällaisesta kaupungista on kirjassamme 
Varkaus. Ensimmäinen kirjan artikkeleista esittelee Varkauden his- 
toriaa 1900-luvun alusta nykypäivän tilanteeseen, ja muut erittelevät 
varkautelaisten arkea vuosina 2016-2017. 

Kirjan nykypäivää käsittelevät artikkelit pohjautuvat Itä-Suomen 
yliopiston yhteiskuntatieteiden laitoksella kerättyyn monitieteiseen 
Arki Varkaudessa -aineistonkeruuhankkeeseen. Aineistoa kerättiin 
vuosina 2016-2017 laajan aikuisikäisiin kohdistuneen väestökyselyn 
sekä nuorille aikuisille suunnattujen haastattelujen avulla. Lisäksi 
haastattelijat havainnoivat varkautelaista elämää”. Käsillä olevan kir- 
jan tavoitteena on esitellä aineistojen valossa monipuolisesti varkau- 
telaisen arjen eri puolia. 

Lähtökohtana aineiston keruulle oli ajatus valita kohteeksi 
Itä-Suomelle tyypillinen kunta, jonka rakenteelliset ja yhteisölliset 
muutokset heijastelisivat yleisesti sitä, millaisia muutoksia vastaa- 
vanlaiset kunnat ovat käymässä läpi Suomessa. Kohteeksi valikoitui 
Varkaus, josta on jo aiemmin julkaistu muun muassa paikallishis- 
toria, liiketaloustieteellistä tutkimusta vanhan teollisuuskaupungin 
rakennemuutoksesta globalisaatiossa ja ikääntyneiden varkautelais- 
ten yleiseen hyvinvointiin liittyvää yhteiskuntatieteellistä tutkimusta 
(Itkonen 2000, 2004; Lovio ym. 2006; Lovio 2007; Kärnä 2009). 


Taustatietoa Varkaudesta 


Seuraavassa kuvaamme Varkautta kaupungin verkkosivuilta (www. 
varkaus.fi) saatujen tietojen, rekistereistä saatavien avaintietojen ja 
YLE:n vaalitulospalvelun tietojen valossa. Jälkimmäisten kohdalla 
vertaamme Varkautta muuhun Pohjois-Savoon sekä Suomeen yleen- 
sä. 

Maantieteellisesti Varkaus on Pohjois-Savon eteläisin kunta. Pai- 
kannimenä Varkaus on ollut käytössä jo 1500-luvulta lähtien (alun 


? Aineistosta ja sen keruusta kerrotaan tarkemmin kirjan liitteessä 1. 

Johdanto 


perin muodossa Warkaus). Varkaus oli kuntamuodoltaan kauppala 
vuosina 1929-1961 ja kaupunki vuodesta 1962 lähtien. Pinta-alaltaan 
Varkaus on runsaan 524 km”:n kokoinen, josta vesialaa on 138 km? 
ja rantaviivaa 940 kilometriä. Kartan muodossa Varkauden sijaintia 
voidaan havainnollistaa osana Pohjois-Savoa ja koko Suomea seuraa- 
vasti (Kuvio 1): 


Kuvio 1. Varkaus osana Pohjois-Savon maakuntaa ja Suomea. 


Kangaslammin kunta liittyi 1. tammikuuta 2005 osaksi Varkautta. 
Naapurikuntia ovat Heinävesi, Joroinen, Leppävirta, Rantasalmi ja 
Savonlinna. Etäisyyttä on linnuntietä Helsinkiin 286 km, Mikkeliin 
77 km, Jyväskylään 110 km, Joensuuhun 102 km ja Kuopioon 65 km. 

Varkauden kaupungin aluetta pirstovat tiheästi sijaitsevat järvet 
ja niiden lahdet - Varkauden kunnassa on 120 järveä. Varsinaisella 
kaupunkialueella on 25 kaupunginosaa ja siihen vuonna 2005 liite- 
tyllä Kangaslammen alueella 13 kylää. Kaupungilla on kolme järven- 
lahtien erottamaa keskusta: Ahlströmin tehtaan ympärille raken- 
tunut Päiviönsaari, joka on kaupungin perinteikäs hallinnollinen 
keskus, uusi kaupallinen keskus Taulumäki sekä perinteinen työväen 

asuinalue Kommila. Lisäksi Kangaslammella on oma keskustansa, 
kirkonkylä. 

Varkauden työnantajista suurin on aaltopahvin raaka-ainetta 
valmistava Stora Enso (250-500 työntekijää). Erikoisuutena voidaan 
mainita paperitehtaan lauhdevettä hyödyntävä sammenkasvattamo 
(Carelian Caviar), joka tuottaa kaviaaria kansainvälisille markkinoil- 
le. 

Varkauden asukasluku on noin 20 ooo. Vielä vuonna 2006 asuk- 
kaita oli 24 269 - asukasluku on pienentynyt tasaisesti. Väestö on 
muihin kuntiin nähden suhteellisen iäkästä, ja eläkeläisten määrä on 
suurempi kuin kunnissa keskimäärin. Varkaus kuuluu muuttotappi- 
okuntiin. (Taulukko 1.) Asukkaiden väheneminen etenkin 2000-lu- 
vulla johtuu suurelta osin paperiteollisuuden kokemasta rakenne- 
muutoksesta, jonka seurauksena työpaikat alalla ovat vähentyneet 
huomattavasti myös Varkauden tehtailla. Varkaudessa työvoimaan 
kuuluvien osuus on pienempi ja työttömien osuus suurempi kuin 
kunnissa yleensä. Ulkomaalaisväestön osuus on suhteellisen mata- 
la, kuten koko Pohjois-Savossa. (Taulukko 1.) Väestön pienenemistä 
heijastaa alle 15-vuotiaiden vähentynyt ja yli 64-vuotiaiden kasvanut 
osuus väestöstä 1990-luvulta lähtien. Väestön ikääntyminen näkyy 
syntyvyyden jyrkkänä laskuna ja huoltosuhteen heikkenemise- 
nä. Varkauden elinkeinorakenne on edelleen teollisuuskaupungille 
ominainen: kolmannes työpaikoista on jalostuksen eli teollisuuden 
piirissä, ja alkutuotannosta (maanviljelystä) saa elantonsa vain pie- 
ni osa. Palvelualan työpaikkojen osuus on pienempi kuin kunnissa 
yleensä. Merkille pantavaa on työttömien suuri osuus, lähes viiden- 
nes työvoimasta v. 2014. 

Varkaus on puolueiden kannatuksen suhteen omintakeinen kau- 
punki. Kokoomusta lukuun ottamatta kaikkien puolueiden kanna- 
tusosuudet olivat Varkaudessa ainakin vuoden 2016 kunnallisvaaleis- 
sa vähintään jossain määrin erilaisia kuin muualla Pohjois-Savossa ja 
koko maassa. Teollisuuspaikkakunnan menneisyys ja nykyisyyskin 
näkyvät korkeassa vasemmistopuolueiden yhteiskannatuksessa (SDP 
ja VAS = 54,3%). 

Taulukko 1. Tilastokeskuksen Varkauden, Pohjois-Savon ja koko maan avain- 


luvut 2016 sekä kuntavaalien tulos 2012 (Tilastokeskus 2019, YLE)? 


Avainluku, tiedot vuodelta Varkaus 2016 Pohjois-Savo Koko maa 
Taajama-aste, %, 2015 91,7 75,6 85,4 
Väkiluku, 2015 21 638 248 129 5 487 308 
Vakiluvun muutos edellisesta vuodesta, %, 2015 -1,0 -0,1 0,3 
Alle 15-vuotiaiden osuus väestöstä, %, 2015 13,0 15,1 16,3 
15-64 -vuotiaiden osuus väestöstä, %, 2015 60,5 62,2 63,2 
Yli 64-vuotiaiden osuus väestöstä, %, 2015 26,5 22,6 20,5 
Ruotsinkielisten osuus väestöstä, %, 2015 0,2 0,1 5,3 
Ulkomaan kansalaisten osuus väestöstä, %, 2015 2,3 1,9 42 
Syntyneiden enemmyys, henkilöä, 2015 -107 -606 2 980 
Kuntien välinen muuttovoitto/-tappio, henkilöä, 2015 -151 -14 0 
Rivi- ja pientaloissa asuvien asuntokuntien osuus, %, 57,9 42,9 40,0 
2015 
Vuokra-asunnoissa asuvien asuntokuntien osuus, %, 30,6 31,1 31,8 
2015 
Vähintään toisen asteen tutkinnon suorittaneiden osuus 69,0 71,4 70,7 
15 vuotta tayttaneista, %, 2015 
Korkea-asteen tutkinnon suorittaneiden osuus 15 25,0 26,5 30,0 
vuotta täyttäneistä, %, 2015 
Työllisyysaste, %, 2014 58,7 64,7 68,0 
Asuinkunnassaan työssäkäyvien osuus, %, 2014 79,7 75,0 66,7 
Työttömien osuus työvoimasta, %, 2016 15,4 14,8 13,7 
Eläkeläisten osuus väestöstä, %, 2014 33,2 28,7 24,6 
Taloudellinen huoltosuhde, 2014 190,6 157,5 140,6 
Alkutuotannon työpaikkojen osuus, %, 2014 1,6 6,6 3,3 
Jalostuksen työpaikkojen osuus, %, 2014 33,1 19,6 20,6 
Palvelujen työpaikkojen osuus, %, 2014 64,3 2 74,9 
Vuosikate, euroa/asukas, 2014 291,4 374,8 406,1 
Kuntavaalit 2012 SDP 36,3 SDP 18,0 SDP 19,6 
KOK 18,0 KOK 17,0 KOK 21,9 
KD 15,7 KD 5,0 KD 3,7 
VAS 11,9 VAS 9,3 VAS 8,0 
KESK 8,0 KESK 30,8 KESK 18,7 
PS 9,5 PS 13,8 PS 12,3 
VIHR 0,6 VIHR 4,9 VIHR 8,5 
Muut 0,8 RKP 4,7 
Muut 1,7 


* Lihavoinnilla on merkitty ne Varkautta koskevat luvut, jotka poikkeavat selvästi 


muun Pohjois-Savon luvuista. 

Varkautelaisten arkielämän kannalta tärkeät tiedot koskevat sen kou- 
lutus-, kulttuuri- ja vapaa-ajan palveluita. Kaupungin oppilaitoksia 
ovat yhdeksän peruskoulua ja yksi lukio sekä Savonia-ammattikor- 
keakoulun Varkauden kampus, Pohjois-Savon ammatti- ja aikuiso- 
piston toimipiste ja Soisalo-opisto. Kulttuuritarjontaa tuottavat teat- 
teri ja konserttisali, Varkauden museo ja taidemuseo, Mekaanisen 
musiikin museo ja Taidekeskus Väinölä. Kaupunkilaisia palvelee 
myös kaksi kirjastoa. Liikuntaa mahdollistaa mm. 160 km kattava 
latuverkosto. Kaupunki tunnetaan jääpallokaupunkina Warkauden 
Pallo -joukkueen ansiosta. Varkauden nähtävyyksiä ovat vesitornin 
näköalatasanne, Taipaleen kanava-alue, Komminselän silta, Kämä- 
rin saari ja Ämmänkoski. Hyvät tie- ja liikenneyhteydet mahdollista- 
vat myös Kuopion kaupungin palvelujen hyödyntämisen. 


Kirjan rakenne ja luvut 


Eri tieteenaloja (sosiaalipsykologia, sosiaalityö, sosiologia ja yhteis- 
kuntapolitiikka) edustavat kirjoittajat ja kirjoittajaryhmät ovat hyö- 
dyntäneet tämän kirjan lukuina julkaistavissa artikkeleissaan Arki 
Varkaudessa -aineistonkeruuhankkeen aineistoa.* 

Kirjan neljä ensimmäistä artikkelia käsittelevät Varkauden histo- 
riaa ja varkautelaisten elämän puitteita. Kirjan aloittaa Hannu Itko- 
sen ja Arto Nevalan katsaus Varkauden historiaan ja teollistumisen 
vaiheisiin viime vuosikymmeniin saakka. Sen aineistona ovat aiem- 
mat Varkauden historiaa koskevat tutkimukset ja paikallishistoriat. 
Tämän jälkeen Antero Puhakka erittelee omassa artikkelissaan var- 
kautelaisten työpaikkoja, käsityksiä työstä ja työhön liittyviä näke- 
myksiä tulevaisuudesta Arki Varkaudessa -hankeen kyselyaineiston 
ja Tilastokeskuksen tietojen pohjalta. Anna-Maija Castrenin ja Antti 


+ Arki Varkaudessa -aineistosta on syksyyn 2020 mennessä valmistunut kaksi 


englanninkielistä artikkelia (Toikko & Pehkonen 2018 ja Toikko, Yerkin & 
Pehkonen 2018). 

Kouvon artikkelissa näkökulma siirtyy kyselyaineistoa hyödyntäen 
varkautelaisten perherakenteisiin ja heidän käsityksiinsä siitä, keiden 
he katsovat kuuluvan perheeseensä. Osan lopuksi Vilma Hänninen 
ja Katja Lötjönen erittelevät varkautelaisten sosiaalisia suhteita kyse- 
ly- ja haastatteluaineiston valossa. Artikkelissa tarkastellaan henki- 
lökohtaisten sosiaalisten suhteiden määrää ja keskinäisen sosiaalisen 
tuen saatavuutta, yksinäisyyden ja erilaisuuden kokemuksia, kuulu- 
mista erilaisiin sosiaalisiin ryhmiin ja lopuksi sosiaalisten suhteiden 
yhteyttä onnellisuuden kokemuksiin. 

Seuraavissa kahdessa artikkelissa näkökulma tarkentuu varkaute- 
laisten hyvinvointiin. Ensin Reeta Kankaanpään, Tomi Mäki-Oppaan 
ja Marja Vaaraman artikkelissa eritellään varkautelaisten elämänlaa- 
tua yhteiskunnan sosiaalisen laadun viitekehyksestä. Artikkelissa ra- 
kennetaan kyselyaineiston pohjalta Varkauden asukkaiden terveys- 
ja hyvinvointiprofiili, jota verrataan Pohjois-Savon ja koko Suomen 
vastaaviin profiileihin. Tarkastelussa hyödynnetään myös Terveyden 
ja hyvinvoinnin laitoksen Alueellinen terveys, hyvinvointi ja palve- 
lut (ATH) -tutkimuksen tuloksia. Sen jälkeen Aini Pehkosen ja Timo 
Toikon artikkelin aiheena ovat varkautelaisten kokeman paikkasi- 
doksen yhteys koettuun hyvinvointiin työttömien ja työllisten ryh- 
missä. 

Kirjan kolme viimeistä artikkelia painottuvat nuoriin aikuisiin ja 
heidän arkielämäänsä kysely- ja haastatteluaineiston pohjalta. Niistä 
ensimmäisessä Pekka Kuusela, Katja Lötjönen ja Mikko Saastamoi- 
nen erittelevät varkautelaisia nuoria aikuisia sukupolvitutkimuksen 
näkökulmasta hyödyntäen kysely- ja haastatteluaineistoja. Näin syn- 
tyy kuva siitä, missä määrin varkautelaiset nuoret aikuiset edustavat 
niin sanottua Y-sukupolvea työelämäorientaatioltaan, koulutusva- 
linnoiltaan, tietotekniikan käytöltään ja harrastuksiltaan. Seuraa- 
vassa artikkelissa Mervi Issakainen ja Vilma Hänninen tarkastelevat 
nuorten aikuisten haastattelujen valossa sitä, millaisia myönteisiä ja 
kielteisiä merkityksiä nämä liittävät Varkauteen asuinpaikkana elä- 
mänkulkunsa ja nykyisen elämäntilanteensa näkökulmasta. Nuoria 

aikuisia koskevan artikkeliosuuden päättää Janissa Miettisen, Taru 
Kekonin, Riitta Vornasen ja Juha Hämäläisen artikkeli, jossa tarkas- 
tellaan yhtäältä perheellisten nuorten aikuisten turvallisuuden ko- 
kemuksia ja toisaalta sitä, millaisia kokemuksia heillä on sosiaali- ja 
terveyspalveluista. Artikkelissa yhdistetään toisiinsa kyselyaineiston 
tilastollinen analyysi ja haastatteluaineiston erittely. 

Kirjan viimeisessä luvussa Vilma Hänninen kokoaa kirjan lankoja 
yhteen. Luvussa eritellään vielä hiukan varkautelaisten eriarvoisuutta 
sekä suhteutetaan tuloksia kaupunkitutkimuksen perinteeseen. 

2 
Varkaus yhteiskunnallisten 
murrosten näyttämönä 


1900-luvun alusta nykypäivään 


Hannu Itkonen e~ Arto Nevala 


Tässä artikkelissa tarkastelemme Varkauden vaiheita 1900-luvun 
alusta 2010-luvulle. Aluksi luomme katsauksen paikkakunnan 
muotoutumiseen ja teollistumisen varhaisvaiheisiin 1800-luvulla. 
Ajanjakso muodostaa jäsennyksemme ensimmäisen kauden. Sen 
jälkeen tarkastelemme 1800-luvun lopulta alkaen kolmea kautta: 
toista maailmansotaa edeltänyttä ensimmäistä teollistumisaaltoa, 
Varkauden kauppalavaihetta 1920-luvun lopulta 1960-luvun alkuun 
sekä sitä seurannutta isojen rakennemuutosten aikaa, globalisaation 
kosketusta. Tavoitteenamme on kunkin kauden osalta nostaa esiin 
olennaiset piirteet elinkeinorakenteen ja yhteisön muutoksista. Lii- 
tämme Varkauden kehityskaaren suomalaiseen ja osin kansainväli- 
seen rakennemuutokseen. Artikkelimme perustuu pääosin olemassa 
olevaan Varkautta koskevaan tutkimukseen, myös siihen, jota olem- 
me itse tuottaneet lähes kolmen vuosikymmenen aikana. Lisäksi 
käytämme sanomalehtiaineistoa, tilastoja ja muita julkaisuja. 

Vilma Hänninen, Antti Kouvo ja Pekka Kuusela (toim.) (2020) 

Elämää sinnittelevässä pikkukaupungissa. Varkautelaisten arki ja hyvinvointi 

Varhainen teollistuminen ja 
teollisuusyhteisön muodostuminen 


Varkauden muotoutuminen teolliseksi paikkakunnaksi pohjautui 
1800-luvulla erinomaisiin luonnonoloihin eli puunjalostuksen sekä 
metalliteollisuuden tarvitseman raaka-aineen ja vesivoiman saata- 
vuuteen. Toinen tärkeä tekijä oli kuljetusyhteyksien kehittyminen. 
Taipaleen (vuonna 1840) ja Saimaan (vuonna 1856) kanavien val- 
mistumiset merkitsivät meriyhteyden avautumista ja tuotteiden suo- 
rempaa pääsyä maailmanmarkkinoille. Vuosisadan loppupuolella 
Varkaus teollistui nopeasti ja samalla sen teollinen rakenne moni- 
puolistui. Järvien rautamalmin hyödyntämisestä käynnistynyt ja 
aikaisempaa halvemman ja nopeamman niin sanotun putlausmene- 
telmän käyttöönoton jälkeen kasvanut metalliteollisuus sai rinnal- 
leen puunjalostuksen, joka oli varhaisimmillaan sahausta. Esimer- 
kiksi Huruskoskella käynnistettiin saha ja aloitettiin veneiden veisto 
vuonna 1834. Alueelle ilmaantui myös puusepän verstaita. Varkau- 
den 1800-luvun lopun merkittävin teollinen toimija Paul Wahl & Co. 
keskittyi sahaukseen ja konepajatoimintaan. Yhtiö rakensi vuosisa- 
dan puolivälin jälkeen Pirtinniemeen kompleksin, jossa valmistet- 
tiin muun muassa höyrylaivoja ja -kattiloita. Lisäksi yritys rakensi 
1870-luvulla Huruskoskelle modernia tekniikkaa hyödyntäneen put- 
laus- ja valssilaitoksen. (Jääskeläinen & Lovio 2003, 12-13; Soikkanen 
1963, 120-125.) 

Paikkakunnan teollisuuteen karttui monenlaista osaamista, var- 
sinkin kun myös Lehtoniemeen nousi 1800-luvun lopulla telakan, 
konepajan, sahan ja pienempiä verstaita sisältänyt teollinen keskit- 
tymä. Lehtoniemen kompleksin toiminta kasvoi nopeasti, ja vuoteen 
1913 mennessä veistämöllä ja konepajassa oli valmistunut 151 höy- 
rylaivaa, 266 höyrykonetta ja 238 höyrykattilaa. Enimmillään Lehto- 
niemen konepajalla ja veistämöllä työskenteli liki 200 ihmistä. Var- 
kauden tehtaiden metallipuolella oli samoihin aikoihin lähes 1 000 

työntekijää, joten aiheellisesti voidaan puhua merkittävästä teolli- 
suuspaikkakunnasta. (Soikkanen 1963, 126; 186-188.) 

Teollistumisen alkuvaihe Varkaudessa oli osa laajempaa autono- 
misen Suomen yhteiskunnallista rakennemuutosta eli niin sanottua 
ensimmäistä teollistumiskautta. Yhteiskunnan uudistaminen lain- 
säädäntötoimin pääsi käyntiin säätyvaltiopäivien aloitettua työsken- 
telyn vuonna 1863, yli viiden vuosikymmenen tauon jälkeen. Kau- 
pankäyntiä, teollisuutta ja taloudellista toimeliaisuutta kahlinneita 
säädöksiä purettiin liberalismin hengessä. Väestönkasvu nopeutui 
vuosien 1866—1868 nälkäkatastrofin jälkeen ja muuttorajoitusten 
poistuttua ihmiset saattoivat etsiä toimeentulonsa sieltä, mistä par- 
haaksi katsoivat. Tämä vilkastutti ulkomaille, ennen kaikkea Poh- 
jois-Amerikkaan, suuntautunutta siirtolaisuutta, mutta myös maan 
sisäistä muuttoliikettä maaseudulta kaupunkeihin ja teollistuviin 
keskuksiin. (Kuisma 2009.) 

Yhteiskunnallinen muutos näkyi Varkaudessa 1800-luvun loppu- 
puolen väestökasvuna. Vuosisadan puolivälissä alueella asui vain 
runsaat 1 000 ihmistä, mutta vuosisadan vaihtuessa määrä oli jo yli 
2 500. Väestön ammattirakenne muuttui samanaikaisesti: Varkau- 
desta tuli teollinen ja työväestön paikkakunta. Hannu Soikkasen 
laskelmien mukaan vuonna 1850 talolliset olivat paikkakunnan suu- 
rin sosiaalinen ryhmä, sillä heidän osuutensa oli noin 17 prosenttia. 
Maaseutuväestön alimpaan kerrokseen eli loisiin ja irtolaisiin kuului 
noin 16 ja työväestöön noin 15 prosenttia nykyisen Varkauden alueel- 
la asuneista. Viisi vuosikymmentä myöhemmin sosiaalinen rakenne 
oli teollisuuden kasvun seurauksena oleellisesti erilainen. Työväes- 
töön kuului lähes 28 prosenttia asukkaista. Toinen merkittävä muu- 
tos oli mäkitupalaisten määrän ja suhteellisen osuuden kasvu: heitä 
oli vuonna 1900 noin 16 prosenttia väestöstä. Suurin väestöryhmä 
olivat kuitenkin loiset ja irtolaiset, joita oli miltei kolmannes. (Soik- 
kanen 1963, 323.) 

Mäkitupalaisten, loisten ja irtolaisten määrän kasvu liittyy lähei- 
sesti teollistumiseen, sillä Varkaudessa ja Lehtoniemessä monet 

asuivat omassa pienessä mökissään ja tulivat täten luokitelluiksi 
mäkitupalaisiksi, vaikka työskentelivät teollisuudessa. Heidät siis 
luokiteltiin henkikirjoihin asumismuodon mukaan. Sama menette- 
ly koski osin loisia ja irtolaisia, joilla ei tavallisesti ollut omaa asun- 
toa tai vakituista työpaikkaa, mutta silti he saattoivat tosiasiassa olla 
maatalous- tai teollisuustyöväkeä. 1900-luvun edetessä loisten määrä 
laskikin nopeasti vakinaisten työpaikkojen lisääntymisen ja asunto- 
rakentamisen takia, mutta myös koska loinen-termi korvattiin entistä 
useammin jollain muulla, teollisuusyhteiskunnalle tyypillisemmällä 
ammattinimikkeellä. Niinpä vuonna 1910 työväestö oli jo Varkau- 
den suurin sosiaalinen ryhmä kolmanneksen osuudellaan. Loisia ja 
irtolaisia oli noin 29 prosenttia ja mäkitupalaisia viitisentoista pro- 
senttia. Kymmenen vuotta myöhemmin työväestöä oli yli 40 pro- 
senttia, mutta myös virkailijoiden, toimihenkilöiden ja työnjohtajien 
määrä oli kasvanut lähes kymmenesosaan, mikä kertoo vuosisadan 
vaihteessa alkaneesta ja 1900-luvun alussa kiihtyneestä teollistumi- 
sesta ja yhteisön murroksesta. Maatalouteen pohjannut sosiaalinen 
rakenne muuttui rivakasti, teollisen yhteiskunnan arvot ja käsitykset 
yleistyivät ja paikkakunta modernisoitui. Viimeksi mainittu tarkoitti 
esimerkiksi teollisen toiminnan kasvua, lennätinyhteyden rakenta- 
mista, kouluttautumisen yleistymistä ja yhteisön sosiaalista eriyty- 
mistä. (Soikkanen 1963, 323-329.) 

Varkauden 1900-luvun alun taloudellinen ja sosiaalinen murros 
ilmeni myös politiikassa. Järjestötoiminnan yleinen vilkastuminen 
merkitsi ennen kaikkea pitkään padotun työväen järjestötoiminnan 
käynnistymistä ja laajentumista. Ensimmäiset työväen järjestäyty- 
misyritykset törmäsivät 1880-luvulla tehtaan johdon jyrkkään vas- 
tustukseen, mikä viivästytti työväenyhdistyksen perustamista aina 
vuoteen 1905 saakka. Varkaudessa puhujamatkallaan piipahtanut 
työväenliikkeen voimahahmo Taavi Tainio totesikin vuonna 1900, 
että ”Suomen lait eivät päde Wahlien valtakunnassa. Kaikkien tekisi 
mieli perustaa työväenyhdistys, mutta kukaan ei uskalla” (Työmies 
3.9.1900). Vuoden 1905 suurlakko ja sitä seurannut eduskuntauudistus 

muuttivat Varkauden poliittisia valtasuhteita. Ensimmäisissä 1907 
järjestetyissä eduskuntavaaleissa Sosialidemokraattinen puolue sai 
Leppävirran kunnan Varkauden äänestysalueella yli 82 prosenttia 
äänistä ja puolueen kannatus oli samaa luokkaa myös Varkauden 
Joroisiin kuuluneilla alueilla. (Nevala 2003, 91; Soikkanen 1963, 608- 
609.) 

Parlamentaarisesta vaikuttamisesta ei kuitenkaan muodostunut 
väylää yhteiskunnallisten epäkohtien korjaamiseen. Eduskunnan ha- 
jottamisia seuranneet toistuvat vaalit nakersivat uskoa uudistuksiin 
myös Varkaudessa. Lisäksi Varkaus oli 1910-luvun alussa ilman kun- 
nallista itsenäisyyttä, ja paikkakunnan edustajien mahdollisuudet 
vaikuttaa Leppävirran tai Joroisten kuntakokouksissa olivat vähäiset 
(Soikkanen 1963, 371-389). Kuntakokousvaaleissa äänioikeus riippui 
maksettujen verojen määrästä, eikä varkautelaisista ollut tässä suh- 
teessa kilpailijoiksi varakkaille maanomistajille. Tiivistetysti var- 
kautelaisen yhteisön voi sanoa kokeneen ison rakennemuutoksen ja 
aktivoituneen monella tavalla 1900-luvun alussa. Aktiivisuudelle tai 
päätöksentekoon vaikuttamiselle ei kuitenkaan ollut toimivaa kana- 
vaa. 


Ahlströmin tulo ja yhteisön murros 


Hannu Soikkanen tulkitsee (1963, 613-617) Ahlström Oy:n tulon 
(1909) jälkeisen ajan varkautelaisen yhteisön murroskaudeksi. Paikal- 
lisyhteisössä käynnistyi vuonna 1909 uusi, yli seitsemän vuosikym- 
mentä kestänyt vaihe, kun A. Ahlström Oy osti vaikeuksiin ajautu- 
neen Paul Wahl & Co:n metallialan tuotannon ja sahan. Ahlströmin 
toimien ripeydestä viestii, että 1910-luvulla yhtiö rakensi Varkauteen 
voimalaitoksen, puuhiomon ja sulfaattiselluloosatehtaan. Ensim- 
mäinen paperikone käynnistettiin 1921 ja toinen viisi vuotta myö- 
hemmin, jolloin valmistui myös vaneritehdas. Metalliteollisuudes- 
sa valmistui vuonna 1912 Pirtinniemen höyrykattilapaja, 1919 uusi 

konepaja ja 1920 laivanrakennusyksikkö. Toteutettujen investointien 
myötä Ahlströmistä tuli Varkauden keskeinen toimija. Paikkakun- 
nasta tuli kirjaimellisesti ”Römmin” hallitsema, varsinkin kun sillä 
ei vielä ollut kunnallista itsenäisyyttä. (Jääskeläinen & Lovio 2003, 
14-15.) 

Teollinen rakentaminen ja tuotannon laajentuminen toivat 
paikkakunnalle jo 1910-luvulla paljon uutta väkeä, joka ei välttä- 
mättä sopeutunut tai kiinnittynyt perinteisiin yhteisön käytäntöihin. 
Lisäksi vuodesta 1914 eteenpäin elettiin maailmansodan poikkeus- 
oloissa. Varkauden asukasluku kasvoi 1910-luvulla kolmanneksella ja 
oli vuosikymmenen päättyessä noin 4 700. Seuraava vuosikymmen 
oli vielä nopeamman kasvun aikaa, sillä vuonna 1930 asukkaita oli 
jo yli 8 500 (Soikkanen 1963, 309). Yli 55 prosenttia varkautelaisista 
lukeutui henkikirjojen mukaan työväestöön, kun seuraavaksi suu- 
rimpaan ryhmään eli palstatilallisiin kuului hieman yli 10 prosent- 
tia väestöstä (Soikkanen 1963, 323). Vielä selvemmin teollisuuden 
merkitys näkyy ammattirakenteessa, sillä 1900-luvun ensimmäisten 
vuosikymmenten aikana enemmän kuin kolme neljästä Varkauden 
tehdasseurakunnan ammatissa toimivasta työskenteli teollisuuden ja 
käsityön alalla (Väestön elinkeino 1979, 188). 

Nopea teollistuminen ja väestön kasvu aiheuttivat pienessä yh- 
teisössä monenlaisia ongelmia. Yksi polttavimmista oli asuntopula 
sekä asuinrakennusten vaatimaton taso. Ahlström yritti korjata ti- 
lannetta rakentamalla asuntoja työväelleen. Koko ongelma ei kui- 
tenkaan ratkennut, vaikka yhtiön talot olivat hyvin rakennettuja ja 
suhteellisen edullisia vuokrata. Asumisen ongelmat johtivat siihen, 
että pitkin 1900-luvun alkua esimerkiksi Taulumäelle nousi ”mök- 
kien ja hökkelien sekamelska”, jossa asunnot olivat ala-arvoisia, mut- 
ta vuokratasoltaan korkeita. Vuoden 1919 asuntotutkimus paljasti 
karusti paikkakunnan tilanteen, sillä asumisahtaus oli lähes pahin- 
ta koko maassa. Ahtaus kytkeytyi läheisesti toiseen merkittävään 
asiaan eli vuokralaisten suureen määrään. Vuokralaiset olivat mo- 
nille pienituloisille perheille välttämättömiä, mutta samalla tällainen 

asumisjärjestely teki olot ahtaiksi ja toi mukanaan monia arkipäivän 
elämisen ongelmia. Tilanne helpottui vasta 1930-luvulla vilkkaan ra- 
kentamisen ja väestönkasvun hidastumisen myötä. Niinpä vuoden 
1936 asuntolaskennan mukaan ”ahtaasti asuvien? osuus Varkaudessa 
oli enää noin 50 prosenttia, kun se vuonna 1919 oli lähes 70 prosent- 
tia. (Soikkanen 1963, 458-467.) 

Väestönkasvun, muuttoliikkeen ja maailmansodan poikkeus- 
olojen toinen seuraus oli pienyhteisön murros. Paikkakunnalle työn 
perässä muuttanut väki ei kiinnittynyt yhteisöön tai sen arvoihin ja 
normeihin ongelmattomasti. Näin varkautelaisen yhteisön sosiaali- 
nen kiinteys heikkeni ja ”perinteelliset käsitykset ja arvot jauhautui- 
vat rikki”. (Soikkanen 1963, 613.) Paikkakunnalta raportoitiinkin 
”huligaanielämästä”, jota alkoholi vauhditti. Oman mausteensa yh- 
teisön murrokseen toi elintarviketilanteen kiristyminen vuodesta 
1916 lähtien. Ongelmaa koetettiin ratkoa monin tavoin, mutta edes 
oman elintarvikelautakunnan perustaminen ei helpottanut ruoan 
saatavuutta. Maan yleisen poliittisyhteiskunnallisen tilanteen kiris- 
tyminen ilmeni Varkaudessa rauhattomuutena työpaikoilla. Kasva- 
nut työväki lakkoili pitkin kesää 1917 ja Varkauden työväenyhdistyk- 
sen jäsenmäärä miltei kaksinkertaistui vuosina 1916 ja 1917. Samalla 
yhdistyksen johto siirtyi paikkakunnalla lyhyen aikaa olleiden radi- 
kaalien henkilöiden käsiin. Tunnetuin heistä oli piirisihteeri ja myö- 
hempi punakaartin päällikkö Matti Autio. (Nevala 2003, 99-100.) 

Yhteisön murros näkyi näin ollen monella tasolla. Oleellista oli, 
että Varkaudessa ei ollut toimivia mekanismeja syntyneiden ongel- 
mien sovitteluun. Kunnallista demokratiaa ei nykymerkityksessä ol- 
lut ja Varkauden asioita käsiteltiin Leppävirran ja Joroisten elimissä. 
Lisäksi Venäjän keisarin vallan kukistumisen jälkeen maaliskuussa 
1917 paikkakunnalla ei ollut toimivaa järjestysvaltaa. Risto Alapuron 
(2017, 263) ajatusta lainaten voidaan sanoa, että kun julkinen valta 
eli ensisijaisesti valtio menetti toimintakykynsä, kansalaisyhteiskun- 
nan rakenteet nousivat esiin. Tässä suhteessa Varkauden tilanne oli 
hyvin samankaltainen kuin muilla vastaavanlaisilla paikkakunnilla. 

Varkaudessa paikalliset asetelmat ja jännitteet antoivat sisällissodalle 
aivan erityisten luonteen. 


Sisällissodan pitkä varjo 


Seppo Hentilän (2018) mukaan sisällissota jätti yhteiskuntaan ”pit- 
kät varjot”, jotka ovat vaikuttaneet voimakkaasti ja pitkäkestoisesti 
koko suomalaiseen yhteiskuntaan ja muovanneet maan poliittista 
kulttuuria ”syvemmältä ja pitempään kuin mikään muu kansallisen 
historiamme yhteinen kokemus”. Hentilän koko kansakuntaa koske- 
va yleistys on nähtävissä Varkauden vaiheissa. Paikkakunnan, sen 
asukkaiden ja yhteisön arjen näkökulmasta vuoden 1918 tapahtumat 
jättivät poikkeuksellisen pitkäkestoisen jäljen. Sota jakoi yhteisön 
vuosikymmeniksi kahtia miltei kaikilla elämänalueilla. 

Sisällissodan aseelliset taistelut jäivät Varkaudessa vähäisiksi. 
Punaiset pitivät paikkakunnalla valtaa kolmisen kuukautta marras- 
kuusta 1917 alkaen valkoisten helmikuun 21. päivä 1918 tekemään 
valtaukseen saakka. ”Punaiseksi saarekkeeksi” jääneen paikkakun- 
nan valtaus kävi nopeasti ja taisteluissa kuolleiden määrä jäi noin 
30:een. Sen sijaan Varkaus tuli tunnetuksi taistelujen ulkopuolisesta 
väkivallasta, joka kansalaissodan mittakaavassa oli poikkeuksellisen 
veristä. Valkoiset käynnistivät laajat teloitukset heti punaisten antau- 
tumisen jälkeen. Taistelupaikkojen läheisyydessä ammuttiin ilman 
oikeudenkäyntiä vähintään 80 ihmistä. Varkauden kenttäoikeus ja- 
koi ja pani toimeen kuolemantuomioita, jolloin satakunta punaista 
menetti henkensä. Lisäksi vankileireillä kuoli noin 80 henkeä ja tois- 
takymmentä katosi. Kansalaissodan uhrien määrä nousi punaisten 
osalta yli 250 henkeen. (Soikkanen 1963, 643-647; Paavolainen 1967, 
71-76; Tikka 2004, 232-239.) Jaakko Paavolaisen (1967, 164-165, 174) 
laskelmien mukaan surmansa saaneiden punaisten osuus oli runsaat 
10 prosenttia paikkakunnan miespuolisesta väestöstä. 

Valkoisten tekemistä väkivaltaisuuksista kuuluisimmat ovat niin 
sanotut ”Huruslahden arpajaiset” eli välittömästi punaisten antau- 
tumisen jälkeen toimeenpannut teloitukset. Perimätiedon mukaan 
ammuttavaksi otettiin rivistä joka kymmenes. Myöhemmin on osoi- 
tettu (esim. Soikkanen 1963, 643-647; Tikka 2004, 239), että ammut- 
tavaksi ei valittu vain sattumalta. Ensimmäisenä rivistöstä poimittiin 
punaisten johtajiksi tiedettyjä ja sitten ”paikallinen mies päätti, kuka 
oli kymmenes”. Päätökset teloituksista sekä myöhemmin tuomioita 
jakanut Varkauden kenttäoikeus olivat vahvasti paikallisten käsissä. 
Yhtäältä tapahtunut repi paikallisyhteisön hajalle vuosikymmeniksi, 
mutta toisaalta Varkauden tapahtumien julkinen käsittely oli pitkään 
sodan jälkeen valkoisten hallitsemaa. Hävinneet lyötiin kaikkine nä- 
kemyksineen ja tulkintoineen maahan pitkäksi aikaa. Esimerkiksi 
vuonna 1922 Varkauden työväenyhdistyksen rahoittama sodan pu- 
naisten uhrien muistomerkki varastettiin ja upotettiin järveen en- 
nen paljastustilaisuutta. Syylliset jäivät rankaisematta, vaikka heidät 
paikkakunnalla tiedettiinkin. Tähän ”sisällissodan jälkinäytökseen” 
liittyi vielä pitkä ja lopputulokseltaan työväestölle nöyryyttävä työ- 
taistelu. (Nevala 2017, 40-41.) Kuolleiden muistelun kieltäminen oli 
toki tyypillistä muuallakin Suomessa 1920-luvun alkupuolella huoli- 
matta työväenliikkeen ja poliittisen vasemmiston toiminnan elpymi- 
sestä (Hentilä 2018, 78-84; Saarela 2018, 292-299). 

Vuoden 1922 tapahtumasarja osoitti paikkakunnan hegemonian 
olleen vastaansanomattomasti valkoisen puolen käsissä. Poliittisen 
vasemmiston voimavarat eivät riittäneet valkovallan horjuttamiseen, 
eivätkä edes oikeudenmukaiseen kohteluun, kuten hautamuisto- 
merkin tuhoaminen osoitti (Nevala 2003, 132-136). Muistomerk- 
kiepisodi alleviivasi, millainen ongelma Varkauden kunnallisen itse- 
hallinnon puuttuminen oli erityisesti työväestön kannalta. Monilla 
muilla paikkakunnilla sodan hävinnyt osapuoli integroitiin osak- 
si kunnallista vallankäyttöä varsin nopeasti. Kunnallishallinnon 
uudistaminen toi valtuustojen valintaan yleisen ja yhtäläisen ääni- 
oikeuden, ja ensimmäiset vaalit järjestettiin jo vuoden 1918 lopussa. 

Pian sodan jälkeen toteutettiin useita yhteiskunnallisia uudistuksia, 
kuten torpparilainsäädäntö ja oppivelvollisuus. Pertti Haapala (1995) 
onkin todennut, että vasemmisto sai demokratian keinoin läpi monia 
vaatimuksia, joita ajaakseen se oli tarttunut aseisiin. 

Työväestön pääseminen mukaan kunnalliseen päätöksentekoon 
viivästyi Varkaudessa miltei vuosikymmenellä. Tämän voidaan tul- 
kita ylläpitäneen paikkakunnalla sodan syviä jakolinjoja ja hanka- 
loittaneen vaikeiden tapahtumien käsittelyä ja lopulta viivästyttäneen 
yhteisön eheytymistä. Samaan viittaa 1950- ja 1960-luvun vaihteessa 
Varkauden historian kirjoittanut Hannu Soikkanen myöhemmässä 
analyysissään (2000, 70-79). Hän totesi sisällissodan tapahtumien 
olleen historian kirjoitusvaiheessa poliittisesti herkkä ja käsittelemä- 
tön asia. Ulkopuolisenakin Soikkanen törmäsi vaikenemisen muu- 
riin vielä yli neljä vuosikymmentä tapahtumien jälkeen. Silti Soik- 
kasen tutkimus on yksi sisällissodan ”paikallishistorian” keskeisiä 
pioneeritöitä. (Itkonen & Nevala 2018, 309-310.) 


Itsenäiseksi kauppalaksi ja 
vasemmiston valtakauteen 


Hannu Soikkanen (1963, 389) ja Hannu Itkonen (2004, 166) totea- 
vat ajatuksen Varkauden kunnallisesta itsenäisyydestä juontuvan 
aina 1700-luvulle. Seuraavalla vuosisadallakin asia oli ajoittain esillä, 
erityisesti kun Varkaudesta muodostettiin ruukinseurakunta. Vas- 
ta 1920-luvun alussa itsenäistymishanke sai tuulta purjeisiin. Han- 
ke kohtasi vastustusta ja etenkin kunnallisen itsenäisyyden muo- 
to sekä seurakunnan asema herättivät keskustelua. Lopulta kaksi 
merkittävää tekijää antoi vauhtia kunnalliselle itsenäistymiselle. 
Ensimmäinen oli 1919 perustetun Warkauden Lehden ja erityisesti 
sen päätoimittajan A.E. Salmelaisen vahva kampanjointi. Toisek- 
si paikkakunnan keskeinen toimija Ahlström Oy asettui ajamaan 
kunnallista itsenäisyyttä. Kahden kunnan alueella toimiminen oli 

yhtiölle monessa suhteessa hankalaa, ja se halusi luoda Varkaudes- 
ta tietynlaisen ”mallikaupungin”. Lisäksi Ahlström Oy nosti esiin 
sen, että Leppävirta ja Joroinen panostivat taloudellisesti Varkauteen 
huomattavasti vähemmän kuin saivat tehdasyhdyskunnalta tuloja. 
(Itkonen 2004, 167.) Myös vanhan rintamalinjan toisella puolella eli 
työväenjärjestöissä arvioitiin kunnallisen itsenäisyyden merkitsevän 
vasemmistoenemmistöistä valtuustoa ja siten mahdollisuutta toteut- 
taa tärkeäksi koettuja uudistuksia (Nevala 2003, 152-153). 

Ensimmäinen vakava yritys kunnallisen itsenäisyyden saamiseksi 
tehtiin 1923. Ahlström Oy oli asiassa keskeinen toimija, ja mukana 
oli myös Leppävirran ja Joroisten edustajia. Tarkoitus oli perustaa 
sekä itsenäinen kunta että seurakunta. Tämä osoittautui kuiten- 
kin hankalaksi yhdistelmäksi, sillä Leppävirran kirkonkokouksessa 
Varkauden seurakunnan perustaminen ei saanut kannatusta ja siksi 
tuomiokapituli ei vienyt asiaa eteenpäin. Toisaalta valmistelun yh- 
teydessä nousi aikaisempaa voimakkaammin esiin ajatus Varkauden 
kauppalasta. Asian taustalla oli kauppalan perustamiskäytännöissä 
tapahtunut muutos eli luopuminen ajatuksesta, että kauppalan oli 
omistettava koko maa-alue. Näin kauppalan perustaminen ei enää 
edellyttänyt maa-alueiden lunastamista yksityisiltä omistajilta, mikä 
teki prosessista aikaisempaa yksinkertaisemman. Niinpä syyskuussa 
1926 A. Ahlström Oy jätti valtioneuvostolle anomuksen itsenäisen 
Varkauden kauppalan perustamiseksi. Kauppala-muoto sopi hyvin 
Varkauden alueelle, ja lisäksi juuri 1920-luvun puolivälin tienoil- 
la kauppaloita ylipäätään perustettiin aikaisempaa huomattavasti 
enemmän. (Soikkanen 1963, 390-392.) 

Hakemuksen jättämisen jälkeen käynnistyi varsinainen suunnit- 
telu- ja valmistelutyö. Sisäasiainministeriö asetti hankkeen selvitys- 
mieheksi hovioikeuden asessori Torsten Malisen. Myös Leppävirta ja 
Joroinen valitsivat toimikunnat hoitamaan asiaa. Asessori Malinen 
jätti lopullisen esityksen Varkauden kauppalan perustamisesta tou- 
kokuun 1928 lopussa. Runsas kuukausi myöhemmin valtioneuvosto 
vahvisti perustamisen ja sitä koskeva asetus vahvistettiin heinäkuun 

1928 alussa. Kauppalan perustamisen viimeistelyn toteutti Varkau- 
den tehtaan lakimiehen Kuno Fredrik Nymanin johtama järjeste- 
lytoimikunta. Itsenäistyminen sujui jopa yllättävän kivuttomasti, 
mukaan lukien maa-alue- ja omaisuusjärjestelyt Leppävirran ja Jo- 
roisten kanssa. Uusi kauppala saattoi aloittaa toimintansa vuoden 
1929 alussa. (Itkonen 2004, 168; Soikkanen 1963, 392—393.) 

Uudessa kauppalassa piti valita valtuusto. Joulukuun 1928 alussa 
järjestetyt kunnallisvaalit olivat poikkeuksellisen latautuneet. Tähän 
vaikutti se, että sisällissodan osapuolet eivät Varkaudessa olleet var- 
sinaisesti joutuneet tekemisiin toistensa kanssa kunnallisessa pää- 
töksenteossa. Lisäksi oli lopulta epävarmaa, millaiseksi poliittisten 
ryhmien kannatus muodostuisi. Vaaleissa valta siirtyi vasemmistol- 
le, joka sai 29 valtuustopaikasta 23. Sosialidemokraatit olivat vasem- 
miston suurin ryhmä 19 edustajallaan. Työväen ja pienviljelijäin 
vaaliliiton suojissa toimineet kommunistit saivat neljä valtuutettua. 
Ensimmäisten vaalien tulos suuntasi koko toista maailmansotaa edel- 
tänyttä paikallispolitiikkaa. Sosiaalidemokraatit olivat Varkauden 
kunnalliselämän vaikutusvaltaisin poliittinen ryhmä, semminkin 
kun niin sanotut kommunistilait estivät laitavasemmiston osallistu- 
misen kunnallisvaaleihin 1930-luvulla. Viimeisessä ennen talvisotaa 
valitussa kauppalanvaltuustossa oli 26 sosialidemokraattia ja yhdek- 
sän porvaririntaman edustajaa. Lisäksi valtuuston puheenjohtaja oli 
säännönmukaisesti vasemmistovaltuutettu ja kauppalanvaltuuston 
kuudesta jäsenestä neljä oli sosialidemokraattia. (Nevala 2003, 155; 
Soikkanen 1963, 396-397.) 

Sisällissodan hävinneen osapuolen pääsy mukaan kunnalliseen 
päätöksentekoon tapahtui Varkaudessa vuosikymmen myöhemmin 
kuin monilla muilla paikkakunnilla. Vuosikymmenen viiveestä huo- 
limatta vasemmiston valtaannousu herätti oikeistossa epävarmuutta, 
jopa pelkoa, varsinkin kun sosialidemokraattien kunnallispoliittinen 
ohjelma oli paperilla varsin radikaali. Pelot osoittautuivat suurelta 
osin aiheettomiksi, sillä sosialidemokraattien toiminta oli maltillista. 
Kauppalan rakentaminen oli keskeisessä asemassa, eikä kovin suu- 

riin uudistuksiin ollut resursseja. Tämä aiheuttikin tyytymättömyyt- 
tä vasemmiston sisällä. Toisaalta oikeistolla oli Varkaudessa kunnal- 
lisvaalikannatustaan suurempi painoarvo etenkin A. Ahlström Oy:n 
toiminnan kautta. (Nevala 2003, 158-162.) 

Varkaus oli 1930-luvulla sekä omaleimainen että tyypillinen 
paikkakunta. Suurin osa eli yli 60 prosenttia Suomen kunnista oli 
mainitulla vuosikymmenellä porvarienemmistöisiä. Tässä suhteessa 
Varkaus, jossa vasemmiston kunnallisvaalikannatus oli yli 70 pro- 
senttia, oli selkeä poikkeus. (Suomen virallinen tilasto: Kunnallis- 
vaalit [verkkojulkaisu]; Soikkanen 1963, 396.) Myös elinkeinoraken- 
teen suhteen Varkaus oli omaleimainen. Esimerkiksi vuonna 1930 
paikkakunnan ammatissa toimivasta väestöstä kolme neljännestä 
toimi teollisuudessa ja käsityöammateissa. Toiseksi suurin sektori 
oli rakennustoiminta noin kymmenyksen osuudellaan. Palveluissa 
työskenteli vain kuusi sadasta ja maataloudessa vielä tuotakin vä- 
hemmän. Koko maahan verrattuna ero oli suuri, sillä yli kaksi kol- 
mannesta ammatissa toimivista suomalaisista toimi vuonna 1930 
maa- ja metsätaloudessa teollisuuden ja käsityön osuuden ollessa 
vain runsaat 10 prosenttia. Kuopion läänin luvut olivat hyvin lähellä 
koko maan vastaavia, joten hyvällä syyllä voidaan sanoa Varkauden 
olleen todella poikkeuksellinen teollinen saareke maaseudun keskel- 
lä. (Väestön elinkeino 1979.) 

Toisaalta Varkaus oli monessa suhteessa tyypillinen maaseutu- 
mainen teollisuuspaikkakunta. Ensinnäkin paikkakunnalla oli yksi 
keskeinen ja voimakas toimija, joka huolehti vielä maailmansotien 
välillä monista myöhemmin julkishallinnolle siirtyneistä tehtävistä. 
Ihmisten arki rakentui siten vahvasti Ahlström Oy:n varaan. Tilanne 
oli tässä mielessä samantyyppinen kuin esimerkiksi Jämsänkoskella, 
Valkeakoskella tai Kuusankoskella. Tyypillistä oli myös, että paik- 
kakunta eli ja kasvoi puunjalostusteollisuudesta, joka oli maamme 
teollisuuden tärkein toimiala. Näin Varkaus kytkeytyi osaltaan paitsi 
kansalliseen, myös kansainväliseen kehityskulkuun ja teollistumi- 
seen. Puunjalostustuotteiden kysynnän kasvu maailmalla heijastui 

suoraan Varkauden ja varkautelaisten arkeen ja elämään. Kansalli- 
sesti tarkasteltuna tyypillisenä kehityskulkuna voi puolestaan pitää 
sisällissodan tapahtumien viivästynyttä purkamista, joka kesti Var- 
kaudessa epätavallisen kauan. Joka tapauksessa sodan osapuolien 
näkemyserot tasoittuivat ja yhteistyö tiivistyi kunnallisen päätöksen- 
teon ”pakkoavioliiton” seurauksena. 


Sodasta jälleenrakennukseen 


Sotavuodet merkitsivät myös Varkaudessa asioiden uudelleenjärjes- 
telyä. Jo ennen talvisodan syttymistä varustauduttiin mahdollisiin 
poikkeuksellisiin tilanteisiin. Syksyllä 1939 toimeenpantiin väestön- 
suojeluharjoituksia. Ilmahälytysmerkin kuultuaan varkautelaisten 
oli pimennettävä ikkunansa ja hakeuduttava suojiin. (WL 12.10.1939.) 
Sodan sytyttyä marraskuun viimeisenä päivänä Warkauden väestön- 
suojeluskeskuksen antamia ohjeita jouduttiin noudattamaan todel- 
lisissa tilanteissa. Talvisodan aikana paikkakuntaa ei pommitettu, 
mutta suruviestejä rintamalla kaatuneista toimitettiin myös Varkau- 
teen. 

Sodan myötä työnjako monilla paikkakunnilla organisoitiin 
uusiksi. Varkaudelle metallin ja puunjalostuksen itäsuomalaisena 
keskuksena löytyikin tehtävänsä. Jo talvisodan ensimmäisinä kuu- 
kausina suomalaisjoukot saivat mittavan sotasaaliin, josta osa oli 
kunnostettava hyödyntämään omia sotavoimia. Varkauteen pe- 
rustettiin panssarivaunukorjaamo, joka vuoden 1942 helmikuusta 
lähtien tunnettiin panssarikeskuskorjaamon nimellä. Kaikkiaan 
sotavuosina Varkauteen kuljetettiin rintamalta noin 700 panssari- 
ajoneuvoa, joista kolmisen sataa onnistuttiin korjaamaan armeijan 
käyttöön. (Holmström 2001, 6-7; 22-23.) Konepajateollisuuden li- 
säksi sotavuosina riitti kysyntää myös puunjalostustuotteille, joita 
kuljetettiin maailmalle poikkeusoloista huolimatta ja jopa osin nii- 
den takia. Vuosien 1942-44 aikana Varkauden ”talotehdas” toimitti 

Saksan armeijan itärintaman joukoille 5 000-6 ooo lämmitettävää ja 
helposti pystytettävää vanerista sotilas- ja hevostelttaa. (Schybergson 
1992, 198-203.) 

Sotavuosina naisten osuus teollisuustuotannossa nousi miesten 
ollessa rintamalla. Pulan ja niukkuuden oloissa kaikki vähänkin kyn- 
nelle kykenevät varkautelaiset osallistuivat myös erilaisiin talkoisiin. 
Esimerkiksi vuonna 1942 paikkakunnalla laskettiin tehdyksi 15 677 
talkootuntia. Vuoden aikana tehtiin kaikkiaan 3 457,5 halkomottia. 
Varkautelaiset hikoilivat myös touonteko-, heinän- ja viljankorjuu- 
sekä perunannostotalkoissa. Ravintoa hankittiin omaperäisellä pai- 
kallisella keksinnöllä. Kalakukoksi nimetyllä proomulla varkautelai- 
sia kuljetettiin Saimaan vesille ja saariin. Yhtiön hinaajan perässä oli 
proomun lisäksi myös kansalaisten omia veneitä. Vuoden 1943 aika- 
na Kalakukon matkoille osallistui 968 venekuntaa, joiden yhteenlas- 
kettu saalis oli lähes 15 ooo kiloa kalaa ja noin 22 ooo litraa marjoja. 
(Itkonen 2004, 241-242.) Epäilemättä Kalakukon avulla hankitut ka- 
lat ja marjat olivat tarpeellinen lisä sota-ajan ruokapöytiin. 

Valtakunnan tasolla vuoden 1940 alussa tehtiin tammikuun 
kihlauksena tunnettu sopimus, jossa työnantajat tunnustivat työn- 
tekijät tasavertaisiksi neuvottelukumppaneiksi. Myös varkautelaiset 
toimijasuhteet kokivat muutoksia ja perinteisiä luokkarajoja ylitet- 
tiin. Tammikuun kihlaus ulottui paikallistasolle siten, että ammat- 
tiosastojen asema työelämän säätelyssä vahvistui. Etenkin kaatunei- 
den sotilaiden hautajaiset ja sankarivainajien muistopäivät kokosivat 
yhteen aiemmin eri leireissä toimineita ihmisiä. Luokkasovun hen- 
keä osoitti esimerkiksi se, että vuoden 1941 toukokuussa vietetyn 
sankarivainajien muistopäivän ohjelmaan sisällytettiin seppeleen- 
lasku sekä sankarivainajien että vuonna 1918 ”kummallakin puolel- 
la henkensä uhranneiden haudoille”. Yhteistuumin sankarihaudalle 
seppeleen kävivät laskemassa varuskunta, Warkauden Suojeluskunta, 
Warkauden sosialidemokraattinen kunnallistoimikunta, Warkauden 
seudun Aseveljet, Warkauden lotat ja A. Ahlström Osakeyhtiö. (WL 
13.5.1941; 20.5.1941.) 

Yhteistyön henki näkyi myös kulttuuri- ja urheilurintamilla. 
Konkreettisesti tämä ilmeni eri leireihin kuuluneiden paikallisten 
torvisoittokuntien yhteisesiintymisinä. Luokkarajaa yliteltiin myös 
urheilukentillä. Jo elokuussa 1940 porvariseura Warkauden Pallo 35 
ja Warkauden Työväen Palloilijat potkivat palloa ystävyyden henges- 
sä. Joukkueet myös vierailivat vuorotellen toistensa kotikentillä eli 
porvareiden Kosulanniemessä ja työväestön Joutenlahdessa. Yhtei- 
selle urheilukentälle kokoonnuttiin myös pesäpallon ja yleisurheilun 
merkeissä. Kulttuuritilaisuuksiin löydettiin yhteinen tie sekä seura- 
että työväentalolle. Pirtinvirtaan piirrettyä ja sisällissodan tapahtu- 
mien vahvistamaa luokkarajaa ylitettiin monin tavoin. Yhdessä oltiin 
liikkeellä myös valtakunnallisesti organisoidulla maaottelumarssilla. 
Varkautelaisista 7 028 henkeä oli marssimassa Ruotsia nurin. (Itko- 
nen 2004, 247-248.) Tiivistäen sotavuosien tapahtumia on kuvattu 
seuraavasti: 


Sotavuosien tapahtumat saattoivat myös varkautelaiset toi- 
mijat aivan uudenlaisiin yhteistyösuhteisiin. Aiemmat tiu- 
kat luokkasidonnaiset leirit purkautuivat. Selvimmin tämä 
näkyi yhteisissä tilaisuuksissa. Maanpuolustushenkeä viri- 
teltiin niin porvareiden seuratalolla kuin työväestön järjes- 
tötaloilla. Yhteisissä juhlallisuuksissa, muistotilaisuuksissa 
ja kaatuneiden sotilaiden hautajaisissa esiintyivät paikalli- 
set päättäjät varsin yksituumaisina. Tavalliselle varkautelai- 
selle sota-aika oli karua selviytymiskamppailua. Kaikesta 
oli puute. Yhteisin ponnistuksin vaikeista ajoista selvittiin. 
Raskaan taakan kantoivat tietenkin ne varkautelaiset, jot- 
ka menettivät läheisimpänsä sotatantereille. Toisen maail- 
mansodan vuosista muistuttaa Pirtinniemen hautausmaa, 
jossa lepää 220 sodassa henkensä menettänyttä. Kotiseu- 
dun mullat eivät koituneet suinkaan kaikkien kaatuneiden 
viimeiseksi leposijaksi. (Itkonen 2004, 249.) 


Eteenpäin oli elämän mieli sodan päätyttyäkin. Myös Varkaudessa 
aloitettiin jälleenrakennustoimet. Osaltaan sodasta toipumista vauh- 


36 Vilma Hänninen, Antti Kouvo ja Pekka Kuusela (toim.) 


Varkaus yhteiskunnallisten murrosten näyttämönä 1900-luvun alusta nykypäiviin 


dittivat sinällään raskaat ja mittavat sotakorvaukset. Koska Neu- 
vostoliitto oli vaatinut sotakorvauksista 62 prosenttia maksettavik- 
si metalli- ja konepajatuotteina sekä laivoina, suuntautuivat katseet 
Varkauteen. Paikkakunnalla oli runsaasti metallialan osaamista ja 
työvoimaakin riitti, sillä 1930-luvulla paikallisessa metalliteollisuu- 
dessa työskenteli 350 työntekijää. Lisäksi panssarikorjaamon jäljiltä 
Ahlströmin konepajateollisuus oli suhteellisen hyvässä kunnossa. 
Kaikkiaan Varkauden konepajan sotakorvauskiintiöksi määritettiin 
14 kappaletta 400 hevosvoiman ja 16 kappaletta 150 hevosvoiman 
joki- ja sisävesihinaajaa. (Schybergson 1992, 209.) Toimiin ryh- 
tymisessä ei vitkasteltu, ja jo elokuun 15. päivänä 1946 Varkauden 
konepajalla laskettiin vesille ensimmäinen sotakorvaushinaaja (WL 
17.8.1946). 

Sodanjälkeinen jälleenrakennus pani teollisuuden pyörät pyöri- 
mään. Ahlström-yhtiölle vuodet 1945—1948 olivat tuotannon kasvun 
aikaa, mikä tiesi työtä varkautelaisille ja myös muualta hakeutui 
työvoimaa paikkakunnan teollisuuteen. Yhtiön vuosina 1947-1948 
koetusta rahoituskriisistä selviydyttiin, minkä jälkeen tuotanto jat- 
kui vireänä. Kun viimeinen sotakorvauslaiva oli laskettu vesille 
1952, tuotantoa ja uusia investointeja suunnattiin puunjalostusteolli- 
suuteen. Jo 1948 toteutettiin Alvar Aallon piirtämän modernin sahan 
rakentaminen. 1950-luvun aikana vaneri- ja rimalevytehtaan tuotan- 
to kaksinkertaistui. Entisen talotehtaan tiloihin perustettiin 1954 
uudeksi yksiköksi Warpak, jonka päätuotteina valmistettiin erilaisia 
laatikoita ja vaneripakkauksia. Mittavia investointeja 1950-luvun lo- 
pulla olivat myös puuhiomon, sellutehtaan, paperitehtaan sekä voi- 
ma- ja lämpökeskuksen laajennukset. Tehtiinpä vielä 1959 päätös kol- 
mannen paperikoneen rakentamisesta. (Schybergson 1992, 223-228.) 

Sodan jälkeinen jälleenrakennus asetti mittavia haasteita myös 
kunnallisille päätöksentekijöille. Kauppalan kasvua oli toki enna- 
koitu jo ennen sotavuosia kaavoittamalla alueita. Carolus Lindbergin 
yleiskaava valmistui 1938, ja se käsitti lähes koko kauppala-alueen. 
Ahlströmin omistamille alueille kaavan laati Alvar Aalto. Kaava val- 

mistui 1939, ja sitä täydennettiin pian sodan jälkeen. Ensimmäiseksi 
kauppalanarkkitehdiksi 1947 valittu Kalevi Väyrynen joutui otta- 
maan laadittuja kaavoja täydentäessään huomioon etenkin lasten ja 
nuorten tarpeet sekä autokannan kasvun. (Savolainen 1993, 93-95; 
119-120; Tyrväinen 1999, 31.) 

Varkautelaiset asuivat 1930-luvullakin sangen ahtaasti. Sodan 
jälkeen asuntotilanne huononi entisestään. Kurjan asuntotilanteen 
ratkaisemiseksi ryhdyttiin rakentamaan erityisiä parakkeja, joita 
valmistuikin 1940-luvun loppuun mennessä satakunta. Pahin asun- 
topula ajoittui vuosiin 1945—1947, jolloin osa ihmisistä asui Kommilan 
ja Riittulanmäen yhteismajoitusparakeissa ja siirrettävissä majoitus- 
soluissa. Enimmillään, eli vuonna 1947, kahdeksan prosenttia var- 
kautelaisista asui parakeissa. (Savolainen 1993, 108-109.) Asuntopula 
ja yhdessä asuminen olivat arkipäivää kaikkialla Suomessa 1940-lu- 
vun lopulla. Niin Varkaudessa kuin muuallakin ahdas asuminen loi 
sosiaalisia jännitteitä, eivätkä samaan huoneistoon päässeet tai jou- 
tuneet aina välttämättä tulleet mutkattomasti toimeen keskenään. 
(Malinen 2015, 137, 149.) 

Sodan jälkeen Suomessa syntyi ennätysmäärä lapsia. Myös var- 
kautelaiset hoitivat osansa niin sanottujen suurten ikäluokkien 
maailmaan saattamisessa. Kun sodan jälkeen vuonna 1945 paikka- 
kunnan väkiluku oli 13 700 henkeä, viisi vuotta myöhemmin väki- 
luku oli noussut 17 656:een. Vuonna 1960 laskettiin paikkakunnalla 
elävän 21 652 varkautelaista. (Soikkanen 1963, 310.) Vuonna 1950 
varkautelaisista 30 prosenttia oli alle 14-vuotiaita (SVT 6c, 102 1, 
Väestölaskenta 1950.) Kasvavat perheet tarvitsivat asuntoja. Valmis- 
tuneet kaavat mahdollistivat asuinalueiden laajenemisen eri puolille 
kauppalaa. Erityinen haaste oli koulujen rakentaminen varttuvalle 
sukupolvelle. Oli sekä rakennettava uusia kouluja että laajennettava 
entisiä. Kouluissa oli niin ahdasta, että lapset opiskelivat kahdessa 
vuorossa. Asuinalueista aivan uuden koulutalon saivat Lehtoniemi 
(1951), Könönpelto (1953) ja Kuoppakangas (1961). Koulurakennuksia 

laajennettiin Pitkälänniemellä (1948), Puurtilassa (1952) ja Luttilassa 
(1958). (Hulkkonen 1962, 59-85.) 

Varkauden yleisilme muuttui täydellisesti 1960-luvun alkuun tul- 
taessa. Kauppalan keskusta-alueiden uudet kerrostalot ja pientalo- 
alueet eri puolilla Varkautta ilmensivät jotain aivan uutta ja perin- 
teisestä poikkeavaa. Teollisuuden laajeneminen ja väkiluvun kasvu 
lisäsivät paikkakunnan vireyttä. Lapsimäärien kasvu loi tulevaisuu- 
denuskoa. Kun sota-ajan ankeudesta oli päästy, katseet suunnattiin 
tulevaisuuteen. 


Modernisoituva Varkaus 


Kauppalan perustaminen on osaltaan vaikuttanut siihen, 
että Varkauden luonne on muuttunut, suljetusta teollisuus- 
yhdyskunnasta on tullut ympäröivän maaseudun keskus. 
Varkaus on vähitellen valloittanut itselleen oman talous- 
alueen. Niiden liikkeiden ja pienyritysten määrä, jotka 
pystyvät tarjoamaan tavaroita ja palveluksia ympäristön 
asukkaille on jatkuvasti kasvanut. Varkaudesta on tullut 
huomattava ostoskeskus ja samalla se on luonut ympäril- 
leen oman elintarvikkeiden hankinta-alueen. (Soikkanen 


1958, 5.) 


Edellä oleva Hannu Soikkasen teksti sisältyi vuonna 1958 painettuun 
teokseen Varkaus varttuu ja vaurastuu (Soikkanen 1958, 5). Julkai- 
su oli tarkoitettu 30 vuoden ikään ehtineen Varkauden kauppalan 
juhlajulkaisuksi. Modernisoituvan Varkauden symbolina julkaisun 
kannessa komeili 1954 valmistunut vesitorni, joka oli valmistuessaan 
Suomen korkein asuinrakennus (Itkonen 2008, 29). Kuvateoksessa 
esiteltiin paikkakunnan uusia rakennuksia ja asuinalueita sekä ko- 
rostettiin, kuinka Varkautta oli rakennettu suunnitelmallisesti työn- 
teolla. 

Työtä Varkaudessa riitti, sillä teollisuudessa tehtiin 1960-luvulla 
mittavia investointeja. Kolmas paperikone valmistui 1961. Vuosi- 
kymmenen puolivälissä suurinvestointina laajennettiin vaneriteh- 
dasta. Ahlström-yhtiön 1970-luvun suurinvestointeja voidaan pitää 
Varkauden voimakkaan teollistumisen kolmantena aaltona. Vuosina 
1970-1973 uusittiin koko puunkäsittely ja sahalaitos. Paperiteolli- 
suutta laajennettiin vuosien 1975-1977 projektissa, jossa rakennettiin 
neljäs paperikoneyksikkö. Lisäksi toteutettiin mittavat ympäristön- 
suojelutoimet. Paperiteollisuuden laajentamisprojektin mittavuutta 
kuvastaa, että kaikkiaan rakennettiin noin 400 000 kuutiometrin 
tilat. Kun vielä vuosina 1978-1980 muutettiin selluloosan keittopoh- 
ja sulfiitista sulfaatiksi, saatiin Ahlströmin vuosikymmenen aika- 
na toteutetut paperiteollisuuden mittavat investoinnit päätökseen. 
(Schybergson 1992, 270-275; Moilanen 1991, 34-35.) 

Myös metalliteollisuudessa oli tehtävä 1970-luvulla maailman- 
markkinoiden edellyttämiä muutoksia. Perinteinen laivatelakka 
jouduttiin lakkauttamaan 1965. Kaikkiaan Pirtinniemen telakalla 
valmistui vuosina 1864-1965 noin 70 alusta. Muistoksi sisämaan suu- 
rimmasta telakasta jäi Varkauden vaakunaan ankkuria pitelevä käsi. 
Metalliteollisuudessa laajennettiin seulalevytuotantoa. Ahlströmin 
konepajalla keskityttiin teollisuuden höyrykattiloiden valmistukseen, 
ja enimmillään Varkauden osuus maailman höyrykattilatuotannosta 
oli jopa 30 prosenttia. Höyrykattiloita valmistettiin esimerkiksi Sipe- 
rian jättimäiseen Norilskin teollisuuskaupunkiin. 1970-luvun alussa 
rakennettiin myös uusi höyryvoimala, jonka kustannukset nousivat 
40 miljoonaan markkaan. Lisäksi vuonna 1977 käynnistettiin vielä 
oma tietokoneiden valmistus. (Schybergson 1992, 276-290.) 

Varkauden modernisoimisen yksi ilmentymä oli hakeutuminen 
kaupungiksi. Tammikuussa 1960 asia nostettiin esiin paikallisleh- 
den etusivulla kertomalla, että jo seuraavan vuoden alussa uusiksi 
kaupungeiksi suunniteltiin Lohjaa, Valkeakoskea, Pieksämäkeä sekä 
Varkautta. (WL 21.1.1960.) Syyskuussa hanke sai vauhtia, kun paik- 
kakunnalla vieraillut maaherra Erkki Mantere kehotti varkautelaisia 

viranomaisia pohtimaan kauppalan muuttamista kaupungiksi (Itko- 
nen 2004, 285). Varkauden valtuusto teki toukokuun 9. päivänä 1961 
päätöksen kaupunkioikeuksien hakemisesta seuraavan vuoden alus- 
ta alkaen. Aivan yksimielisesti asiasta ei päätetty, sillä päätös syntyi 
äänin 25 puolesta ja 13 vastaan. Kaupunkihankkeen puoltajat perus- 
telivat kantaansa etenkin taloudellisilla seikoilla. Kaupungin myötä 
paikkakunnalle arveltiin saatavan pientä ja keskisuurta teollisuutta 
ja sen myötä uusia yrittäjiä. Valtionhallinnossa asia eteni ripeästi, 
sillä kesäkuun 29. päivä tasavallan presidentti Urho Kekkonen antoi 
asetuksen Varkauden kaupungin perustamisesta. (WL 31.12.1961.) 

Kaupunkioikeuden saaneessa Varkaudessa modernin paikka- 
kunnan rakennustyö oli vielä pahasti kesken. Yhdyskuntarakenteen 
kannalta merkittävä päätös tehtiin tammikuussa 1964, jolloin hyväk- 
syttiin perusteellisen valmistelutyön jälkeen professori Olli Kivisen 
laatima Varkauden yleiskaava. Kaavoituksen lähtökohtana oli paik- 
kakunnan kasvun jatkuminen sekä teollisuuden keskeinen asema. 
Kun vuonna 1960 palveluelinkeinojen osuus oli muissa kaupungeissa 
41,2 prosenttia, Varkaudessa se oli 24,1 prosenttia. (Kivinen 1966, 
19-21.) 

Vakiluvun kasvaessa paikkakunnan yhdyskuntarakenne muut- 
tui merkittävästi. Asuinalueiden väkimääriä kartoitettaessa havait- 
tiin, etta eniten varkautelaisia asui Kommilassa (4 300), Kuoppa- 
kankaalla (4 300) ja keskusta-alueella (3 500). Myös Könönpellossa 
(2 200), Joutsenlahti-Lehtoniemessä (1 900), Käpy- ja Repokankaalla 
(1 300) sekä Puurtilassa (1 100) yllettiin yli tuhanteen asukkaaseen. 
Asuinalueiden lisäksi kaavassa varattiin tilat yhtenäiseksi raken- 
nusryhmäksi tarkoitetulle kaupunkikeskustalle, johon suunniteltiin 
kuuluvaksi kaupungintalo, kirjastotalo, teatteri- ja konserttitalo sekä 
mahdollinen kaupunginmuseo. (Kivinen 1966, 53-54.) 

Väkimäärän kasvu, uusien asuinalueiden syntyminen ja moder- 
nin Suomen tulevaisuudenusko tekivät Varkaudesta 1960- ja 1970-lu- 
vuilla vireän kaupungin. Paikallinen kansalaisyhteiskunta yhdessä 
oppilaitosten kanssa sivisti etenkin varttuvaa sukupolvea. Varkaute- 

laiset osallistuivatkin vilkkaasti kulttuuri- ja liikuntaharrastuksiin. 
Erityisen tunnetuksi Varkaus tuli urheiluväen keskuudessa. Koko- 
luokassaan Varkaus oli yksi parhaiten urheilussa menestyneistä paik- 
kakunnista. Valtakunnallista menestystä saavutettiin etenkin jää- ja 
pesäpallossa. (Itkonen & Nevala 2018, 89-97.) 

Teollisuuspaikkakuntana Varkauden kunnallispoliittista valtaa 
käyttivät työväenpuolueet heti kunnallisesta itsenäistymisestä läh- 
tien. Myös toisen maailmansodan jälkeisinä vuosikymmeninä valta 
säilyi työväenpuolueilla. Vasemmistoenemmistöinen oli myös ensim- 
mäinen kaupunginvaltuusto. Vuonna 1960 valitun valtuuston suurin 
ryhmä oli Suomen Kansan Demokraattisen Liiton 13-henkinen val- 
tuustoryhmä. Sosialidemokraatit olivat jakaantuneet kahteen leiriin, 
joilla oli yhteensä 17 paikkaa. Neljä vuotta myöhemmin pidetyissä 
vaaleissa SKDL:n paikkamäärä säilyi ennallaan. Sosialidemokraatit 
saivat 12 ja Sosialidemokraattinen Liitto viisi paikkaa. Porvarilliset 
puolueet ylsivät 11 valtuustopaikkaan. (Varkauden kaupungin kun- 
nalliskertomukset 1963; 1964.) 

Vasemmistoenemmistö säilyi vankkana myös myöhemmin. Vuo- 
den 1980 vaaleissa sosialidemokraatit saivat 17 paikkaa, SKDL kym- 
menen, kokoomus yhdeksän, keskusta ja liberaalit neljä ja kristilliset 
kolme. (Varkauden kaupungin kunnalliskertomus 1985.) Varkauden 
kehittämisen kannalta tärkeää on ollut, että paikkakunnalta on va- 
littu niin sanottuja oman kylän poikia kansanedustajiksi. Toisen 
maailmansodan jälkeen parlamentissa ovat istuneet sosialidemo- 
kraateista Onni Hiltunen, Jorma Rantala ja Kari Rajamäki, SKDL:stä 
tai Vasemmistoliitosta Hugo Manninen, Osmo Vepsäläinen, Jorma 
Vokkolainen ja Matti Semi, kokoomuksesta Juhani Laitinen sekä 
kristillisistä Kari Kärkkäinen. (Itkonen 2004, 308-309.) 

Kaupungiksi tulleessa Varkaudessa elettiin aina 1980-luvun alun 
vuosiin asti virkeää aika. Teollisuuden mittavat investoinnit takasi- 
vat, että työtä riitti tekijöille. Osaltaan 1970-luvun valtakunnan tasoi- 
set yhteiskuntapoliittiset uudistukset näkyivät myös paikallistasolla. 
Terveys-, sosiaali-, koulu- ja kulttuuritoimea kehitettiin, mikä lisäsi 

varkautelaisten hyvinvointia ja sivistystä. Yhtäältä elinoloja kohen- 
nettiin kunnallisin toimin, toisaalta Ahlström-yhtiöllä oli ratkaiseva 
merkitys kaupungin kaikessa kehityksessä 1980-luvun puoliväliin 
saakka. Tutkija-arvion mukaan Varkaus muodostikin vuosikym- 
menen alussa ”kohtuullisesti menestyvän teollisen saarekkeen Itä- 
Suomen maaseutu- ja hallinto- ja kulttuurivaltaisessa ympäristössä”. 
(Jääskeläinen & Lovio 2003, 11.) 


Globalisaation kosketukset 


Joulukuun 19. päivänä 1986 monessa varkautelaiskodissa syntyi tele- 
vision iltauutisia katsottaessa hiljaisuus. Uutisten jälkeen paikallisen 
tehtaan klubin terassilla kerrotaan kuiskatun: ”miten meidän nyt 
kay?” Uutisissa nimittäin kerrottiin, että Ahlström-yhtiö oli päättä- 
nyt myydä puunjalostusteollisuutensa Enso-Gutzeitille. Uusi omis- 
taja ottaisi teollisuuslaitokset hallintaansa seuraavan vuoden maalis- 
kuussa. (Itkonen 2005, 199-200.) Globalisaation kosketukset olivat 
yltäneet näin myös Varkauteen. 

Yritysmaailman globaalit muutokset koettelivat voimallisesti 
Ahlströmin kaltaista perheyhtiötä. Jo vuonna 1985, ennen puun- 
jalostusteollisuuden myyntiä Enso-Gutzeitille, Ahlström luopui 
heikkokuntoiseksi päässeestä vaneritehtaastaan. Uusi omistaja oli 
Rauma-Repola, jolta tehdas siirtyi Schaumanille / Kymmene Oy:lle. 
Vanerituotanto Varkaudessa lopetettiin 1990. Ahlströmin vetäyty- 
mistä paikkakunnalta osoitti myös Warkauden Lehden osakkeiden 
omistuksesta luopuminen. (Jääskeläinen & Lovio 2003, 37.) 

Varkautelaisen teollisuuden omistajuutta muuttaneet yrityskau- 
pat jatkuivat vauhdikkaasti. Lisäpontta niille antoi 1990-luvun alun 
maailmanlaajuinen talouslama. Jo vuonna 1989 Enso-Gutzeit osti 
Ahlströmille jääneen munakennotehtaan. Vuoden 1992 aikana auto- 
matiikkatuotanto myytiin Honeywellille. Kolme vuotta myöhem- 
min Varkauteen tuli uusi omistaja, tällä kertaa Yhdysvalloista, kun 

Ahlströmin kattilatekniikkatuotanto siirtyi Foster Wheeler -yhtiölle. 
Uusiksi varkautelaisteollisuuden omistajiksi hankkiutuivat lisäksi 
selluteknologiaan erikoistunut Andritz, tanskalainen kennopak- 
kauksia valmistava Brodrene Hartman, kanadalaiset seulalevyjen 
tuottajat CAE/AFT sekä yhdysvaltalainen tietoliikenneyritys Tellabs. 
(Jääskeläinen & Lovio 2003, 43-50.) 

Globalisaation ja talouslaman koetellessa kovin kourin Varkautta 
teollisten työpaikkojen määrä väheni muutamassa vuodessa yli tu- 
hannella. Vaneritehtaan toiminnan lopettaminen 1990 jätti 350 työn- 
tekijää ilman työtä. Samana vuonna viitisen sataa henkeä menetti 
työpaikkansa Suomen Eiserin sukkatuotannon loputtua. Vuosina 
1991-1992 Ahlström-Höyrykattila ja Honeywell irtisanoivat lähes 
300 työntekijää. Kun teollisuuden lisäksi työpaikkoja menetettiin 
myös palvelualoilla, Varkaudessa elettiin kriisitunnelmissa. Tukala 
tilanne näkyi koruttomasti työttömyysluvuissa. Kun 1990 työttömiä 
oli 800 henkeä (7 %), kolme vuotta myöhemmin työvoimasta lähes 
3 000 (25 %) oli vailla työtä. (Jääskeläinen & Lovio 2003, 85.) 

Varkautelaispäättäjät eivät jääneet toimettomiksi yhteiskunnan 
rakennemuutoksen edessä. Ratkaisuja hankalaan tilanteeseen ha- 
ettiin pohtimalla mahdollisuuksia uusien työpaikkojen luomiseen. 
Tällöin kuntapäättäjien ja ammattiyhdistysliikkeen näkemykset har- 
joitettavasta elinkeinopolitiikasta lähenivät. Yhteiselle asialle saatiin 
mukaan myös yritykset, joiden johto lähti niin ikään etsimään keino- 
ja uusien työpaikkojen luomiseen. Eri ryhmien välille rakentui näin 
tietynlainen kohtalonyhteys, jonka tavoitteena oli turvata ja parantaa 
ihmisten elinmahdollisuuksia Varkaudessa. (Jääskeläinen & Lovio 
2003, 85-86; Nevala 2003, 277-278; Nevala 2007, 330-331.) Kaupun- 
ginjohtaja Sulo Kilpiö kirjoitti 1987 julkaistussa esitteessä, kuinka 
kuva Varkaudesta tehtaanpiippujen varjossa hiljaiseloa viettävästä 
pikkukaupungista ei vastannut todellisuutta. Kilpiö painotti, että 
nykyinen Varkaus on yhtä hyvin pienen ja keskisuuren teollisuuden, 
korkean teknologian ja monipuolisen palvelun kuin suurteollisuu- 
denkin kaupunki. (Varkaus - osaamista ja laatua -esite 1987.) 

Varkaudessa käynnistetty uudenlainen elinkeinopolitiikka sai 
tunnustusta myös ulkopuolisilta. Ammattikasvatushallituksessa ja 
opetusministeriössä nähtiin, että Varkaudella oli edellytyksiä kor- 
kean teknologian tuotteita valmistavien yritysten sijoituspaikkana. 
Paikallislehdessä paikkakuntaa kutsuttiin peräti Itä-Suomen Pii- 
laaksoksi. (WL 25.9.1985.) Elinkeinopolitiikan ohessa kuntapäättä- 
jät pyrkivät päätöksillään lisäämään myös asukkaiden viihtyvyyttä. 
Valtuustossa 1984 hyväksytyssä yleiskaavassa asumisen tavoitteiksi 
asetettiin ihmiskeskeisyys, viihtyisä asuinympäristö, hyvä palveluta- 
so ja taloudellisuus. 1980-luvun suuria kasvualueita olivat Häyrilä, 
Lehtoniemi ja Puurtila. Keskisuurina kasvualueina pidettiin Haijan- 
virtaa, Huruslahtea ja Kangaslammintien vartta. (WL 30.6.1985.) 

Varkaudessa elettiin 1900-luvun parin viimeisen vuosikymme- 
nen aikana mittavien muutosten aikaa, jolle oli leimallista teollisuu- 
den omistaja- ja tuotantolinjamuutokset sekä kansalaisyhteiskunnan 
uusiutuminen. Varkauden 2004 ilmestyneessä historiateoksessa kat- 
sottiin sekä menneeseen että tulevaisuuteen seuraavasti: 


Vuosituhannen vaihtuessa varkautelaiset suuntasivat kat- 
seitaan tulevaisuuteen kuten muuallakin maailmassa teh- 
tiin. Tulevaisuuden suhteen näyttäytyi siltä, että paikal- 
lisissa käytännöissä piti varautua jatkuviin muutoksiin. 
Erilaiset projektit ja hankkeet ovat olleet olennainen osa 
varkautelaisen yhdyskunnan hyvinvointia ja menestystä. 
Samanaikaisesti kiinnostus paikallista menneisyyttä koh- 
taan on lisääntynyt. Ihmiset ovat lähteneet selvittämään 
omia juuriaan. Useat yhteisöjen ja järjestöjen historiahank- 
keet, yksittäisten ihmisten perinnetyö, lukuisat seminaarit 
ja luentotilaisuudet sekä lehtikirjoitukset ovat osoittaneet 
paikallisen menneisyyden ehtymättömäksi lähteeksi, josta 
on hyvä ammentaa tulevaisuudessakin. Historiansa tallen- 
tamisesta ja useiden sukupolvien vaiheiden kuvaamisesta 
varkautelaiset voivat olla ylpeitä. (Itkonen 2004, 434.) 

Globalisaatio on koetellut poikkeavasti eri alueita. Saksalainen sosio- 
logi Ulrich Beck onkin kirjoittanut globalisaatiohäviäjistä ja -voit- 
tajista (Beck 1997). Monien muiden teollisuuspaikkakuntien tapaan 
Varkaus ei ole ollut samanlainen globalisaatiohäviäjä. 2000-luvun 
parina ensimmäisenä vuosikymmenenä tuotantoaloja on lakkautet- 
tu, mutta uutta on tullut tilalle. 

Etenkin Stora Enson investoinnit ovat tuoneet työtä Varkauteen. 
Huhtikuussa 2016 vihittiin käyttöön uusi paperikone. Tehtaan hieno- 
paperikone oli muutettu tuottamaan ensikuitupohjaista aaltopahvin 
raaka-ainetta eli kraftlaineria. Muunnostöiden investointiin yhtiö si- 
joitti 110 miljoonaa euroa. Uudistetun tehtaan työvoimatarpeeksi ar- 
vioitiin noin 400 henkilöä ja epäsuoraksi työllistäväksi vaikutukseksi 
ennakoitiin 1 600 työpaikkaa. Lisäksi Stora Enso investoi Varkau- 
den tehtaisiin 43 miljoonaa euroa rakentamalla puisten rakennus- 
elementtien, LVL-viilupuun, tuotantolinjan. Tuotanto käynnistyi 
kesällä 2016. (Stora Enson lehdistötiedote 29.4.2016.) Stora Enson 
investointien merkitys nähtiin myös ulkopuolisin silmin. Niinpä 
lehdistössä kirjoitettiinkin, kuinka ”Stora Enson uudet investoinnit 
pelastivat Varkauden” (Maaseudun Tulevaisuus 14.9.2017). 

Mittava, myös Varkautta hyödyttävä investointi oli Riikinvoi- 
man ekovoimalaitoksen rakentaminen kaupungin rajan tuntumaan 
Leppävirran puolelle. Enimmillään voimalatyömaalla työskenteli 
vuoden 2016 helmikuussa lähes 400 henkilöä. Toiminnan testivai- 
heen jätetulet sytytettiin heinäkuussa 2016, ja tuotannollinen käyttö 
aloitettiin helmikuussa 2017. (Riikinvoima Oy:n kotisivut). 


Rakennemuutoksia paikallistasolla 
Varkauden historian vaiheista löytyvät omat kautensa tietyille mur- 
roksille. Ensimmäisellä kaudella toteutui Varkauden varhainen teol- 


listuminen. Saimaan vesien voima ja Itä-Suomen laajat metsäalueet 
rakensivat edellytykset teolliselle tuotannolle. Vesimyllyt, laivanra- 

kennus ja saha- ja metallitavaran tuotanto mahdollistivat teollisuu- 
den laajenemisen ja ruukkiyhdyskunnan kasvun. (Itkonen 2005, 
27-29.) 

Toinen kausi ajoittuu 1870-luvulta Varkauden kunnalliseen itse- 
näistymiseen eli vuoteen 1929. Wahlien sukuyhtiö rakennutti paik- 
kakunnalle teollisuuslaitokset, jotka tunnettiin myös muualla Suo- 
messa. Sakari Topelius kuvasikin 1873 teoksessaan En resa i Finland 
Varkautta nimenomaan teollisena yhdyskuntana. Samoin Minna 
Canthin vierailun vaikutelmat Varkaudessa 1885 siirtyivät osin hä- 
nen tuotantoonsa. Teoksissa Työmiehen vaimo ja Köyhää kansaa on 
tulkittu olevan aineksia varkautelaisesta elämänmenosta. 

Vauhtia Varkauden teollistuminen sai Ahlström-yhtiön hankittua 
omistukseensa Wahlien teollisuuslaitokset vuonna 1909. Sukuyhtiön 
johdossa tehtiin pian päätös, että Varkaudesta rakennetaan itäisen 
Suomen johtava teollisuuskeskus. Näin tapahtuikin, kun yhtiö ryh- 
tyi 1921 myös paperin valmistukseen. Varkauden historian toiseen 
kauteen ajoittuu verinen sisällissota pian maamme itsenäistymisen 
jälkeen. Vaikka paikalliset vuoden 1918 tapahtumat eivät sisältäneet- 
kään mittavia taisteluita, teloitusten määrät olivat poikkeuksellisen 
suuret. Yli 250 punaisen kuolema repi paikkakunnan kahteen leiriin 
useiksi vuosikymmeniksi. 

Varkauden historian kolmantena kautena voidaan pitää kaup- 
pala-aikaa eli vuosia 1929-1961. Itsenäiseksi kunnaksi tuleminen 
mahdollisti yhdyskunnan kehittämisen aivan uusista lähtökoh- 
dista. Todellisuudessahan Varkaudessa oli myös toinen valtatoi- 
mija eli Ahlström-yhtiö, joka vastasi osaltaan muun muassa omien 
maa-alueidensa kaavoituksesta, työntekijöidensä asuntotarjonnasta 
sekä erinäisistä sosiaali- ja kulttuuripolitiikan palveluista. Toisen 
maailmansodan vuodet aiheuttivat oman murroksensa myös var- 
kautelaisten elämänmenoon. Näyttääkin siltä, että yhteisiksi koetut 
sotaponnistelut lähensivät paikallisia luokkaleirejä. Sodan päätyttyä 
alkaneessa jälleenrakennuksessa tarvittiin jokaista ikään tai suku- 
puoleen katsomatta. 

Neljäs kausi käynnistyi Varkauden tultua kaupungiksi vuoden 
1962 alussa ja on jatkunut näihin päiviin saakka. 1960- ja 1970-luvun 
vuosina Varkauden yleisilme muuttui aivan olennaisesti. Eri toimi- 
joiden ajatuksena oli rakentaa Varkaudesta nykyaikainen kaupunki. 
Tätä rakennustyötä edesauttoi modernisaatioon sisältynyt tulevai- 
suudenusko. Suuret sotien jälkeen syntyneet ikäluokat sosiaalistettiin 
monimuotoisiin kulttuuri- ja urheiluharrastuksiin. 

Ahlström-yhtiön lähtö vuonna 1986 ja 1990-luvun alun lama 
muodostavat neljännen kauden paikallisen murroksen. ”Yhden yh- 
tiön paikkakunnan” asetelman purkautuminen ja sitä seuranneet 
yrityskaupat loivat epävarmuutta tulevaisuuden suhteen. Laman 
seurauksena lukuisat varkautelaiset menettivät työpaikkansa, paik- 
kakunnan väkiluku väheni ja elettiin rakennemuutoksen tuoman 
kriisin kourissa. Omistajamuutoksiin on sopeuduttu, ja lamasta on 
selvitty. Viimeisimmät investoinnit Varkauteen ovat säilyttäneet 
paikkakunnan merkittävänä teollisuuskaupunkina ja luoneet uskoa 
tulevaisuuteen. 

Kaikkiaan Varkauden historia on värikäs. Teollistuminen, laivan- 
rakennus, puu- ja metalliteollisuus, sisällissodan veriset kuukaudet, 
kunnallinen itsenäistyminen, sota-aika, jälleenrakennuksen vuodet, 
modernin Varkauden rakentaminen, teollisuuden omistajamuutok- 
set, lamat ja nousukaudet on koettu paikkakunnalla omalla erityisel- 
lä tavalla. Samalla on kuitenkin oltu osa suomalaista yhteiskuntaa ja 
laajemminkin kansainvälistä maailmanmenoa. Varkauden historia 
1900-luvun alusta nykypäiviin peilaakin monessa mielessä erinomai- 
sesti suomalaisen yhteiskunnan suurempia kehityslinjoja. Erityisesti 
teollistumisen, teollisuuden kasvun, elinkeinorakenteen sekä poliit- 
tisten jakolinjojen muutokset näyttäytyvät osana isompaa kansallista 
ja kansainvälistä kehityskulkua. Suuret linjat saavat aina lopullisen 
muotonsa paikallisessa erityisyydessä. Varkaus on hyvä esimerkki 
siitä, miten paikallinen, kansallinen ja kansainvälinen ovat kytkey- 
tyneet toisiinsa eri aikoina, eri tavoin, vaihtelevalla intensiteetillä ja 
poikkeavasti ihmisten arkea muovaten. 

Kuten tämän kirjan aiemmissa luvuissa on todettu, Varkauden väki- 
määrä on merkittävästi laskenut viime vuosien saatossa. Varkautta 
voidaan luonnehtia merkittävän teollisen historian omaavaksi kutis- 
tuvaksi kaupungiksi. Kaupunkien kutistumiselle on kirjallisuudessa 
esitetty erilaisia selityksiä. Wieschmannin ja Bontjen (2015) mukaan 
viisi keskeistä selittävää tekijää ovat taloudellinen taantuma (esim. 
tehtaan sulkeminen), demografiset muutokset (syntyvyysasteen muu- 
tokset, poismuutot), esikaupungistuminen (jossa ihmiset ja työpaikat 
muuttavat pois kaupunkien keskustoista), rakenteelliset mullistukset 
(esim. poliittisen järjestelmien muutokset) sekä ympäristön saastu- 
minen. Nämä tekijät vaikuttavat usein keskenään samanaikaisesti. 
Gros-Balthazardin ja Talandierin (2020) mukaan entisiä teollisuus- 
paikkakuntia ovat usein heikentäneet yhtä aikaa vaikuttaneet talou- 

delliset ja poliittiset prosessit, kuten globalisaatio, deindustrialisatio, 
metropolisaatio sekä julkisten palveluiden vetäytyminen alueelta. Sa- 
maan aikaan useissa maissa on talouspolitiikassa keskitytty entistä 
enemmän metropolialueisiin, joiden on nähty olevan kansakuntien 
talouden kasvun keskuksia. Näitä tekijöitä on helppo tunnistaa myös 
Varkauden kohdalla. 

Työelämän osalta Varkautta luonnehtii sen pitkä teollinen histo- 
ria, joka ulottuu 1800-luvun alkupuolelle asti (ks. luku 2). Jääskeläi- 
nen ja Lovio (2003) analysoivat Varkauden selviytymistä 1990-luvun 
alun globalisoitumis- ja lamashokista ja kiteyttivät tuolloin Varkau- 
den menestymiseen vaikuttaneiksi tekijöiksi mukanaolon Suomen 
vahvoissa klustereissa ja teknologisen osaamisen avaintuotealueil- 
la. Lisäksi alueen liiketoimintayksiköiden voimakas yritteliäisyys, 
kaupungin elinkeinopolitiikan uudistaminen sekä yritysjohdon, 
työntekijöiden ja kaupungin toimijoiden yhdensuuntaiset toiminta- 
linjaukset vaikuttivat heidän mukaansa Varkauden menestymiseen. 
Muutamaa vuotta myöhemmin tilanne oli jo kuitenkin toinen, ja 
Lovio ym. (2006) nostivat Varkauden kehityksen edustavaksi esimer- 
kiksi vanhan teollisuuspaikkakunnan kehityksestä globalisaation 
paineissa. He totesivat globalisaation ensimmäisen vaiheen tilanteen 
näyttäneen Varkaudessa hyvältä, mutta muuttuneen toisenlaiseksi jo 
muutamaa vuotta myöhemmin. Keskeinen haaste liittyi etenkin Var- 
kaudessa toimivien yksiköiden, paikkakunnan sekä koko Suomen 
kilpailuasemissa tapahtuneisiin muutoksiin. Varkauden osalta esiin 
tuotiin nuorten osaajien pysyvyyteen vaikuttavina tekijöinä muun 
muassa puolisoiden työpaikkojen puuttuminen. Myös kansain- 
välisessä kirjallisuudessa on pieniin kaupunkeihin liitetty saman- 
kaltaisia haasteita. Näitä ovat vanhanaikaiset infrastruktuurit, riip- 
puvuus perinteisestä teollisuudesta, puutteet inhimillisen pääoman 
varannossa, alueellisen kilpailukyvyn heikkeneminen, yhteisölli- 
syyden heikkeneminen sekä rajoitettu resurssien saatavuus (Siegel & 
Waxman 2001). 

Kirjallisuuteen nojaten Hospers (2014) tuo esiin sen, kuinka kutis- 
tuvista kaupungeista pois muuttavat ovat usein nuorempia ja parem- 
min koulutettuja. Nämä tekijät asettavat suuria haasteita kutistuville 
kaupungeille. Kuitenkin pikkukaupungeissa edelleen asuu ihmisiä, 
eivätkä ne ole kokonaan tyhjenemässä asukkaista. Guimaräes ym. 
(2016) ovat tutkineet mitkä tekijät saavat kutistuvien kaupunkien 
asukkaat pysymään kaupungeissaan samoin kuin sitä, mitkä tekijät 
vaikuttavat heidän muuttoaikomuksiinsa. Tutkijat huomasivat työ- 
olosuhteiden olevan tärkein tekijä asukkaiden harkitessa poismuut- 
toa kutistuvista kaupungeista. Vastaavasti kaupungissa pitävä tekijä 
olivat työpaikan sijaitseminen samassa kaupungissa ja lähellä asuin- 
paikkaa. Työllä ja työolosuhteilla on siten merkityksensä. 

Tämän vuoksi onkin tärkeää tutkia pikkukaupungissa asuvien ih- 
misten työpaikkoja ja työssä olevien asukkaiden näkemyksiä omasta 
työelämästään ja omista tulevaisuuden näkökulmistaan. Riippumat- 
ta siitä, missä varkautelaisten työpaikat sijaitsevat, he ovat päättäneet 
asua Varkaudessa ja maksavat siten myös omat kunnallisveronsa 
kaupunkiin. Työlliset asukkaat ovat myös Varkaudessa merkittävin 
kunnallisverokertymän lähde. Asukkaiden elämässä mahdollisesti 
tapahtuvilla työelämään liittyvillä muutoksilla on siten merkityk- 
sensä myös kaupungin taloudelle ja sitä kautta myös tulevaisuuden 
näkymille. Asukasluvun säilyminen riittävän suurena on toki tär- 
keää myös kaupungin sosiaalisen elinvoimaisuuden kannalta. Koska 
tämän artikkelikokoelman tavoitteena on luoda yleiskatsaus varkau- 
telaisten elämään ja hyvinvointiin, on tärkeää tietää heidän työtään 
koskevista kokemuksistaan riippumatta siitä, missä he käyvät työssä. 


Työelämätutkimuksesta 
Työelämä on yksi keskeisistä EU:n toiminta-alueista, ja suomalaista 


työelämää säätelevät ja ohjeistavat monet ylikansalliset säädökset. 
Työelämän kehittämisen monet muutosvirtaukset ovat kansainvä- 

listä alkuperää. Mustosmäki (2017) on osoittanut, kuinka työelä- 
män laatukysymykset olivat merkittävä tekijä Euroopan unionin ja 
muiden kansainvälisten organisaatioiden, kuten OECD:n ja ILO:n, 
diskursseissa 1990-luvulla. Mustosmäen mukaan tämä työelämän 
laatua painottava näkökohta muuttui kuitenkin määrää korostavaksi 
jo ennen vuoden 2008 finanssikriisiä. Suomessakin huomio on kiin- 
nitetty selvästi enemmän työvoiman määrän lisäämiseen kuin työ- 
elämän laadun parantamiseen. 

Sippola (2011) osoittaa työelämän laatu -käsitteen muuttuneen 
liiketaloustutkimusten diskurssissa: työn organisoiminen, työn omi- 
naisuudet (autonomia, kontrolli ja monimuotoisuus) sekä työelämä- 
suhteet ovat jääneet pois työelämän laadun tarkastelusta, ja ne ovat 
korvautuneet yritykseen muovautuvan työntekijän tarkastelulla. 
Tässä katsantokannassa kaikki ovat oman onnensa seppiä ja vastuus- 
sa oman työelämänsä laadusta. Samalla käsitys työelämästä yksilön 
omana projektina on korostunut. Tarkastellessaan työhyvinvointia 
Pyöriä (2012) tuo kuitenkin esiin sen, kuinka tasapaino työn vaati- 
musten ja sen hallinnan välillä on työhyvinvoinnin tärkein edellytys. 
Työn vaatimustaso ei siis itsessään tuota automaattisesti työpahoin- 
vointia, vaan työn vaatimukset ja ponnistelu niiden saavuttamiseksi 
voivat olla työhyvinvoinnin kannalta myönteisiä tekijöitä, kunhan 
vaatimuksiin yhdistyy hallinnan tunne, sosiaalinen tuki ja riittäväk- 
si koettu palkitsevuus. 

Alasoini (2012) on osoittanut, kuinka työhön liittyvä psykologi- 
nen sopimus on Suomessa muuttunut. Psykologinen sopimus perus- 
tui aiemmin siihen, että kun teki työnsä kelvollisesti, uskollisesti ja 
oli lojaali työnantajaansa kohtaan, palkitsi työnantaja tämän turval- 
lisuudella ja luottamuksella. Toinen uskomus liittyi siihen, että työn- 
antajan taloudellinen menestys palkitsi työntekijöitä automaattisesti 
muun muassa lisäämällä varmuutta työsuhteen pysyvyydestä. Tämä 
konsensus on rikkoutunut, ja työnantajan aiempi työllisyyslupaus 
on korvautumassa työnantajan työllistyvyyslupauksella, jossa työn 
sisältämiä oppimis- ja kehittämismahdollisuuksia pidetään houkut- 

timina työntekijöille. Työ tarjoaisi siten mahdollisuuden itsensä ke- 
hittämiseen ja oman työmarkkinakelpoisuuden ylläpitämiseen. 

Suomalainen työelämätutkimus voidaan jakaa karkeasti kahteen 
eri tutkimusperinteeseen, joita määrittävät ennen kaikkea käytetyt 
aineistot ja tutkimusmenetelmät. Toisessa tutkimusperinteessä suo- 
malaista työelämää ja sen olemusta selvitetään erilaisten kysely- ja 
rekisteriaineistojen avulla. Tilastokeskus on vuodesta 1977 lähtien 
tehnyt muutaman vuoden välein Työolotutkimusta, ja viimeiseksi 
tietoa on kerätty vuonna 2013. Samoina pidettävät kysymykset mah- 
dollistavat työelämässä ajan mittaan tapahtuvien muutosten havait- 
semisen. Toinen tutkimusperinne perustuu enemmän laadullisten ai- 
neistojen käyttöön. Tällöin pyritään valottamaan tutkittavaa teemaa 
pienemmän ryhmän kautta ja avaamaan ja monipuolistamaan kuvaa 
suomalaisesta työelämästä. Erilaisten tutkimusperinteiden vaiku- 
tuksesta meillä on samanaikaisesti käsitys, että suomalainen työelä- 
mä on huonontunut (Siltala 2004), että suomalaisessa työelämässä on 
prekarisaatiota tuottavia piirteitä (esim. Äkerblad 2014) ja toisaalta, 
että työelämän huonontumista ei olekaan tapahtunut, vaan kyse olisi 
vain tilastollisista myyteistä (Pyöriä 2017). Yksittäiseen paikkakun- 
taan liittyviä työoloja analysoivia tutkimuksia ei juurikaan ole tehty, 
ja tätä puutetta tämä tutkimusartikkeli osaltaan paikkaa. 

Tässä artikkelissa selvitetään, millaisia Varkaudessa asuvien työ- 
paikat ovat riippumatta siitä sijaitsevatko työpaikat Varkaudessa vai 
jossain muualla. Varkautelaisten osalta selvitetään, millaisia käsityk- 
siä heillä on omasta työstään sekä työhönsä liittyvistä tulevaisuuden 
näkymistä. Artikkelin tietopohja perustuu pääasiassa Arki Varkau- 
dessa -hankkeen kyselylomakeaineistoon (ks. aineiston kuvaus, kir- 
jan liite 1 sekä kyselylomake, kirjan liite 2.). Tarkasteluun on valittu 
ne vastaajat, jotka ilmoittivat olevansa vastaushetkellään työelämäs- 
sä (N=794 eli 43 % vastaajista). Heidän työskentelyään tarkastellaan 
pääasiassa sosioekonomisen aseman muodostaman linssin kautta. 
Kun siis tässä artikkelissa puhutaan ”vastaajista”, tarkoitetaan juuri 
tätä joukkoa. Aineistoa analysoidaan tilastollisia menetelmiä (mm. 

ristiintaulukointeja ja keskiarvovertailuja) hyödyntäen. Artikkelissa 
käytetyt analyysi- ja luokittelumenetelmät esitetään artikkelin liit- 
teessä 1. Ennen kyselyaineistoon siirtymistä tarkastellaan lyhyesti 
muun tilastoaineiston tuottamaa kuvaa Varkaudesta. 


Fri paikkakunnalla työskentely ja asuminen 


Varkaudessa asuvien työssäkäyntiä tarkasteltaessa huomataan sa- 
mankaltainen kehityssuunta kuin kaupungin asukasluvussa (ks. 
luku 1). Vuodesta 2007 lähtien Varkaudessa asuvien työssäkäyvien 
määrä on laskenut tasaisesti. Vuonna 2007 työssäkäyviä oli 9 073 ja 
vuonna 2016 enää 7 428 (Suomen virallinen tilasto (SVT): väestöra- 
kenne, Suomen virallinen tilasto (SVT): työssäkäynti). Asukasluvun 
vähenemisen vuoksi työssäkäyvien suhteellinen osuus pieneni kui- 
tenkin vain prosenttiyksikön verran. Samankaltainen laskeva trendi 
huomataan tarkasteltaessa Varkauden alueella toimivien työpaikko- 
jen työntekijöiden lukumäärien kehitystä. Kun vuonna 2007 alueella 
oli työssä 10 281 henkilöä, vuonna 2016 määrä oli supistunut 8 333 
henkilöön. (Suomen virallinen tilasto (SVT): työssäkäynti.) 
Tilastokeskuksen tietojen mukaan Varkaudessa asuvien, mutta 
toisella paikkakunnalla työssä käyvien (eli pendelöivien) suhteellinen 
osuus on noussut tasaisesti vuodesta 2000 lähtien. Kun vuonna 2000 
toisessa kunnassa kävi töissä 11,8 % varkautelaisista, oli pendelöiji- 
en osuus lähes kaksinkertaistunut tultaessa vuoteen 2016 ollen 21,3 
%. Näin tapahtui kaikissa ikäryhmissä. Toisaalta Varkauteen tullaan 
usein toiselta paikkakunnalta etenkin korkeamman koulutustason 
tehtäviin: peräti 41 % Varkaudessa sijaitsevissa työpaikoissa työsken- 
televistä ylemmän korkeakoulututkinnon suorittaneista asuu jossa- 
kin muualla. Virta vie myös toisin päin, sillä joka neljäs Varkaudessa 
asuva ylemmän korkeakoulututkinnon suorittanut käy töissä jossain 
muualla. (Suomen virallinen tilasto (SVT): työssäkäynti.) Tämä tar- 
koittaa, että monet ovat jääneet Varkauteen asumaan, vaikka heidän 

työpaikkansa sijaitseekin muualla, mutta samalla on myös paljon nii- 
tä, jotka käyvät Varkaudessa töissä ja asuvat muualla. 

Asuinpaikan valintaan vaikuttavat erilaiset tekijät, kuten talou- 
delliset voimavarat sekä asuntoon ja asuinympäristöön liittyvät odo- 
tukset (ks. tämän kirjan luku 9). Fertner ym. (2015) ovat huomanneet 
asuinpaikan valinnan olevan erkaantumassa työpaikan läheisyydes- 
tä, mikä on johtamassa pendelöinnin lisääntymisen. Pendelöinti voi 
olla pakotettua, mutta toisaalta se voi olla myös valinta, jos asuinpai- 
kan tarjoamat mahdollisuudet saavat ihmiset kulkemaan pitkiäkin 
matkoja työnsä perässä. Guimaräes ym. (2016) tuovat kuitenkin esiin 
työpaikan merkityksen ihmisten pysymiselle alueella samoin kuin 
myös muuttoaikeille. Työn olemassaolo lähellä lisää asukkaiden ha- 
lua pysyä alueella. Jos työtä ei ole, tai työolosuhteet ovat paremmat 
muualla, lisää se halukuutta muuttaa pois alueelta. Hospersin (2014) 
mukaan jälkiteollistuneiden kaupunkien hyvinkoulutetut nuoret ih- 
miset muuttavat usein pois alueilta, joilta puuttuu työllistymismah- 
dollisuuksia. Tämä vaikuttaa siihen, että kutistuvan kaupungin so- 
sioekonominen rakenne muuttuu. 


Varkautelainen työvoima kansallisessa vertailussa 


Arki Varkaudessa -kyselyn perusteella varkautelaiset eroavat koko 
Suomen työvoimasta" tietyiltä osin (taulukko 1). Kokonaisuudessaan 
tiedot osoittavat suomalaisten työmarkkinoiden segregoitunutta 
luonnetta eli tehtävien jakautumista naisten ja miesten ammatteihin 
(Naiset ja miehet Suomessa 2016). Varkaudessa asuvien osalta huo- 


5 Verrattaessa varkautelaisten ammattiluokitusta valtakunnallisiin tietoihin 


yrittäjät eivät ole mukana tarkastelussa, sillä Tilastokeskuksen ammattiluokitus 
perustuu työntekijöiden nimikkeisiin. Yrittäjät ovat kuitenkin merkittävä osa 
työelämää, minkä vuoksi työssäolon tarkastelu ilman heitä tekisi asian selvittämisen 
puutteelliseksi. Yrittäjäksi luokiteltiin ne henkilöt, jotka vastasivat nykyistä 
työnantajaa koskevaan kysymykseen olevansa omassa yrityksessä, vastaanotolla 
toiminimellä tmv. Yrittäjiä ja ammatinharjoittajia oli kyselyaineistossa 49 henkilöä, 
mikä vastasi 6,2 % kaikista työelämässä vastaushetkellä olleista varkautelaisista 
(n=794). 

mio kiinnittyy siihen, että lähes kolmannes varkautelaisista miehistä 
sijoittuu erityisasiantuntijoiden luokkaan. Ero on suuri koko Suomen 
tietoihinkin verrattuna, mutta erittäin suuri varkautelaisiin naisiin 
verrattuna. Kyselyaineiston perusteella ei tiedetä, mistä havaitut erot 
johtuvat. Varkauden pitkä teollinen historia saattaisi selittää taulu- 
kosta havaittavia eroja, mutta on muistettava, että kyselyn perusteel- 
la ei tiedetä sijaitsevatko Varkaudessa asuvien työpaikat Varkaudessa 
vai jossain muualla. Bright Futures -projektissa on analysoitu Kajaa- 
nia yhtenä esimerkkikaupunkina, ja huomattu Kajaanin teollisuus- 
historian olevan hyvin mieskeskeistä. Tutkijat havaitsivat myös 
alueen kehittämistä koskevan diskurssin olevan hyvin mieskeskeistä 
koskiessaan kaivosteollisuutta, high tech -teollisuutta sekä pelialaa. 
Tutkijat toteavat samankaltaisen mieshegemonian olevan olemassa 
myös muissa pienissä kaupungeissa ja perifeerisillä alueilla (Avdou- 
lous ym. 2019). Selittääkö tämä osaltaan myös Varkaudessa asuvien 
ammattiluokitusjakaumaa? 


Taulukko 1. Varkautelaisten ja koko Suomen työvoiman 
ammattiluokitusjakauma sukupuolittain (%) 


Varkaus, | Varkaus, | Varkaus, | Suomi, Suomi, 
kaikki naiset miehet naiset miehet 
(n = 724) | (n=435) | (n= 286) | (n=1191 | (n=1282 
000) 000) 
1 Johtajat 25 1,8 3,5 2,3 4,6 
2 Erityisasiantuntijat 22,8 17,5 30,4 24,8 25,2 
3 Asiantuntijat 19,5 25,1 11,2 22,8 15,4 
4 Toimisto- ja asiakaspalvelutyöntekijät 6,6 9,9 1,7 9,1 2,7 
5 Palvelu- ja myyntityöntekijät 22,1 30,3 9,8 28,0 10,6 
6 Maanviljelijät, metsätyöntekijät ym. 0,3 0,5 0,0 2,2 4,2 
7 Rakennus-, korjaus- ja valmistus- 8,7 1,6 19,6 1,4 19,1 
työntekijät 
8 Prosessi- ja kuljetustyöntekijät 47 0,7 10,8 2,1 12,2 
9 Muut työntekijät 11,3 11,7 10,8 7,3 5,1 
0 Sotilaat 0 0,6 
X Tuntematon 1,5 0,9 21 
Yhteensä 100 100 100 100 100 

Ammattiryhmien väliset erot naisten ja miesten välillä tulevat nä- 
kyviin myös sosioekonomisessa luokittelussa (taulukko 2). (Luokit- 
telut selvitetään tämän luvun liitteessä 1.) Koska kyse on poikki- 
leikkaustutkimuksesta, ei mahdollisesta ajallisesta muutoksesta ole 
tietoa. Työolotutkimusten perusteella on kuitenkin huomattu, että 
30 vuodessa työntekijäasemista on siirrytty entistä enemmän toimi- 
henkilöasemiin. Työntekijöiden osuus on laskenut lähes puolesta (48 
%) alle kolmasosaan (29 %). Muutos on ollut suuri etenkin ylempien 
toimihenkilöiden osalta, joiden lukumäärä kaksinkertaistui vuosien 
1984—2013 välisenä aikana. (Sutela & Lehto 2014.) Kyselyn perusteella 
toimihenkilöistyminen näkyy myös Varkaudessa asuvilla. 


Taulukko 2. Varkauden, Pohjois-Savon ja Suomen työ- 
voiman sosioekonominen asema sukupuolittain (%) 


Varkaus, | Varkaus, | Pohjois- | Pohjois- Koko Koko 

naiset miehet Savo, Savo, Suomi, | Suomi, 

naiset miehet naiset miehet 
Yrittäjät 5,1 14,4 81 16,6 71 14,4 

Ylemmät toimihenkilöt 19,4 30,7 19,5 18,2 22,5 23 

Alemmat toimihenkilöt 50,7 18,7 54,3 22 52,2 21,9 
Työntekijät 24,9 36,2 18,1 43,2 18,3 40,7 
Yhteensa 100 100 100 100 100 100 


Yrittäjiä on miesten keskuudessa yleisesti enemmän kuin naisvastaa- 
jien ryhmässä. Alempien toimihenkilöiden osuus on naisten keskuu- 
dessa suurempi kuin miesten niin Varkaudessa, muualla Pohjois-Sa- 
vossa kuin koko Suomessakin. Työntekijä-asemassa olevista suurempi 
osuus on miehiä; Varkaudessa ero on kuitenkin muuta maata pie- 
nempi. Vastaavasti miesten osuus ylemmistä toimihenkilöistä on 
Varkaudessa selvästi suurempi kuin muualla maassa. Toisaalta voi- 
daan myös kysyä nimikepohjaisen ammattiluokituksen yhteyttä so- 
sioekonomiseen asemaan ja sen vaikutusta sukupuolieroihin. Saman 
tasoisen koulutuksen suorittanut insinööri määrittyy ylempiin toi- 
mihenkilöihin, mutta sairaanhoitaja puolestaan alempiin toimihen- 
kilöihin. Luokittelut ovat siten myös aina poliittisia Kinnunen (2001). 

Varkaudessa asuvien työskentely 


Vastaushetkellä työelämässä olevista nuorin oli 18-vuotias ja vanhin 
81-vuotias. He olivat keskimäärin 49-vuotiaita (keskihajonta 11,6 
vuotta). Työelämässä vastaushetkellä olleiden varkautelaisten naisten 
ja miesten keski-iät eivät eronneet toisistaan merkitsevästi. Vanhuus- 
eläkeiän ylittäneitä ja työelämässä vastaushetkellä oleviksi itsensä 
ilmoittavia oli 3 % vastaajista. Tästä joukosta (n = 24) puolet toimi 
yrittäjinä ja joka viides oli ylempi toimihenkilö. 

Varkautelaisten miesten ja naisten työelämässä oloajassa oli selviä 
eroja. Naisista 60 % ja miehistä 74 % oli ollut työurallaan ansiotyössä 
yli 20 vuotta. Ero selittyy todennäköisesti naisten suuremmalla hoi- 
tovastuulla lapsista: he ovat olleet poissa työelämästä äitiyslomien, 
vanhempainvapaiden sekä mahdollisten hoitovapaiden aikana. Noin 
kolmannes (34 %) työssä käyvistä vastanneista, niin naisista kuin 
miehistäkin, on ollut työurallaan yhtäjaksoisesti vähintään 6 kk työt- 
tömänä”. Palvelussuhteiden lukumäärissä sukupuolten väliset erot 
ovat tilastollisesti merkitseviä. Naisista hieman useammalla kuin 
joka kymmenennellä (10,5 %) ja miehistä joka kahdennellakymme- 
nennellä (5,1 %) on ollut edellisen viiden vuoden aikana vähintään 
viisi erillistä työsuhdetta. Suomalaisen työelämän luonteesta kertoo 
se, että iällä on erilainen vaikutus miesten ja naisten palvelussuhde- 
historiaan. Alle 40-vuotiaista naisista joka neljännellä (25,2 %) oli 
ollut vähintään 5 työsuhdetta edellisen viiden vuoden aikana, kun 
saman ikäisistä miehistä näin oli vain joka kahdeksannella (12,9 %). 
Yhdelläkään 40-49-vuotiaista miehistä ei ollut ollut yli viittä työsuh- 
detta edeltävien viiden vuoden aikana, kun taas saman ikäisistä nai- 
sista näin oli ollut joka kahdeksannella (12,8 %). 

Yli puolet (55,4 %) kyselyymme vastanneista varkautelaisista 
työskentelee yksityisen sektorin työpaikoissa. Julkisella sektorilla 


€ Koska ainoastaan työelämässä vastaushetkellä olijat ovat vastanneet näihin 


kysymyksiin, eikyselyn perusteella pystytä selvittämään muidentyöelämähistoriaan 
liittyviä kokemuksia ja tietoja. 

työskentelee yli kolmannes (38,8 %), ja muissa työpaikoissa, kuten 
järjestöissä, seurakunnissa tai useamman työnantajan palveluksessa 
joka kahdeskymmenes (5,8 %). Kuten Sutela ja Lehto (2014) toteavat, 
julkinen sektori on Pohjoismaissa vastannut pitkälti koulutuksesta, 
terveydenhuollosta sekä sosiaalisista palveluista. Laaja julkinen sek- 
tori on ollut hyvin merkityksellinen naisten työllistymisen kannalta 
tarjoamalla sekä työmahdollisuuksia että naisten tarvitsemia palve- 
luja. Julkinen sektori onkin erittäin merkittävä varkautelaisten nais- 
ten työllistäjä. Työssä käyvistä naisista yli puolet (51,8 %) työskentelee 
julkisella sektorilla, miehistä vain joka kuudes (18,6 %). Verrattaes- 
sa Varkauden tilannetta koko Suomen tilanteeseen huomataan, että 
varkautelaiset naiset (51,8 %) työskentelevät selvästi useammin julki- 
sella sektorilla kuin koko Suomen naiset (44,4 %) (Suomen virallinen 
tilasto (SVT): työssäkäynti). Miesten osalta eroja ei ollut. 

Sen lisäksi, että varkautelaiset naiset ja miehet työskentelevät eri 
työnantajasektoreilla, sukupuolten väliset erot myös työnantajasekto- 
reiden sisällä ovat sosioekonomisen aseman suhteen erittäin suuret. 
Julkisella sektorilla työskentelevistä miehistä lähes puolet (48 %) ja 
naisista alle neljännes (23 %) oli ylempiä toimihenkilöitä. Sama mer- 
kittävä ero havaitaan myös yksityisellä sektorilla: naisista joka kuudes 
(18 %) ja miehistä useampi kuin joka kolmas (35 %) luokitellaan ylem- 
mäksi toimihenkilöksi. Muilla työnantajasektoreilla työskentelevien 
naisten (n = 31) ja miesten (n = 9) määrä on niin pieni, että erojen 
selvittäminen ei olisi ollut mielekästä. Naiset työskentelevät miehiä 
selvästi useammin alempina toimihenkilöinä niin yksityisellä (61,8 
%) kuin julkisellakin sektorilla (47,9 %). Yksityisellä sektorilla työs- 
kentelevät miehet ovat tyypillisesti työntekijöitä (43 %) ja julkisella 
sektorilla puolestaan ylempiä toimihenkilöitä (48 %). 

Suomessa edelleen selvästi yleisin palvelussuhdemuoto on vaki- 
nainen palvelussuhde. Näin asia on myös Varkaudessa asuvien osalta 
(taulukko 3). Varkaudessa asuvat naiset ja miehet ovat jonkin verran 
koko Suomea yleisemmin vakinaisessa palvelussuhteessa (Suomen 
virallinen tilasto (SVT): työvoimatutkimus). 

Taulukko 3. Palvelussuhteen vakinaisuus ja työaikatyyppi Varkau- 
dessa ja koko Suomessa sukupuolittain eriytettynä (%) 


Varkaus, | Varkaus, | Varkaus, | Suomi, Suomi, Suomi, 
kaikki miehet naiset kaikki miehet naiset 
(n = 780) | (n=327) | (n= 450) | (n=2147 | (n=1064 | (n=1083 
000) 000) 000) 
Vakinainen, 79,0 86,2 73,8 73,1 80,3 66,1 
kokoaikatyö 
Vakinainen, 8,6 3,1 12,7 10,8 6,4 15,1 
osa-aikatyö 
Vakinainen, 87,6 89,3 86,5 83,9 86,8 81,2 
kaikki 
Määräaikainen, 8,5 8,9 8,0 11,4 9,8 12,9 
kokoaikatyö 
Määräaikainen, 4 1,8 5,6 47 3,4 5,9 
osa-aikatyö 
Määräaikainen, 12,5 10,7 13,6 16,1 13,2 18,8 
kaikki 


Varkaudessa asuvista pysyvä työsuhde oli 87,6 prosentilla vastaajista. 
Varkautelaistenkin osalta havaitaan julkisella sektorilla olevan enem- 
män määräaikaisia työntekijöitä kuin yksityisellä sektorilla. Varkau- 
dessa asuvista julkisella sektorilla työskentelevistä määräaikaisia oli 
16,5 prosenttia, ja yksityisellä sektorilla 9,2 prosenttia. Sukupuolten 
välillä ei ollut tilastollisesti merkitseviä eroja koko aineiston tasol- 
la, eikä myöskään työnantajasektoreiden sisällä. Tässä varkautelaiset 
eroavat selvästi muusta Suomesta, sillä Tilastokeskuksen työvoima- 
tutkimuksen mukaan vuonna 2017 miehistä 13,2 prosenttia ja naisista 
18,8 prosenttia oli määräaikaisessa palvelussuhteessa (Suomen viral- 
linen tilasto (SVT): työvoimatutkimus). Havainto työnantajasektorin 
sisäisestä sukupuolten välisten erojen puuttumisesta on kiinnosta- 
va, sillä usein sukupuolten välistä eroa selitetään työmarkkinoiden 
segregoitumisella ja sillä, että naisvaltaisilla aloilla on paljon pitkiä 
perhevapaita, mikä aiheuttaa suurta tarvetta sijaisille. Varkaudessa- 
kin naiset työskentelivät selvästi miehiä useammin julkisen sektorin 
palveluksessa (52 % vs. 19 %), joten olisi voinut olettaa naisten olevan 

miehiä useammin määräaikaisessa palvelussuhteessa julkisella sek- 
torilla työskennellessään. 

Vaikka sukupuolten välillä ei ollut eroja määräaikaisuuksien 
osuudessa koko aineiston tasolla, kokonaiskuva muuttuu, kun tar- 
kasteluun kytketään vastaajien iät. Sutela ja Lehto (2014) viittaavat 
Työvoimatutkimusten tietoihin ja toteavat 25-44-vuotiaiden osalta 
määräaikaisten osuuden olevan naisilla noin kaksinkertainen saman 
ikäisiin miehiin verrattuna. Varkautelaisten joukossa ikäryhmän 
erot ovat vieläkin suuremmat: naisista 20,3 prosenttia ja miehistä 
7,1 prosenttia työskenteli määräaikaisessa palvelussuhteessa. Muissa 
ikäryhmissä eroja ei ollut. Varkautelaiset miehet saavuttavat pysyvän 
palvelussuhteen siis selvästi naisia nopeammin, mikä näkyi myös 
viiden edellisen vuoden työsuhteiden lukumääriä koskevissa eroissa. 

Osa-aikaisuus voi olla työntekijän kannalta sekä positiivinen 
että negatiivinen asia. Jos osa-aikaisuus perustuu työntekijän toivee- 
seen työn ja perhe-elämän yhteensovittamisesta, on se positiivinen 
esimerkki työelämän joustoista. Jos osa-aikaisuus on pakotettua ja 
osa-aikaisena työskennellään siksi, että kokoaikaista työtä ei ole saa- 
tavilla, on kyseessä työntekijän kannalta epätarkoituksenmukainen 
työsuhde. Tilastokeskuksen yliaktuaari Henri Lukkarisen (2018) 
mukaan vuodesta 2014 lähtien vastentahtoisuus, se että kokoaikaista 
työtä ei ollut saatavilla, on ollut 15-64-vuotiaiden yleisin syy osa-ai- 
katyön tekemiseen. Ojala ym. (2016) toteavat vastentahtoiseen osa-ai- 
katyöhön liittyvän muun muassa heikon työmarkkina-aseman sekä 
uhan työsuhteen päättymisestä. Tämä on kuormittavan työn osalta 
yhteydessä heikentyneeseen terveyteen, sairauspoissaoloihin ja siten 
työuran pituuteen ja katkoksellisuuteen. 

Varkautelaiset naiset työskentelevät lähes neljä kertaa varkaute- 
laisia miehiä useammin osa-aikaisessa palvelussuhteessa (18,3 % vs. 
4,9 %) Varkautelaiset miehet (4,9 %) työskentelevät koko Suomen 
miehiä (9,8 %) harvemmin osa-aikatyössä. Myös varkautelaiset nai- 
set työskentelevät muita naisia harvemmin osa-aikaisesti, sillä koko 
Suomessa naisista 21 prosenttia työskenteli osa-aikaisesti. Osa-aikai- 

sen työskentelyn suurimmat erot paikantuvat Varkaudessa asuvien 
osalta yksityiselle sektorille, jolla työskentelevistä naisista useampi 
kuin joka viides (21,4 %), mutta miehistä vain joka kolmaskymmenes 
(3,3 %) oli osa-aikainen. Kyselyn perusteella ei tiedetä, perustuuko 
osa-aikaisuus yhtenä työn ja perhe-elämän yhteensovittamisen muo- 
tona vastaajan omaan aloitteeseen vai onko osa-aikaisuus pakotettua, 
johon on ollut tyytyminen, kun kokoaikaista työtä ei ollut saatavilla. 
Pakonomaisuuteen viittaa se, että joka neljäs osa-aikainen työntekijä 
(24,5 %) piti todennäköisenä työpaikan oma-aloitteista vaihtamista 
seuraavan vuoden aikana, kun kokoaikaisista vastaajista vain joka 
kahdeksas (12,8 %) arvioi samaa. 


Työn vaatimukset ja piirteet 


Nykypäivän työelämää on kuvattu yhä kiireisemmäksi ja kuormitta- 
vammaksi. Työssä jaksamista tukeviksi tekijöiksi on nostettu muun 
muassa työn itsenäisyyttä sekä vaikutusmahdollisuuksia omaan 
työhön. Nakari (2004) nostaa työstressiteorian mukaisesti esiin kes- 
keiseksi työn hallintaan liittyväksi asiaksi työn vaatimusten ja hen- 
kilökohtaisten valmiuksien välisen suhteen. Liian vaativa samoin 
kuin liian yksinkertainen työ on psykosomaattisesti kuormittavaa. 
FinTerveys 2017 -tutkimuksen mukaan sairastumiselle altistavia 
piirteitä suomalaisessa työelämässä ovat fyysisten riskien lisäksi työn 
vaativuus ja joustamattomuus, vähäiset vaikuttamismahdollisuudet, 
koettu epäoikeudenmukaisuus, kiusaaminen sekä vähäinen sosiaali- 
nen tuki (Terveys, toimintakyky ja hyvinvointi Suomessa 2018). 
Punakallio ym. (2019) ovat seuranneet vuonna 1966 syntynei- 
tä pohjoissuomalaisia miehiä ja naisia ja selvittäneet heidän työky- 
kynsä kehittymistä 31 ja 46 ikävuoden välisenä aikana. He havait- 
sivat korkeammin koulutettujen työkyvyn olevan paremman kuin 
matalammin koulutetuilla. Vieläkin tärkeämpi havainto koski työn 
merkityksellisyyden vaikutusta. Työn merkitykseltään vähäiseksi 

kokevilla oli selvästi korkeampi riski alentuneeseen työkykyyn kuin 
niillä, jotka kokivat työnsä merkitykselliseksi, riippumatta siitä oliko 
työ fyysisesti raskasta tai kevyttä. Työllä on siis merkityksensä. Ha- 
kanen (2004) nostaa työn imua käsittelevässä väitöskirjassaan esiin 
havainnon työolojen suuresta merkityksestä työntekijöiden yleiseen 
hyvinvointiin. Työolot selittivät 10 % naisten ja 21 % miesten tyy- 
tyväisyydestä omaan elämäänsä. Tärkeä oli myös hänen huomionsa 
vuorovaikutuksen suunnasta, sillä työolot ja työstä kotiin suuntau- 
tuva ristiriita oli vahvemmin yhteydessä sekä työuupumukseen että 
elämään tyytyväisyyteen kuin kuormittavat yksityiselämän tapahtu- 
mat ja kodista työhön suuntautuva ristiriita. 

Työn keskeisiksi voimavaroiksi onkin mainittu hyvä ilmapiiri ja 
toimivat ihmissuhteet. Ristiriidat ja konfliktit näkyvät puolestaan 
tyytymättömyytenä ja huonovointisuutena, ja ne saattavat pahim- 
millaan haitata työyhteisön toimivuutta merkittävästi (Työ ja terveys 
Suomessa 2012). Työhyvinvointiin liittyviä ongelmia on havaittu 
myös niissä työntekijäryhmissä, joilla on keskimääräistä enemmän 
mahdollisuuksia vaikuttaa omaan työhönsä, kuten esimerkiksi ylem- 
millä toimihenkilöillä. Sutela ja Lehto (2014) toteavatkin, että työ- 
elämän koventuneiden vaatimusten aikana mahdollisuus vaikuttaa 
omaan työhön ei enää suojaakaan työhyvinvointiongelmilta. Työn 
organisointitavalla näyttää siten olevan vaikutusta sekä työhyvin- 
vointiin että laajemminkin työntekijöiden yleiseen hyvinvointiin. 

Kuten Sutela ja Lehto (2014) toteavat, työaikaan ja työn suo- 
rittamispaikkasidonnaisuuteen liittyvät lisääntyvät joustot voivat 
parhaimmillaan antaa palkansaajille mahdollisuuden sovittaa pa- 
remmin yhteen työtä ja muuta elämää. Jos varsinaisen työajan ulko- 
puolella työskentely kuitenkin johtuu siitä, että työaika ei riitä teh- 
tävien riittävän hyvään hoitamiseen, voi kuormitus helposti kasvaa 
liian suureksi. Yli puolet varkautelaisista työssäkäyvistä vastaajista 
(naisvastaajista 59,6 %, miesvastaajista 70,1 %) kertoi työskentelevän- 
sä vähintään satunnaisesti varsinaisen työaikansa ulkopuolella. Ai- 
noa työnantajasektoreiden sisäinen sukupuolten välinen ero on yksi- 

tyisen sektorin työpaikoissa, joissa 40,5 % naisista ja 31,9 % miehistä 
ei koskaan työskentele varsinaisen työaikansa ulkopuolella. Suurena 
yllätyksenä ei voida pitää tietoja siitä, että sosioekonominen asema 
vaikuttaa työajan ulkopuolella tapahtuvaan työskentelyyn, kuten 
seuraavasta taulukosta (taulukko 4) havaitaan. Yrittäjät sekä ylem- 
mät toimihenkilöt ilmaisevat tekevänsä päätoimen tehtäviä useim- 
min myös varsinaisen työajan ulkopuolella.” 


Taulukko 4. Varsinaisen työajan ulkopuolella 
työskentely sosioekonomisen aseman mukaan (%) 


En koskaan Satun- Muutamia Noin Vähintään Yhteensä 
naisesti kertoja kerran kaksi 
kuussa viikossa | kertaa viikossa 
Yrittäjät 10,4 16,4 10,4 9,0 53,7 100 
(n = 67) 
Ylemmät 13,2 31,7 10,6 13,8 30,7 100 
toimihenkilöt 
(n = 189) 
Alemmat 44,3 35,6 9,3 5,9 4,8 100 
toimihenkilöt 
(n = 289) 
Työntekijät 50,2 38,2 4,9 4,0 2,7 100 
(n = 225) 
Kaikki 35,5 33,8 8,4 7,5 14,8 100 
(N = 770) 


Arki Varkaudessa -kyselyssä tarkasteltiin työn vaatimuksia erilais- 
ten väittämien kautta. Kaikkien työssä olijoiden vastaukset osoitta- 
vat, että tyypillisesti työ edellyttää erittäin paljon keskittymiskykyä, 
tarkkuutta ja kykyä tulla toimeen ihmisten kanssa. Työssä tarvitaan 
vastaajien mielestä myös melko paljon valmiutta tehdä päätöksiä, ja 
työtehtävien koetaan sisältävän melko paljon älyllistä ponnistelua. 
Työssä on melko vähän tarvetta yksitoikkoisuuden siedolle ja erittäin 
vähän tarvetta ruumiilliselle voimalle ja kestävyydelle. Työolotutki- 
muksen tietojen valossa yksitoikkoisuuden kokemus on vähentynyt 


7 Toki on muistettava, että yrittäjien sekä joidenkin ylempien toimihenkilöiden 
työaikaa ei ole työehtosopimuksissa tai työaikalaissa määritelty. 

selvästi, sillä vuonna 1977 lähes neljännes (24 %) palkansaajista piti 
työtään yksitoikkoisena, ja vuonna 2013 määrä oli laskenut 17 %:iin. 
Erot ammattiryhmien välillä olivat suuria siten, että ylemmistä toi- 
mihenkilöistä 8 %:a piti työtään yksitoikkoisena. Työntekijöillä vas- 
taava luku oli 29 %. (Sutela & Lehto 2014.) 

Vuoden 2012 Työ ja terveys -tutkimuksessa käy hyvin selvästi ilmi 
se, että työ rasittaa eri tavoin eri sosioekonomisia ryhmiä. Ylemmistä 
toimihenkilöistä yli puolet ilmoitti työkykynsä olevan erittäin hy- 
vän työn ruumiillisiin vaatimuksiin nähden, kun työntekijöistä vain 
joka neljäs oli samaa mieltä. Työn henkisten vaatimusten ja työkyvyn 
välillä ei ollut eroja ammattiryhmien välillä. Sosioekonomisella ase- 
malla on merkitys siihen millaisia asioita työtehtävät varkautelaisilta 
edellyttävät, kuten taulukko 5 selvästi osoittaa. Kaikkien piirteiden 
osalta erot ovat tilastollisesti merkitseviä. Etenkin ylempien toimi- 
henkilöiden työtehtävien vaatimukset eroavat muista. He kokevat 
työnsä vaativan enemmän älyllistä ponnistelua ja keskittymiskykyä 
sekä vähemmän ruumiillista voimaa ja yksitoikkoisuuden sietoa 
kuin muut. Yrittäjiltä edellytetään muita useammin valmiutta tehdä 
vaativia päätöksiä. Työntekijöiltä edellytetään ruumiillista voimaa ja 
yksitoikkoisuuden sietoa muita ryhmiä enemmän. 


Taulukko 5. Nykyisten työtehtävien vaatimukset sosioekonomi- 
sen aseman mukaan (keskiarvo, suluissa keskihajonta) 


Yrittäjät Ylemmät Alemmat Työntekijät 
toimihenkilöt toimihenkilöt 

Ruumiillista voimaa 3,23 (1,39) 1,74 (0,87) 2,4 (1,24) 3,58 (1,01) 
Keskittymiskykyä 4,38 (0,88) 4,54 (0,59) 4,43 (0,65) 4,16 (0,79) 
Älyllistä ponnistelua 3,84 (0,95) 4,29 (0,67) 3,82 (0,89) 3,44 (0,87) 
Kykyä tulla toimeen 4,36 (1,04) 4,63 (0,53) 4,74 (0,61) 4,35 (0,84) 
ihmisten kanssa 
Valmiutta tehdä 4,22 (0,91) 3,95 (0,92) 3,6 (1,09) 3,45 (1,13) 
vaativia päätöksiä 
Yksitoikkoisuuden sietoa 2,35 (1,24) 2,13 (0,95) 2,38 (1,12) 2,65 (1,14) 

Nykyisen työn piirteitä kartoitettiin kyselyssä myös erilaisten väittä- 
mien avulla. Kuviossa 1 esitetään vastaajien näkemykset keskiarvo- 
tarkasteluna koko aineiston tasolla. 


Suhteeni työtovereihin ovat hyvät N 4, 
Suhteeni esimiehiin ovat hyvät =|MMMMMNMA 2,3 
Minulla on mahdollisuus oppia uutta eee 41 
Työympäristöni ja työturvallisuuteni ovat kunnossa lll) 4,1 
Voin työssäni toteuttaa omia kykyjäni lll 4,0 
Työni on vaihtelevaa | Taman 4,0 
Minun on mahdollista vaikuttaa omaan työhöni —|ääääääääääätätättttNOOOOOOASAAAS 3s 


Minun on mahdollista sovittaa yhteen työni muun elämäni kanssa »JäMAMNNNEäät|Eätä 3,8 
Minulla on varmuus työsuhteeni jatkuvuudesta = |äMOMMAAAA N 3,7 
Koen työn henkisesti raskaaksi [lll 3,4 
Työmääräni on sopiva e 34 
Palkkaukseni on oikeudenmukainen k 32 
Koen työn fyysisesti raskaaksi n 25 


Kuvio 1. Nykyisen työn piirteiden keskiarvot (1 = täysin eri mieltä, 5 = täysin samaa mieltä) 


Useissa työssä jaksamiseen ja työhyvinvointiin liitetyissä tekijöissä 
arvot ovat varkautelaisten osalta siten korkealla tasolla. Suojaavia 
tekijöitä voivat olla vaikutusmahdollisuudet työhön, omien kykyjen 
käyttö työssä, ristiriitojen vähyys, työn ja muun elämän yhteenso- 
vittamisen helppous sekä varmuus työsuhteen jatkumisesta. Kuten 
Saloniemi ja Väisänen (2012) toteavat, työelämässä koetun epävar- 
muuden tiedetään vaikuttavan työntekijöiden terveyteen ja hyvin- 
vointiin. Vaikka keskiarvotarkastelussa varmuus työsuhteen jatku- 
vuudesta saakin kohtuullisen korkeat arvot, se peittää alleen ne, joilla 
epävarmuutta palvelussuhteen jatkoa kohtaan on. Määräaikaisessa 
palvelussuhteessa olevilla epävarmuus on selvästi suurempaa kuin 
vakinaisissa tehtävissä olevilla. Määräaikaisista lähes puolet (47,3 %) 
ilmaisi olevansa epävarma työsuhteensa jatkuvuudesta, vakinaisista 
samoin koki joka kahdeksas (12,8 %). Määräaikaisina työskentelevis- 

tä naisista yli puolet (51,6 %) ja miehistä useampi kuin joka kolmas 
(35,7 %) koki oman työsuhteensa jatkon olevan epävarmaa. Sosioeko- 
nomisella asemalla tai työnantajasektorilla ei ollut vaikutusta määrä- 
aikaisten työntekijöiden vastauksiin. 

Keskimäärin työn piirteet ovat varkautelaisilla vastaajilla varsin 
hyvät. Kuten kuviosta 1 huomataan, vastaajien suhteet työtovereihin 
ovat hyvät: ainoastaan 1,5 % vastaajista oli täysin tai jokseenkin eri 
mieltä väitteen kanssa. Hieman useampi, mutta silti vain 3,9 % vas- 
taajista, näki oman suhteensa esimiehiin olevan huonon. Hieman yli 
puolet (54,6 %) vastaajista oli jokseenkin tai täysin samaa mieltä siitä, 
että työ on henkisesti raskasta. Työolotutkimuksissa asiaa on kysytty 
hieman eri sanamuodoin. Tällöin havaittiin, että 48 % palkansaajista 
pitää työtään henkisesti erittäin tai melko raskaana (Sutela & Lehto 
2014). 

Yksittäisten väittämien tarkastelua voitaisiin jatkaa lähtemällä 
eriyttämään tarkastelua siten, että otettaisiin mukaan esimerkiksi 
työnantajasektori, työaikatyyppi, ammattiluokitus, sosioekonomi- 
nen asema ja sukupuoli. Tämä johtaisi kuitenkin väistämättä hyvin 
pirstaleiseen kuvaan varkautelaisten työpaikkojen nykyisistä piir- 
teistä. Tämän vuoksi tietomäärää pyrittiin tiivistämään pääkompo- 
nenttianalyysin avulla, joka on kuvattu tarkemmin tämän luvun lii- 
tetaulukossa 1. Pääkomponenttianalyysin avulla saadut ulottuvuudet 
(faktorit) ovat varsin selkeästi tulkittavissa. Ensimmäinen ulottuvuus 
liittyy työn sisällön positiivisiin puoliin, ja ulottuvuutta voidaan ku- 
vata Mahdollistavaksi työksi. Toiselle ulottuvuudelle latautuvat Hal- 
littavissa olevaan työhön liittyvät tekijät. Kolmannen ulottuvuuden 
muodostaville muuttujille yhteistä ovat Työilmapiiriin ja työolosuh- 
teisiin liittyvät tekijät. Analyysin perusteella muodostettiin kutakin 
ulottuvuutta koskevat, tietoa tiivistävät summamuuttujat. Summa- 
muuttujia on analysoitu keskiarvotarkasteluina käyttäen t-testiä sekä 
yksisuuntaista varianssianalyysia. 

Sukupuolten välinen vertailu osoittaa, että miehet arvioivat hie- 
man naisia useammin oman työnsä olevan hallittavissa kuin nai- 

set (keskiarvo 3,38 vs. 3,27), ja myös työilmapiirin ja olosuhteiden 
osalta miesten arviot olivat positiivisemmat kuin naisilla (4,35 vs. 
4,21). Työnantajasektoreiden välillä on tilastollisesti merkitseviä 
eroja. Omassa yrityksessä (4,55) työskentelevät näkevät selvästi mui- 
ta useammin työtehtäviensä olevan mahdollistavia. Julkisen sekto- 
rin työntekijät (4,02) arvioivat yksityistä sektoria (3,82) useammin 
työn olevan mahdollistavaa. Näkemys kuitenkin muuttuu selvästi 
eri työnantajasektoreiden työn organisointia tarkasteltaessa. Hallit- 
tavissa olevan työn suhteen yksityinen sektori (3,44), joka oli sisäl- 
löllisesti muita jäljessä, nousee ja julkinen sektori (3,17) puolestaan 
laskee keskiarvotarkastelussa. Julkisen sektorin työ on siten sisällölli- 
sesti mahdollistavaa ja kenties palkitsevaakin, mutta sen organisointi 
kuormittaa selvästi enemmän. 

Vaikka sukupuolten välillä onkin eroja työnantajasektoreiden 
sisällä, sosioekonominen asema on sukupuolta ja myös työnantaja- 
sektoria merkittävämpi tekijä työn piirreulottuvuuksien osalta (tau- 
lukko 6). Työntekijöillä sekä alemmissa toimihenkilöammateissa toi- 
mivilla nykyisen työn piirteet ovat varsin samankaltaisia. Suhteessa 
ylempiin toimihenkilöihin ja yrittäjiin työn mahdollistavuus sekä 
työilmapiiri ja olosuhteet ovat heillä selvästi matalammat. Sen sijaan 
alemmat toimihenkilöt kokevat oman työnsä olevan paremmin hal- 
littavissa olevaa kuin työntekijät. Sukupuolten välillä ei ollut eroja 
sosioekonomisen aseman sisällä. Myöskään työnantajasektoreiden 
välillä ei ole eroja, kun sosioekonominen asema otetaan huomioon. 


Taulukko 6. Nykyisen työn piirteiden ulottuvuudet sosioekonomi- 
sen aseman mukaan (keskiarvo, suluissa keskihajonta) 


Mahdollistava työ | Hallittavissa oleva työ Työn ilmapiiri ja 
olosuhteet 
Yrittäjät 4,54 (0,49) 3,27 (0,83) 4,34 (0,61) 
Ylemmät toimihenkilöt 4,11 (0,69) 3,41 (0,67) 4,37 (0,53) 
Alemmat toimihenkilöt 3,87 (0,82) 3,39 (0,75) 4,23 (0,64) 
Työntekijät 3,80 (0,79) 3,16 (0,83) 4,21 (0,69) 

Työelämän huonontumisen näkymät 


Kun tarkastellaan Varkaudessa asuvien ja vastaushetkellä töissä ollei- 
den näkemyksiä tulevaisuuden suhteen, ovat näkemykset voittopuo- 
lisesti positiivisia. Seuraavassa kuviossa (kuvio 2) esitetään kaikkien 
vastaushetkellä töissä olleiden näkemykset siitä, kuinka todennäköi- 
sesti tietty asia tapahtuu seuraavan vuoden aikana. Oma-aloitteista 
työpaikan vaihtoa seuraavan vuoden aikana pitää todennäköisenä 
lähes joka seitsemäs (14,4 %) vastaaja. 


Oma-aloitteinen työpaikan vaihto 
Toisiin tehtäviin siirto 


Irtisanominen 


Työmatka pitenee vastentahtoisesti 


Työn perässä muutto 


Työtunteja vähennetään 


30% 40% 50% 


m" Todennäköistä — "i Epätodennäköistä = EOS 


Kuvio 2. Työtilanteen huonontumisen näkymät seuraavan vuoden aikana 


Sosioekonomisen aseman mukaisessa tarkastelussa ainoa tilastolli- 
sesti merkitsevä ero on oma-aloitteista työpaikan vaihtoa koskevissa 
pohdinnoissa siten, että alemmista toimihenkilöistä 18,5 %, työnte- 
kijöistä 12,6 % ja ylemmistä toimihenkilöistä 12,3 % arvioi vaihta- 
vansa työpaikkaansa omasta aloitteestaan seuraavan vuoden aikana. 
Miehet pitivät yli kaksi kertaa naisia todennäköisempänä, että heidät 
irtisanotaan seuraavan vuoden aikana (11,6 % vs. 5,7 %). Työnanta- 
jasektorilla ei ollut merkitystä seuraavaa vuotta koskeviin arvioihin. 

Sen sijaan palvelussuhteen lajilla on erittäin suuri merkitys arvioihin. 
Määräaikaisista peräti joka neljäs (25 %) piti todennäköisenä, että hä- 
net irtisanotaan seuraavan vuoden aikana, kun toistaiseksi voimassa 
olevissa palvelussuhteissa työskentelevistä vain 5,8 % koki samoin. 
Myös toisiin tehtäviin siirto koettiin selvästi todennäköisemmäk- 
si määräaikaisten kuin vakinaisten keskuudessa (12,5 % vs. 8,7 %). 
Määräaikaiset katsoivat myös selvästi todennäköisemmin joutuvan- 
sa muuttamaan toiselle paikkakunnalle työn perässä kuin vakinai- 
set (18,8 % vs. 5,2 %). Myös työmatkan vastentahtoisen pitenemisen 
todennäköisyys oli suurempi määräaikaisilla (14,8 % vs. 5,7 %) kuin 
vakinaisilla. 

Määräaikaisessa työssä työskentelevät pitävät selvästi vakinaisia 
todennäköisempänä työpaikan oma-aloitteista vaihtoa (30,3 % vs. 
12,1 %). %). Vakinaisessa työsuhteessa olevilla työolosuhteet puoles- 
taan vaikuttavat oma-aloitteisen työpaikan vaihdon todennäköisyy- 
teen. Vaihtamista todennäköisenä pitävät havaitsevat oman työnsä 
työilmapiirin ja olosuhteiden olevan heikompia (3,89 vs. 4,35) ja työn 
olevan vähemmän mahdollistavaa (3,42 vs. 4,02) kuin ne vakinaiset, 
jotka eivät pidä työpaikan vaihtamista todennäköisenä. Määräai- 
kaisessa palvelussuhteessa olevilla työn mahdollistavuudessa ei ole 
tilastollisesti merkitseviä eroja, mutta sen sijaan vaihtamista toden- 
näköisenä pitävät kokevat työn ilmapiirin ja olosuhteet (4,08 vs. 4,60) 
sekä työn hallittavissa olon (3,19 vs. 3,89) selvästi huonommiksi, kuin 
määräaikaiset työntekijät, jotka eivät suunnittele oma-aloitteista työ- 
paikan vaihtoa. Työn merkitystä oma-aloitteiseen työpaikan vaihdon 
todennäköisyyteen vahvistavat myös tiedot siitä, että osa-aikaisis- 
ta joka neljäs (25,6 %) ja kokoaikaisista joka seitsemäs (13,6 %) piti 
todennäköisenä, että vaihtaa seuraavan vuoden aikana työpaikkaa 
omasta aloitteestaan. 

Jos vastaaja ilmoitti seuraavan vuoden aikana jokseenkin tai erit- 
täin todennäköiseksi, että hänet irtisanotaan, työmatka pitenee vas- 
tentahtoisesti, työtunteja vähennetään vastentahtoisesti tai hän jou- 
tuu muuttamaan toiselle paikkakunnalle työn perässä, luokiteltiin 

hänen työelämänsä huononevan. Varkaudessa asuvista ja vastaushet- 
kellä töissä olleista lähes joka kuudes (16,4 %) arvioi seuraavan vuo- 
den työnäkymän huononevan omalla kohdallaan. 

Tämän työelämän huonontumista koskevan mittarin osalta mää- 
räaikaisten asema näyttää selvästi tukalimmalta. Yli puolet määrä- 
aikaisista työntekijöistä (54,2 %) katsoi oman työtilanteensa heik- 
kenemisen olevan todennäköistä seuraavan vuoden aikana. Myös 
ikä näyttäytyy merkityksellisenä tekijänä. Varkauden kannalta on 
huolestuttavaa, että nuorimmat ikäryhmät näkevät oman työtilan- 
teensa negatiivisimmassa valossa. Yli 50-vuotiaista vain 14 % arvi- 
oi oman työtilanteensa huononevan seuraavan vuoden aikana, kun 
taas 40-49-vuotiaista 28 % ja alle 40-vuotiaista 30 % arveli tilanteensa 
huononevan. Kutistuvien kaupunkien osaltahan on kirjallisuudessa 
huomattu nuorempien ikäryhmien olevan herkimpiä muuttamaan 
(mm. Hospers 2014, Avdoulus ym. 2019) samoin kuin sitä, että nuo- 
remmille sukupolville taloudellisilla asioilla, ja etenkin työolosuh- 
teilla on suurempi merkitys poismuuttoaikomuksiin (Guimaräes ym. 
2016). 

Työnantajasektorilla, sosioekonomisella asemalla tai sukupuolel- 
la ei yksittäisinä tekijöinä ollut merkitystä huononemista koskeviin 
näkemyksiin. Kun tarkasteluun otetaan työnantajasektori ja sosioe- 
konominen asema, muutamia eroja ilmaantuu. Yksityisellä sektorilla 
alemmat toimihenkilöt kokivat huononemisen uhkan todennäköi- 
simpänä (28,2 %). Julkisella sektorilla työskentelevistä ylemmistä toi- 
mihenkilöistä useampi kuin joka neljäs (25,8 %) piti todennäköisenä 
oman tilanteensa huonontumista seuraavan vuoden aikana. Julkisel- 
la sektorilla työelämän huonontumiskokemukset eivät liity pelkäs- 
tään määräaikaisuuteen, sillä julkisen sektorin vakinaisista ylem- 
mistä toimihenkilöistäkin useampi kuin joka viides (21,1 %) koki 
työtilanteensa huononemisen todennäköisenä seuraavan vuoden 
aikana. Gros-Balthazard ja Talandierhan (2020) ovat huomanneet 
julkisten palvelujen heikkenemisen tai niiden poistumisen olevan 
vaikuttamassa kaupunkien kutistumiseen. Myös Suomessa julkista 

sektoria on tietoisesti yritetty supistaa, mikä tarkoittaa vähäisempiä 
työmahdollisuuksia julkisen sektorin parissa. 

Työllä ja sen piirteillä on yhteys siihen, koetaanko oman työti- 
lanteen olevan heikentymässä seuraavan vuoden aikana. Ne, jotka 
arvioivat oman työtilanteensa olevan heikentymässä, arvioivat työn 
mahdollistavat piirteet selvästi alhaisemmiksi kuin ne, jotka eivät 
arvioineet tilanteen olevan heikkenemässä (3,64 vs. 4,0). Samankal- 
tainen tilanne havaitaan myös työilmapiirin ja olosuhteiden osalta, 
vaikkakin on huomattava, että oman työtilanteen huonontumistakin 
arvioivilla ulottuvuus saa erittäin korkeat arvot, mutta niillä, jotka 
eivät arvioi oman tilanteensa huonontumista, arvot ovat vieläkin 
korkeammat (4,15 vs. 4,34). 


Pohdinta 


Tässä luvussa on tarkasteltu Varkaudessa asuvien työssäkäyntiä 
sekä näkemyksiä omasta työstään ja sen tulevaisuudesta. Huomion 
kiinnittäminen vain itsensä työelämässä oleviksi luokitteleviin jätti 
suurimman osan kyselyn vastaajista (57 %) tarkastelun ulkopuolel- 
le. Kunnallisverokertymääkin ajatellen kohtalonkysymys Varkauden 
näkökulmasta on se, miten hyvin työelämässä olevat varkautelaiset 
säilyvät varkautelaisina. Muun tilastotarkastelun perusteella tiede- 
tään Varkauden olevan sekä työmatkapendelöinnin alku- että lop- 
pukohteena. Varkaudessa asuminen ja muualla työssäkäynti kertoo 
siitä, että Varkaudessa halutaan asua, vaikka työpaikka sijaitsisikin 
muualla. Tilastokeskuksen tiedot osoittivat pendelöinnin selvästi 
lisääntyneen vuosien mittaan. Koulutusasteella oli suuri merkitys 
pendelöintiin ja etenkin ylemmän korkeakoulutusasteen suoritta- 
neet pendelöivät selvästi muita useammin sekä Varkauteen että pois 
Varkaudesta. 

Yleiskuva Varkaudessa asuvien työssäkäynnistä on varsin positii- 
vinen. Suurin osa (87,6 %) työskentelee vakituisessa palvelussuhtees- 

sa, ja etenkin Varkaudessa asuvilla naisilla on koko maan tasolla tar- 
kasteltuna vakinainen palvelussuhde useammin (86,5 % vs. 81,2 %). 
Miesten ja naisten välillä ei ollut eroja palvelussuhteen vakinaisuu- 
dessa. Osa-aikaisuudessa erot olivat varkautelaisilla erittäin suuret, 
sillä miehistä 4,3 % ja naisista 18,6 % työskenteli osa-aikaisina. Osa- 
aikaisuuden erot paikantuvat Varkaudessa asuvilla yksityisen sekto- 
rin työpaikkoihin, joissa miehistä 3,3 % mutta naisista peräti 21,4 % 
työskenteli osa-aikaisina. Eroon vaikuttanee se, että naiset työsken- 
televät yksityisellä sektorilla selvästi miehiä useammin alempina 
toimihenkilöinä (61,8 % vs. 22,4 %). Kyselyn perusteella emme tiedä, 
onko osa-aikaisuus pakotettua vai vapaaehtoista. Joka neljäs (24,5 %) 
osa-aikainen piti kuitenkin todennäköisenä, että vaihtaa työpaikkaa 
omasta aloitteestaan seuraavan vuoden aikana, mikä viittaa siihen, 
ettei osa-aikaisuus ole ollut ensisijaisesti oma valinta. Tähän viit- 
taa myös se, että osa-aikaisista vastaajista useampi kuin joka neljäs 
(26,5 %) ilmoitti kotitaloutensa olevan vaikea tulla toimeen koti- 
talouden tuloilla, kun kokoaikaisista 11,7 % koki samoin. 

Kuten Saloniemi ja Virtanen (2008) toteavat, vakaa ja ennustetta- 
va ura oli tapa, jolla ihmiset sitoutuivat ja jolla heidät sitoutettiin työ- 
paikkaan. Tähän sopimukseen nojautuminen toi lojaaliutta, turvaa 
ja myös samaistumisen mahdollisuuden olla osa meitä myös työelä- 
mässä. Valtaosalla varkautelaisista vastaajista työura näyttäytyy hy- 
vin vakaalta sekä menneisyyden että tulevaisuuden osalta. Työn piir- 
teet tukevat työssäjaksamista, ja kuva on suhteellisen positiivinen. 
Tarkemmassa tarkastelussa huomataan työn organisoinnilla olevan 
merkitystä etenkin tulevaisuuteen liittyviin käsityksiin. Joka kuudes 
vastaaja katsoi oman työtilanteensa huononevan seuraavan vuoden 
aikana. Tähän vaikuttivat työsuhteen laatuun liittyvät tekijät, ku- 
ten määräaikaiset ja osa-aikaiset palvelussuhteet samoin kuin työn 
sisällölliset piirteet kuten se koetaanko työ sisällöltään mahdollista- 
vaksi. Nämä tiedot yhdistettynä tutkijoiden havaintoihin, joissa työ- 
olosuhteet ja työpaikan sijainti vaikuttavat etenkin nuorempien ku- 
tistuvien kaupunkien asukkaiden muuttoaikomukseen (Guimaräes 

ym. 2016), tuovat huolenaiheita Varkaudelle. Kutistuvista kaupun- 
geista muuttajiksi mainitaan nuorten lisäksi usein korkeasti koulu- 
tetut (Hospers 2014), ja onkin kysytty, tulisiko toimenpiteiden fokus 
siirtää niihin, joilla on jo kytköksiä alueelle sen sijaan, että yritetään 
houkutella alueella kokonaan uusia ihmisiä (Avdoulos ym. 2019). Kun 
myös tiedetään ihmisten pyrkivän muuttamaan alueille, jotka ovat 
usein suhteellisen lähellä tai samankaltaisia kuin ne paikat, joissa he 
ovat varttuneet (Hospers 2014; Ærø 2006), huomataan Varkaudella 
olevan myös mahdollisuuksia. Pendelöinnin myötä Varkaus on paik- 
kakuntana tuttu muualla asuville, jolloin mahdollinen muutto olisi 
kenties helpompaa. Työ, työllisyys ja työelämän laatu ovat kuitenkin 
tärkeitä tekijöitä ihmisten tulevaisuuden suunnitelmille ja ne mää- 
rittävät myös muuttamista ja asuinpaikan valintaa. Toisaalta kuten 
Fertner ym. 2015 ovat todenneet pendelöinti on myös mahdollisuus, 
jos asuinpaikan tarjoamat mahdollisuudet saavat ihmiset kulkemaan 
pitkiäkin matkoja työnsä perässä. Tällöin asuinpaikalla täytyy olla 
sekä vetovoima- että kiinnipitotekijöitä, jotta alueelle muutetaan ja 
sinne jäädään. Kun Varkaudessa sijaitsevien työpaikkojen kehitystä 
tarkastellaan pidemmällä ajanjaksolla, näyttää siltä, että kohtalonky- 
symykseksi muodostuu yhtäältä se, saadaanko kaupungissa työpaik- 
kojen (suhteellinen) määrä kasvuun, ja toisaalta se, pystyykö Var- 
kaus houkuttelemaan uusia asukkaita, vaikka työpaikat olisivatkin 
muualla. 

Liite 1. Luvussa käytetyt luokittelut sekä käytetyt analyysi- 
menetelmät 


Vastaajien luokittelu ammatin mukaan perustuu heidän ilmoitta- 
mansa nykyisen tai viimeisimmän ammatin ammattinimikkeisiin. 
Nimikkeet on luokiteltu Ammattiluokitus 2010 mukaisiin pääluok- 
kiin. Vastanneiden sosioekonominen luokitus on koodattu hyödyn- 
täen Tilastokeskuksen Ammattiluokitus 2010 ja sosioekonominen 
asema 1989 välistä luokitusavainta. Tämän lisäksi yrittäjiksi on luo- 
kiteltu ne henkilöt, jotka ovat ilmaisseet omien tulojensa pääasial- 
liseksi lähteeksi tulot omasta yrityksestä. Ne vastaajat, joiden am- 
mattitieto puuttui (n=11) on jätetty pois sosioekonomisen aseman 
luokittelusta. Sosioekonomisen aseman selvittämisessä koko Suomen 
ja Pohjois-Savon osalta on käytetty työssäkäyntitilastoa vuodelta 
2015. Sosioekonomisen aseman käyttämiseen päädyttiin sen vuoksi, 
että sitä hyödynnetään yleisesti työoloja analysoitaessa. 

Aineiston analysoinnissa on käytetty pääasiassa kuvailevia tilas- 
tollisia menetelmiä, kuten prosenttiosuuksia, graafisia esityksiä sekä 
keski- ja hajontalukuja. Tutkittavien ominaisuuksien keskinäisiä 
riippuvuuksia on tarkasteltu ristiintaulukoinneilla ja niihin liitty vil- 
lä Khi*-testilla ja residuaalitarkasteluilla. Ryhmien väliset keskiarvo- 
vertailut on suoritettu kahden ryhmän (esimerkiksi sukupuoli) ver- 
tailussa t-testin avulla. Useamman ryhmän vertailussa (esimerkiksi 
sosioekonominen asema) on käytetty yksisuuntaista varianssiana- 
lyysia. Nykyisen työn erilaisiin piirteisiin liittyvät summamuuttujat 
on rakennettu pääkomponenttianalyysin varimax-rotaatiota hyö- 
dyntäen. Alhaisen kommunaliteetin perusteella summamuuttujien 
muodostamisessa jätettiin pois Varmuus työsuhteen jatkosta (0,266) 
sekä Palkkaukseni on oikeudenmukainen -muuttujat (0,238). Sum- 
mamuuttujien reliabiliteettiä on tarkasteltu Cronbachin alfaa hyö- 
dyntäen. Tässä luvussa tilastollinen merkitsevyys tarkoittaa alle 5 % 
merkitsevyystasoja (p<o,05). Tilastollista merkitsevyyttä kuvaavia 
p-arvoja ei kuitenkaan ole kirjattu tekstiin. 

Liitetaulukko 1. Työn nykyisten piirteiden ulottuvuudet 


Muuttuja Mahdollistava työ | Hallittavatyö | Työilmapiiiri ja | Kommunaliteetti 
työolosuhteet 

Ominaisarvo 3,49 1,86 1,18 

Selittää kokonaisvarians- 31,77 16,87 10,71 

sista (%) 

Voi toteuttaa omia kykyjä 0,864 0,755 

Työ on vaihtelevaa 0,846 0,717 

Mahdollisuus oppia uutta 0,789 0,636 

Mahdollisuus vaikuttaa 0,729 0,577 

oman työhön 

Työ on fyysisesti raskasta -0,687 0,501 

Työ on henkisesti -0,681 0,474 

raskasta 

Mahdollisuus sovittaa 0,625 0,495 

yhteen työ ja muu elämä 

Työmäärä on sopiva 0,611 0,458 

Suhteet työtovereihin 0,852 0,658 

ovat hyvät 

Suhteet esimiehiin ovat 0,808 0,677 

hyvät 

Työympäristö ja työturval- 0,542 0,457 

lisuus ovat kunnossa 

Cronbachin alfa 0,84 0,59 0,67 

Keskiarvo* 4,0 3,3 43 

Keskihajonta 0,79 0,77 0,63 


*Faktoria kuvaava muuttuja on sen kärkimuuttujien arvojen keskiarvo 

Virallisen tilastoinnin mukaan Varkaudessa eli 2389 lapsiperhettä 
vuonna 2016, jolloin Arki Varkaudessa -aineisto kerättiin. Kaikis- 
ta Tilastokeskuksen perheiksi määrittelemistä kokoonpanoista 59 
prosenttia oli kuitenkin kahden aikuisen avo- tai aviopareja. Myös 
yhden hengen kotitalouksia oli Varkaudessa paljon. (Tilastokeskus 
2019b.) Tässä luvussa katsomme virallisten tilastotietojen taakse var- 
kautelaisten henkilökohtaisiin käsityksiin perheestä ja heidän perhei- 
siinsä kuuluvista ihmisistä. Tutkimme noita käsityksiä sukupuolen, 
parisuhdetilanteen ja koetun hyvinvoinnin näkökulmista kysely- 
lomakeaineiston avulla. Selvitämme lisäksi, onko perheenjäsenten 
määrällä yhteys koettuun hyvinvointiin, onko tämä yhteys erilainen 
miehillä ja naisilla, ja miten parisuhteessa tai ilman parisuhdetta elä- 
minen tähän vaikuttaa. 

Perheiden virallisessa tilastoinnissa käytetään osoitetietoja, ja 
samassa asunnossa asuvat henkilöt määritellään perheiksi tietyin 
kriteerein. Lapsiperheiksi määritellään esimerkiksi asuntokunnat, 
joissa elää yksi tai kaksi aikuista ja vähintään yksi alle 18-vuotias lap- 
si. (Tilastokeskus 2019a.) Suomalaisessa yhteiskunnassa perhemuo- 
dot ovat kuitenkin moninaistuneet, ja yhä useammat ihmiset elävät 
eri kotitaloudessa kuin yksi tai useampi heidän perheenjäsenistään. 
Syinä tähän ovat muun muassa korkea eronneisuus ja uusien liitto- 
jen solmiminen; eroperheissä ja uusperheissä perhesuhteet ulottuvat 
toisiin kotitalouksiin, ja lapsilla voi olla kaksi kotia, joiden väliä he 
säännöllisesti liikkuvat. 

Virallisten tilastojen taakse katsominen kannattaa, sillä ylei- 
sestikin käsitykset siitä, keitä pidetään perheenä, ovat muuttuneet 
(Bengtson 2001; Lick & Castrén 2018). Esimerkiksi vuodesta 1997 
vuoteen 2007 kasvoi niiden Väestöliiton Perhebarometrin vastaajien 
osuus, jotka pitivät vanhempien, lasten ja toisaalla asuvien isovan- 
hempien kokoonpanoa perheenä (Paajanen 2007, 27). Myös toisaalla 
asuvia sisaruksiaan perheenjäseninä pitävien osuus kasvoi, ja noin 90 
prosenttia vanhemmista katsoi kotoa pois muuttaneiden lasten kuu- 
luvan perheeseensä, mikä on lähes 10 prosenttiyksikköä enemmän 
kuin 10 vuotta aiemmin (mt., 31). 

Ihmisten henkilökohtaisten perhekäsitysten tutkiminen täyden- 
tää väestötilastoista saatavaa tietoa. Huomio kohdistuu ihmisiin, joi- 
ta tutkimukseen osallistuva pitää perheeseensä kuuluvina ja joilla on 
hänelle merkitystä. Tällainen henkilökohtaisia perhekäsityksiä kar- 
toittava näkökulma on vahvistunut suomalaisessa ja kansainvälises- 
sä tutkimuksessa (esim. Smart 2007; Lück & Castrén 2018), ja siinä 
korostuu yksilön henkilökohtainen kokemus sellaisten ulkopuolelta 
asetettujen kriteerien sijaan, kuten yhdessä asuminen, virallinen liit- 
tomuoto tai biologinen sukulaisuus. 

Läheissuhteiden merkitys onnellisuudelle, tyytyväisyydelle elä- 
mään ja koetulle hyvinvoinnille on todettu monissa tutkimuksis- 
sa. Myös perheen ja parisuhteen yhteys koettuun hyvinvointiin on 

käynyt ilmi. (Esim. Diener & Seligman 2002; 2004; Kontula & Saa- 
ri 2016, 133; Kainulainen 2016.) Tilastollisissa analyyseissa perhettä 
on kuitenkin yleensä tarkasteltu lähinnä vastaajan kanssa samassa 
kotitaloudessa asuvien henkilöiden muodostamana kokoonpanona. 
Tässä luvussa näkökulma on siis toinen: pureudumme siihen, mi- 
ten vastaajien henkilökohtainen käsitys perheeseen kuuluvista hen- 
kilöistä, asuivat nämä sitten missä tahansa, on yhteydessä koettuun 
hyvinvointiin, ja miten sukupuoli ja vakituinen parisuhdekumppani 
kytkeytyvät tähän yhteyteen. 

Ensin taustoitamme analyysiämme lyhyesti perhekäsityksiä ja lä- 
heissuhteiden merkitystä hyvinvoinnille käsittelevän tutkimuskirjal- 
lisuuden avulla. Sitten paneudumme varkautelaisten perhekokoon- 
panoihin ja siihen, miten henkilökohtainen käsitys niistä suhteutuu 
kotitalouden kokoonpanoon ja koettuun hyvinvointiin. Analyysi 
syvenee perhekäsityksen, sukupuolen, parisuhdestatuksen ja hyvin- 
voinnin keskinäisiin yhteyksiin. Lopuksi pohdimme lyhyesti tuloksia 
ja niiden herättämiä jatkokysy myksiä. 


Henkilökohtainen käsitys perheestä ja 
läheissuhteiden merkitys hyvinvoinnille 


Kulttuurisesti vahvin mielikuva perheestä on stereotyyppi, joka si- 
sältää heterosuhteessa elävän naisen ja miehen sekä heidän lapsensa 
(esim. Gillis 1996; Lick & Ruckdeschel 2018; Yesilova 2009). Kuiten- 
kin ihmiset itse määrittelevät kysyttäessä oman perheensä monin 
eri tavoin eikä ole itsestään selvää, että edes työntäyteistä pikkulap- 
siperhevaihetta elävän pariskunnan molemmat puolisot määritte- 
levät perheensä samalla tavalla (Luotonen & Castrén 2018). Omaan 
perheeseen kuuluvaksi voidaan lukea laajasti erilaisia henkilöitä ja 
esimerkiksi lemmikkieläin. Tavanomaisimmin perheen nähdään 
kuitenkin muodostuvan parisuhteen ja lasten kautta. (Paajanen 2007, 
29-36.) 

Esimerkin perheen määrittelyn kirjosta tarjoaa eron jälkeisiä per- 
heitä käsittelevä suomalaistutkimus, jossa kysyttiin eronneilta naisil- 
ta ja miehiltä (N=34) heidän käsityksiään perheestä (Castrén 2009). 
Haastatteluissa esiintyi neljän tyyppisiä määritelmiä. Ensimmäisessä 
ryhmässä perhettä jäsennettiin suhteiden emotionaalisen läheisyy- 
den avulla. Omaa perhettä hahmoteltiin esimerkiksi sisäkkäisten 
renkaiden muodostamana kuviona, jonka ytimessä olivat haasta- 
teltava itse ja hänen läheisimmät ihmissuhteensa ja sitten asteittain 
etäämmälle sijoittuvat henkilöt. Toisaalta perhe nähtiin selkeärajai- 
sena kokonaisuutena, jonka määrittämiseen käytettiin jotain yksit- 
täistä kriteeriä, kuten asumisjärjestelyjä tai arkipäiväistä huolenpitoa. 
”Ne ketkä asuu, kuuluu perheeseen”, määritteli eräs haastateltu. Kol- 
mas tapa ymmärtää perhe oli nähdä se epäselvänä ja vaikeasti hah- 
motettavana muodostelmana, jonka rajat ovat huokoiset. Puheessa 


» » 


oli paljon ilmaisuja, kuten ”jollain tavalla”, *ehkä”, ”tavallaan”, ”sillä 
tavalla että”, ”jotenkin” ja *Yarmaan”. Neljänneksi olivat käsitykset, 
joissa perhe näyttäytyi jatkuvasti muutoksessa olevana muodostel- 
mana, tai kuten eräs haastateltu muotoili asian: ”Tällä hetkellä ajat- 
telen näin. Se on kanssa muuttunut moneen otteeseen, mutta tämä 
on nyt se.” Noin puolet haastatelluista kertoi perheeseensä kuuluvan 
myös toisaalla asuvia ihmisiä, ja vain kaksi eläkeikäistä ja lapsensa 
jo aikuisiksi kasvattanutta miestä katsoi, ettei heidän perheeseensä 
oikeastaan kuulunut muita kuin he itse. (Castrén 2009.) 

Perheenjäsenillä ja muilla läheisillä ihmissuhteilla on merkitystä 
onnellisuuden ja hyvinvoinnin kannalta (katsaus kansainväliseen 
tutkimuskirjallisuuteen, ks. Saphire-Bernstein & Taylor 2013). Usei- 
den tutkimusten mukaan perheeltä, ystäviltä ja erityisesti parisuhde- 
kumppanilta saatu tuki on yhteydessä koettuun hyvinvointiin (mt.). 
Myös samassa asunnossa asuvien henkilöiden määrä näyttää olevan 
yhteydessä tyytyväisyyteen suomalaisen tutkimuksen mukaan (Kai- 
nulainen 2014). Erityisesti aikuisten ja vauvaikäisten määrällä on vä- 
lia (mt., 494), minkä on tulkittu tarkoittavan, että pienet lapset lisää- 
vät vanhempien onnellisuutta (Erola & Härkönen 2014). 

Eläminen parisuhteessa ja avioliitto yhdistetään kansainvälisessä 
tutkimuskirjallisuudessa usein onnellisuuteen riippumatta puoliso- 
suhteen laadusta. On kuitenkin todettu, että suhteen laatu vaikuttaa 
onnellisuuteen enemmän kuin puolisosuhteen olemassaolo. (Dush & 
Amato 2005.) Erityisen tärkeää suhteen laatu vaikuttaa olevan naisil- 
le (Proulx ym. 2007). Naiset ja miehet näyttävät eroavan myös siinä, 
että sosiaalisilla suhteilla on ylipäänsä suurempi merkitys onnellisuu- 
den kannalta naisille kuin miehille (Saphire-Bernstein & Taylor 2013; 
Taylor ym. 2000). 

Suomalaisen tutkimuksen mukaan parisuhteessa elävät miehet 
ja naiset ovat jokseenkin yhtä tyytyväisiä elämäänsä, mutta yksin- 
elävät miehet kokevat elämänlaatunsa heikommaksi kuin yksinelä- 
vät naiset (Kainulainen 2016, 96). Näyttääkin siltä, että parisuhde 
suojaa yksinäisyydeltä erityisesti miehiä (Kontula & Saari 2016, 133). 
Naisille elämä ilman kumppania ei tuota samassa määrin erilaista 
psyykkistä oirehdintaa kuin miehille (mt., 137). Finsex-aineistoon 
perustuvassa analyysissa (Kinnunen & Kontula 2018) tarkasteltiin 
miesten parisuhdetilanteen yhteyttä erilaiseen oirehdintaan (esim. 
psykosomaattiset oireet ja yksinäisyyden kokemukset) ja havaittiin, 
että parisuhteessa olevat miehet voivat paremmin kuin ilman pari- 
suhdetta elävät. Yksinäisiksi itsensä kokivat erityisesti ne ilman pari- 
suhdetta olevat miehet, jotka olisivat toivoneet parisuhdetta (mt.). 

Arki Varkaudessa -aineisto mahdollistaa suomalaisittain 
poikkeuksellisen analyysin, jossa virallisiin kotitalouspohjaisiin 
tilastoihin nojautumisen sijaan voimme tarkastella ihmisten henkilö- 
kohtaisia käsityksiä perheeseensä kuuluvista ihmisistä. Voimme 
myös täydentää aiemman tutkimuksen antamaa kuvaa siitä, miten 
parisuhde ja sukupuoli ovat yhteydessä koettuun hyvinvointiin. On 
kiinnostavaa tietää, miten käsitys perheestä kytkeytyy hyvinvointiin 
ja onko perheenjäsenten määrä eri tavoin yhteydessä hyvinvointiin 
ilman parisuhdetta elävien miesten ja naisten kohdalla. 

Perhekokoonpanot ja hyvinvointi Varkaudessa 


Vastaajien käsitystä heidän perheensä kokoonpanosta kysyttiin ky- 
selylomakkeessa pyytämällä heitä listaamaan henkilöt, joiden he 
katsoivat kuuluvan perheeseensä sekä näiden ikä, sukupuoli ja oma 
suhde kyseiseen henkilöön.* Varattuun tilaan mahtui kuuden hen- 
kilön tiedot ja tarvittaessa vastausta saattoi täydentää seuraavassa 
avovastaustilassa. Taulukosta 1 näemme, että varkautelaisten perhee- 
seen kuului yleisimmin seitsemän henkilöä tai enemmän. Lähes 40 
prosenttia vastaajista koki perheeseensä kuuluvan kuusi henkilöä tai 
enemmän. Sukupuolten käsitysten mukaan perhekoko jakautui siten, 
että naiset listasivat perheenjäseniä keskimäärin miehiä enemmän 
(taulukko 2).? 


Taulukko 1. Perhekoko Arki Varkaudessa -aineistossa. 


N % 
1 (vain vastaaja) 271 13,8 
2 311 15,8 
3 163 8,3 
4 242 12,3 
5 208 10,6 
6 209 10,6 
7 tai enemmän 566 28,7 
Yhteensä 1970 100 


Lähes 14 prosenttia vastaajista ilmoitti, että heillä ei ole yhtään per- 
heenjäsentä. Miehillä tämä oli huomattavasti yleisempää verrattuna 
naisiin. Tähän tulokseen on kuitenkin syytä suhtautua hienoisella va- 
rauksella, sillä myös osa parisuhteessa elävistä vastaajista ei listannut 
yhtään perheenjäsentä. Tämä voi kertoa siitä, että samassa asunnossa 


* Kysymyksessä korostettiin nimenomaan vastaajan henkilökohtaista käsitystä 


perheestä. Ks. kyselylomakkeen kysymys 37. 


? Perhekoko tarkoittaa vastaajan perheeseen kuuluvien ihmisten lukumäärää 


vastaaja mukaan lukien. Perheenjäsenten lukumäärä puolestaan tarkoittaa 
vastaajan perheenjäsenikseen nimeämien henkilöiden määrää. 

elävän parisuhdekumppanin kuulumista perheeseen on pidetty niin 
itsestään selvänä, että kysymykseen on jätetty vastaamatta. Toisaalta 
kyse voi olla myös tilanteesta, jossa parisuhde on niin tuore, että se 
mielletään pikemmin seurustelu- kuin perhesuhteeksi. (Taulukko 2.) 
Tarkempi analyysi osoittaa, että kokemus perheenjäsenten täydelli- 
sestä puuttumisesta oli huomattavasti yleisempää vanhemmissa ikä- 
ryhmissä. Vastaavasti nuoremmat vastaajat kokivat perheensä ylei- 
sesti ottaen vanhempia vastaajia laajemmiksi. 

Perhekoon tarkastelua, joka nojautuu vastaajan käsitykseen per- 
heenjäsenten lukumäärästä, voi pitää tilastollisen tutkimuksen tra- 
ditiosta käsin pulmallisena. Kaiken kaikkiaan näyttää kuitenkin 
siltä, että pelkkä kotitalouden koko ilmaisee varsin epätarkasti sen, 
minkä kokoiseksi vastaajat mieltävät perheensä (liitetaulukko 1). Esi- 
merkiksi kahden henkilön kotitalouksissa vain noin joka neljännessä 
tapauksessa perhekoko vastasi kotitalouden kokoa. Enemmän kuin 
kolme neljästä vastaajasta katsoi siis perheeseensä kuuluvan muita- 
kin kuin samassa kotitaloudessa asuvia henkilöitä. Yleisenä huomi- 
ona voimme todeta, että se minkä vastaajat kokevat perheekseen on 
huomattavasti runsaslukuisempi joukko kuin se, mikä on mitattavis- 
sa kotitalouden jäsenten lukumäärällä. Tavallisuudesta poikkeavalle 
lähestymistavallemme näyttäisi olevan käyttöä silloin, kun halutaan 
tarkastella sitä, millaiseksi ihmiset perheensä oikeasti kokevat. 

Vaikka perheenjäsenten listauksen perusteella määritellyn perhe- 
koon ja kotitalouden koon välinen suhde on jo itsessään mielenkiin- 
toinen kysymys, tarkastelemme myös sitä, miten henkilökohtainen 
käsitys perheeseen kuuluvista henkilöistä on yhteydessä koettuun 
hyvinvointiin. Arki Varkaudessa -aineisto tarjoaa tätä varten mo- 
nenlaisia mahdollisuuksia (ks. myös koettua hyvinvointia tarkaste- 
levat kirjan luvut 6 ja 7). Käytämme koetun hyvinvoinnin mittarina 
useasta hyvinvoinnin ulottuvuutta mittaavasta väittämästä muodos- 
tettua summamuuttujaa. "Suorien jakaumien ja ristiintaulukoinnin 


0 Mittari koostuu kuudesta eri kysymyksestä (kyselylomakkeen kysymyssarja 
49, joissa Likert-asteikollisten väittämien avulla tiedusteltiin, millaiseksi vastaaja 
kokee elämänsä (mittarista tarkemmin ks. kirjan liite 3). 

kaltaisten kuvailevien menetelmien lisäksi hyödynnämme analyy- 
sissa yleisiä lineaarisia malleja tarkastellessamme yhtä aikaa useiden 
erilaisten selittävien muuttujien yhteyksiä koettuun hyvinvointiin 
(Tabachnik & Fidell 2001)." 


Naiset, miehet ja onnelliseksi koetun 
elämän rakennusaineet 


Tarkastelimme Arki Varkaudessa -aineiston avulla sukupuolen ja 
parisuhteen yhteyttä ilmoitettuun perheenjäsenten määrään (tauluk- 
ko 2). Kummankin sukupuolen osalta näyttää siltä, että parisuhtees- 
sa olevat ajattelevat perheeseensä kuuluvan enemmän ihmisiä kuin 
ne, joilla ei ole puolisoa tai vakituista parisuhdekumppania. Tässä on 
kuitenkin huomattava ero naisten ja miesten välillä, sillä verrattu- 
na naisiin parisuhteen ulkopuolella elävät miehet kokevat perheen- 
sä keskimäärin pienemmäksi. Lähes kaksi viidestä (37,8 %) ilman 
parisuhdetta elävästä naisesta ilmoittaa perheenjäsenikseen yli viisi 
henkilöä, kun taas ilman parisuhdetta elävistä miehistä näin tekee 
vain alle joka viides (17,3 %). Niin ikään kolmasosa (32,7 %) ilman 
kumppania elävistä miehistä kokee, ettei heillä ole lainkaan perheen- 
jäseniä, kun vastaavasti naisista näin ilmoittaa vain joka viides (18,5 
%). Sukupuolten välinen ero on tilastollisesti erittäin merkitsevä. 


" Yleiset lineaariset mallit (general linear models, GLM) on menetelmänä 
tulkinnallisesti lähellä lineaarista regressioanalyysia, mutta mahdollistaa 
varianssianalyysin tapaan useampiluokkaisten muuttujien (tässä analyysissa 
esimerkiksi perhekoko ja ikäluokat) käytön selittävinä muuttujina. Mittari on 
hieman oikealle vino ja poikkeaa normaalisuusoletuksesta, mikä on toki selkeä 
puute. Toisaalta aineiston ollessa näinkin suuri käytettäviä menetelmiä voidaan 
kuitenkin pitää tarkoituksenmukaisina ja näistä luopumisesta olisi todennäköisesti 
enemmän haittaa kuin hyötyä (ks. esim. Lumley ym. 2002). Lukijan urakkaa 
helpottaaksemme esitämme analyysiemme tulokset graafisessa muodossa GLM- 
mallien perusteella laskettuina ennustettuina todennäköisyyksinä. 

Taulukko 2. Perheenjäsenten määrä sukupuolittain ja parisuhdesuhdestatuksen ("Onko 
Sinulla tällä hetkellä puoliso tai vakituinen parisuhdekumppani?”) mukaan (%)? 


Perheenjäsenten lukumäärä 


Sukupuoli 0 1-2 3-4 5+ Yhteensa 
Nainen Parisuhteessa 5/1 20,7 22,4 51,8 100 
Ei parisuhteessa 18,5 19,3 24,3 37,8 100 
Kaikki naiset 8,9 20,3 22,9 47,9 100 
Mies Parisuhteessa 8,4 28,0 30,3 33,3 100 
Ei parisuhteessa 32,7 17,3 32,7 17,3 100 
Kaikki miehet 13,6 25,7 30,8 29,9 100 
Kaikki Parisuhteessa 6,8 24,5 26,5 42,1 100 
Ei parisuhteessa 24,6 18,5 27,9 29,0 100 
Kaikki 23,0 26,9 38,9 100 


a) Luvut ovat hieman erilaisia kuin suorissa jakaumissa, koska parisuhdekysymyksessä on puuttuvia 
tapauksia ja taulukko on laadittu niiden mukaan. 


Taulukosta 3 näemme, että naiset ja miehet eivät yleisesti ottaen eroa 
toisistaan koetun hyvinvoinnin osalta. Sen sijaan sekä perhekoko 
että parisuhteessa eläminen olivat vahvassa yhteydessä koettuun hy- 
vinvointiin. Vähän tai ei lainkaan perheenjäseniä listanneiden hy- 
vinvointi oli matalammalla tasolla kuin niiden, jotka ajattelivat per- 
heeseensä kuuluvan monia ihmisiä. Myös parisuhteen ulkopuolella 
elävien hyvinvointi oli matalammalla tasolla kuin niiden, jotka elivät 
parisuhteessa. Sekä perhekoon että parisuhdestatuksen yhteys koet- 
tuun hyvinvointiin on tilastollisesti merkitsevä. Näyttää siltä, että 
perhe- ja parisuhteet ovat tärkeitä koettuun hyvinvointiin yhteydessä 
olevia tekijöitä. Ikäryhmien väliset erot sen sijaan ovat sukupuoli- 
muuttujan tapaan verrattain vaatimattomia eikä näitä voida yleistää 
vallitsevaksi tutkimuksemme varkautelaisessa perusjoukossa. 

Taulukko 3. Koettuun hyvinvointiin yhteydessä olevat taustatekijät 


Keskiarvo Keskihajonta ANOVA-testi# 
Perhekoko (N=1778) F = 16,652, df = 3, *** 
1 (vain vastaaja) 7,49 1,82 
2-3 8,05 1,48 
4-5 8,18 1,40 
6 tai enemmän 8,33 1,34 
Yhteensä 8,14 1,46 
Sukupuoli (N=1778) F = 2,554, df = 1, ns. 
Nainen 8,20 1,41 
Mies 8,09 1,50 
Yhteensä 8,14 1,46 
Parisuhde (N=1771) F = 103,048, df = 1, *** 
Kyllä 8,33 1,31 
Ei 7,53 1,71 
Yhteensä 8,15 1,46 
Ikä (N=1778) F = 635 , df=3, ns. 
18-29 8,18 1,50 
30-49 8,13 1,52 
50-69 8,17 1,43 
70- 8,04 1,41 
Kaikki 8,14 1,46 


a ns.= ei merkitsevä, *= p<.05, **= p<.01, ***= p<.001 


Löysimme jo yllä olevassa kuvailevassa analyysissa kiinnostavia ja 
aiempaa tutkimusta tukevia tuloksia muun muassa sukupuolen yh- 
teydestä perhekokoon. Niiden perusteella emme kuitenkaan tiedä, 
säilyvätkö yhteydet muuttujien välillä silloinkin, kun niiden vaiku- 
tus on vakioitu muiden mahdollisten selittävien tekijöiden vaiku- 
tukselta. Havaitsimme myös, että esimerkiksi sukupuolella ei ollut 
tilastollisesti merkitsevää yhteyttä koettuun hyvinvointiin, kun taas 
perheenjäsenten määrä oli yhteydessä hyvinvointiin. Voi siis olla 
niin, että mainittujen muuttujien välillä on sellaisia yhteyksiä, joita 

vain kahden muuttujan välinen tarkastelu ei paljasta. On esimerkiksi 
mahdollista, että sukupuoli ei ole yhteydessä koettuun onnellisuu- 
teen suoraan, mutta yhdessä parisuhdestatuksen tai perhekoon kans- 
sa yhteys voi olla olemassa. Tätä selvitystyötä varten hyödynnämme 
GLM-malleja, jotka huomioivat myös muuttujien väliset yhdysvaiku- 
tukset eli eri selittävien muuttujien yhteydet selitettävään muuttujaan 
toisen selittävän muuttujan eri luokissa. 

Seuraavassa vaiheessa selvitimme, miten parisuhteessa oleminen 
kytkeytyy siihen, että laajemman perheen omaavat kokivat myös hy- 
vinvointinsa paremmaksi. Kuviossa 1 on tarkasteltu perheenjäsenten 
lukumäärän yhteyttä koettuun hyvinvointiin parisuhdestatuksen 
mukaan. Esittämistapana kuviossa on käytetty GLM-mallien pohjal- 
ta laskettuja ennustettuja todennäköisyyksiä (ns. marginaaliefektejä), 
jotka hieman yksinkertaistaen sanottuna kertovat, missä määrin se- 
littävät muuttujat ennustavat koettua hyvinvointia. Graafisesti esite- 
tyt ennustetut todennäköisyydet helpottavat myös yhdysvaikutusten 
(esimerkiksi ikä*parisuhdestatus) tulkintaa verrattuna vaikkapa esti- 
maatteja taulukoivaan esittämistapaan. Monimuuttujamallissa ovat 
selittävinä muuttujina mukana ikä, sukupuoli, parisuhdestatus ja 
perheenjäsenten määrän perusteella määritelty perhekoko. Kuviossa 
keskitytään kuitenkin käsillä olevan tarkastelun kannalta kiinnos- 
taviin muuttujiin eli perheenjäsenten määrään, koettuun hyvinvoin- 
tiin, parisuhteeseen ja sukupuoleen. 

Ennustetut todennäköisyydet (95% luottamusvälit) 

Kuvio 1. Parisuhdestatus, perheenjäsenten määrä ja koettu hyvinvointi. En- 
nustetut todennäköisyydet. Mallissa mukana myös ikä, sukupuoli, parisuhde- 
status ja perheenjäsenten määrä, joiden suoria vaikutuksia ei tässä esitetä. 


Kuviosta 1 käy havainnollisesti ilmi ensinnäkin se, miten parisuhtees- 
sa olevien (ylempi viiva) koettu hyvinvointi on korkeammalla tasolla 
kuin niiden, joilla parisuhdetta ei ole (alempi viiva). Toiseksi siinä 
näkyy, että perheenjäsenten määrän yhteys koettuun hyvinvointiin 
on hivenen voimakkaampi ilman parisuhdetta kuin parisuhteessa 
elävillä, joskin molemmilla ryhmillä vaikutus on positiivinen. 

Lisäsimme tähän tarkasteluun vielä sukupuolen selvittääksemme, 
vaikuttaako parisuhteessa eläminen eri tavalla havaittuun yhteyteen 
perheenjäsenten määrän ja koetun hyvinvoinnin välillä miehillä (ku- 
vio 2) ja naisilla (kuvio 3). 

Kuviosta 2 käy ilmi, että parisuhteessa oleville (ylempi viiva) mie- 
hille perheen koon kasvulla ei ole juurikaan merkitystä koetun hy- 
vinvoinnin kannalta. Sen sijaan ilman parisuhdetta elävillä (alempi 
viiva) kokonaan perheettömien ja vain yksi tai kaksi perheenjäsentä 
listanneiden välillä on huomattava ero koetussa hyvinvoinnissa. Ero 

kuitenkin tasaantuu, kun perhekoko kasvaa. Kokonaan perheettö- 
miksi itsensä kokevien ei-parisuhteessa olevien miesten koettu hy- 
vinvointi jää matalammalle tasolle kuin perheenjäseniä listanneiden 
hyvinvointi, vaikka sekään ei yllä parisuhteessa elävien tasolle. 

Naisten tilanne on sen sijaan toinen. Kuviosta 3 on nähtävissä, 
että toisin kuin miehillä perheenjäsenten määrän kasvaminen lisää 
naisten tyytyväisyyttä sekä parisuhteessa (ylempi viiva) että ilman 
parisuhdetta (alempi viiva) olevilla. Perheettömien naisten eli niiden, 
jotka eivät ole listanneet yhtään perheenjäsentä, hyvinvointi lisään- 
tyy parisuhteessa huomattavasti vähemmän kuin perheettömien 
miesten (vrt. kuvio 2). Parisuhde ei siis ole yhtä suuresti yhteydessä 
naisten kuin miesten koettuun hyvinvointiin. 


Ennustetut todennäköisyydet (95% luottamusvälit) 

Kuvio 2. Parisuhdestatus, perheenjäsenten määrä ja koettu hyvinvointi miehillä. 
Ennustetut todennäköisyydet. Mallissa mukana myös ikä, sukupuoli, parisuhde- 
status ja perheenjäsenten määrä, joiden suoria vaikutuksia ei tässä esitetä. 

Ennustetut todennäköisyydet (95% luottamusvälit) 

Kuvio 3. Parisuhdestatus, perheenjäsenten määrä ja koettu hyvinvointi naisilla. 
Ennustetut todennäköisyydet. Mallissa mukana myös ikä, sukupuoli, parisuhde- 
status ja perheenjäsenten määrä, joiden suoria vaikutuksia ei tässä esitetä. 


Miesten ja naisten välillä on siis eroa. Perhekoon kasvulla ei ole juu- 
rikaan merkitystä parisuhteessa eläville miehille. Sen sijaan ilman 
parisuhdetta elävien ja yksi tai kaksi perheenjäsentä listanneiden 
miesten koettu hyvinvointi on korkeampi kuin perheettömien mies- 
ten. Perhekoon kasvaminen lisää naisten hyvinvointia parisuhdeti- 
lanteesta riippumatta. 

Ilman parisuhdetta oleville miehille ja naisille lisäys perheenjä- 
senten määrässä ei kuitenkaan lisää koettua hyvinvointia aivan tasai- 
sesti (alemmat viivat kuvioissa 2 ja 3), vaan miesten ja naisten käyrät 
käyttäytyvät eri tavoin yhden tai kaksi perheenjäsentä listanneiden 
kohdalla. Yhdestä kahteen perheenjäsentä listanneiden miesten hy- 
vinvointi on paljon korkeammalla kuin kolme perheenjäsentä tai 
enemmän listanneilla. Naisten käyrä kulkee sen sijaan päinvastai- 
seen suuntaan siten, että yhden tai kaksi perheenjäsentä maininnei- 
den koettu hyvinvointi on jopa matalammalla tasolla kuin niiden, 

jotka eivät ole listanneet yhtään perheenjäsentä, mutta nousee siitä 
perhekoon kasvaessa selkeästi perheettömien hyvinvointia korkeam- 
malle tasolle. 

Ero ilman parisuhdetta elävien miesten ja naisten ”hyvinvointi- 
käyrien” välillä on kiinnostava. Kaiken kaikkiaan perhekoon kas- 
vaminen lisää hyvinvointia, naisilla enemmän kuin miehillä, mutta 
mistä johtuu jyrkkä nousu miehillä ja yhtä jyrkkä lasku naisilla yh- 
den tai kahden perheenjäsenen kohdalla? Vastaus vaatisi tarkempaa 
analyysia, johon tässä ei ole mahdollisuutta, mutta taustalla voivat 
olla esimerkiksi avo- tai avioeron jälkeisiin perheisiin liittyvät eri- 
tyispiirteet tai naisiin kohdistetut odotukset hoivaavuudesta. Naiset 
ovat edelleen miehiä useammin lasten lähivanhempia eron jälkeen, 
mikä tarkoittaa yhden vanhemman perheissä elävien naisten suu- 
rempia hoivavelvoitteita. Aiemmissa tutkimuksissa on havaittu yk- 
sinhuoltajanaisten hyvinvoinnin olevan matalammalla tasolla kuin 
parisuhteessa elävien (esim. Baranowska-Rataj ym. 2014; Hakovirta 
2006). Sen sijaan eron jälkeen lapsiaan säännöllisesti tapaaville mut- 
ta päivittäisestä hoivavastuusta vapautetuille miehille toisaalla asuva 
lapsi voi olla merkittävä koetun hyvinvoinnin lisääjä.'? 

Naisiin kohdistuu myös muutoin miehiä enemmän odotuksia 
avun ja tuen antamisesta, ja tutkimuskirjallisuuden mukaan näitä 
odotuksia kohdistetaan erityisesti ilman parisuhdetta oleviin naisiin. 
Miehiltä ei sen sijaan odoteta samassa määrin apua ja tukea, joten 
heille yksikin perhesuhde voi olla hyvinvointia lisäävä ilman koet- 
tua hyvinvointia kuormittavaa odotusta hoivan antamisesta. (Esim. 
Finch & Mason 1992; Spitze & Ward 2000.) 


2 Tämän analyysin puitteissa on mahdotonta varmistua siitä, että naisten ja 


miesten hyvinvointia kuvaavien käyrien erot liittyvät juuri avo- tai avioeroihin. 
Siviilisäädyn ja hyvinvoinnin välisen yhteyden alustava tarkastelu antoi viitteitä 
lähinnä hyvinvointieroista yksin ja parisuhteessa olevien välillä. Parisuhteessa 
olevat näyttäisivät voivan paremmin. Avo- tai avioeron vaikutuksen selvittäminen 
vaatisi tarkempaa analyysia, jota ei ole mielekästä toteuttaa tämän tutkimuksen 
puitteissa. 

Pohdinta 


Moninaisuus ihmisten vastauksissa omaan perheeseen kuuluvista 
henkilöistä kertoo vapaudesta ymmärtää perhe oman elämän tilan- 
teista käsin. Analyysimme perusteella kotitalouden koko ei itsestään 
selvästi kerro perheen koosta, kun se määritellään kysymällä varkau- 
telaisten henkilökohtaista käsitystä perheeseen kuuluvista ihmisistä. 
Yksin elävällä voi olla laaja perhe, joka muodostuu toisaalla asuvista 
henkilöistä. 

Tämä tulos on erityisen kiinnostava ja Suomen oloissa myös 
tärkeä, sillä ihmisten henkilökohtaista käsitystä omaan perheeseen 
kuuluvista ihmisistä on useimmiten tutkittu laadullisen tutkimuk- 
sen keinoin pienillä aineistoilla. Arki Varkaudessa -aineisto on laaja 
eivätkä vastaajat ole valikoituneet sen mukaan, kuinka kiinnostunei- 
ta he ovat osallistumaan juuri perhettä käsittelevään tutkimukseen 
kuten usein on laita laadullisissa tutkimuksissa. Näin ollen valikoitu- 
misella ei ole vaikutusta tuloksiin. 

Toisaalta aineistosta selviää myös, että yhden hengen kotitalou- 
dessa elävistä vastaajista joka viides ei mainitse yhtäkään perheen- 
jäsentä. Tämän voi tulkita ilmaisevan perheettömyyden kokemusta. 
Jatkossa olisi tärkeää selvittää, minkälaiset seikat ovat yhteydessä 
kokemukseen perheettömyydestä eli perheenjäsenten täydellisestä 
puuttumisesta, ja miten tämä on yhteydessä koettuun hyvinvointiin. 
Kuten aiempi tutkimus on osoittanut, yksineläminen ei suoraan tar- 
koita yksinäisyyttä, mutta altistaa sille (esim. Swader 2018). Koska 
yksineläjien määrä kasvaa suomalaisessa yhteiskunnassa (Terämä 
ym. 2018), olisi tärkeää tutkia syvällisesti perheellisyyden ja perheet- 
tömyyden kokemuksia. Tältä osin erityisesti miesten tutkiminen 
voisi olla tärkeää, sillä lähes kolmasosa ilman parisuhdekumppania 
elävistä aineiston miesvastaajista koki, ettei heillä ole lainkaan per- 
heenjäseniä, kun naisista näin ilmoitti vain joka viides. 

Saamamme tulokset vahvistavat aiemman tutkimuskirjallisuu- 
den tuloksia parisuhdetilanteen ja perheenjäsenten yhteydestä koet- 

tuun hyvinvointiin. Koskaan aiemmin tällaista analyysia ei kui- 
tenkaan ole Suomessa toteutettu nojautuen vastaajien käsitykseen 
heidän perheeseensä kuuluvista ihmisistä. Parisuhteessa eläminen 
on yhteydessä korkeampaan koettuun hyvinvointiin sekä naisilla 
että miehillä, mutta miehillä ero on suurempi kuin naisilla: parisuh- 
teessa elävien miesten koettu hyvinvointi on selvästi korkeampi kuin 
ilman parisuhdetta elävien miesten. Perheenjäsenten olemassaolo ja 
määrän lisääntyminen lisää koettua hyvinvointia kaikilla vastaajil- 
la, mutta erityisesti naisilla. Siinä missä perheenjäsenten määrä lisää 
kaikkien naisten koettua hyvinvointia, siis sekä parisuhteessa että 
sen ulkopuolella elävillä, parisuhteessa elävien miesten hyvinvointi 
ei juurikaan lisäänny perheenjäsenten määrän kasvaessa. Keskeinen 
tuloksemme siis on, että miesten hyvinvointierot näyttävätkin kiin- 
nittyvän erityisesti parisuhdetilanteeseen, kun taas naisilla perheen- 
jäsenten määrällä on merkitystä parisuhdetilanteesta riippumatta. 
Vaikka ilman parisuhdetta elävien naisten perheenjäsenten mää- 
rän lisääntyminen on kokonaisuudessaan yhteydessä paremmaksi 
koettuun hyvinvointiin, yhden tai kaksi perheenjäsentä listanneilla 
naisilla koettu hyvinvointi on matalammalla tasolla kuin ei lainkaan 
perheenjäseniä listanneilla. Samaan aikaan yhden tai kaksi perheen- 
jäsentä listanneiden ja ilman parisuhdetta elävien miesten tilanne on 
päinvastainen, eli koettu hyvinvointi on korkeammalla tasolla kuin 
ei ketään listanneiden kohdalla. Yksi mahdollinen tulkinta kytkey- 
tyy siihen, miten sukupuoli vaikuttaa perhesuhteiden merkitykseen 
ja suhteiden hyvinvointivaikutuksiin. Naisiin ja miehiin kohdistuu 
erilaisia odotuksia vaihtelevissa elämäntilanteissa ja esimerkiksi pa- 
risuhteen päätyttyä. Eron jälkeisissä perheissä vanhemmuus on yhä 
voimakkaasti sukupuolittunutta siten, että äidit toimivat isiä useam- 
min lasten lähivanhempina ja pääasiallisina huoltajina huolimatta 
vuoroasumisen lisääntymisestä (Lapsen elatus ja huolto sekä isyyden 
selvittäminen 2017). Epätasaisesti jakautunut erovanhemmuus voi 
kuormittaa äidin mutta tukea isän hyvinvointia. Tällaisen tulkinnan 

oikeutusta tulisi tarkastella jatkossa tarkemmin täsmällisempien em- 
piiristen analyysien avulla. 

Sukupuoli vaikuttaa perhesuhteisiin ja niihin kohdistettuihin 
odotuksiin myös yleisemmin (esim. Finch & Mason 1992). Naiseuteen 
liitetty alttius hoivaan ja huolenpitoon (esim. Gilligan & Attanucci 
1988) voi realisoitua esimerkiksi iäkkäiden vanhempien odotuksis- 
sa, jotka kohdistuvat ilman parisuhdetta elävään aikuiseen tyttäreen 
vastaavassa tilanteessa olevan pojan sijaan. 

Analyysimme tuloksiin liittyy myös joitakin varauksia, jotka on 
tärkeä nostaa esiin. Ilman parisuhdetta elävien heikommaksi koet- 
tuun hyvinvointiin liittyen on esimerkiksi tutkimuskirjallisuudessa 
esitetty, että erilainen oireilu ja matala koettu hyvinvointi on saatta- 
nut olla syy erota parisuhteesta. Huonosta suhteesta irtaantuneet ja 
hyvinvointihaittoja kokeneet ovat siis siirtyneet ilman parisuhdetta 
elävien ryhmään, mikä saa parisuhteen ulkopuolella olevien ryhmän 
vaikuttamaan kokonaisuudessaan huonommin voivilta. (DePaulo 
2014.) Yhteiskunnassa, jota leimaa korkea eronneisuus, tällaisiin siir- 
tymiin nykyisen parisuhdetilanteen taustalla olisikin tärkeää kiin- 
nittää huomiota yksinomaan poikkileikkausaineistosta tehtyjen ana- 
lyysien sijaan. 

Perhe voidaan nykyään ymmärtää monin eri tavoin, ja tänä päivä- 
nä on paljon vaihtelua siinä, keiden katsotaan kuuluvan omaan per- 
heeseen. Perheenä voidaan myös elää, vaikka kaikki perheenjäsenet 
eivät asuisikaan samassa osoitteessa. Hyvinvointipoliittisten tukijär- 
jestelmien kannalta jotkin ulkopuolelta perheelle asetetut kriteerit, 
kuten yhdessä asuminen, jälkeläisyys tai virallistettu parisuhde, voi- 
vat olla välttämättömiä. Tässä analyysissa olemme kuitenkin osoitta- 
neet, että koetun hyvinvoinnin kannalta ihmisten henkilökohtaisilla 
käsityksillä perheeseen kuuluvista henkilöistä on myös merkitystä. 

Liitetaulukko 1. Perhekoko kotitalouden koon mukaan (%) (N=1702) 


Perhekoko 
Kotitalouden 1 2 3 4 5 6 7 tai YHT. 
koko (hlöä) (vain vastaaja) enem- 
män 

1 20,1 11,8 8,1 11,8 15,0 9,6 23,8 100 
2 7,6 24,2 71 9,7 7,8 11,5 32,2 100 
3 1,7 0,6 33,1 18,8 11,6 12,2 22,1 100 
4 1,0 0,0 3,0 47,7 10,2 12,2 25,9 100 
5 2,4 0,0 0,0 1,2 52,4 15,9 28,0 100 
6 9,5 0,0 0,0 9,5 4,8 19,0 57,1 100 
7 0,0 12,5 0,0 0,0 0,0 0,0 87,5 100 
8 0,0 0,0 0,0 0,0 0,0 25,0 75,0 100 
KAIKKI 8,9 14,3 9,1 15,0 12,2 11,4 29,1 100 

hyvinvoinnin osatekijöinä 


Vilma Hänninen & Katja Lötjönen 


Ihmisten väliset sosiaaliset suhteet — perhesiteet, ystävyyssuhteet, 
kaveruudet, tuttavuudet ja muodollisemmat yhteenliittymiset — ovat 
tärkeitä niin yksilöiden kuin yhteisöjenkin hyvinvoinnin kannalta. 
Yhdysvaltalaiset kuolleisuuden tutkijat Lisa Berkman ja Leonard 
Syme (1979) havaitsivat jo 40 vuotta sitten, että sosiaalisia kontak- 
teja omaavat ihmiset elävät pitempään kuin toisista eristyneinä elä- 
vät. Tuon havainnon jälkeen on tehty paljon tutkimusta siitä, miten 
sosiaalinen tuki suojaa ihmisten terveyttä toimien puskurina, joka 
lieventää vaikeuksien ja stressin vaikutusta. Tutkimukset ovatkin 
osoittaneet, että merkitykselliset sosiaaliset suhteet ovat terveyden 
kannalta jopa tärkeämpiä kuin terveelliset elintavat (Holt-Lundstad 
& Smith 2012). Sosiaaliset suhteet eivät pelkästään suojaa ongelmien 
edessä, vaan tekevät ihmisen elämästä onnellisempaa ja merkityk- 
sellisempää (ks. Feeney & Collins 2015). Yksinäisyys on sosiaalisten 
suhteiden vähäisyyden äärimuoto, jolla on myös osoitettu olevan 

vaikutusta yksilöiden terveyteen ja elinikään (Luo ym. 2012; Holt- 
Lundstad ym. 2015). 

Myös yhteisöjen näkökulmasta sen jäsenten välisillä sosiaalisilla 
siteillä on suuri merkitys. Yhteiskuntatieteiden yksi keskeinen poh- 
dinnan aihe on ollut jo niiden syntyajoilta asti se, onko ihmisiä yh- 
teen liittävä ”kitti” rapautumassa. On esitetty, että yksilöt ovat ajau- 
tumassa irralleen heitä ennen toisiin ihmisiin sitoneista ryhmistä 
(individualisoituminen, ks. Beck 1992) tai käpertymässä vain pieniin 
yksityisiin sosiaalisiin piireihinsä (privatisoituminen, ks. Starr 1988; 
Bellah ym. 1985). 

Viime vuosikymmeninä sosiaalisten siteiden muodostamaa ko- 
konaisuutta yhteisössä on alettu kutsua termillä sosiaalinen pääoma 
(Coleman 1988; Putnam 2000). Sosiaalisen pääoman on todettu tuot- 
tavan keskinäistä luottamusta ja vastavuoroisuutta sekä vahvistavan 
yhteisöjen taloudellista ja poliittista toimivuutta. Sosiaalisen pää- 
oman tutkijoista Robert Putnam (2000) on kirjassaan Bowling alone 
esittänyt huolen siitä, että amerikkalaiset yhä useammin ”keilaavat 
yksinään”, eli että ihmisten väliset suhteet ovat höltyneet 1970-luvul- 
ta lähtien. Mark Granovetter (1973) on tuonut keskusteluun oman 
vivahteensa erottelemalla toisistaan vahvat ja heikot sosiaaliset siteet. 
Hän viittaa vahvoilla siteillä (strong ties) sellaisiin suhteisiin, joihin 
liittyy kiintymystä ja vastavuoroisuutta ja joihin yksilö käyttää pal- 
jon aikaansa. Heikoilla siteillä (weak ties) Granovetter taas viittaa näi- 
tä pinnallisempiin suhteisiin ja sellaisiin suhdeverkostoihin, joihin 
yksilö linkittyy vain välillisesti esimerkiksi ystävän kautta. Putnam 
(2000, 22-23) on täydentänyt Granovetterin jaottelua esittämällä, että 
vahvat ja heikot siteet tuottavat erilaista sosiaalista pääomaa. Lähei- 
sen ja emotionaalisen latauksen sisältävät vahvat siteet tuottavat sito- 
vaa (bonding) sosiaalista pääomaa. Sitova sosiaalinen pääoma tukee 
yksilön toimeentulemista, mutta sen kautta syntyvät verkostot voivat 
usein olla muita poissulkevia. Siten sitova sosiaalinen pääoma voi 
olla yksilölle myös haitallista. Heikot siteet puolestaan tuottavat sil- 
loittavaa (bridging) sosiaalista pääomaa. Se auttaa yksilöä etenemään 

elämässään esimerkiksi tarjoamalla uutta informaatiota. Silloittavaa 
sosiaalista pääomaa muodostuu keskenään erilaisen sosiaalisen taus- 
tan omaavien yksilöiden välille, kuten työyhteisön jäsenien välille. 
Tällaiset verkostot ovat yleensä joustavampia kuin sitovan sosiaali- 
sen pääoman kautta syntyneet verkostot. Siinä missä sitova sosiaali- 
nen pääoma tukee yksilön selviytymistä, auttaa silloittava sosiaalinen 
pääoma häntä pääsemään eteenpäin. 

Yhteiskuntatieteissä jo varhain esiin tuotuja huolenaiheita on ol- 
lut se, miten kaupungistuminen muovaa ihmisten välisiä suhteita. 
Juuri kaupungistumisen on ajateltu johtavan sosiaalisten suhteiden 
höltymiseen. Usein on ajateltu, että siinä missä maaseudulla eletään 
yhteisöissä, kaupungeissa ihmiset elävät irrallaan toisistaan. Tämä 
koskee erityisesti suuria metropoleja, mutta ihmisten elämänpiirien 
eriytyminen työn, asumisen ja vapaa-ajan suhteen tekee jo pienestä 
kaupungista erilaisen kuin perinteinen maaseutu. Toisaalta on esi- 
tetty, että kaupunkielämä tuottaa toisistaan eriytyneitä sosiaalisia 
maailmoja, nykytermein ”kuplia”, joiden sisällä suhteet voivat olla 
hyvinkin kiinteitä (Fisher 1982). 

On selvää, että Varkaus ei ole sellainen kasvoton suurkaupun- 
ki, johon ajatus ihmisten erillisyydestä usein liitetään. Toisaalta se 
ei myöskään kokonaisuutena muodosta sellaista perinteistä kiinteää 
yhteisöä, jossa kaikki tuntisivat toisensa. 

Luvussa 4 kuvattiin varkautelaisten perheitä. Tässä luvussa tar- 
kastellaan laajemmin varkautelaisten sosiaalisia suhteita ja niiden 
merkitystä heidän hyvinvointinsa kannalta. Aineistonamme on Arki 
Varkaudessa -hankkeen kyselylomakeaineisto (N=1970), ja täyden- 
nämme sen antamaa tietoa haastatteluissa (N=76) esiin nousseilla 
nuorten aikuisten kokemuksilla ja ajatuksilla. Aloitamme kuvaa- 
malla vastaajajoukon henkilökohtaisia sosiaalisia suhteita, etenemme 
siitä vastaajien kokemuksiin erillisyydestä tai kuulumisesta erilaisiin 
sosiaalisiin muodostumiin ja lopuksi erittelemme sitä, miten nämä 
sosiaalisten suhteiden ulottuvuudet ovat yhteydessä vastaajien onnel- 
lisuuden kokemuksiin. 

Ihmissuhteiden määrä ja yksinäisyys 


Kyselyyn vastaajien sosiaalisten suhteiden laajuutta kartoitettiin ky- 
symyksellä ”Kuinka monta sellaista henkilöä elämässäsi on, jonka 
kanssa Sinun on helppo olla ja jonka kanssa voit puhua erilaisista 
Sinulle tärkeistä henkilökohtaisista asioista?”. Tässä on siis kyse ni- 
menomaan henkilökohtaisesti läheisistä ihmissuhteista. Vastaukseen 
voivat sisältyä niin perheenjäsenet kuin muutakin kautta omaan elä- 
mänpiiriin kuuluvat ihmiset. Vastausten jakaumat eri vastaajaryh- 
missä on esitetty taulukossa 1. Kaikkien vastausten jakauma kertoo, 
että täysin vailla hyviä ihmissuhteita oli vain hyvin pieni osa (1,7 %) 
vastaajista. Suurimman osuuden (43,8 %) vastaajista muodostivat 
ne, jotka kertoivat, että heillä on 1-3 läheistä ihmissuhdetta. Reilu 
kolmannes mainitsi tällaisia olevan 4-6. Kymmenen tai enemmän 
merkityksellistä ihmissuhdetta ilmoittaneita taas oli vajaa kymme- 
nen prosenttia. Kaiken kaikkiaan vastausten kokonaiskuva on, että 
myönteisiä ihmissuhteita oli lähes kaikilla vastaajilla, mutta sosiaa- 
linen lähipiiri on tyypillisesti pieni. Vertailun vuoksi voi todeta, että 
esimerkiksi Claude Fischerin 1980-luvulla julkaisemassa amerikka- 
laisten kaupunkilaisten ihmissuhteita koskevassa tutkimuksessa vas- 
taajat luettelivat keskimäärin 16 henkilöä, jolta he voivat tarvittaessa 
saada sosiaalista tukea (Fisher 1982, 57). Naisilla oli myönteisiä sosi- 
aalisia suhteita selvästi enemmän kuin miehillä ja vanhimpaan ikä- 
ryhmään kuuluvilla vähemmän kuin muilla. 


110 Vilma Hänninen, Antti Kouvo ja Pekka Kuusela (toim.) 


Varkautelaisten sosiaaliset suhteet hyvinvoinnin osatekijöinä 


Taulukko 1. Läheisten ihmissuhteiden määrä sukupuolen ja iän 
sekä työelämä- ja parisuhdetilanteen mukaan (%) 


Läheisten ihmissuhteiden Ei yhtään | 1-3 4-6 7-9 102 Yht. Khi? Sig.? 

maara (df) 

Kaikki (N= 1751) 1,7 43,8 37,8 6,8 9,9 100 

Sukupuoli 42.529 | *** 
(4) 

Nainen (n=1001) 0,5 39,6 41,4 8,1 10,5 100 

Mies (n=743) 3,2 49,4 33,1 5,1 9,2 100 

Ikä 59.369 | *** 
(12) 

18-35 (n=177) 1,7 33,2 36,7 13,6 15,8 100 

36-50 (n=245) 0,8 35,9 45,7 5,7 11,8 100 

51-65 (n=641) 1,4 42,4 38,8 7,5 9,8 100 

66- (n=605) 21 52,4 34,2 41 71 100 

Onko työelämässä? 25.384 | *** 
(4) 

On (n=743) 11 38,0 40,4 8,6 12,0 100 

Ei (n=921) 2,3 47,4 36,6 5,4 8,3 100 

Onko puolisoa tai vakituista parisuhdekumppania? 15.552 | ** 
(4) 

On (n=1321) 1,4 42,1 38,9 6,7 10,9 100 

Ei (n=416) 2,9 49,0 34,6 7,0 6,5 100 


a Ryhmien välisten erojen tilastollisen testauksen tulos: * = p<.05, **= p<.01, *** = p<.001 


Haastatteluaineisto konkretisoi edellä numeroina esitettyjä tietoja. 
Haastatelluilla nuorilla aikuisilla oli tyypillisimmin lähellään tiivis 
ihmissuhdepiiri eli lähikehä, jonka muodostavat oma perhe, omat ja 
appivanhemmat sekä omat ja puolison sisarukset. Tätä lähikehää täy- 
densi usein rajoiltaan epämääräisempi ystävien tai kavereiden jouk- 
ko. 


No, oma perhe ilman muuta. Myöski sitte omat, vanhem- 
mat ja sisarukset ja vaimon vanhemmat kyllä niin... tulee 
siinä aika, aika lähellä. Sit on joitaki ystäviä, jotka kans, 
kans pitää läheisenä. (...) Oman perheen lisäks ehkä noin 
kymmentunta. 

Lomakkeessa kysyttiin myös, kokeeko vastaaja itsensä koskaan yk- 
sinäiseksi ja onko yksinäisyys hänelle ongelma (taulukko 2). Pysy- 
vän yksinäisyyden kokemus oli vastaajien keskuudessa harvinaista 
— vain vajaa seitsemän prosenttia vastaajista kertoi kokevansa itsensä 
yksinäiseksi usein tai jatkuvasti. Kuitenkin itsensä silloin tällöin yk- 
sinäiseksi kokevia oli vajaa kolmannes vastaajista, mitä voi pitää jo 
melko suurena osuutena. Miehistä yksinäiseksi itsensä tunsi hiukan 
suurempi osa kuin naisista ja nuorimpaan ikäryhmään kuuluvissa oli 
jonkin verran enemmän itsensä yksinäiseksi tuntevia. Parisuhteessa 
elävillä yksinäisyyden kokemus oli hieman vähäisempää kuin muilla. 

Vastaukset kysymykseen ”Koetko yksinäisyyden sinulle ongel- 
maksi?” tuovat kuitenkin esiin sen, että vailla ihmissuhteita olemista 
tai joskus itsensä yksinäiseksi kokemista ei välttämättä pidetä on- 
gelmana — vain vajaa 15 prosenttia koki yksinäisyyden ongelmaksi 
vähintään silloin tällöin. Kiinnostavaa on, että vanhemmissa ikä- 
ryhmissä yksinäisyyden kokeminen tai sen ongelmana pitäminen ei 
ollut yleisempää kuin nuoremmilla, vaikka yksinäisyydestä puhu- 
taan usein juuri vanhempien ihmisten ongelmana. Tämä voi johtua 
siitä, että huonokuntoisimmat ja ehkä samalla yksinäisimmät van- 
hukset ovat saattaneet jäädä vastaajakunnan ulkopuolelle. Nuorim- 
massa ikäryhmässä oli eniten yksinäisyyden ongelmaksi kokevia. 
Yksinäisyyden kokivat tavallisemmin ongelmaksi ne vastaajat, joil- 
la ei ollut parisuhdetta, kuin ne, jotka elävät parisuhteessa. Työelä- 
män ulkopuolella olevat vastaajat kokivat yksinäisyyden ongelmaksi 
aavistuksen verran muita useammin. 

Taulukko 2. Yksinäisyyden kokeminen ja sen ongelmana pitäminen 
sukupuolen, iän, työelämä- ja parisuhdeaseman mukaan (%) 


En Harvoin Silloin Usein tai Yht. Khi? (df) Sig.? 
koskaan tällöin jatkuvasti 
Tunnetko itsesi koskaan yksinäiseksi? 
Kaikki (N=1938) 18,7 44,0 30,7 6,6 100 
Sukupuoli 19.413 (3) äi 
Nainen (n=1118) 16,7 42,0 33,9 7,3 100 
Mies (n=813) 21,4 46,9 26,2 5,5 100 
Ikäryhmä 34.941 (9) oe 
18-35 v. (n=179) 6,7 44,7 38,5 10,1 100 
36-50 v. (n=266) 16,9 47,4 27,1 8,6 100 
51-65 v. (n=698) 17,6 46,1 31,2 5,0 100 
66- v.(n=688) 22,4 41,4 29,5 6,7 100 
Onko työelämässä? 12.104 (3) aS 
On (n=793) 17,7 48,3 29,3 48 100 
Ei (n=1042) 19,6 41,7 30,8 7,9 100 
Onko puolisoa tai vakituista parisuhdekumppania? 169.334 (3) = 
On (n=1456) 22,0 48,0 26,4 3,6 100 
Ei (n=465) 8,6 31,8 43,7 15,9 100 
Koetko yksinäisyyden sinulle ongelmaksi? 
Kaikki (N=1918) 48,5 34,6 14,1 2,8 100 
Sukupuoli 13.771 (3) se 
Nainen (n=1108) 47,2 33,3 16,6 2,9 100 
Mies (n=803) 50,3 36,4 10,7 2,6 100 
Ikäryhmä 18.980 (9) ee 
18-35 v. (n=179) 39,7 35,8 19,6 5,0 100 
36-50 v. (n=266) 46,2 38,7 12,0 3,0 100 
51-65 v. (n=698) 51,0 34,0 13,4 1,6 100 
66- v. (n=688) 49,5 33,1 13,8 3,6 100 
Onko työelämässä? 19.857 (3) i 
On (n=792) 52,4 34,8 11,5 1,3 100 
Ei (n=1092) 46,9 33,6 15,5 4,0 100 
Onko puolisoa tai vakituista parisuhdekumppania? 138.491 (3) KEN 
On (n=1444) 54,0 34,1 10,6 1,2 100 
Ei (n=458) 31,4 36,0 24,9 7,6 100 


a Ryhmien välisten erojen tilastollisen tes 

Yksinäisyyden kokemuksen monisyinen luonne näkyy esimerkiksi 
siinä, että eräs haastatelluista kuvasi itseään yksinäiseksi siitä huo- 
limatta, että hänellä oli jopa melko laaja kontaktiverkosto. Hänen 
ystävänsä olivat muuttaneet pois Varkaudesta, joten yhteydenpito ta- 
pahtui enimmäkseen puhelimitse ja sosiaalisen median kautta. Hän 
olisi kuitenkin kaivannut enemmän konkreettista seuraa. Välimat- 
kat vaikeuttavat fyysisiä tapaamisia. 


Välillä niinku varsinkin talvisin niin on, on välillä sellanen 
olo että ois kiva, et ois enemmänki seuraa. Että ei nyt vält- 
tämät, en mä nyt puhu välttämättä mistään niinku, seu- 
rustelusta tai sellasesta että oon aina pärjänny hyvin yksin 
mutta, tavallaan se, yksi ainoa ystävä siinä naapurissa ni, 
ja [naurahtaa] omat vanhemmat ni, välillä on vähä sella- 
nen olo että kaipais niinku, muutakin seuraa, tänne. Et ku 
se ei oo ihan niin yksinkertasta et soittaa vaan ja pyytää 
käymään, ku on kilometrejä välillä. Sen mä koen, et se on 
tämä Varkaudessa asumisen suurin haittapuoli, että aika 
itekseen [naurahtaa] saa olla. 


Sosiaalinen tuki 


Kyselylomakkeessa esitettiin 11 kysymystä siitä, kuinka usein vas- 
taaja kokee voivansa saada erilaisia sosiaaliseksi tueksi katsottavia 
asioita, kuten mahdollisuuden jutella toisen ihmisen kanssa, mahdol- 
lisuuden kertoa huoliaan, tuntea itsensä rakastetuksi tai saada apua 
ollessaan sairaana”. 

Asteikolla 1-5 vastausten keskiarvo vaihteli arvosta 3,9 (muuttu- 
jilla ”joku, joka antaa sinulle hyödyllisiä neuvoja kriisitilanteissa” ja 
”joku, joka osoittaa sinulle hellyyttä”) keskiarvoon 4,25 (muuttujalla 
”joku, jota rakastat ja joka saa sinut tuntemaan itsesi tarpeelliseksi”). 
Vastaajat siis kokivat varsin vahvasti saavansa sosiaalista tukea. 

Kyselylomakkeen kysymyssarja 39, ks. myös kirjan liite 2. 

Vastaukset sosiaalista tukea koskeviin kysymyksiin korreloivat 
voimakkaasti keskenään (r=.419-.757), eli erilaiset tuen muodot oli- 
vat yhteydessä toisiinsa. Vastaukset olivat yhteydessä myös aiemmin 
esitettyihin sosiaalisten suhteiden määrää kuvaaviin muuttujiin. 
Mitä useampia merkityksellisiä ihmisiä vastaajan elämään kuului, 
sitä enemmän sosiaalista tukea hän sai (r=.261). 

Kaikista sosiaalisen tuen muodoista muodostettiin yhteenlaske- 
malla sosiaalisen tuen kokonaismäärää kuvaava mittari. Sen jakauma 
osoittaa, että vastaajista noin kaksi kolmasosaa (65,5 %) kertoi saa- 
vansa sosiaalista tukea sen eri muodoissa keskimäärin vähintään 
Pusein”, ja vain joka kymmenes (9,6 %) kertoi saavansa sosiaalista tu- 
kea keskimäärin ”harvoin” tai ”erittäin harvoin”. 

Sosiaalisen tuen muuttujille tehtiin pääkomponenttianalyysi ku- 
vaamaan tuen erilaisia ulottuvuuksia (ks. tämän luvun liitetaulukko 
1.). Tuloksena nousi esiin kolme sosiaalisen tuen muotoa: emotionaa- 
linen tuki, tieto- ja keskustelutuki sekä kaveruustuki (jota voisi myös 
kutsua nimellä ”hauskan pitämisen tuki”). 

Kun sosiaalisen tuen ulottuvuuksista muodostettujen muuttujien 
keskiarvoja verrataan sukupuolten ja ikäryhmien mukaan, käy ilmi, 
että naiset saavat emotionaalista tukea jonkin verran miehiä enem- 
män. Erityisen selvästi sukupuolten välinen ero näkyy parisuhteen 
ulkopuolella elävien keskuudessa. Tieto- ja keskustelutuen suhteen 
sukupuolet eroavat vielä selvemmin: naiset, ja etenkin nuoret nai- 
set, kertovat saavansa tieto- ja keskustelutukea miehiä enemmän. 
Kaveruustuen suhteen sukupuolten välinen ero on pienempi, mutta 
samansuuntainen kuin muillakin ulottuvuuksilla. Sosiaalisen tuen 
eri muodot vähenevät tasaisesti iän myötä. Naisilla sosiaalinen tuki 
vähenee jyrkemmin ja sukupuolten väliset erot häviävätkin vanhim- 
massa ikäryhmässä (taulukko 3). 

Työelämässä oleminen ei miesten kohdalla vaikuttanut voimak- 
kaasti minkään sosiaalisen tuen lajin määrään. Sen sijaan naisista 
työelämässä olevat kokivat saavansa enemmän kaikkia sosiaalisen 
tuen muotoja kuin työelämän ulkopuolella olevat. Parisuhteessa elä- 

minen lisäsi selkeästi kaikkien mitattujen kolmen sosiaalisen tuen 
määrää sekä miehillä että naisilla. Parisuhteen merkitys emotionaa- 
lisen tuen kannalta oli suuri erityisesti miehillä, eli miehet näyttävät 
saavan tunnetukea juuri puolisolta (ks. luku 4 tässä kirjassa). 


Taulukko 3. Sosiaalisen tuen eri ulottuvuuksia? kuvaavien muuttujien keskiarvot ja 
-hajonnat sukupuolen sekä iän, työsuhdeaseman ja parissuhdetilanteen mukaan 


Ikäryhmä Onko työelämässä? | Onko parisuhteessa? 


18-35 | 36-50 | 51-65 | 662 | Sig’ | On Ei Sig. On Ei Sig. 


Emotionaalinen tuki 


Naiset | ka* 4,42 4,30 4,17 4,04 | *** | 4,29 | 3,98 | ** 4,36 | 3,43 | ** 


kh? 0,76 0,80 0,90 0,99 0,76 | 0,97 0,75 1,03 
Miehet | ka 4,13 4,10 4,06 4,03 | ns. | 411 | 4,00 | ns. | 4,27 | 2,94 | ** 
kh 0,98 0,94 0,91 1,02 0,92 | 1,08 0,80 | 0,95 


Tieto- ja keskustelutuki 


Naiset | ka 4,45 4,26 4,11 3,93 | *** | 4,27 | 4.02 | *** | 4,22 | 3,87 | * 


kh 0,62 0,85 0,71 0,94 0,63 | 0,81 0,71 0,84 
Miehet | ka 4,01 3,99 3,90 3,85 | ns. | 3,99 | 3,84 x 4,01 3,37 | *** 
kh 0,88 0,76 0,79 0,90 0,81 | 0,95 0,77 | 0,94 
Kaveruustuki 
Naiset | ka 4,54 4,37 4,18 4,00 | *** | 4,24 | 3,99 | ** 418 | 3,83 | *** 
kh 0,59 0,69 0,75 0,90 0,64 | 0,83 0,73 | 0,85 
Miehet | ka 3,98 3,97 3,87 3,81 | ns. | 3,99 | 3,84 i 3,97 | 3,40 | *** 
kh 0,90 0,78 0,81 0,90 0,77 | 0,90 0,80 | 0,94 


a Ulottuvuuksien eli faktoreiden muodostaminen on esitetty tämän luvun liitteessä 1. Sosiaalisen tuen ulottuvuuksia 
kuvaavat muuttujat ovat faktorien kärkimuuttujien keskiarvoja, joiden vaihteluväli on 1-5. Kaveruustuen faktorissa 
oli vain yksi kärkimuuttuja. Mitä korkeampi keskiarvo, sen enemmän tarkastelun kohteena olevaa tukea vastaaja 
kokee saavansa. 

> Ryhmien välisten erojen tilastollisen testauksen tulos (yksisuuntainen ANOVA): * = p<.05, **= p<.01, *** = p<.001 
° Keskiarvo 

4 Keskihajonta 


Haastatteluissa kartoitettiin haastateltavan saamaa sosiaalista tukea 
sekä konkreettisen avun (instrumentaalinen tuki) saannin että on- 
gelmatilanteista keskustelemisen kannalta. 

Haastattelut vahvistavat kyselystä saatua kuvaa siitä, että juuri 
lähiverkosto, usein omat ja appivanhemmat, ovat keskeinen konk- 
reettisen tuen lähde. Nuorille aikuisille on suurta hyötyä mahdolli- 

suudesta saada vanhemmiltaan ja appivanhemmiltaan apua arkensa 
hoitamisessa — olipa kyse sitten rahapulasta, lastenhoidosta, ostosten 


teosta tai auton hinauksesta. Apua saatiin myös omanikäisiltä suku- 


laisilta ja ystäviltä. Talkooperinnekin on vielä voimissaan. 


No miehen vanhemmilta saahaan ihan rahallistakin apua 
jos tarvitaan, ja saahaan minunki vanhemmilta mutta har- 
vemmin ollaan niiltä sitten pyyettykään, ja sitten tota, las- 
tenhoitoapua, ja sitte ihan tämmösiä niinku, jos pitää jotain 
päättää tai tälleen ni sitte, keskustellaan ja mietitään sitte 
yhessä. 


Niin tuota, siinä on mun veli. Ja tota, sit on paljon, siis su- 
kulaisia ja ystäviä. Meil on kyllä, silleen ollaan onnekkaita 
kyllä että niinku aina löytyy kyllä, auttajia ja esimerkiks 
niinku meidän kaveriporukassa tosi paljon tehdään talkoil- 
la juttuja. 


Haastateltavat olivat paitsi autettavia myös usein auttajia: 


On kyllä autan tota, just ku miehen vanhemmatki asuu 
[toinen kunta], ni sit jos ne tarvii Varkaudesta että me tuo- 
tas jotain ni autetaan ja tuuaan ja, siskon lapsia oon hoitanu 
ja, sitten meiän äitille oon kanssa, oon käyttäny koiria ul- 
kona ja.... 


Sosiaalisen tuen muodoista keskustelutuki eli mahdollisuus vaikei- 
den asioiden pohtimiseen jonkun kanssa näytti tarjoutuvan useim- 
mille haastateltaville. Keskustelujen avulla voitiin purkaa mieltä kai- 


hertavia asioita, mutta myös saada kokeneemman ihmisen neuvoja ja 


ajatuksia omien pohdintojen tueksi. 


On itse asiassa aika paljokin et se on tosi mukavaa että, no 
perheenjäsenille voi ihan kelle vaan että meil on tosi hyvät 
ja lämpimät välit ni voi jutella ihan mistä vaan oikeestaan 
ja sitte.. meil on tosi tiivis ja hyvä ystäväpiiri mille voi jutella 
ni, siinä suht se on mukavaa ettei jää mikään niinku paina- 
maan itelle mieltä. 

(K: Okei, no mistäs sä sitä apua lähtisit hakemaan?) V: Lä- 
hen puolisolta kysymään ja sit jos ei siitä löydy semmosta 
vastausta että on ihan varma ni sit pistetään pirautus van- 
hemmille ni, tai puolison vanhemmille ni sieltä kyllä löy- 
tyy, sitä semmosta elämänkokemusta mitä ei ehkä itellä 00 
vielä ni.. 


Jopa vakavissa kriisitilanteissa käännyttiin joskus mieluummin 
omien sosiaalisten verkostojen kuin virallisten auttajatahojen puo- 
leen. Työuupumusongelmista kärsinyt kuvaa tilannettaan näin: 


Että erityisesti se yks ystävä joka on niinku, samassa työ- 
paikassa ja, sitä kautta tullu tutuksi ja on ystävystytty niin 
sen kans keskustelut on ollu niinku merkittävä apu. Että, 
mut et ei oo mitään niinku, en oo lääkärissä käyny enkä, 
sairaslomalla ollu enkä muuta tällästä. 


Haastatteluissa kerrottiin myös sellaisista ystävysten keskinäisis- 
tä yhteydenpidon muodoista, joiden voi ajatella edustavan yhteistä 
hauskan pitämistä. Tällaisella tuntui olevan suuri merkitys arkiru- 
tiinien katkaisijana. 


(K: No, mitkä on sellasia arjen huippukohtia tai muuten 
sellasia hetkiä jotka tuottaa sulle erityisesti iloa tai jotain 
juttuja mitä odotat arjessa?) No kyllä niinku, aina sillon ku 
ehtii ja [naurahdus] on mahollista niin semmonen, ystävien 
kanssa vietetty niinku, aika vaikka joku, ilta joskus jonkun 
luona grillaillen tai muuta niin tuota.. Aina mukavaa. 


Erilaisuuden kokemus 


Vastaajilta kysyttiin, kokevatko he olevansa jollain merkittävällä ta- 
valla erilaisia kuin ihmisten yleensä odotetaan olevan suomalaisessa 
yhteiskunnassa. Kysymyksen taustalla oli ajatus siitä, että erilaisuu- 
den kokemuksella voi olla yhteyttä esimerkiksi syrjinnän tai ennak- 

koluulojen kohteena olemisen kokemuksiin. Noin joka kymmenes 
vastasi kysymykseen myöntävästi ja hieman tätä suurempi osuus oli 
asian suhteen epävarma. Jonkinlainen erilaisuuden kokemus ilmei- 
sesti kosketti siis noin neljännestä vastaajakunnasta (taulukko 4). 


Taulukko 4. Erilaisuuden kokemus sukupuolen ja iän mukaan (%) 


Koetko olevasi jollain merkittävällä tavalla erilainen kuin mitä ihmisten yleensä odotetaan 
olevan suomalaisessa yhteiskunnassa? 


Sukupuoli? Ikäryhmä? Kaikki 


Nainen | Mies | 18-35 | 36-50 | 51-65 66- | (N=1901) 
(n=1092) | (n=802) | (n=179) | (n=262) | (n=686) | (n=671) 


En 74,4 72,4 59,2 75,6 77,4 74,1 73,4 
En osaa sanoa 16,1 16,2 25,1 10,7 13,0 17,7 16,1 
Kyllä 9,4 11,3 15,6 13,7 9,9 8,2 10,3 
Yht. 100 100 100 100 100 100 100 


a Khi? (df) = 1.910 (2), ns. 
? Khi? (df) = 36.557 (6), p<.001 


Nuorimmassa ikäluokassa erilaisuuden kokemus - ja epävarmuus 
tämän suhteen — oli yleisempää kuin vanhemmilla, ja nuorimmas- 
ta ikäryhmästä noin 40 prosenttia oli vähintään epätietoinen sen 
suhteen, onko hänessä jokin merkittävä erilaisuus. Erilaisuuden 
kokemuksen kerrottiin useimmin liittyvän etniseen taustaan, ruu- 
miillisiin ominaisuuksiin, psyykkisiin ominaisuuksiin (esim. mie- 
lenterveysongelmat), taloudelliseen tilanteeseen tai vakaumukseen. 
Seksuaalisen suuntautumisen perusteella erilaisuutta koki - hiukan 
yllättäen - vain muutama vastaaja. Lisäksi mainittiin suuri joukko 
muita erilaisuuden kokemisen aiheita. Nämä liittyivät usein omaan 
persoonalliseen tyyliin (useampikin mainitsi positiivisuuden ja ulos- 
päinsuuntautuneisuuden erilaisuutena: eräs luonnehti olevansa ”vil- 
kas ekstrovertti, puhelias, iloinen toisin kuin suomalaiset yleensä!”), 
tavallisesta poikkeaviin elämänvalintoihin (”yksin asuva keski-ikäi- 


» » 


nen nainen”; ”tietoisesti EI lapsia”) tai ajattelutapoihin (”uskonnoton 
mutta ei ateisti”, ”isänmaallisempi”). Kaikissa erilaisuutta edustavis- 
sa ryhmissä syrjinnän kokemukset olivat harvinaisia. Eniten niitä 


esiintyi kirjavassa *”muu, mika” -ryhmässä. Tuloksista syntyy mieli- 

kuva siitä, että varkautelaiset eivät suhtaudu syrjivästi tunnistettaviin 
vähemmistöryhmiin, mutta yksilöllinen ”ruodusta poikkeaminen” 
voi aiheuttaa epäsuopeutta. 

Erilaisuuden kokemus johtaa helposti yksinäisyyteen: niiden kes- 
kuudessa, jotka joko tunsivat itsensä erilaisiksi tai eivät osanneet vas- 
tata, huomattavasti muita suurempi osa koki itsensä vähintään silloin 
tällöin yksinäiseksi (ks. taulukko 5). 


Taulukko 5. Yksinäisyyden kokemus koetun erilaisuuden mukaan (%) 


Tunnetko itsesi koskaan yksinäiseksi? 


Koetko olevasi jollain En koskaan Harvoin Silloin Usein tai Yht. 
merkittävällä tavalla erilainen tällöin jatkuvasti 
kuin mitä ihmisten yleensä 

odotetaan olevan suomalaisessa 


yhteiskunnassa? 

En (n=1382) 19,9 47,5 27,5 5,1 100 
En osaa sanoa (n=303) 14,9 39,6 38,9 6,6 100 
Kyllä (n=192) 16,7 28,1 38,0 17,2 100 
Kaikki (N=1970) 18,8 44,3 30,4 6,6 100 


Khi? (df) = 72.576 (6), p<0.001 


Internet-aikakausi on lisännyt erilaisten ihmisten mahdollisuuksia 
löytää seuraa ja hengenheimolaisia oman asuinalueensa ulkopuolel- 
ta. Esimerkiksi eräs haastateltava joutui fyysisen sairautensa vuoksi 
elämään melko rajattua elämää, joka ilman internetiä saattaisi olla 
huomattavankin yksinäistä. Hän on kuitenkin löytänyt verkon kaut- 
ta merkittäviä kontakteja samanlaisessa tilanteessa oleviin ihmisiin. 


No on niillä aika semmonen ku, on elämä niinku kaven- 
tunu siihen niinku kotioloihin. Niin sillä on iso, niinku 
on vähä joutunu ettimään itteesä uuestaan ja sillä tavalla 
vähä sitä identiteettiä hakemaan ja.. [yskäisy] Ja ja, niin niin 
kyllä sieltä on löytäny paljon koska on ihmisiä jotka on sa- 
manlaisessa tilanteessa jotka asuu eri puolilla Suomea tai 
maailmaa. Tai voi päästä johonki ihan eri maailmaan taas 
sit toisaalta. Että sitä samaistumista ja taas sitä että niinku 
ai näinkin voi elää. ” 

Kuulumisen tunne 


Kyselylomakkeessa kysyttiin, minkälaisiin ihmisryhmiin, yhteisöi- 
hin tai alueisiin vastaaja kokee kuuluvansa. Lähes kaikki vastaajat 
kokivat kuuluvansa vähintään jokseenkin kiinteästi omaan perhee- 
seensä (90,5 %), ja huomattava osa myös ystäväpiiriin (68,8 %) ja su- 
kuunsa (59,6 %). Omien lasten perheisiin kuuluvuuden kokeminen 
oli tavallista keski-iästä lähtien, eli siitä lähtien, kun lapsilla alkaa olla 
omia perheitä (72,5 % 51 vuotta täyttäneistä). Myös työyhteisöön kuu- 
luvuuden kokeminen oli yleistä eläkeikäisiä lukuun ottamatta (60,9 % 
alle 64-vuotiaista). Reilu puolet (59,2 %) koki kuuluvuutta suomalai- 
seen yhteiskuntaan, hiukan pienempi osuus (46,2 %) varkautelaisiin. 
Seurakuntaan kuuluvuutta koki 14,4 %, ja kanssaan saman vakau- 
muksen jakaviin samoin kuin nettiyhteisöihin koki kuuluvansa vain 
alle 10 % vastaajista. 

Kuulumista koskevista muuttujista tehtiin pääkomponenttiana- 
lyysi, joka erotteli toisistaan kuulumisen eri ulottuvuuksia. Tällaisina 
nousivat esiin kuuluminen yhteiskuntaan (suomalainen yhteiskunta, 
Varkaus, työyhteisö), kuulumisen lähi-ihmissuhderyhmiin (perhe, 
suku, asuinyhteisö), sosiaalisiin ryhmiin (ystävät, yhdistys- ja har- 
rastustoiminta) sekä vakaumusryhmiin (seurakunta, vakaumukseen 
perustuva ryhmä). (Ks. tämän luvun liitetaulukko 2 Kuulumisen fak- 
torit.) Faktoreiden kärkimuuttujista muodostettiin keskiarvomuut- 
tujat. 

Taulukossa 6 on kuvattu keskiarvoin ja -hajonnoin eri kuulumi- 
sen ulottuvuuksia naisten ja miesten ryhmissä suhteessa ikään, työ- 
suhdeasemaan ja parisuhdeasemaan. Vahvinta kuuluvuutta vastaajat 
kokivat lähi-ihmisryhmiin, naiset keskimäärin vahvempana kuin 
miehet. 

Työelämässä mukana oleminen sekä vakituisessa parisuhteessa 
eläminen lisäsivät kuulumisen tunnetta kaikilla muilla kuulumisen 
ulottuvuuksilla paitsi vakaumusryhmiin kuulumisessa. Yhteiskun- 
taan kuuluvuutta kokivat vahvimmin työelämässä mukana olevat 


4 Kyselylomakkeen kysymyssarja 44, ks. kirjan liite 2. 

keski-ikäiset (36-50-vuotiaat), niin naiset kuin miehetkin. Ikä näytti 
kaiken kaikkiaan vähentävän kuulumisen tunteita, poikkeus tähän 
olivat vakaumusryhmät, joihin kuulumisen tunne oli vahvinta van- 
himmassa ikäryhmässä. Seurakunta ja muut vakaumuksen mukai- 
set ryhmät näyttävät siis olevan eläkeläisille ominainen kuulumisen 
kenttä. 


Taulukko 6. Kuulumisen eri ulottuvuuksien? keskiarvot ja -hajonnat 
sukupuolen sekä iän, työsuhdeaseman ja parisuhdetilanteen mukaan 


Ikä Onko työelämässä? Onko puolisoa tai 
vakituista parisuhde- 
kumppania? 


18-35 | 36-50 | 51-65 | 662 | Sig? | On Ei | Sig. | On Ei Sig. 


Kuuluminen yhteiskuntaan 


Naiset ka? 3,36 3,59 3,53 | 3,35 äi 3,62 | 3,34 | ** | 3,55 | 3,24 v 


(n=942) | kh? 0,98 1,01 0,99 | 1,00 0,95 | 1,01 0,97 | 1,09 
Miehet ka 3,25 3,57 3,47 | 3,30 | ** | 3,54 | 3,25 3,45 | 3,06 = 
(n=684) | kh 0,11 0,98 0,92 | 0,96 0,96 | 0,99 1,01 0,98 


Kuuluminen lähi-ihmissuhderyhmiin 


Naiset ka 3,79 3,78 3,73 |3,59| * | 3,81 | 3,61 | ** | 3,80 | 3,40 äi 


(n=941) | kh 0,66 0,74 0,67 | 0,81 0,63 | 0,78 0,66 | 0,87 
Miehet ka 3,67 3,55 3,61 | 3,57 | ns. | 3,54 | 3,54 3,72 | 2,95 ää 
(n=678) | kh 0,90 0,82 0,79 | 0,77 0,76 | 0,83 0,68 | 1,02 


Kuuluminen sosiaalisiin ryhmiin 


Naiset ka 3,01 3,17 2,96 | 3,10 | n.s. | 3,07 | 3,02 | n.s. | 3,07 | 2,94 * 


(n=950) | kh 0,77 0,7 0,87 | 1,01 0,85 | 1,02 0,85 102 
Miehet ka 2,86 3,13 3,04 | 3,01 | n.s. | 3,11 | 2,91 3,01 2,67 ää 
(n=687) | kh 0,97 0,89 0,93 | 0,96 0,88 | 0,98 0,94 | 0,91 


Kuuluminen vakaumusryhmiin 


Naiset ka 1,47 1,57 1,73 | 196 | ** | 1,66 | 1,88 | * | 1,78 | 1,70 | ns. 


(n=964) | kh 0,69 0,72 0,86 | 0.97 0,77 | 0,93 0,87 | 0,88 
Miehet ka 1,43 1,44 1,57 | 1,78 | ** 1,52 | 1,67 | * 1,64 | 1,51 jä 
(n=690) | kh 0,71 0,59 0,72 | 0,87 0,69 | 0,83 0,79 | 0,71 


a Ulottuvuuksien eli faktoreiden muodostaminen on esitetty tämän luvun liitetaulukossa 2. Faktoreiden kärkimuut- 
tujista on muodostettu keskiarvomuuttujat, joiden vaihteluväli on 1-5. Mitä korkeampi keskiarvo, sen enemmän 
kokee kuuluvansa. 

> Ryhmien välisten erojen tilastollisen testauksen tulos (yksisuuntainen ANOVA): n.s.= ei merkitsevä, * = p<.05, 
“= p<,01, *** = p<.001 

e Keskiarvo 

4 Keskihajonta 

Osallistuminen järjestöjen toimintaan 


Kaiken kaikkiaan vastaajista vajaa 40 prosenttia osallistui vähintään 
yhden, ja useimmiten juuri yhden, järjestön toimintaan”. Tavallisin- 
ta oli osallistuminen liikunta- tai urheilujärjestön toimintaan (19 %). 
Seuraavina tulivat seurakunta (9 %), asukasyhdistys (7 %), kulttuuri- 
järjestöt (6 %) ja ammattijärjestöt (6 %) — erilaiset muut järjestöt saivat 
houkuteltua mukaan vain viisi prosenttia vastaajista kutakin järjes- 
töluokkaa kohden. Merkille pantavaa on esimerkiksi, että poliittiseen 
toimintaan kertoi osallistuneensa vain kolmisen prosenttia vastaajis- 
ta - saman verran kuin vammaisjärjestöjen toimintaan. Ilmeistä siis 
on, että järjestötoiminta yhteiskunnallisen vaikuttamisen ja osallis- 
tumisen muotona ei nykyisin houkuttele varkautelaisia. 

Vastaajaryhmien väliset erot järjestötoimintaan osallistumisessa 
olivat pieniä mutta arvattavia: osallistuminen väheni iän myötä, ja 
työelämän ja parisuhteen ulkopuolella olevat, etenkin miehet, osal- 
listuivat järjestöjen toimintaan muita vähemmän. 

Kun varkautelaisten aktiivisuutta järjestöosallistumiseen verra- 
taan suomalaisten aktiivisuuteen yleisesti, ovat prosenttiosuudet pit- 
kälti samaa luokkaa. Tilastokeskuksen tilastossa (Osallistunut jonkin 
yhdistyksen toimintaan 12 kuukauden aikana, 15 vuotta täyttäneet) 
vuodelta 2017 urheilu- ja liikuntatoimintaan oli osallistunut 22 pro- 
senttia suomalaisista. Seuraavina tulivat seurakunta ja ammattiyh- 
distykset molemmat kuusi prosenttia ja sitten kotiseutu- ja asuinyh- 
distykset (5 %), kulttuuri- ja taidejärjestöt (3 %) ja poliittiset puolueet 
tai aikuisjärjestöt (2 %). (Suomen virallinen tilasto.) 


Varkaus yhteisönä 


Kyselylomakkeessa tai haastattelurungossa ei ollut kysymyksiä siitä, 
kuinka yhteisölliseksi vastaaja kokee Varkauden. Teema nousi kui- 


1 Kyselylomakkeen kysymyssarja 48, ks. kirjan liite 2. 

tenkin voimakkaasti esiin haastatteluissa — erityisesti kysyttäessä, 
millaisena asuinpaikkana vastaaja kokee kotikaupunkinsa tai millai- 
sena hän pitää asuinaluettaan. 

Useat arvioivat omaa asuinaluettaan yhteisöllisyyden näkökul- 
masta, ja tyypillisesti yhteisöllisyys oli arvostettu piirre, joka loi 
myönteistä suhdetta asuinalueeseen. 


... se on perheelleki semmonen henkireikä ja löytyy ne ka- 
verit siinä. Sit tietää jos ne on siinä puistossa ni ne asuu jos- 
sain lähellä. Et ihan niinku satunnaisesti tupsahtelee sitte 
niitä että tos tajusin just et päiväkotiryhmääkin tunnistin 
sen äitin että ku se on aina koiran kans samaan aikaan len- 
killä, ni emmä nyt, tiesin että tossa lähellä asuu mutta se 
että se sattuki olee samassa päiväkotiryhmässä, ja heil oli 
ihan sama tilanne, ne itse asias asu kolme taloo tossa seu- 
raavalla kadulla. 


Oli kuitenkin myös niitä, jotka kokivat asuinalueensa jopa liian yh- 
teisölliseksi: 


... niinku sä pystysit ja se on, paperitehtaan vissiin työnte- 
kijöitä sieltä valmistuu niinku että, pystysit elämään täällä 
näin, jos haluaisit täällä kuplassa et tää toimii. Sun ei, sä et 
tarvii täältä niinku mitään muualta. Mutta sit täs on vähän 
sellane et, mä koen et täällä asuu vanhuksia ja lapsiperheitä 
(...) Että, et jotenkin niinku, tää on kuitenki pieni kaupun- 
ki, ni täällä on kaikki tuntee kaikki -olo. 


Varkaus - tai nykyajan elämä yleisemminkin — koettiin joskus myös 
ei-yhteisölliseksi, mitä pidettiin kielteisenä asiana. Yhteisöllisyyden 
puute liitettiin joskus siihen, että työelämä vie liian paljon aikaa ja 
energiaa, joskus taas yleiseen yksilökeskeisyyden vahvistumiseen. 


Et se ei oo se työ [naurahtaa], työn puolesta sanottuna että 
hirveen monella, muullakin on se että sä oot maanantais- 
ta perjantaihin töissä ja sit sulla on viikonloppu. Ja maa- 

nantaista perjantaihin sä et ikinä kerkii kunnolla tehä niitä 
omia harrastuksia. Tai jos kerkiit tehä harrastuksia ni sä 
kerkiit käyvä siellä yhessä harrastuksessa tunnin ja.. sit se 
on sitä muuta elämää. TV:n katselua ja tämmöstä mitä oon 
monesti huomannu. Ja sitte ku se menee silleen, talvi menee 
sillee et sä et kerkii tehä (-) yhtään mitään muuta ku, yhtenä 
päivänä tai parina päivänä jotain tiettyjä harrastusta nii, se 
menee aika synkäksi ja... Sit ihmiset käy just vaan kaupassa 
ja menee kotiin. 


Haastatteluissa nousi toistuvasti esiin toive siitä, että Varkaudessa 
olisi enemmän ”meininkiä” eli asioita, jotka houkuttelisivat ihmisiä 
julkisiin tiloihin ja tapaamaan toisiaan. Samaan liittyy toive siitä, että 
Varkaudessa olisi enemmän ”omanikäistä porukkaa”. Juuri tällainen 
kaupunkisosiaalisuus on itsessään kevyttä sosiaalisuutta ja luo mah- 
dollisuuksia tiiviimpienkin ihmissuhteiden muodostamiseen. 


No, ihan siis, yrityksiä enemmän ja rakennuksia enemmän 
ja, ihmisiä enemmän ja, ihmiset vois liikkua enemmän pi- 
halla, ulkona. Jos mennee vaikka kattoo just perjantai-ilta- 
päivänä tai illalla tuohon kaupungille niin, jos mä meen sii- 
hen ni mä oon yksinään siellä. Et just, niinku täntyyppistä 
vähän enemmän. Mutta mutta se ehkä johtuu enemmänki 
kulttuurista ku sitte siitä et tähän vaan yhtäkkii laitettas jo- 
tain rakennuksia pystyyn että, et pikemminki kulttuuria, 
kulttuurin muutosta ehkä sit siihen suuntaan. Mutta, täällä 
ollaan hyvin perhekeskeisiä mikä tietysti se on hyvä asia 
kyllä sekin, tai nimenomaan se on hyvä asia että, et sit ol- 
laan kotona perheen kanssa. 


Joissakin haastatteluissa tuli esiin myös Varkauden yhteisöllisyyttä 
murentavia asukkaita jakavia asioita. Näistä eräs on kaukaa vuoden 
1918 sisällissodasta juontuvat jännitteet punaisten ja valkoisten vä- 
lillä. 

No siis tiettyjen ihmisten kohalla se näkyy niinku ihan 
suoraan että ne puhuu, puhuu tuota (...) Mut ei se, ei se aina 
tuu näin suoraan esille. Mut kyllä sitte esimerkiks tuolla 
Varkaudessa on vielä tälläsiä urheiluseuroja jotka on ollu 
työväen urheiluliikkeen piirissä ja näin että.. Ja sitte seuro- 
jen välinen yhteistyö on vähän nihkeää ja.. Voi olla että siel- 
tä jotaki, kaikuja sieltä tulee. Viime keväänä, tai talvena oli 
jäänveistokilpailu tossa, jäänveisto SM-kisojen joku olikse 
osakilpailu vai, kilpailu Varkaudessa. Ja voittajatyö oli sem- 
monen jossa oli viittaus Huruslahden jäällä ammuttuihin 
punaisiin. Että kyllä se historia on täällä läsnä. 


Toisena asukkaita jakavana seikkana mainittiin juopa ”alkuperäis- 
ten” varkautelaisten ja muualta muuttaneiden välillä: 


En oo varkautelainen syntyjään niin tuota, sitte täällä niin- 
ku työelämässä on huomannu että hirveän paljon on sem- 
mosta sisäsiittosuutta että karsastetaa niinku semmosta 
joka ei oo koko ikäänsä asunu täällä. Ja tavallaan että ei oo, 
ei oo, isä ei oo ollu täällä joku paikallinen yrittäjä tai jotain 
vastaavaa. Että sen näkee niinku asiakkaista, näkee että ne 
karsastaa sitä. Ja sitte yritykset karsastaa.. 


Sosiaaliset suhteet ja hyvinvointi 


Sosiaalisten suhteiden merkitystä hyvinvoinnille selvitettiin tarkas- 
telemalla, miten voimakkaasti edellä käsitellyt sosiaalisten suhteiden 
ilmentäjät ovat yhteydessä siihen, kuinka onnellisena ja tarkoituksel- 
lisena vastaaja pitää omaa elämäänsä. Tällainen kokemus oman elä- 
män onnellisuudesta ja tarkoituksellisuudesta saattaa olla kaikkein 
merkittävin osoitus hyvinvoinnista. Selvitystä varten onnellisuutta 
kuvaavista kysymyksistä'* muodostettiin koettua hyvinvointia — käy- 


16 Kyselylomakkeen kysymyssarja 49, ks. kirjan liite 2; muuttujan muodostamisesta 
ks. liite 4. 

tännössä elämän onnellisuutta ja tarkoituksellisuutta - kuvaava sum- 
mamuuttuja ja laadittiin regressiomalli (ks. taulukko 7), joka kuvaa 
erilaisten selittävien tekijöiden yhteyttä onnellisuuden kokemiseen. 
Selittävinä tekijöinä malliin syötettiin edellä esiteltyjä muuttujia: 
parisuhdetilanne, työsuhdetilanne, yksinäisyys, erilaiset sosiaalisen 
tuen muodot, kuulumisen tahot, sosiaaliset harrastukset. Toteutta- 
mamme askeltava regressioanalyysi nostaa suuresta muuttujajoukos- 
ta esiin tekijät, jotka ovat voimakkaimmin yhteydessä selitettävään 
muuttujaan, kun muiden tekijöiden vaikutus on otettu huomioon. 

Koettua hyvinvointia vahvimmin selittäviksi tekijöiksi nousivat 
emotionaalisen tuen saaminen, yksinäisyyden kokemus (negatiivi- 
nen yhteys), kuuluminen sosiaalisiin ryhmiin, kuuluminen yhteis- 
kuntaan, kaveruustuki, tulotaso ja sukupuoli. 

Vaikka tilastollisen analyysin antamiin lukuihin liittyy aina eri- 
laisia epävarmuustekijöitä, voi tuloksista tehdä ainakin varovaisia 
päätelmiä. Ensinnäkin näyttää siltä, että sosiaaliset tekijät ovat onnel- 
lisuuden selittäjinä erittäin merkittäviä. Yksinäisyyden onnellisuut- 
ta vähentävä merkitys ei ole yllättävää viimeaikaisen yksinäisyyden 
kielteisiä seurauksia koskevan tutkimustiedon valossa (Saari 2010). 
Kiinnostava havainto on, että positiivisesta yhdessäolosta kertova 
kaveruustuki nousi merkittäväksi onnellisuuden selittäjäksi, mutta 
lähi-ihmissuhteet tai keskustelutuki eivät. Tässä lienee osittain ky- 
symys tilastollisten mallien oikullisuudesta. Kolmas tärkeä analyysin 
esiin nostama seikka on julkisen tason sosiaalisten suhteiden merki- 
tys, joka tulee esiin sosiaalisiin ryhmiin ja yhteiskuntaan kuulumisen 
tunteen vahvana asemana selitysmallissa. 

Taulukko 7. Lineaarinen askeltava regressiomalli: selitettävänä muuttujana 
koettu hyvinvointi, selittäjinä sosiaalisten suhteiden muuttujia? 


Standardoitu Beta-kerroin t-arvo Sig.* 
Emotionaalinen tuki ,205 6,38 kä 
Yksinäisyys -,210 -8,37 = 
Kuuluminen sosiaalisiin ryhmiin 148 6,12 ane 
Kuuluminen yhteiskuntaan 138 5,72 k 
Kaveruustuki 133 4,17 25 
Tulot 115 4,80 = 
Sukupuoli (nainen=1, mies=2) -,057 -2,44 . 
R? 339 
Korjattu R? 336 
F-testi 97,784, p<.001 
Estimaatin keskivirhe 3,362 


a Summamuuttuja kyselylomakkeen kysymyssarjasta 49. 

> Analyysi mallista pois pudottamat muuttujat: koulutustaso, ikä, työelämästatus, parisuhdestatus, 
kuuluminen lähi-ihmissuhteisiin, kuuluminen vakaumusryhmiin, erilaisuuden kokemus, 
järjestöosallistuminen, ihmissuhteiden määrä 

e* = p<,05, **= p<.01, *** = p<.001 


Ihmissuhteiden merkitys haastateltaville tuli voimakkaasti esiin, kun 
heiltä kysyttiin heidän käsitystään siitä, mitä on hyvä elämä. Osalle 
hyvä elämä oli yhtä kuin hyvät ihmissuhteet, ja monet mainitsivat 
ihmissuhteet vähintäänkin yhtenä keskeisenä hyvän elämän osana. 
Esimerkiksi eräs haastateltava kuvasi seuraavaan tapaan hyvän elä- 
män muodostumista ihmissuhteiden perustalta: 


Hyvistä ihmissuhteista. Oli se sitten perhe tai ystävät tai, 
ketä ne sitten onkaan, että on luotettava. Ikään kun kuvitte- 
lee et sulla on autonrengas tässä ympärillä. Et se on niinku, 
se kestää paljon, mut se joustaa kuitenkin, ja se on niinkun 
sua ympäröivä, siinä ei oo aukkoja. Ja sä oot osa ite jotain 
semmosta rengasta, jollekin. Et se ois vastavuorosta se sem- 
monen. 

Pohdinta 


Yleisesti ottaen näyttää siltä, että varkautelaisten sosiaaliset suhteet 
ovat suhteellisen hyvällä tolalla: miltei kaikilla on vähintään joitakin 
myönteisiä ihmissuhteita, harva tuntee itsensä jatkuvasti yksinäisek- 
si, eikä erilaisuudesta johtuvaa syrjintää juuri koeta. Sosiaalista tukea 
sen eri muodoissa on lähes kaikkien ulottuvilla ainakin melko usein. 
Merkille pantavaa kuitenkin on, että ihmisryhmien välillä on lievää 
eriarvoisuutta sosiaalisen tuen saatavuuden suhteen. Työelämän ja 
parisuhteen ulkopuolella elävien mahdollisuudet saada sosiaalista 
tukea ovat selvästi vähäisemmät kuin muiden, ja erityisesti miehillä 
tilanne näyttäisi olevan haasteellisempi kuin naisilla. Tavalla tai toi- 
sella erilaisiksi itsensä kokevat olivat yksinäisempiä kuin muut. 

Sosiaalisten suhteiden ja hyvinvoinnin välisen yhteyden tarkastelu 
osoittaa, että erityisesti yksinäisyys vähentää onnellisuutta, kun taas 
sosiaalinen tuki eri muodoissaan vahvistaa sitä hyvin selvästi. Kiin- 
nostavaa oli huomata, että paitsi yksityisen myös julkisen sosiaali- 
suuden piiriin laskettavat asiat nousivat vahvoiksi onnellisuuden se- 
littäjiksi. Tällaisia olivat esimerkiksi yhteisöön kuulumisen tunne ja 
järjestötoimintaan osallistuminen. Sellaiset tavallisesti voimakkaat 
hyvinvoinnin selittäjät kuin koulutus ja tulot jäivät selitysvoimassa 
näiden sosiaalisia suhteita kuvaavien muuttujien taakse. 

On kuitenkin painotettava, että kyselylomaketutkimuksessa huo- 
mio kiinnittyy helposti vain suuriin ryhmiin ja keskiarvoihin. Jou- 
kossa on myös ihmisiä, jotka kokevat yksinäisyyttä tai syrjintää, ja 
pienenkin ryhmän ongelmat ovat ongelmia siihen kuuluville. On 
myös mahdollista, että aineisto antaa hiukan todellisuutta positii- 
visemman kuvan, koska vastaajakunta on oletettavasti vinoutunut 
juuri sosiaalisuuden suhteen, ja tavallista on, että kyselyihin vasta- 
tessa tyytyväisyys painottuu. Lisäksi on muistettava, että sosiaalisten 
suhteiden ja onnellisuuden välinen yhteys voi kertoa paitsi siitä, että 
sosiaaliset suhteet lisäävät onnellisuutta, myös siitä, että vähemmän 
onnellinen ihminen, varsinkaan suoranaisesti masentunut, ei hakeu- 
du toisten ihmisten seuraan eikä hae heidän tukeaan. 

Teorian kielellä havaintoja voisi vapaasti tulkiten kuvata seuraa- 
vasti. Varkautelaisten keskuudessa vaikuttaa olevan vahvoja siteitä 
(Granovetter 1973) ihmisten välillä siten, että kuulutaan pieneen, tu- 
kea ja lämpöä tarjoavaan ihmispiiriin. Vaikeuksien kohdatessa tällai- 
sella tukipiirillä on hyvinvointia tukeva merkitys. Kuitenkin onnel- 
liseen ja merkitykselliseen elämään tarvitaan muutakin: kuulumisen 
tunnetta laajempaan yhteisöön, julkisen toiminnan tuomaa mielek- 
kyyden kokemusta, laajoja positiivisia tuttavapiirejä, Granovetterin 
termein heikkoja siteitä ja Georg Simmelin (1949, 2005) kuvaamaa 
kevyttä sosiaalisuutta. Myönteisten ihmissuhteiden pieni määrä tun- 
tuu viittaavan siihen, että tällaisia suhteita ei varkautelaisten keskuu- 
dessa ole paljon. Ehkä siksi erityisesti parisuhteen ulkopuolella elävät 
miehet joutuvat muita helpommin sosiaaliseen ”paitsioon”. 

Miten Varkauden kaltainen pieni kaupunki voisi edistää ihmis- 
suhteiden muodostumista, erityisesti niiden asukkaiden kohdalla, 
jotka eivät kuulu parisuhteen tai työpaikan määrittelemään sosiaali- 
seen yhteisöön? Julkisen tilan kehittäminen voisi olla yksi mahdolli- 
suus. Tarjoamalla sellaista maksutonta julkista tilaa, johon erilaisista 
sosiaalisista taustoista tulevat eri ikäiset varkautelaiset voisivat hel- 
posti tulla ja toteuttaa itseään itselleen sopivalla tavalla itsekseen tai 
muiden kanssa, Varkauden kunta voisi sekä elävöittää kaupunkiaan 
että tuoda kuntalaisille mahdollisuuksia viettää vapaa-aikaa. Samal- 
la kunta mahdollistaisi ja myös tukisi konkreettisesti erilaista, kun- 
talaisista itsestään lähtevää ja koko kuntaa tukevaa julkishyödyllistä 
toimintaa. 

Liitetaulukko 1: Sosiaalisen tuen faktorit (Kyselylomakkeen kysymyssarja 39) 


Onko sinulla joku, Faktori 1. Faktori 2. Faktori 3. Kommunaliteetit 

Emotionaalinen | Tieto-ja keskus- | Kaveruustuki 

tuki telutuki 

joka on valmis kuuntelemaan, 319 784 211 0,761 
kun haluat jutella? 
joka antaa hyvia neuvoja kriisiti- 238 ,878 159 0,852 
lanteissa? 
joka osoittaa Sinulle rakkautta ja 4792 319 1316 0,828 
kiintymysta? 
jonka seurassa Sinulla on 416 385 173 0,919 
hauskaa? 
jolta saat hyddyllisia tietoja ja ,273 ,706 486 0,810 
neuvoja? 
jolle voit uskoutua ja kertoa (421 5710 294 0,768 
itsestäsi ja ongelmistasi? 
joka osoittaa Sinulle hellyyttä? ;817 271 ,340 0,857 
jonka kanssa voit viettää aikaa ja ,688 ,336 ,486 0,823 
rentoutua? 
joka auttaa Sinua kun olet ,756 445 ,077 0,775 
sairaana? 
jolta saat ehdotuksia, miten me- 491 4715 ,207 0,794 
netellä jonkin henkilökohtaisen 
ongelman kanssa? 
jota rakastat ja joka saa Sinut ;831 ,295 190 0,819 
tuntemaan itsesi tarpeelliseksi? 
Ominaisarvo 3,85 3,62 1,53 
Selitysosuus 35,0 % 32,9 % 13,9 % 


Pääkomponenttianalyysi, Varimax -rotaatio 

Liitetaulukko 2: Kuulumisen faktorit (Kyselylomakkeen kysymyssarja 


44 (kohta "aikuisten lastesi perheeseen” jätetty ulkopuolelle) 


Kuuluminen: Faktori 1. Faktori 2. Faktori 3. Faktori 4. Kommunaliteetit 

Sosiaaliset Yhteiskunta Lahi-inmis- | Vakaumus- 

ryhmat suhteet ryhmat 

Perheeseesi ,017 099 5704 -,106 517 
Omaan sukuusi 163 152 731 -,016 585 
Asuinyhteisöösi 325 ,067 584 ,205 520 
(naapurit, kyla, 
kaupunginosa) 
Harrastus- tai vapaa- ,807 ,026 197 047 696 
ajan toimintapiiriisi 
Yhdistys- ja vapaash: 741 006 ,006 343 668 
tois-toimintaan 
Ystäväpiiriisi ,542 ,259 439 -.072 559 
Työyhteisöösi ,299 664 -,069 -,464 114 
Suomalaiseen yhteis- 003 173 276 199 469 
kuntaan 
Varkautelaisiin ,095 ,676 ,333 ,310 ,672 
Seurakuntaasi ,324 232 123 ,593 651 
Kanssani saman 
vakaumuksen omaavien ,085 ,049 -,094 ,718 534 
joukkoon 
Ominaisarvo 3,385 1,372 1,017 .910 
Selitysosuus 30,77 % 12,453% 9,247 % 8,276 % 


Pääkomponenttianalyysi, Varimax-rotaatio 

6 
Varkautelaisten hyvinvointi ja sen 
vaihtelua selittävät yhteiskunnan 
sosiaalisen laadun tekijät 


Reeta Kankaanpää, Tomi Mäki-Opas & Marja Vaarama 


Suomi on keskimääräisesti maailman onnellisin paikka elää 
(Helliwell, Layard & Sachs 2018). Hyvinvoinnin jakautumisessa 
kansalaisten kesken on kuitenkin suuria eroja niin Suomessa kuin 
kansainvälisesti tarkasteltuna (esim. Vaarama ym. 2014; Wilkinson 
& Pickett 2009; Patricio 2014). Tietyt sosioekonomiset ryhmät jää- 
vät selvästi jälkeen paremmin pärjäävistä. Matala sosioekonominen 
asema, työttömyys, matala koulutus, terveysongelmat ja syrjäytymi- 
nen, jotka heikentävät ihmisten hyvinvointia, kytkeytyvät monesti 
yhteen, minkä seurauksena vaikeudet alkavat kasaantua (Vaarama, 
Mukkila & Hannikainen-Ingman 2014). Tässä artikkelissa käsitte- 
lemme varkautelaisten hyvinvointia suhteessa pohjoissavolaisten ja 
koko Suomen väestön hyvinvointiin sekä erittelemme yhteiskunnan 
sosiaalisen laadun yhteyksiä hyvinvointiin. 

Enemmistö Suomessa asuvasta aikuisväestöstä kokee elämänlaa- 
tunsa hyväksi (Vaarama, Mukkila & Hannikainen-Ingman 2014). 
Elämänlaatu näyttää olevan voimakkaasti sosiaalisesti valikoitu- 
vaa niin, että parempiosaisilla on parempi elämänlaatu. Työikäisten 
suurimmat heikon elämänlaadun riskitekijät ovat työkyvyttömyys, 
työttömyys ja tuloköyhyys. Nuorilla riskit näyttävät liittyvän toi- 
meentulon ja asumisen ongelmiin, vanhoilla toimintakyvyn heikke- 
nemiseen. Yksinäisyys ei ole niin yleistä kuin usein luullaan, mutta 
siitä kärsivät eniten työttömät ja yksin asuvat vanhukset, etenkin 85 
vuotta täyttäneet miehet. 

Vaikka väestö voi keskimäärin yhä paremmin, Vaaraman, Muk- 
kilan ja Hannikainen-Ingmanin (2014) mukaan elämänlaadussa, 
hyvinvoinnissa ja terveydessä suomalainen yhteiskunta on jakautu- 
nut hyvä- ja huono-osaisten ryhmiin, eikä tilanne näytä muuttuneen 
vuodesta 2009. Jakajana eivät välttämättä enää ole perinteiset köy- 
hyys ja tietämättömyys vaan osallisuus. 

Terveyden ja hyvinvoinnin ylläpito ja edistäminen ovat ihmisten 
perusoikeuksia, ja valtiolla on tietty vastuu taata esimerkiksi sosiaa- 
liturvan avulla kansalaisille riittävä perusturva ja mahdollisuudet 
ihmisarvoiseen elämään. Terveyden ja hyvinvoinnin toteutumiseen 
voidaan nähdä vaikuttavan kuitenkin esimerkiksi yksilön taloudelli- 
nen, sosiaalinen ja kulttuurinen asema. 

Yhteiskuntatieteiden keskeinen tutkimustehtävä onkin tarkastel- 
la, millä tekijöillä on mahdollisesti vaikutusta hyvinvointiin ja mitä 
yhteiskunnassa tulee muuttaa, jotta todelliset mahdollisuudet tervey- 
teen ja hyvinvointiin toteutuvat. Yksilön omilla valinnoilla on tun- 
netusti suuri merkitys hyvinvoinnin rakentumiseen. Hyvinvointi ei 
kuitenkaan ole vain yksilön valinnoista kiinni, vaan se riippuu myös 
yhteiskunnan rakenteellisista tekijöistä (Abel & Frohlich 2012). Yksi 
tapa tarkastella yksilön ja yhteiskunnan hyvinvoinnin välistä suhdet- 
ta on käyttää viitekehyksenä yhteiskunnan sosiaalista laatua. 

Yhteiskunnan sosiaalisen laadun perusoletus on, että hyvinvoin- 
nin toteutuminen edellyttää neljän yhteiskunnallisen ehdon toteutu- 

mista: sosioekonominen turvallisuus, sosiaalinen osallisuus, sosiaali- 
nen valtaistuminen ja yhteyskunnan eheys. Yksilön ja yhteiskunnan 
sosiaalinen laatu ovat riippuvaisia toisistaan ja vuorovaikutuksessa 
toisiinsa: mitä parempi yhteiskunnan sosiaalinen laatu on, sitä pa- 
rempi on yksilöiden hyvinvointi (van der Maesen & Walker 2012). 
Tässä luvussa tarkastellaan yhteiskunnan sosiaalisen laadun yhteyk- 
siä varkautelaisten hyvinvointiin. 

Varkaus on väestörakenteeltaan keskimääräinen suomalainen 
pikkukaupunki. Tämä Pohjois-Savon maakuntaan kuuluva teolli- 
suuskaupunki on väestörakenteeltaan hyvin koko maata vastaava; 
esimerkiksi ikäryhmät, asuminen ja koulutus jakautuvat samansuun- 
taisesti kuin Suomessa keskimäärin. Toisaalta väestön ikääntyminen 
ja muuttotappio ovat Varkaudessa hieman keskimääräistä suurempia 
ja työllisyysaste matalampi. Työttömien ja eläkeläisten osuus työvoi- 
masta on hieman keskimääräistä korkeampi. Varkaudessa verotetta- 
van tulon määrä oli aineiston keruun ajankohtana vuonna 2016 vä- 
häisessä nousussa verrattuna vuoteen 2015. 

Tässä tutkimuksessa on laadittu Varkauden hyvinvointiprofiili, 
jota verrataan Pohjois-Savon ja kansallisen tason profiileihin. Pro- 
fiilin avulla saadaan käsitys varkautelaisten hyvinvoinnin tilasta ja 
samalla voidaan tarkastella, miten hyvinvointi jakautuu eri ominai- 
suuksien kesken. Hyvinvointia lähestytään Maailman terveysjärjes- 
tön määrittämästä elämänlaadun näkökulmasta. Järjestö määrittelee 
hyvinvoinnin moniulotteisena kokonaisuutena - fyysinen, psyykki- 
nen, sosiaalinen ja ympäristöllinen hyvinvointi yhdessä määrittävät 
yksilön elämänlaatua (WHO 1998). 


Hyvinvointi yhteiskunnan sosiaalisen 
laadun viitekehyksessä 


Yhteiskunnan sosiaalisen laadun viitekehys antaa mahdollisuuden 
tarkastella hyvinvointia laajasta näkökulmasta ja ottaa huomioon 

koetun hyvinvoinnin lisäksi hyvinvoinnin rakenteelliset edellytykset 
sellaisina kuin ihmiset sen kokevat (van der Maesen & Walker 2012). 

Suomalaisen elämänlaatututkimuksen pioneerina voidaan pitää 
Erik Allardtia (1976), joka määrittelee hyvinvoinnin tilaksi, jossa ih- 
misillä on mahdollisuus saada keskeiset tarpeensa tyydytetyiksi. Hän 
jakaa hyvinvoinnin ulottuvuudet kahteen käsitteelliseen ulottuvuu- 
teen: 

1. Hyvinvointi — onnellisuus 


2. Elintaso - elämänlaatu 


Hyvinvoinnin aste määräytyy tarpeentyydytyksen asteesta. Onnel- 
lisuuden aste taas määräytyy siitä, kuinka onnellisiksi ihmiset it- 
sensä tuntevat. Elintaso koostuu niistä aineellisista ja aineettomista 
resursseista, joiden avulla yksilö voi ohjailla elinehtojaan. Resursseil- 
la tarkoitetaan esimerkiksi tuloja, asuntoa ja työllisyyttä. Sen sijaan 
sosiaalisten ja itsensä toteuttamisen tarpeiden tyydytykselle keskeistä 
on inhimillisten suhteiden laatu, vaikka aineelliset resurssit vaikutta- 
vat niidenkin toteutumiseen. Tällaisten tarpeiden tyydytystä Allardt 
kutsuu elämänlaaduksi. 

Allardt tyypittelee tarpeet kolmen keskeisen käsitteen avulla: 
elintaso (Having), yhteisyyssuhteet (Loving) ja itsensä toteuttaminen 
(Being). Elintasoon liittyvien tarpeiden tyydytys määräytyy yksilön 
omistamien tai hallitsemien resurssien mukaan. Yhteisyyssuhteissa 
tyydytys puolestaan määrittyy sen perusteella, kuinka ihminen käyt- 
täytyy suhteessa muihin ihmisiin. Kolmatta tyyppiä ovat tarpeet, joi- 
den tyydytys on määritelty sen perusteella, mitä ihminen on suhtees- 
sa yhteiskuntaan. 

Maailman terveysjärjestön (WHO) määritelmän mukaan elä- 
mänlaadulla tarkoitetaan yksilön arviota elämästään siinä kulttuuri- 
ja arvokontekstissa, jossa hän elää, ja suhteessa hänen omiin päämää- 
riinsä, odotuksiinsa, arvoihinsa ja muille hänelle merkityksellisiin 
asioihin (WHOOOL Group 1996; 1998; ks. myös Vaarama ym. 2014). 
Elamanlaadun peruselementit ovat fyysinen, psyykkinen, sosiaali- 

nen ja elinympäristöllinen hyvinvointi. Elinympäristöön luetaan sen 
terveellisyyden lisäksi elinolot ja tarvittavien palvelujen saatavuus. 

Hyvinvoinnin fyysinen ulottuvuus tarkoittaa fyysistä terveyttä ja 
toimintakykyä, jota mitataan pyytämällä vastaajaa arvioimaan esi- 
merkiksi energisyyttään ja väsymystään, kipua ja epämukavaa oloa 
tai unen ja levon laatua ja määrää. Psyykkistä hyvinvointia mitataan 
kokemuksella kehonkuvasta ja ulkonäöstä, kielteisten ja myönteis- 
ten tunteiden esiintyvyydellä, itseluottamuksella, kyvyllä oppia uu- 
sia asioita, muistilla ja keskittymiskyvyllä. Sosiaalista hyvinvointia 
mitataan ihmissuhteiden määrällä ja laadulla, sosiaalisella tuella ja 
tyytyväisyydellä seksuaalielämään. Ympäristöön liittyvä hyvinvoin- 
ti tarkoittaa taloudellisten resurssien riittävyyttä, fyysistä turvalli- 
suutta, sosiaali- ja terveyspalvelujen riittävyyttä, asumisolosuhteita, 
riittävää tiedon saantia itselle tärkeistä asioista sekä mahdollisuuksia 
vapaa-ajan toimintoihin ja liikennevälineiden käyttöön. 

Elämänlaadun eri tekijöiden merkityksen on todettu jonkin ver- 
ran muuttuvan elämänkulun eri vaiheissa ja eri elämäntilanteis- 
sa, ja etenkin iäkkäillä terveyteen liittyvät tekijät korostuvat (esim. 
Hawthorne, Herrman & Murphy 2006; Walker & Mollenkopf 2007; 
Vaarama & Pieper 2014). Elämänlaatua vahvistavat ja heikentävät te- 
kijät voivat myös vaihdella eri ikäkausina ja erilaisissa elämäntilan- 
teissa (Vaarama ym. 2010a; 2010b). 


Yhteiskunnan sosiaalisen laadun määritelmä 
Yksilön ja yhteiskunnan hyvinvointi ovat vuorovaikutuksessa keske- 


nään, ja juuri tähän vuorovaikutukseen sosiaalisen laadun teoreet- 
tinen malli pyrkii pureutumaan.” Yhteiskunnan sosiaalinen laatu 


7 Alankomaiden puheenjohtajakaudella 1997 Euroopan Unionissa luotiin 
Amsterdamin julistus Euroopan sosiaalisesta laadusta (Amsterdam Declaration 
on the Social Ouality of Europe) ja perustettiin sosiaalisen laadun eurooppalainen 
yhdistys (European Foundation on Social Ouality) kehittämään sosiaalisen laadun 
käsitettä. 

määritellään kansalaisten mahdollisuuksina osallistua yhteisöjensä 
sosiaaliseen ja taloudelliseen elämään tavoilla, jotka edistävät heidän 
hyvinvointiaan ja yksilöllisten voimavarojensa käyttöä omaksi ja yh- 
teiskunnan hyväksi. (Beck, van der Maesen & Walker 1997, 3). 

Yhteiskunnan sosiaalinen laatu määrittyy sen kautta, missä mää- 
rin neljä yhteiskunnallista olosuhdetta toteutuvat kansalaisten arjes- 
sa (Beck ym. 1997). Ulottuvuuksien sisältöjä voidaan määritellä eri 
tavoin tutkimuskontekstin mukaan, esimerkiksi seuraavasti (van der 
Maesen & Beck 2012). 

1. Sosioekonominen turvallisuus: toimeentulon turva ja suoja 
aineellista puutetta vastaan. 

2. Sosiaalinen valtaistuminen: terveyden, tietojen ja taitojen 
sekä muiden elämän mahdollisuuksien tasa-arvoinen jakau- 
tuminen ja mahdollisuudet vaikuttaa yhteiskunnan kehityk- 
sen suuntaan. 

3. Sosiaalinen osallisuus: yhteiskunnan taloudellisiin, poliitti- 
siin ja muihin toimintoihin vaikuttaminen, sosiaalisten, ta- 
loudellisten ja inhimillisten oikeuksien toteutuminen, demo- 
kratia. 

4. Yhteiskunnan eheys: ihmisillä on oikeus elää vakaissa yh- 
teiskunnallisissa oloissa, yhteisten arvojen jakaminen, soli- 
daarisuus 


Nämä neljä olosuhdetta vaikuttavat toisiinsa ja täydentävät toinen 
toisiaan. Beck ym. havainnollistavat olosuhteita nelikentän avulla. 
Kentän jakavat rajat johtavat kahteen erotteluun: yhtäältä mikro- ja 
makrotasojen välillä ja toisaalta instituutioiden ja organisaatioiden 
sekä yhteisöjen, ryhmien ja kansalaisten välillä (ks. kuvio 1). 

makrotaso 


instituutiot / sosioekonominen turvallisuus | yhteiskunnan eheys yhteisöt / ryhmät / 
organisaatiot kansalaiset 


sosiaalinen osallisuus sosiaalinen valtaistuminen 


mikrotaso 


Kuvio 1 Sosiaalisen laadun malli. Beck ym. 1997, 321. 

Nelikentän ensimmäinen solu, sosioekonominen turvallisuus, muo- 
dostuu makrotason sosiaalisten instituutioiden eli sosiaaliturvaa 
tuottavien järjestelmien takaamana. Sosiaalisen osallisuuden kom- 
ponentti taas liittyy yhdenvertaisuuden periaatteeseen ja toteutuu 
sosiaalisten instituutioiden mikrotasolla eli ihmisten mahdollisuuk- 
sina osallistua yhteiskunnan eri toimintoihin, kuten työmarkkinoil- 
le, poliittiseen päätöksentekoon ja keskinäiseen kanssakäymiseen. 
Yhteiskunnan eheys viittaa makrotason prosesseihin, jotka luovat, 
ylläpitävät tai heikentävät yhteisiä arvoja, luottamusta ja sosiaalisia 
verkostoja sekä niitä tukevia sosiaalisia rakenteita. Sosiaalinen val- 
taistuminen viittaa mahdollisuuksiin kehittää inhimillisiä kykyjään, 
tietojaan ja taitojaan sekä vaikuttaa oman ja yhteiskunnan kehityk- 
sen suuntaan. Tämä ulottuvuus sijoittuu mikrotasolla yhteisöjen, 
ryhmien ja kansalaisten soluun. 

Sosiaalisen laadun mallia on käytetty aiemmissa tutkimuksis- 
sa eri näkökulmista. Esimerkiksi Pamela Abbott ja Claire Wallace 
(2012) testasivat, miten sosiaalisen laadun mallin mukaisesti määri- 
tellyt tekijät selittävät eurooppalaisissa maissa asuvien elämään tyy- 
tyväisyyttä. Heidän tuloksensa oli, että sosiaalisen laadun osoittimet 
ovat vakaita ajasta ja paikasta riippumatta, vaikka tyytyväisyyden 
tasoissa onkin maiden välistä vaihtelua. Myös Ka Lin (2013) on tar- 
kastellut sosiaalista laatua erityisesti sen mitattavuuden kautta. Hän 
vertaa elämänlaadun ja sosiaalisen laadun mallien sopivuutta aasia- 
laisiin yhteiskuntiin, ja yhdessä Hua Lin (2017) kanssa Lin on mi- 
tannut minkälaisia ryppäitä yhteiskunnat muodostavat sosiaalisen 
laadun mallin mukaisesti. Yee ja Chan (2009) ovat vertailleet sosiaa- 
lista laatua OECD-maissa vuonna 2009. Vertailussa Suomi oli kor- 
kean sosiaalisen laadun yhteiskunta, mutta ei yltänyt kaikilla ulot- 
tuvuuksilla Pohjoismaiden muodostamaan kärkinelikkoon. Suomen 
vahvuudet olivat markkinoiden aiheuttamien shokkien hallinnassa, 
terveydessä, koulutuksessa ja kansalaisten tyytyväisyydessä yhteis- 
kuntaan. Heikoin sosiaalinen laatu liittyi kansalaisten poliittiseen 
aktiivisuuteen sekä yhteiskunnan kykyyn turvata kansalaisiaan 

sosiaalisilta riskeiltä ja vahvistaa kansalaisten selviytymiskykyä. 
Wardin, Meyerin, Verityn, Gillin ja Luongin (2011) tutkimuksessa 
pienituloiset kokivat sosiaalisen laadun muita heikommaksi kaikil- 
la ulottuvuuksilla. Yan’in ja Golpelwarin (2012) tuloksissa jokaisella 
neljästä sosiaalisen laadun ehdollisesta ulottuvuudesta oli voimakas, 
mutta erilainen yhteys koettuun hyvinvointiin. Suomessa Timo M. 
Kauppinen ja Sakari Karvonen (2014) ovat todenneet sosiaalisen 
laadun vaihtelevan asuinpaikan tyypin mukaan. Maaseutumaisilla 
asuinalueilla koettiin enemmän huonoa terveyttä, ja epäluottamus 
toisiin ihmisiin sekä julkiseen valtaan ilmeni voimakkaammin har- 
vaan asutulla maaseudulla. Sen sijaan tyytyväisyydessä elämään ei 
ollut eroja asuinaluetyyppien välillä. Karvosen ja Vaaraman (2014) 
tutkimuksessa, joka käsitteli väestön asenteita, kansan mielestä yh- 
teiskunnan eheyttä rapauttivat liian suuriksi kasvaneet erot suuri- ja 
pienituloisten välillä, ja osallisuutta syrjinnän yleisyys. 

Pieper, Karvonen ja Vaarama (2019) ovat kehittäneet sosiaalisen 
laadun mallia edelleen tavoitteenaan havainnollistaa sitä prosessia, 
jolla yhteiskunnan sosiaalinen laatu yhdistyy yksilön elämänlaa- 
tuun ja tuottaa hyvinvointia (ns. SOLA-malli). Mallin perusajatus 
on, että yhteiskunnan tulee käyttää taloudellista, poliittista, kult- 
tuurista ja sosiaalista pääomaansa toteuttaakseen mahdollisimman 
hyvin yhteiskunnan sosiaalisen laadun edellytykset, eli on pyrittävä 
mahdollisimman hyvään sosiaaliturvaan, osallisuuteen, sosiaaliseen 
valtaistumiseen ja yhteiskunnalliseen eheyteen. Se, miten hyviksi 
kansalaiset kokevat nämä omassa arjessaan, vaikuttaa heidän elä- 
mänlaatuunsa. Mitä parempi yhteiskunnan sosiaalinen laatu on, sitä 
parempi on ihmisten elämänlaatu, ja päinvastoin. 


Aineisto ja menetelmät 


Tutkimuksessa hyödynnetään Varkaudessa kerätyn aineiston lisäksi 
Hyvinvoinnin ja terveyden laitoksen Alueellinen terveys, hyvinvointi 

ja palvelut (ATH) -tutkimusta. ATH-tutkimus perustuu alueellisesti 
ja kansallisesti edustavaan ja satunnaisotannalla poimittuun otok- 
seen vuosilta 2013-2015. Alkuperäisen otoksen koko oli yhteensä 
169 500 henkilöä. Osallistumisaktiivisuus oli 54 prosenttia, joten ai- 
neisto käsittää kaikkiaan 80 701 henkilöä. (Murto ym. 2018.) Tässä 
tutkimuksessa yhteiskunnan sosiaalisen laadun mittareina käytetään 
mallin yksinkertaistamiseksi Arki Varkaudessa -aineiston muuttujia, 
vaikka ne on mitattu yksilötasolla. Yksilöiden vastausten tulkitaan 
tässä osoittavan yhteiskunnan sosiaalista laatua. 


Hyvinvoinnin mittarit 


Tässä tutkimuksessa yksilön hyvinvointia mitataan kahdeksan hy- 
vinvointia koskevan kysymyksen avulla. Varkautelaisilta on kysyt- 
ty itsearviointia tyytyväisyydestä terveydentilaan, liikuntakykyyn, 
henkiseen hyvinvointiin, ihmissuhteiden määrään ja laatuun, asui- 
nympäristön turvallisuuteen ja viihtyisyyteen, taloudelliseen toi- 
meentuloon ja harrastuksiin. Kysymykset on muotoiltu esimerkiksi 
”Kuinka tyytyväinen olette terveydentilaanne”. Kysymysten vastaus- 
asteikko oli viisiportainen (1=erittäin tyytymätön -5= erittäin tyy- 
tyväinen). Kysymykset muistuttavat läheisesti Maailman terveysjär- 
jestön elämänlaadun tutkimuksen työryhmän (WHOQOL Group) 
kehittämästä WHOOOL-Bref-mittarista kiteytettyä EUROHIS-8 
elämänlaadun mittaria. Kahdeksan kysymystä jaettiin teoriapohjai- 
sesti kuvaamaan neljää elämänlaadun ulottuvuutta. 

EUROHIS-8 mittarissa kysymyksistä muodostettiin neljä elämän- 
laadun ulottuvuutta. Tyyty väisyys terveydentilaan ja liikuntakykyyn 
muodostavat fyysisen ulottuvuuden. Psykologista ulottuvuutta ku- 
vaa kysymys tyytyväisyydestä henkiseen hyvinvointiin. Kysymykset 
tyytyväisyydestä ihmissuhteiden määrään ja laatuun mittaavat hy- 
vinvoinnin sosiaalista ulottuvuutta, ja hyvinvoinnin ympäristöulot- 
tuvuutta kuvaavat kysymykset tyytyväisyydestä asuinympäristön 
turvallisuuteen ja viihtyisyyteen, taloudelliseen toimeentuloon ja 

harrastuksiin. Tarkka aineistokuvaus ja kyselyn kysymykset löytyvät 
kirjan liitteistä 1 ja 2. 


Yhteiskunnan sosiaalisen laadun mittarit 


Teorian mukaisesti yhteiskunnan sosiaalisen laadun ehdolliset te- 
kijät jaettiin neljään ulottuvuuteen. Sosioekonomista turvallisuutta 
mitattiin kysymyksillä tuloista, asuinalueesta ja sosiaali- ja terveys- 
palvelujen riittävyydestä. Tuloja on kysytty asteikolla yhdestä viiteen 
siitä näkökulmasta, miten vastaaja kokee tulevansa toimeen: onko 
vaikeuksia vai elääkö tuloilla mukavasti. Asuinalueensa vastaaja on 
määritellyt keskustan, esikaupunkialueen tai lähiön, kuntakeskuk- 
sen tai taajaman ja haja-asutusalueen jaottelun avulla. Asuinalue on 
tässä sijoitettu sosioekonomisen turvallisuuden ulottuvuudelle eikä 
ympäristöulottuvuudelle sillä perusteella, että ne ajatellaan tässä re- 
surssitiloiksi (Frohlich & Abel 2014), joissa yhteisiä voimavaroja jae- 
taan enemmän tai vähemmän oikeudenmukaisella tavalla. Köyhillä 
asuinalueilla on vähäisemmät voimavarat asukkaidensa hyvinvoin- 
nin tukemiseen kuin rikkailla. Sosiaalipalvelut jakautuvat sosiaali- 
työntekijän vastaanottoon ja toimeentulotukeen. Terveyspalvelut ja- 
kautuvat terveyskeskuspalveluihin ja yksityisen lääkärin palveluihin. 

Sosiaalista valtaistumista mitattiin koulutustasolla, koetulla ter- 
veydellä sekä elämänlaatua heikentävällä omalla tai läheisen alkoho- 
liriippuvuudella. Koulutuksen luokat on analyysia varten kiteytetty 
kolmeen ryhmään: 1) ei koulutusta tai peruskoulu, 2) lukio tai am- 
mattikoulu sekä 3) opisto, korkeakoulu, lisensiaatti tai tohtori. Hyvän 
tai huonon terveyden mittarina käytetään vastaajan omaa arviota. 
Oma tai läheisen alkoholiriippuvuus on yhdistetty yhdeksi selittäjäk- 
si. 

Siviilisääty, työstatus (onko työelämässä vai ei), yksinäisyys, 
kulttuuripalvelujen käyttö ja liikuntaharrastus mittaavat sosiaalista 
osallisuutta. Siviilisäädystä on analyysia varten muodostettu luokat 
naimaton, avio- tai avoliitossa ja eronnut, asumuserossa tai leski. 

Työstatus vaihtelee työssäkäyvän tai sairauslomalaisen, opiskelijan, 
työttömän, työkyvyttömän, eläkeläisen ja muun työstatuksen vä- 
lillä. Yksinäisyyttä mitataan kaksiluokkaisena: vastaaja kokee yk- 
sinäisyyttä joko enintään ”silloin tällöin” tai ”usein tai jatkuvasti”. 
Seitsemästä kulttuuripalvelusta on koottu yksi yhteinen selittäjä, jo- 
hon on muodostettu ryhmät sen mukaan, kuinka usein vastaaja on 
käyttänyt vähintään yhtä palvelua viimeisen 12 kuukauden aikana. 
Liikunta-aktiivisuutta mitataan vastaajan liikuntakertojen määrällä: 
enintään kerran kuussa, useita kertoja kuukaudessa tai useita kertoja 
viikossa. 

Yhteiskunnan eheyden mittareina ovat luottamus ihmisiin ja ins- 
tituutioihin. Luottamus ihmisiin on jaettu kahteen luokkaan: vas- 
taaja joko luottaa tai ei luota kanssaihmisiinsä. Luottamus instituu- 
tioihin taas on jaettu ryhmiin “ei luota ollenkaan”, ”luottaa jonkin 
verran” ja ”luottaa täysin”. 


Tulokset! 


Taustamuuttujien jakaumat 


Taulukkoon 1 on koottu prosenttitaulukot iästä, siviilisäädystä, kou- 
lutuksesta, tuloista, työstatuksesta ja asuinalueesta mies- ja naisvas- 
taajilla Varkaus-aineistossa, sekä maakunnallisella ja kansallisella 
tasolla ATH-tutkimuksen aineiston perusteella. 

Varkautelaiset ovat aineiston mukaan muuta väestöä keskimää- 
räisesti iäkkäämpiä, useammin naimisissa, korkeammin koulutettu- 
ja, parempituloisia, enemmistö työssäkäyviä tai eläkkeellä ja asuvat 
esikaupunkialueella tai lähiössä. Varkauden aineistossa näkyy eten- 
kin vanhempien vastaajien suuri osuus. Varkautelaisten aineistossa 
alle 30-vuotiaita vastaajia on 14 prosenttia, kun Pohjois-Savossa ja 


' Tilastollisten analyysien toteutus on selostettu tämän luvun liitteessä. 

koko väestössä nuoria on 18 ja 17 prosenttia. Varkauden aineistos- 
sa 12 prosenttia on 30-39-vuotiaita, Pohjois-Savossa 15 prosenttia ja 
väestössä 18 prosenttia. Varkaudessa 40-49-vuotiaita vastaajia on 13 
prosenttia. Samanikäisiä on Pohjois-Savossa ja koko väestössä noin 
kuudesosa. 50-59-vuotiaita on Varkauden aineistossa, Pohjois-Sa- 
vossa ja koko väestössä vajaa viidennes. Yli viidennes varkautelaisista 
on eläkeiän kynnyksellä ja pohjoissavolaisista viidennes ja väestöstä 
18 prosenttia. Aineiston mukaan Varkaudessa joka viides on vähin- 
tään 70-vuotias, Pohjois-Savossa ja koko väestössä noin kymmenes- 
osa. Varkautelainen naisväestö on hieman miehiä iäkkäämpää. 


Taulukko 1. Varkaus-aineiston taustamuuttujien jakaumat sukupuolittain (%) ja yhteensä, 
ja vertailuna ATH-tutkimuksen aineiston Pohjois-Savoa ja koko maata koskevat jakaumat. 


Varkau- | Varkaute- | Varkau- | Pohjois- | Suomi 
telaiset laiset telaiset Savo (ATH) 
naiset miehet yht. (ATH) 
Ikä (vuotta) 
18-29 13,2 15,7 14 18 17 
30-39 11 12,5 12 15 18 
40-49 12,8 13,9 13 17 18 
50-59 19,2 19,6 19 21 20 
60-69 21,4 21,9 22 19 18 
70+ 22,5 16,5 20 11 10 
Siviilisääty 
Naimaton 13,9 16,7 15 19 19 
Avio- tai avoliitossa, rekisteröity 66,6 72,9 70 67 67 
parisuhde 
Eronnut, asumuserossa tai leski 19,5 10,4 15 14 14 
Koulutus 
Ei koulutusta tai peruskoulu 26,4 25,2 26 48 44 
Lukio, ammattikoulu 37,7 44,9 41 30 31 
Opisto, korkeakoulu, lisensiaatti tai 35,9 29,9 33 22 25 
tohtori 

Taulukko 1. jatkuu 


Varkau- | Varkaute- | Varkau- | Pohjois- | Suomi 
telaiset laiset telaiset Savo (ATH) 
naiset miehet yht. (ATH) 
Koetut tulot 
Nykyisillä tuloilla ei tule toimeen 1,5 1,7 2 4 4 
Hyvin vaikea tulla toimeen 3,6 3,2 3 9 8 
Vaikeuksia tulla toimeen 17,9 15,6 17 21 21 
Tulee toimeen 60,6 59,4 60 60 60 
Elää mukavasti 16,4 20,1 18 6 8 
Työstatus 
Työssäkäyvä 43,1 49,9 47 55 58 
Opiskelija 4,9 4,4 5 7 7 
Työtön 6,3 6,4 6 6 6 
Työkyvytön 2,8 2,3 3 7 5 
Elakkeella 36,4 32,8 35 18 17 
Muut 6,6 4,1 5 6 8 
Asuinalue 
Keskusta 20,5 19,4 20 24 35 
Esikaupunkialue tai lähiö 68,8 69,4 69 32 36 
Kuntakeskus tai taajama 3,9 3,7 4 13 13 
Haja-asutusalue 6,8 7,4 7 32 17 


Siviilisääty jakautuu aineistoissa melko yhtäläisesti. Enemmistö Var- 
kauden vastaajista elää avo- tai avioliitossa tai rekisteröidyssä pari- 
suhteessa. Pohjois-Savossa ja koko väestössä heidän osuutensa on 
kaksi kolmasosaa. Siviilisäädyltään naimattomia Varkauden aineis- 
tossa on 15 prosenttia, muissa otoksissa viidesosa. Eronneita, asumu- 
serossa eläviä tai leskiä on 15 prosenttia Varkauden vastaajista, Poh- 
jois-Savossa ja koko väestössä 14 prosenttia. Varkautelaisista naisista 
on useampi eronneita, asumuserossa eläviä tai leskiä, ja miehet ovat 
naisia useammin naimattomia, avo- tai avioliitossa tai rekisteröidys- 
sä parisuhteessa. 

Varkauden vastaajat ovat keskimäärin korkeammin koulutettuja 
kuin muualla. ATH-aineistossa koulutus kuitenkin perustuu koulu- 
tusvuosiin, joten mittaustapa eroaa hieman aineistojen välillä. Var- 
kauden vastaajista ilman koulutusta tai peruskoulun käyneitä vastaa- 

jia on reilu neljännes, kun Pohjois-Savossa ja koko väestössä heitä on 
lähes puolet otoksista. Lukion, ylioppilastutkinnon tai ammattikou- 
lun suorittaneita on Varkaudessa neljä kymmenestä, muissa otoksis- 
sa noin kolmasosa. Opisto-, korkeakoulu-, lisensiaatin tai tohtorin 
tutkinto on noin kolmanneksella Varkauden vastaajista, Pohjois-Sa- 
vossa 22 prosentilla ja väestössä neljänneksellä. Varkautelaiset naiset 
ovat miehiä korkeammin koulutettuja. 

Varkauden aineistossa painottuu hyvin toimeentulevien osuus. 
Alle kaksi prosenttia vastaajista kokee, ettei tule toimeen tuloillaan. 
Muissa otoksissa vastaava luku on neljä prosenttia. Hyvin vaikeaa 
toimeen tuleminen on kolmelle prosentille Varkauden vastaajista, 
kun muualla vaikeuksia on noin kymmenesosalla. Toimeentulo- 
vaikeuksia on Varkaudessa 17 prosentilla, muissa otoksissa viiden- 
neksellä. Toimeentulevia vastaajia on Varkauden aineistossa kaksi 
kolmasosaa ja mukavasti elää 18 prosenttia, Pohjois-Savossa ja koko 
väestössä kahdeksan prosenttia. Varkautelaiset miehet tulevat naisia 
paremmin toimeen tuloillaan. 

Varkauden aineistossa on enemmän eläkeläisiä ja vähemmän opis- 
kelijoita ja työkyvyttömiä kuin Pohjois-Savon ja väestön otoksissa. 
Vajaa puolet Varkauden vastaajista on työssäkäyviä tai väliaikaisesti 
poissa töistä, muissa otoksissa yli puolet. Opiskelijoita on Varkauden 
aineistossa alle viisi prosenttia, työttömiä reilu kuusi ja työkyvyttö- 
miä alle kolme prosenttia. Eläkeläisvastaajia on kolmannes. Työsta- 
tukseltaan muita kuin yllä mainittuja on noin viisi prosenttia. Poh- 
jois-Savossa ja koko väestössä on seitsemän prosenttia opiskelijoita. 
Työttömiä on saman verran kuin Varkaudessa. Työkyvyttömiä on 
Pohjois-Savossa seitsemän ja väestössä viisi prosenttia. Eläkeläisiä on 
Pohjois-Savossa 18 ja väestössä 17 prosenttia. Muita kuin mainittuja 
on saman verran kuin Varkaudessa. Varkautelaisten aineistossa työs- 
säkäyviä miehiä on enemmän kuin naisia ja enemmän eläkeläisnaisia 
kuin miehiä. 

Varkaudessa asutaan enemmän esikaupunkialueella tai lähiössä 
kuin muissa tarkastelemissamme otoksissa. Tosin tässäkin kysymyk- 
sessä on erilaiset luokitukset aineistoissa. Viidennes vastaajista asuu 

keskusta-alueella, yli kaksi kolmasosaa asuu esikaupunkialueella tai 
lähiössä. Alle neljä prosenttia asuu kuntakeskuksessa tai taajamas- 
sa ja noin seitsemän prosenttia vastaajista asuu haja-asutusalueella. 
Pohjois-Savossa neljännes asuu keskustassa ja kolmannes esikaupun- 
kialueella tai lähiössä. Väestön otoksessa kolmannes asuu keskustas- 
sa ja kolmannes esikaupunkialueella tai lähiössä. Pohjois-Savossa ja 
koko väestössä 13 prosenttia asuu kuntakeskuksessa tai taajamassa. 
Haja-asutusalueella asuu Pohjois-Savossa jopa kolmasosa ja väestössä 
17 prosenttia. Varkautelaisten naisten ja miesten välillä on hyvin pie- 
niä eroja asuinalueessa. Kaikkiaan Varkaus-aineiston antama kuva 
vastaa melko hyvin varkautelaisten, pohjoissavolaisten ja muun väes- 
tön eroja ja yhtäläisyyksiä. 


Yhteiskunnan sosiaalisen laadun yhteydet 
elämänlaatuun tarkasteltujen osoittimien valossa 


Seuraavassa taulukossa on varkautelaisten hyvinvointiprofiili yhteis- 
kunnan sosiaalisen laadun ja elämänlaadun ulottuvuuksilla kuvaa- 
jakohtaisina keskiarvoina Varkaus-aineiston mukaan. Lihavoidut 
luvut kertovat tarkasteltujen ryhmien välisestä tilastollisesti merkit- 
sevästä erosta. 

Taulukko 2. Elämänlaadun ulottuvuuksien? keskiarvot taustamuuttujien 
ja sosiaalisen laadun osoittimien mukaisissa ryhmissä? 
Tyytyväisyys / Elämänlaatu 


Fyysinen | Psykologinen | Sosiaalinen | Ympäristö 
terveys + | henkinenhv | suhteiden |as.ymp.+TT 
liikunta määrä & laatu + harr. 
Sukupuoli 
Mies (n=827) 3,8 4 3,9 3,9 
Nainen (n=1134) 3,9 4 4 3,8 
Ikä (vuotta) 
18-29 (n=109) 4,2 4 4 3,8 
30-39 (n=140) 3,9 3,9 4 3,7 
40-49 (n=166) 3,8 3,9 3.9 3,8 
50-59 (n=410) 3,8 4 4 3,9 
60-69 (n=552) 3,9 4/1 41 4 
70+ (n=482) 3,6 4,1 4 4 
YHTEISKUNNAN SOSIAALINEN LAATU 
Sosioekonominen turvallisuus 
Koetut tulot 
Nykyisillä tuloilla ei tule toimeen (n=22) 3,3 3,1 3,4 3/1 
Hyvin vaikea tulla toimeen (n=) 3,6 3,7 3,7 3,3 
Vaikeuksia tulla toimeen (n=297) 3,6 3,9 3,9 3,4 
Tulee toimeen (n=976) 3,9 4,1 4 4 
Elää mukavasti (n=269) 4, 4,2 4/1 4,3 
Asuinalue 
Keskusta (n=331) 4 4 4 3,9 
Esikaupunkialue tai lähiö (n=1053) 3,9 4 4 3,9 
Kuntakeskus tai taajama (n=57) 4 4 41 3,9 
Haja-asutusalue (n=119) 4 4 4,2 4 
Sosiaalityöntekijän vastaanotto 
Ei saanut palvelua tai ei riittävää (n=61) 3,3 3,4 3,6 3,4 
On käyttänyt ja oli riittävää (n=93) 3,4 3,4 3,6 3,5 
Toimeentulotuki 
Ei saanut palvelua tai ei riittävää (n=66) 3,3 3,4 3,9 3,2 
On käyttänyt ja oli riittävää (n=65) 3,6 3,7 3,6 3,7 
Terveyskeskuslääkäri 
Ei saanut palvelua tai ei riittävää (n=375) 3,4 3,8 3,8 3,7 
On käyttänyt ja oli riittävää (n=953) 3,9 4,1 4/1 3,9 
Yksityinen lääkäri 
Ei saanut palvelua tai ei riittävää (n=92) 3,1 3,6 3,6 3.6 
On käyttänyt ja oli riittävää (n=939) 3,9 41 4 4 
Sosiaalinen valtaistuminen 
Koulutus 
Ei koulutusta tai peruskoulu (n=609) 3,7 4 4 3,8 
Lukio, ammattikoulu (n=697) 3.8 4 4 3,8 
Opisto, korkeakoulu, lisensiaatti tai tohtori (n=606) 4 41 41 4 
Koettu terveys 
Huono tai melko huono (n=206) 21 3,1 3,5 3,3 
Ei hyvä eikä huono (n=378) 3,2 37 3,7 3,7 
Melko hyvä tai hyvä (n=1375) 4,2 4,2 4/1 4 

Taulukko 2. jatkuu 


Tyytyväisyys / Elämänlaatu 


Fyysinen | Psykologinen | Sosiaalinen | Ympäristö 
terveys + | henkinenhv | suhteiden |as.ymp.+TT 
liikunta määrä & laatu + harr. 

Oma tai läheisen riippuvuus alkoholista 

Kumpikin heikentää elämänlaatua jonkin verran tai 3,5 3,6 3,7 3,3 

paljon (n=62) 

Jompikumpi heikentää elämänlaatua (n=356) 3,7 3,9 3,9 3,7 

Ei heikennä elämänlaatua (n=1136) 3,9 41 41 3,9 
Sosiaalinen osallisuus 
Siviilisääty 

Naimaton (n=205) 3,8 3,8 3,7 3,7 

Avio- tai avoliitossa (n=1372) 3,9 4,1 4,1 4 

Eronnut, asumuserossa tai leski (n=367) 3,6 3,9 3,9 3,7 
Työstatus 

Työssäkäyvä (n=732) 4 4/1 41 4 

Opiskelija (n=43) 4 3,8 3,9 3,5 

Työtön (n=109) 3,6 3,7 3,7 3,5 

Työkyvytön (n=49 2,2 3,3 3,6 3,5 

Eläkkeellä (n=934) 3.7 41 4 4 

Muut (n=94) 3,8 3,8 4 3,5 
Yksinäisyys 

Enintään silloin tällöin (n=1810) 4 41 41 4 

Usein tai jatkuvasti (n=128) 3,1 2,7 2,6 3,3 
Kulttuuripalvelujen käyttö 

Ei lainkaan tai joitakin kertoja vuodessa (n=982) 3,8 4 4 3,9 

Vähintään yhtä palvelua viimeisen 12 kk aikana 

Vähintään 1-3 kertaa kuukaudessa (n=885) 3,9 41 4 3,9 
Liikuntaharrastus 

Enintään kerran kk (n=298) 3,3 3,7 3,8 3,5 

Useita kertoja kk (n=627) 3,8 4 4 3,8 

Useita kertoja viikossa (n=964) 4,1 4,2 4,1 4 
Yhteiskunnallinen eheys 
Luottamus ihmisiin 

Ei luota (n=403) 3,6 3,8 3,8 3,6 

Luottaa (n=1521) 3,9 41 41 4 
Luottamus instituutioihin 

Ei luota ollenkaan (n=415) 3,4 3,6 3,7 3,5 

Luottaa jonkin verran (n=721) 3,9 4 4 3,9 

Luottaa täysin (n=731) 3,9 4,2 4,2 41 
a Lyhenteet: henkinen hv=henkinen hyvinvointi; as. ymp.=asumisympäristön turvallisuus; TT=taloudellinen 


toimeentulo; harr.=harrastukset. 
» Tilastollisesti merkitsevät keskiarvoerot 

Varkautelaisten hyvinvointiprofiilin mukaan miesten ja naisten kes- 
kiarvoissa on eroja fyysisellä, sosiaalisella ja ympäristöulottuvuudel- 
la, joskin fyysisellä ulottuvuudella ero ei ole tilastollisesti merkitsevä. 
Fyysisellä ulottuvuudella tyytyväisyys terveyteen ja liikuntakykyyn 
vaihtelee ikäryhmittäin 70-vuotiaiden ja sitä vanhempien keskiar- 
von 3,6 ja alle 30-vuotiaiden keskiarvon 4,2 välillä. Vain sosiaalisel- 
la ulottuvuudella ikäryhmien välillä ei ole merkitsevää eroa. Tämän 
perusteella näyttää siltä, että nuoret voivat parhaiten, psykologisessa 
ja ympäristön elämänlaadussa tapahtuu ruuhkavuosina notkahdus ja 
iäkkäät voivat terveyttään lukuun ottamatta hyvin. Tulokset vastaa- 
vat aiempien tutkimusten tuloksia (Vaarama, Mukkila & Hannikai- 
nen-Ingman 2014). 

Myös sosioekonomisen turvallisuuden osalta tulokset ovat yhte- 
nevät aikaisempien tutkimusten kanssa ( Vaarama, Mukkila & Han- 
nikainen-Ingman 2014). Kaikki elämänlaadun ulottuvuudet ovat 
riippuvaisia henkilön tulotasosta. Alhaisimmillaan keskiarvo on jopa 
3,1 psykologisella ja ympäristöulottuvuuksilla henkilöillä, jotka eivät 
koe tulevansa toimeen nykyisillä tuloillaan. Tuloillaan mukavasti 
elävien keskiarvo ympäristöulottuvuudella on 4,3. Eri asuinalueilla 
asuvilla ei näytä olevan merkitseviä eroja elämänlaadussa. Tämän 
perusteella voisi päätellä, ettei elämä Varkauden eri asuinalueilla ole 
merkittävästi parempaa tai huonompaa ainakaan sillä perusteella, 
asuuko vastaaja esimerkiksi keskustassa tai haja-asutusalueella. 

Sosiaalipalvelujen riittävyydellä ei näytä olevan yhteyttä elämän- 
laadun ulottuvuuksiin muiden kuin toimeentulotuen kohdalla. Tar- 
kemmassa tarkastelussa kävikin ilmi, että suurin osa vastaajista ei 
ollut käyttänyt sosiaalipalveluja ja vain murto-osa oli niihin tyyty- 
mättömiä. Terveyspalvelujen riittävyydellä puolestaan on eroja kai- 
killa ulottuvuuksilla. Alhaisin keskiarvo on fyysisellä ulottuvuudella 
heillä, jotka eivät ole saaneet riittävästi yksityisen lääkärin palveluja. 
Tyytyväisyys terveyskeskuspalveluihin puolestaan näkyy korkeim- 
millaan psykologisella ja sosiaalisella ulottuvuudella. Tämän perus- 

teella fyysisen terveytensä huonommaksi kokevat ovat muita tyyty- 
mättömämpiä terveyspalveluihin. 

Sosiaalisessa valtaistumisessa opisto-, korkeakoulu-, lisensiaatin 
tai tohtorin tutkinto näyttää yhdistyvän korkeampaan elämänlaa- 
tuun ainakin fyysisellä ja ympäristöulottuvuudella. Huono terveys 
näkyy alhaisempana elämänlaatuna kaikilla ulottuvuuksilla. Oma 
tai läheisen riippuvuus alkoholista muodostaa eroja eniten ympäris- 
töulottuvuudella. 

Sosiaalista osallisuutta kuvaavat osoittimet näyttävät merkitse- 
viä keskiarvoeroja kaikilla ulottuvuuksilla. Parisuhteessa olevilla on 
korkeampi elämänlaadun keskiarvo kaikilla ulottuvuuksilla verrat- 
tuna naimattomiin ja parisuhteessa aiemmin olleisiin. Työstatus- 
ta vertailtaessa työkyvyttömillä on heikoimmat keskiarvot kaikilla 
ulottuvuuksilla. Työkyvyttömien joukossa fyysisellä ulottuvuudella 
elämänlaadun keskiarvo on 2,2, kun työssäkäyvillä se on 4,0. Työky- 
ky näyttäisi siis kytkeytyvän hyvinvointiin myös Varkaudessa (vrt. 
Vaarama ym. 2010b, Vaarama, Mukkila & Hannikainen-Ingman 
2014). Yksinäisyys näkyy alhaisempana keskiarvona kaikilla ulottu- 
vuuksilla. Usein tai jatkuvasti yksinäisillä on jopa 1,5 yksikköä al- 
haisempi keskiarvo elämänlaadun sosiaalisella ulottuvuudella kuin 
enintään silloin tällöin yksinäisillä. Kulttuuripalvelujen käyttö nä- 
kyy elämänlaadussa fyysisellä ulottuvuudella ja liikkuminen kaikilla 
ulottuvuuksilla. 

Yhteiskunnallista eheyttä kuvaavat luottamuksen osoittimet ja- 
kautuvat ulottuvuuksilla pääosin merkitsevästi. Luottamuksen puute 
muita ihmisiä ja toisaalta instituutioita kohtaan yhdistyy matalam- 
paan elämänlaatuun kaikilla ulottuvuuksilla. Kaikkiaan hyvinvointi 
näyttää jakautuvan samalla tavalla Varkaudessa kuin keskimäärin 
väestössä ( Vaarama, Mukkila & Hannikainen-Ingman 2014). 

Varkautelaisten hyvinvointia selittävät tekijät 


Edellä esitettyä hyvinvointiprofiilia seuraa Varkaus-aineistolla to- 
teutetun lineaarisen regressioanalyysin tuloksista koottu taulukko 3. 
Vasemmalta oikealle näkyvät malliin osoitetut elämänlaadun vaih- 


telun selittäjät, selittäjien luokat, sekä elämänlaadun ulottuvuuksien 
sarakkeet, joihin on kirjattu selittävien tekijöiden standardoidut be- 


ta-kertoimet. 


Taulukko 3. Regressiomalli varkautelaisten elämänlaadusta kategorisilla selittäjillä 


Elämänlaatu 
Fyysinen Psykologi- | Sosiaalinen Ympäristö 
Terveys + nen Suhteiden | As.ymp. + TT 
liikuntaa Henkinen määrä & + harra 
hyvinvointia laatua 
Sukupuoli (ref. Mies) 
nainen 0.017 -0.04 0.117** -0.057 
Ikä (vuotta)(ref. 50-59) 
18-29 0.031 -0.09 -0.053 0.028 
30-39 0.021 0.052 0.022 -0.067 
40-49 0.012 -0.052 -0.067 -0.065 
60-69 0.083 0.05 -0.003 0.063 
70+ 0.12* 0.098 -0.021 0.053 
YHTEISKUNNAN SOSIAALINEN LAATU 
Sosioekonominen turvallisuus 
Koetut tulot (ref. Elää mukavasti) 
Ei tule toimeen -0.022 -0.006 0.0792 -0.006 
Hyvin vaikea tulla toimeen 0.024 0.015 -0.049 -0.241*** 
Vaikeuksia tulla toimeen -0.0004 -0.035 -0.123* -0.407** 
Tulee toimeen -0.018 -0.127* -0.163** 0.298*** 
Asuinalue (ref. Keskusta) 
Esikaupunkialue tai lähiö -0.03 -0.035 -0.002 -0.054 
Kuntakeskus tai taajama -0.016 0.021 0.001 -0.001 
Haja-asutusalue 0.016 0.023 0.049 -0.011 
Terveyskeskuslääkäri (ref. On käyttänyt ja oli 
riittävää) 
Ei saanut palvelua tai ei riittävää -0.047 -0.008 -0.054 -0.021 
Yksityinen lääkäri (ref. On käyttänyt ja oli 
riittävää) 
Ei saanut palvelua tai ei riittävää -0.031 -0.049 -0.07 -0.08 

Taulukko 3. jatkuu 


Elämänlaatu 
Fyysinen Psykologi- | Sosiaalinen Ympäristö 
Terveys + nen Suhteiden | As.ymp. + TT 
liikuntaa Henkinen määrä & + harra 
hyvinvointia laatua 
Sosiaalinen valtaistuminen 
Koulutus (ref. Lukio, ammattikoulu) 
Ei koulutusta tai peruskoulu -0.029 -0.048 -0.064 -0.05 
Opisto, korkeakoulu, lisensiaatti tai tohtori 0.01 -0.02 -0.201 -0.007 
Koettu terveys (ref. Ei hyvä eikä huono) 
Huono tai melko huono -0.35 -0.131** -0.049 -0.01 
Melko hyvä tai hyvä 0.428*** 0.208*** 0.115 0.21*** 
Sosiaalinen osallisuus 
Siviilisääty (ref. Avio- tai avoliitossa) 
Naimaton 0.05 -0.034 -0.067 -0.114** 
Eronnut, asumuserossa tai leski -0.065 -0.063 -0.074 -0.042 
Työstatus (ref. Työssäkäyvä) 
Opiskelija -0.003 0.095 0.039 -0.019 
Työtön -0.039 -0.047 -0.027 -0.016 
Työkyvytön -0.051 -0.036 0.017 0.011 
Eläkkeellä -0.076 -0.044 -0.014 0.005 
Muut -0.035 -0.022 -0.026 -0.052 
Yksinäisyys (ref. Enintään silloin tällöin) 
Usein tai jatkuvasti -0.021 -0.27*%* -0.205%* -0.04 
Kulttuuripalvelujen käyttö (ref. Ei lainkaan tai 
joitakin kertoja vuodessa) 
Vähintään yhtä palvelua viimeisen 12 kk 
aikana 
Vähintään 1-3 kertaa kuukaudessa 0.007 -0.013 -0.012 -0.005 
Liikuntaharrastus (ref. Enintään kerran kk) 
Useita kertoja kk 0.102 0.157* 0.015 0.036 
Useita kertoja viikossa 0.201** | 0.267** 0.06 0.146" 
Yhteiskunnallinen eheys 
Luottamus ihmisiin (ref. Ei luota) 
Luottaa -0.004 0.019 0.045 0.048 
Luottamus instituutioihin (ref. Luottaa jonkin 
verran) 
Ei luota ollenkaan 0.031 -0.056 0.024 -0.078 
Luottaa täysin -0.033 0.05 0.071 0.07 
Mallin selitysaste (Adj. R?) 0.575 0.317 0.213 0.415 


a Merkitsevyystestauksen tulos (Waldin testi): *=p<,05, **=p<0,01, ***= p<0,001. 

Taulukon alareunassa näkyvät mallien selitysasteet kunkin elä- 
mänlaadun ulottuvuuden kohdalla. Selitysasteet osoittautuvat mel- 
ko korkeiksi. Fyysisen elämänlaadun vaihtelusta malli selittää 57,5 
prosenttia, psykologisen elämänlaadun vaihtelusta 31,7 prosenttia, 
sosiaalisen elämänlaadun vaihtelusta 21,3 prosenttia ja ympäristöl- 
lisen elämänlaadun vaihtelusta 41,5 prosenttia. Tämä tarkoittaa, että 
malliin lisätyt yhteiskunnan sosiaalisen laadun osoittimet kattavat 
yhdessä sukupuolen ja iän kanssa yli puolet elämänlaadun arvojen 
vaihtelusta fyysisellä ulottuvuudella. Sosiaalisen elämänlaadun koh- 
dalla taas kolme neljäsosaa vaihtelusta jää selittämättä. Yhteiskun- 
nan sosiaalisen laadun osoittimet eivät siis kykene selittämään yhtä 
vahvasti sosiaalisen elämänlaadun vaihtelua eli sosiaalisen elämän- 
laadun vaihtelu ei riipu yhtä paljon osoittimista kuin muut elämän- 
laadun ulottuvuudet. 

Tilastollisesti merkitseviksi elämänlaadun selittäjiksi osoittau- 
tuvat varkautelaisten kohdalla sukupuoli elämänlaadun sosiaalisen 
ulottuvuuden ja vähintään 70 vuoden ikä fyysisen ulottuvuuden 
suhteen. Muilla elämänlaadun ulottuvuuksilla sukupuolten välillä 
tai muissa ikäryhmissä ei ole merkitseviä eroja. 

Sosioekonomisen turvallisuuden muuttujista toimeentulovaikeu- 
det selittävät merkitsevästi psykologista, sosiaalista ja ympäristö- 
elämänlaatua. Asuinalue tai terveyspalveluiden riittämättömyys ei 
näytä tuottavan eroja elämänlaadun ulottuvuuksiin. Sosiaalisen val- 
taistumisen muuttujista koulutustaso ei tuota merkitseviä elämänlaa- 
dun eroja. Huono ja hyvä terveys sen sijaan ovat yhteydessä elämän- 
laadun fyysiseen, psykologiseen ja ympäristöulottuvuuteen. Oma ja 
läheisen alkoholiriippuvuus saa vähäisen tilastollisesti merkitsevän 
kertoimen. Sosiaalisen osallisuuden osoittimista naimattomuus on 
yhteydessä heikompaan elämänlaadun ympäristöulottuvuuteen. 
Työelämäosallisuus ei tuota merkitseviä elämänlaadun eroja. Jatkuva 
tai usein koettu yksinäisyys kytkeytyy voimakkaasti psykologiseen 
ja sosiaaliseen elämänlaatuun. Yksinäiset ovat tyytymättömämpiä 

sosiaalisiin suhteisiinsa kuin ei-yksinäiset. Vain toimeentulovaikeu- 
det, aktiivinen liikkuminen ja terveys saavat yhtä suuria kertoimia. 

Kulttuuripalveluiden käyttö ei näytä kytkeytyvän mihinkään elä- 
mänlaadun ulottuvuuteen merkitsevästi. Liikunta-aktiivisuus sen 
sijaan näyttää regressiomallin valossa tukevan elämänlaatua. Useita 
kertoja kuukaudessa liikkuminen kohentaa psykologista hyvinvoin- 
tia ja useita kertoja viikossa liikkuminen kytkeytyy elämänlaadun 
fyysiseen, psykologiseen ja ympäristöulottuvuuteen. Yhteiskunnal- 
lista eheyttä kuvaava luottamus ihmisiin ja instituutioihin ei näytä 
lisäävän tilastollisesti merkitsevästi mitään neljästä elämänlaadun 
ulottuvuudesta. 


Pohdinta 


Varkautelaisten hyvinvoinnin jakautumisessa näkyy samansuuntai- 
sia ilmiöitä kuin väestössä keskimäärin — sosioekonominen turvatto- 
muus, kuten toimeentulovaikeudet tai tyytymättömyys terveyspalve- 
luihin, sosiaalisen valtaistumisen puutteet, kuten kouluttamattomuus 
tai huono terveys, osattomuus etenkin parisuhteettomuutena, työky- 
vyttömyytenä ja yksinäisyytenä sekä yhteiskunnallisen eheyden va- 
jeet, kuten luottamuksen puute, heikentävät ihmisten hyvinvointia 
sen eri ulottuvuuksilla. Varkautelaisten hyvinvointia vaarantavista 
tekijöistä sosioekonominen asema, matala koulutus, terveysongel- 
mat ja syrjäytyminen vastaavat myös väestötutkimuksissa ( Vaarama, 
Mukkila & Hannikainen-Ingman 2014) saatuja tuloksia. 
Yksilötason elämänlaatu vaihteli yhteiskunnan sosiaalisen laadun 
perusteella muodostettujen ryhmien välillä lukuun ottamatta asui- 
nalueryhmiä. Huono terveys ei näytä kasautuvan maaseudulle (vrt. 
Kauppinen ym. 2014). Nuori ikä oli yhteydessä parempaan fyysiseen 
elämänlaatuun ja toisaalta vanhempi ikä parempaan ympäristölli- 
seen elämänlaatuun. Sosioekonomisen turvallisuuden ulottuvuu- 
della toimeentulovaikeuksista kärsivillä on alhaisempi elämänlaatu 

kuin kokemuksensa mukaan mukavasti toimeen tulevilla (vrt. Ward 
ym. 2011). Toimeentulotukeen liittyvän palvelun riittävä saanti yh- 
distyy parempaan ympäristölliseen elämänlaatuun. Terveyskeskus- 
lääkärin ja yksityisen lääkärin palveluiden riittämättömyys näkyi 
heikompana elämänlaatuna kaikilla elämänlaadun ulottuvuuksilla. 

Sosiaalista valtaistumista kuvaavista osoittimista koulutustaso oli 
voimakkaimmin yhteydessä fyysiseen ja ympäristölliseen elämän- 
laadun ulottuvuuteen. Tuloksien perusteella huono terveys vaikuttaa 
voimakkaasti elämänlaadun kokemukseen sen kaikilla ulottuvuuk- 
silla. Myös Vaaraman, Mukkilan ja Hannikainen-Ingmanin (2014) 
tutkimuksessa koulutus ja terveys kytkeytyvät hyvinvointiin. Huo- 
noksi koetun terveyden on todettu lisäävän työttömyys- ja eläkeris- 
kiä (Böckerman & Ilmakunnas 2009). Kokemus siitä, että oma tai 
läheisen alkoholiriippuvuus heikentää elämänlaatua näkyy kaikil- 
la elämänlaadun ulottuvuuksilla, mutta ei fyysisellä elämänlaadun 
ulottuvuudella. 

Elämänlaadussa havaittiin eroja kaikkien sosiaalisen osallisuuden 
osoittimien kohdalla. Etenkin työttömyys ja työkyvyttömyys olivat 
yhteydessä huonoon elämänlaatuun, samalla tavalla kuin väestö- 
tutkimuksessa (Vaarama, Mukkila & Hannikainen-Ingman 2014). 
Opiskelijoilla on työssäkäyviä alhaisempi elämänlaatu psykologi- 
sella, sosiaalisella ja ympäristöllisellä ulottuvuudella tarkasteltuna. 
Fläkeläiset voivat fyysistä elämänlaatua lukuun ottamatta yhtä hy- 
vin kuin työssäkäyvät. Jatkuvat yksinäisyyden kokemukset alentavat 
elämänlaatua kaikilla ulottuvuuksilla, mutta näistä erityisesti sosiaa- 
lisen ja psykologisen elämänlaadun aleneminen vastaa aiemmissa 
tutkimuksissa saatuja tuloksia. Vähäinen liikunta-aktiivisuus näkyy 
alhaisempana elämänlaatuna kaikilla ulottuvuuksilla. 

Yhteiskunnallista eheyttä kuvaavan osoittimen mukaan luotta- 
muksen puute muita ihmisiä kohtaan näkyy huonona elämänlaa- 
tuna. Myös instituutioihin luottaminen näyttäisi olevan yhteydessä 
elämänlaatuun siten, että elämänlaatu oli sitä korkeampi, mitä enem- 

män henkilö koki luottamusta instituutioita kohtaan. Tämä tulos tu- 
kee etenkin yhteiskunnan sosiaalisen laadun mallin perusajatusta. 

Naiset olivat hieman miehiä tyytyväisempiä sosiaalisten suh- 
teidensa määrään ja laatuun. Iäkkäiden tyytyväisyys terveyteen ja 
liikuntakykyyn voi johtua ainakin siitä, että iäkkäänä terveyttä ja 
liikuntakykyä suhteutetaan iän tuomaan heikkenemiseen ja sopeu- 
dutaan heikompaankin kuntoon. Sosioekonomista turvallisuutta 
kuvaava toimeentulo yhdistyy psykologiseen, sosiaaliseen ja ympä- 
ristölliseen elämänlaatuun. Toimeentulovaikeuksien kanssa kamp- 
pailevat ovat tyytymättömämpiä psyykkiseen hyvinvointiinsa, 
sosiaalisiin suhteisiinsa ja elinolosuhteisiinsa. 

Sosiaalisen valtaistumisen ulottuvuudella puolestaan terveys kyt- 
keytyy voimakkaasti elämänlaatuun. Oma ja läheisen alkoholiriip- 
puvuus olivat yhteydessä matalampaan elämänlaatuun. Sosiaalisen 
osallisuuden ulottuvuudella näkyy, että naimattomat ovat parisuh- 
teessa olevia tyytymättömämpiä asuinympäristöönsä, toimeentu- 
loonsa ja harrastuksiinsa. Tämä ei ole kovin yllättävä tulos, kun ote- 
taan huomioon esimerkiksi yksinasumisen kalleus. Yksinäisyys on 
voimakkaasti yhteydessä matalaan psyykkiseen ja sosiaaliseen elä- 
mänlaatuun. Liikunta-aktiivisuus tuki hyvinvointia. Useita kertoja 
viikossa liikkuvat arvioivat elämänlaatunsa kaikilla ulottuvuuksilla 
paremmaksi kuin vain enintään kerran kuukaudessa liikkuvat. 

Tutkimuksen tulosten tulkinnassa tulee huomioida aineiston ker- 
taluonteisuus ja mahdollisuudet vastaajien valikoitumiseen. Toistai- 
seksi vain kerran kerättyyn kyselyyn vastaaminen oli vapaaehtoista. 
Tutkimusta tukisi merkittävästi seuranta-aineistojen kerääminen 
ja tulosten vertailu sekä trendien ja muutosten seuraaminen ajassa. 
Toisaalta aineiston vahvuutena on sen vertailukelpoisuus maakun- 
nallisen ja valtakunnallisen tason väestötutkimuksiin. Teoreettista 
viitekehystä on testattu ennenkin, ja se näyttää tuottavan vakaita 
tuloksia. Toisaalta osoittimien operationalisoinnin heikkoudet on 
hyvä tunnistaa. Esimerkiksi fyysisen ulottuvuuden kysymyksissä 
tulee huomioida samankaltaisuudet koetun terveyden ja liikunta- 


ELÄMÄÄ SINNITTELEVÄSSÄ PIKKUKAUPUNGISSA 159 


Reeta Kankaanpää, Tomi Mäki-Opas ja Marja Vaarama 


harrastuksen kanssa. Oletettavasti hyvä terveys ja runsas liikunta 
kytkeytyvät henkilön tyytyväisyyteen omaan terveyteensä ja liikun- 
takykyynsä. Toisaalta liikunnan vähäisyys voi olla oire muista hy- 
vinvoinnin puutteisiin kytkeytyvistä tekijöistä, kuten sairauksista tai 
korkeasta iästä. 

Varkautelaisten hyvinvoinnin ylläpitämiseksi ja edistämiseksi on 
tuettava asukkaiden mahdollisuuksia sosioekonomiseen turvallisuu- 
teen, sosiaaliseen valtaistumiseen ja osallisuuteen sekä yhteiskunnal- 
liseen eheyteen. Turvallisuus pohjautuu toimeentuloon ja riittäviin 
terveyspalveluihin, valtaisuus koulutukseen ja terveyteen, osallisuus 
työllisyyteen ja harrastusmahdollisuuksiin ja eheys luottamuksen 
vaalimiseen. Erityisesti toimeentulon, terveyden, yksinäisyyden 
ehkäisyn ja liikunnallisen elämäntavan tukeminen korostuvat var- 
kautelaisten elämänlaatuun kytkeytyvinä tekijöinä. Yhteiskunnan 
eheyttä heikentävät kasvaneet erot suuri- ja pienituloisten välillä 
ja osallisuutta syrjinnän yleisyys (Karvonen ym. 2014). Myös var- 
kautelaiset näyttäisivät jakautuvan hyvinvointinsa suhteen hyvä- ja 
huono-osaisiin. SOTE-palveluiden näkökulmasta on tärkeää taata 
asukkaille riittävät sosiaali- ja terveyspalvelut ja siten hyvä terveys, 
työkyky, sosiaalinen osallisuus ja luottamus. 

Varkaus-aineiston tilastolliset analyysit tehtiin STATA 13-ohjel- 
mistolla. Taustajakaumat on ristiintaulukoitu prosenttitaulukkoina 
sukupuolen mukaan ja painotettu iän ja sukupuolen mukaan. Elä- 
mänlaadun ulottuvuuksien prosenttiosuudet ja keskiarvot on kuvat- 
tu yhteiskunnan sosiaalisen laadun osoittimien avulla ryhmittäin ja 
painotettuina. Tilastollisina testeinä käytettiin varianssianalyysia 
Bonferroni -menetelmällä sekä Khi?-merkitsevyystestiä. Lineaari- 
sessa regressioanalyysissa ei ole käytetty painokertoimia, yhteiskun- 
nan sosiaalisen laadun kategoriset selittäjät on ryhmitelty ulottu- 
vuuksiin, ja elämänlaadun ulottuvuudet on mallinnettu erikseen ja 
kaikki selittäjät yhdessä vakioituina. 

ATH-aineiston tilastolliset analyysit tehtiin STATA 14-ohjelmis- 
tolla (STATACorp 2016) ja hyödynsimme otanta-asetelmaa korjaavia 
analyysipainoja (Härkänen 2011). Esitämme Pohjois-Savon maakun- 
nan ja Suomen tulokset väestöpainotettuina prosenttiosuuksina (%). 

Terveys, elinolosuhteet, resurssit, arjen toiminta ja yhteisölliset suh- 
teet ovat keskeisiä tekijöitä yksilön hyvinvoinnille. Ihmisellä on 
luontainen tarve kuulua paikkaan, rakentaa paikkasidos, elää osana 
yhteisöä ja olla yhteisön jäsen. Paikkasidoksessa on kyse asukkaan 
tuntemuksesta jollekin alueelle kuulumisesta ja yhteenkuuluvuu- 
den tunteesta muihin alueen asukkaisiin. (Zimmerbauer & Suutari 
2004.) Paikkaan kohdistuva kuulumisen tunne vahvistaa koettua 
hyvinvointia (Manzon & Devine-Wright 2014). Koettu hyvinvointi 
vaikuttaa siten yksilön toimintaan nykyhetkessä ja toiveikkuuteen 
siitä, mikä tulevaisuudessa on mahdollista. Tässä luvussa tutkitaan 
paikkasidosta Varkauden kaupunkiin. Koettu hyvinvointi perus- 
tuu näkemykseen siitä, että ihminen on paras oman hyvinvointinsa 
asiantuntija (Sharpe & Smith 2005). 

Varkauden oivallinen sijainti vesireittien varrella on mahdollis- 
tanut teollisuuskaupungin syntymisen ja asuinrakentamisen teolli- 

suuslaitosten ympärille vesistön läheisyyteen. Puu- ja paperiteolli- 
suus käynnistyi Varkaudessa jo 1800-luvulla ja paperiteollisuudesta 
muodostui vähitellen merkittävä työllistäjä. Vuosi 2006 oli erityisen 
raskas kaupungille ja sen asukkaille, koska paperitehdas lakkautet- 
tiin tuotannollisista ja taloudellisista syistä. Taistelu työttömyyttä ja 
asukkaiden poismuuttoa vastaan on ollut kovaa kamppailua. Vuon- 
na 2018 työttömyysprosentti oli 12,6. 

Tässä luvussa tutkimme paikkasidoksen ja koetun hyvinvoinnin 
suhdetta Varkaudessa työttömien ja työllisten ryhmissä tilanteissa, 
joissa yksilöllä on kokemus yksinäisyydestä, päihdeongelmasta tai 
mielenterveysongelmista. Aluksi tarkastelemme aiempaan tutki- 
mustietoon nojautuen paikkasidosta sekä työssäkäyntiä tai työttö- 
myyttä subjektiiviseen hyvinvointiin vaikuttavina osatekijöinä. 


Paikkasidos ja työllisyystilanne 
hyvinvointiin vaikuttavina osatekijöinä 


Inhimillisen pääoman teorian mukaan (Coleman 1988) kukin yksilö 
pyrkii maksimoimaan koulutuksen, työn ja kokemuksen tuottamaa 
varantoa, kun hän päättää muuttaa tai pysyä asuinpaikkakunnallaan. 
Lisäksi muuttopäätökseen tai alueella pysymiseen vaikuttavat tekijät 
ovat ikä, odotettavissa oleva tulonmuodostus, perheasema, alueen 
työllisyystilanne, elinkeinorakenteet sekä vapaa-ajan harrastusmah- 
dollisuudet. Muuttoliike ja paikassa pysyminen on valikoivaa. Näin 
ollen paikkasidos, paikkaan kuuluminen ja paikan kokeminen ovat 
sidoksissa ihmisen henkilökohtaiseen elämään ja siihen, miten asu- 
kas kokee asuinpaikkansa (Relph 1996). Paikkasidos koostuu muis- 
tikuvista ja nykyhetken kokemuksista, asenteista ja arvoista. Se ko- 
keeko asukas itsensä osalliseksi vai sivulliseksi paikasta, kiinnittyy 
asukkaan turvallisuuden tunteeseen, pysyvyyteen ja tuttuuteen tai 
vastaavasti vierauden tunteeseen ja vaihtuvuuteen. (Rannikko 2008.) 

Eri elämänvaiheissa ihmiset iästä riippumatta pyrkivät toteut- 
tamaan ja kokeilemaan omia toimintamahdollisuuksiaan. Merki- 
tyksellinen ja vastuullinen tekeminen tukevat itsensä toteuttamista 
ja yhteisöllisyyttä. Koettua hyvinvointia määrittävät yksilön oletus 
siitä, millainen terveys, elintaso, arvo, oikeudenmukaisuus ja mil- 
laista mielekästä tekemistä hänellä tulisi olla sekä siitä, millaiset ih- 
missuhteet ja osallisuuden mahdollisuudet olisivat riittävät. Yksilö 
vertaa omaa asemaansa useimmiten yhteisön muihin jäseniin, jolloin 
niukatkin elinolot saatetaan kokea tyydyttäviksi tai henkilö ei vält- 
tämättä odota parempaa (Ohisalo 2017). Hyvinvointitutkimuksissa 
on lisäksi osoitettu, että tietyn materiaalisen elintason saavuttamisen 
jälkeen hyvinvointia määrittävät muut kuin aineelliset tekijät. Tulo- 
jen lisääntyminen näkyy elämäntyytyväisyyden kasvuna, mutta hy- 
vinvoinnin emotionaalinen puoli ei lisäänny määrättömästi tulojen 
kasvaessa. (Lagerspetz 2011.) 

Työ on merkittävä tekijä subjektiivisen hyvinvoinnin kokemises- 
sa (van der Meer 2014). Henkilöillä, joille työllä on ollut suuri mer- 
kitys, työttömäksi jääminen muodostaa riskin terveydelle (Herbig, 
Dragano & Angerer 2013). Työttömyys lisää stressiä, ahdistusta, uni- 
vaikeuksia ja epäterveellisiä elämäntapoja (Heponiemi ym. 2008). 
Työttömyys aiheuttaa toisin sanoen inhimillistä kärsimystä ja vai- 
kuttaa yksilön kokemaan hyvinvointiin riippuen työttömyyden kes- 
ton lisäksi useista tekijöistä: sukupuolesta, perhe- ja sosioekonomi- 
sesta asemasta, iästä, terveydestä ja muusta mielekkäästä tekemisestä 
arjessa, sosiaalisen tuen määrästä ja laadusta sekä henkilökohtaisista 
ominaisuuksista (Hult ym. 2018). Kansallisessa tutkimuksessa on 
osoitettu, että työttömillä miehillä ja naisilla psyykkinen kuormit- 
tuneisuus oli kaksi kertaa yleisempää kuin työllisillä, mikä selittyi 
taloudellisilla huolilla (Pekkala, Kujala & Kaikkonen 2012). 

Hyvinvoinnin lasku työttömyyden seurauksena on voimakkaam- 
paa perheettömien ja eronneiden keskuudessa (Saari 2009). Niillä 
henkilöillä, jotka ovat jääneet työttömiksi työpaikan konkurssin tai 
esimerkiksi yrityksen lakkauttamisen vuoksi, ei ole havaittu merkit- 

tävää terveyden heikkenemistä lyhyen työttömyyden jälkeen (Schmitz 
2011). Työttömäksi jääminen on tuolloin yhteisöllinen kokemus eikä 
henkilökohtainen syy. Pitkittyneestä työttömyydestä selviytyminen 
riippuu taloudellisten tekijöiden ohella merkittävästi myös yhteisyys- 
suhteista, koska yhteisölliset suhteet muodostavat merkittävän osan 
subjektiivisen hyvinvoinnin kokemuksesta (Pessi & Seppänen 2011). 
Jos yhteydenpito entisiin työtovereihin ja myös ystäviin vähenee tai 
lakkaa työttömyyden aikana, työttömyys vaikuttaa yksilön sosiaali- 
seen verkostoon. Taloudellinen ja emotionaalinen tuki voivat jäädä 
vähäiseksi tilanteessa, jossa sosiaalinen verkosto koostuu pääasiassa 
muista työttömistä. Lisäksi tutkimuksissa on todettu, että työttömät 
ovat keskimäärin yksinäisempiä kuin työssäkäyvät. Tämä tosin voi 
kuvastaa henkilön sosiaalisen verkoston ohuutta jo ennen työttö- 
mäksi joutumista. (Gallie, Paugman & Jacobs 2003.) Jo 1990-luvulla 
todettiin, että yhteisöihin kuulumisen tunne ja toimivat sosiaaliset 
suhteet voivat toimia yksilöä ”kannattelevina” ja työttömyyden hai- 
tallisia vaikutuksia ”suodattavina” tekijöinä (Kortteinen & Tuomi- 
koski 1998). 

Työttömyyden pitkittymisellä on todettu olevan yhteys masen- 
nukseen sekä vihan ja pettymyksen purkamiseen yhteiskuntaa, en- 
tistä työpaikkaa, työtovereita ja johtajia kohtaan (Blau, Petrucci & 
McClendon 2013). Pitkittynyt työttömyys on siten yksi merkittävä 
syy mielenterveysongelmien syntymiselle, minkä lisäksi se altistaa 
myös alkoholin liikakäytölle (Herbig ym. 2013). Yhtäältä työttömäksi 
voi joutua mielenterveyssyistä ja toisaalta hauras mielenterveys voi 
pitkittää työttömyyttä (Olesen ym. 2013). 

Työttömät käyttävät vähemmän terveyspalveluja kuin työssä ole- 
vat, joten riskinä on, että työttömien ja työllisten välille rakentuu 
terveyskuilu ja lisäksi työterveyspalvelujen saanti eriarvoistuu (THL 
2013). Työttömillä on kohonnut riski joutua sairaalahoitoon alkoho- 
lisairauksien takia, joten työttömät eivät joko hakeudu hoitoon riit- 
tävän ajoissa tai terveydenhuoltojärjestelmässä ei tunneta riittävästi 
työttömien terveyteen vaikuttavia tekijöitä. Epätasa-arvo terveyspal- 

velujen käytössä ja hoidon saamisessa voi heikentää edelleen työttö- 
mien terveyttä ja työllistymistä. (Herbig ym. 2013.) Terveemmät työl- 
listyvät nopeammin ja heikompi terveys tarkoittaa useammin myös 
heikompaa työllistymistä (Eliason & Strorrie 2009). Työttömät ja työl- 
liset eivät ole kuitenkaan homogeenisia ryhmiä. Kaikki työttömät ei- 
vät reagoi samalla tavalla. Joillekin työttömille työttömäksi jääminen 
on tuonut henkilökohtaisen uudistumisen mahdollisuuden. Tällöin 
tunnusomaista on, että heillä on taloudellisesti turvallinen tilanne 
ja heidän sosiaalinen turvaverkkonsa on toimiva. (Blustein, Kozan & 
Connors-Kellgren 2013.) Työssäkäyviin taas vastaavasti vaikuttavat 
hyvinvointia koskevat riskitekijät. 


Tutkimuskysymys, empiirinen 
aineisto ja analyysimenetelmät 


Tutkimme — Varkaus-hankkeen — kyselylomakeaineiston valossa 
(osaotos, joka käsittää työttömät, n=109, ja työssä käyvät, n=732) 
paikkasidoksen” ja koetun hyvinvoinnin” suhdetta työttömien ja 
työllisten ryhmissä tilanteissa, joissa yksilö kärsii yksinäisyydestä, 
päihdeongelmasta tai mielenterveysongelmista. Oletamme, että näis- 
tä ongelmista kärsiminen on yksilön elämässä tilanne, joka alentaa 
hyvinvoinnin tasoa. Lisäksi oletamme, että yksilön kokema paikka- 
sidos voi auttaa tuolloin arjessa selviytymisessä. 

Aineiston analyysin aloitimme jakamalla aineiston kahteen 
ryhmään: työllisiin ja työttömiin. Tämän jälkeen selvitimme hy- 
vinvoinnin kokemisen ja paikkasidoksen korrelaatioita (Pearson) 
työttömien ja työllisten ryhmissä sekä koko aineistossa. Lineaarisen 
regressioanalyysin avulla selvitimme, mitkä tekijät selittävät parhai- 


1 Kyselylomakkeen kysymyssarja 44, kuuluminen asuinalueeseen, suomalaiseen 


yhteiskuntaan ja varkautelaisiin, ks. kirjan liite 2. 

ten työttömien ja työllisten paikkasidosta myös hyvinvointia horjut- 
tavissa riskitilanteissa. 


Koettua hyvinvointia horjuttavia ja 
vahvistavia tekijöitä Varkaudessa 


Kyselyaineiston vastaajista työllisten ryhmään kuuluu 732 vastaajaa, 
joista 57,7 prosenttia on naisia. Keski-ikä työllisten ryhmässä on 48,9 
vuotta (keskihajonta = 11,0). Työttömien ryhmään kuuluu 109 vas- 
taajaa, joista 59,6 prosenttia on naisia. Keski-ikä työttömien ryhmäs- 
sä on 50,7 vuotta (keskihajonta = 13,5). 

Työllisten ryhmässä noin joka viides (19,3 %) ilmoitti kokevan- 
sa huolta” ainakin jonkin verran omasta alkoholiongelmasta ku- 
ten myös jostain terveysongelmasta (19,7 %). Työttömien ryhmässä 
osuus oli hieman korkeampi, sillä joka neljäs (24,8 %) ilmoitti huolen- 
sa omasta alkoholiongelmasta ja mielenterveysongelmasta (25,8 %). 
Lisäksi työllisten ryhmässä luottamus ihmisiin ja erityisesti instituti- 
onaalinen luottamus, joka kohdistui organisaatioihin ja instituutioi- 
hin, oli huomattavasti vahvempaa kuin työttömien ryhmässä. 

Paikkasidos ja yksilön kokema hyvinvointi korreloivat keskenään 
sekä työttömien että työllisten ryhmissä (taulukko 1). Paikkasidok- 
sen ja hyvinvoinnin korrelaatiokertoimen selitysosuus on työttömillä 
16,6 prosenttia, mutta työllisillä selitysosuus jää 6,1 prosenttiin. Työ- 
markkina-asema näyttää siis vaikuttavan paikkasidoksen ja hyvin- 
voinnin suhteeseen. 


Taulukko 1. Paikkasidoksen ja hyvinvoinnin korrelaatiot työllisten ja työttömien ryhmissä 


Työmarkkina-asema r (Pearson) 

Työttömät (n=109) .408* 

Työssä olevat (n=732) .247** 

Kaikki (N=1970) .301** 
** = p<.01 

Paikkasidos ja koettu hyvinvointi korreloivat tilastollisesti merkitse- 
västi koko aineistossa, ja erityisen voimakkaasti työttömien keskuu- 
dessa. Poikkeuksen muodostavat kuitenkin ne työttömät, joilla on 
joko mielenterveysongelma, päihdeongelma tai jotka kärsivät yksi- 
näisyydestä (taulukko 2). Paikkasidoksella ei ole tällöin kovin suurta 
merkitystä, vaan kyseisistä hyvinvoinnin riskeistä muodostuu ikään 
kuin henkilökohtaisia ongelmia paikasta riippumatta. Kuitenkin 
paikkasidoksen ja hyvinvoinnin yhteys on tilastollisesti merkitsevä 
niillä työssäkäyvillä, jotka kärsivät vastaavaan tapaan mielenterveys- 
tai päihdeongelmista. Toisin sanoen työttömät, joilla ei ole kyseisiä 
hyvinvoinnin riskitekijöitä ja jotka tuntevat kuuluvansa paikkaan, 
voivat hyvin. Vaikka työllä on taloudellisen hyvinvoinnin ylläpitä- 
misen lisäksi latentteja vaikutuksia, kuten ajankäytön organisointi, 
työn tuottamat sosiaaliset kontaktit, sosiaalisen aseman ja identitee- 
tin jäsentyminen ja säännölliseen toimintaan osallistuminen, työttö- 
myydestä selviää paremmin, jos mielenterveys on kunnossa, alkoho- 
linkäyttö ei ole liiallista ja on ihmissuhteita. 


Taulukko 2. Paikkasidoksen ja hyvinvoinnin kokemisen korrelaatiot (r) 
erityyppisiä ongelmia kokevilla työllisillä ja työttömilläa 


Työmarkkina-asema Riski-indikaattori r 

Työlliset (n= 732) Ei mielenterveysongelmaa (n=580) 154** 
Mielenterveysongelma (n=142) .305** 
Ei paihdeongelmaa (n=588) 163** 
Paihdeongelma (n=135) .320** 
Ei yksinäinen (n=211) .238** 
Yksinäinen (n=514) .180** 

Työttömät (n= 109) Ei mielenterveysongelmaa (n=79) :318"* 
Mielenterveysongelma (n=28) 271 
Ei päihdeongelmaa (n=81) .376** 
Päihdeongelma (n=26) .214 
Ei yksinäinen (n=45) .438** 
Yksinäinen (n=63) .129 


a *=p<,05,** p<.01, ***= p<.001 

Koska paikkasidos näyttäytyy tärkeänä hyvinvointiin vaikuttavana 
tekijänä, tarkastelimme, mistä tekijöistä se puolestaan riippuu. Li- 
neaarisessa regressioanalyysissä tarkastelimme paikkasidoksen riip- 
puvuutta seuraavista muuttujista: sukupuoli, ikä, parisuhdestatus, 
yksinäisyys, luottamus, institutionaalinen luottamus, tulevaisuus 
sekä päihde- ja mielenterveysongelmat. Mallin selitysaste työllisillä 
on noin 15 % ja työttömillä noin 34 % Merkitseväksi selittäjäksi paik- 
kasidokselle osoittautui yksinäisyys ja luottamus, joiden vaikutukset 
olivat myös tässä analyysissä työttömien ryhmissä voimakkaampia 
kuin työllisten ryhmässä (taulukko 3). Yksinäisyydessä henkilö ei ole 
tyytyväinen sosiaalisiin suhteisiinsa tai niiden määrään. Tutkimus- 
tuloksemme eivät kerro, millaista yksinäisyyttä vastaaja on koke- 
nut: psyykkistä, sosiaalista vai fyysistä. Tai ehkä vastaaja on kokenut 
kaikkia näitä yksinäisyyden muotoja. Tulokset eivät myöskään kerro 
yksinäisyyden ajallisesta kestosta. Yksinäisyys vieraannuttaa joko 
hetkellisesti tai pidemmäksi aikaa paikasta ja itsestä. Työttömien ja 
työllisten ryhmissä vastaajat, jotka luottavat sosiaalisiin suhteisiin- 
sa, ovat vahvemmin sidoksissa paikkaan. Työttömien ryhmässä tämä 
sidos on vielä vahvempaa kuin työllisillä. Samankaltaiset ihmiset 
hakeutuvat toistensa seuraan, joten liiallinen alkoholinkäyttö mah- 
dollisesti vähentää kontakteja kohtuullisesti juovien tai raittiiden 
henkilöiden kanssa. Koetut ongelmat, liiallinen päihteiden käyttö ja 
mielenterveyden horjuminen ovat riskitekijöitä myös työllisten hy- 
vinvoinnille. 

Taulukko 3. Paikkasidokseen yhteydessä olevat tekijät työttömien ja työllisten ryhmissä. 


Lineaarinen regressioanalyysi. Riippuva muuttuja: paikkasidos 


Työlliset Työttömät 
Muuttuja Model 1 Model 2 Model 1 Model 2 
(Stand. beta) (Stand. beta) (Stand. beta) | (Stand. beta) 

Sukupuoli -.034 -.074 

Ikä .034 -.007 

Parisuhdestatus? -.054 .080 

Yksinäisyys? -.072 -101** -391*** -.460*** 
Luottamus?! 165*** 181*** .258* .284** 
Institutionaalinen 21055 221" -.056 

luottamus? 

Tulevaisuus? -.063 -.176 

Ongelmat -.066 .074* -.053 

R? 158 150 .382 .348 
Adjusted R? 148 154 .328 .335 

F 16.029*** 17.864*** 7.114*** 26.170*** 
** = p<0.01, *** = p<0.001 

Pohdinta 


Tutkimustuloksemme osoittavat, että päihde- ja mielenterveysongel- 
mia esiintyy niin työllisten kuin työttömienkin ryhmissä, mutta työt- 
tömien ryhmässä päihde- ja mielenterveysongelmien esiintyvyyttä 
on jonkin verran enemmän. Tuloksistamme ei käy ilmi, johtuiko 
työttömyys alkoholi- ja mielenterveysongelmista vai johtuivatko ky- 
seiset ongelmat työttömyydestä. Lisäksi tulokset eivät kerro, oliko 


? Kysymyslomakkeen kysymys 28. 

* Ks. kyselylomakkeen kysymys 45. 

alkoholinkäyttö lisääntynyt työttömyyden aikana tai työssä olevilla 
mahdollisesti työpaineiden tai muitten huolten vuoksi. Aiemmissa 
tutkimuksissa on todettu, että liiallinen alkoholin käyttö on eräs 
työttömyyteen johtava syy ja toisaalta työttömyyden on todettu lisää- 
vän alkoholinkäyttöä ja humalahakuista juomista (Hammarström 
ym. 2011). Valtaosa suomalaisista käyttää alkoholia, sillä vain noin 
joka kymmenes suomalainen aikuinen on raitis. 

Mielenterveys- ja päihdeongelman samanaikaisuus tuo haasteita 
sosiaali- ja terveyspalveluille ja palvelujen pirstaleisuus voi vaikeut- 
taa asiakkaan palveluihin pääsyä. Työttömän ei ole aina helppo ha- 
kea apua. Pitkäaikaistyöttömillä on todettu olevan riittämättömästi 
hoidettuja sairauksia kuten mielenterveysongelmia, jotka heikentä- 
vät työllistymistä. Työttömät eivät hakeudu lääkärin vastaanotolle 
yhtä herkästi kuin työlliset eivätkä myöskään vaadi vastaanottoaiko- 
ja ehkä myös vältellen niitä. (Kerätär & Karjalainen 2010.) Tervey- 
denhuoltolaki (2010/132) velvoittaa kuntia järjestämään työttömien 
terveysneuvonnan ja terveystarkastukset, joten palveluun tulisi olla 
jokaisella mahdollisuus. Tutkimuksemme ei anna vastausta siihen, 
miten Varkaudessa työtön, päihde- tai mielenterveysongelmainen 
saa sosiaali- ja terveydenhuollosta apua. Sama problematiikka puhut- 
telee myös laajemmin Suomessa. 

Tutkimuksemme tulosten mukaan varkautelaisten paikkasidos 
edistää työttömien koettua hyvinvointia ja toimii puskurina työttö- 
myyden kielteisille vaikutuksille. Vaikka hyvinvointi on työttömillä 
jonkin verran alhaisempaa kuin työllisillä, ryhmien välillä ei ole sil- 
loin juurikaan eroa, jos työttömällä ei ole hyvinvoinnin muita riski- 
tekijöitä. Samansuuntainen tulos on saatu myös aiemmissa kansain- 
välisissä tutkimuksissa. Tässä mielessä yhteisöllisyys on avaintekijä 
hyvinvoinnin kokemisessa (Lambert ym. 2013; Sandstrom & Dunn 
2014; Toikko & Pehkonen 2018). Aiemmissa tutkimuksissa on myös 
havaittu (esim. Ervasti 2004), että hyvinvoinnin kokeminen on las- 
kenut voimakkaasti niiden työttömien keskuudessa, joiden elämässä 
työn merkitys on ollut suuri. Tässä analyysissämme ei tule näkyväksi 

työn henkilökohtaisesti koettu merkitys, eikä myöskään se, kuinka 
kauan vastaaja on ollut työttömänä. 

Yhteisöllisyys perustuu sosiaaliseen vuorovaikutukseen (Tönnies 
1926). Ystävien puute, vähäiset sosiaaliset suhteet ja yksinäisyys vä- 
hentävät hyvinvoinnin kokemusta ja paikkasidosta. Työttömyys nä- 
kyy ajan kulutuksessa, vapaa-ajan määrässä ja mahdollisuuksissa ku- 
luttaa vapaa-aikaa. Ajan puutteesta tai liiallisesta ajasta tulee yksilölle 
ongelma (Ylikännö 2011). Työttömien ryhmässä kyseinen vaikutus 
on voimakkaampi kuin työllisten ryhmässä. Yksinäisyyden on to- 
dettu aiemmissa tutkimuksissa (Moisio & Rämö 2007) kiinnittyvän 
heikkoon sosioekonomiseen asemaan, matalaan koulutustasoon sekä 
tyytymättömyyteen omaa taloudellista tilannetta ja elinolosuhteita 
kohtaan. Lisäksi yksinäistä elämää kuvaa myös epäterveellinen ra- 
vinto, liikunnan puute ja päihteet sekä vaikeudet elintapojen muutta- 
misessa terveellisemmäksi. Yksinäisyyden tunteen kokemuksella ei 
ole todettu olevan suoraa yhteyttä ystävien määrään tai yksin asu- 
miseen. (Kauhanen 2016.) Toisin sanoen ihminen voi tuntea yksinäi- 
syyttä ryhmässä ja yksin asuminen kertoo lähinnä ydinperheen ih- 
missuhteiden puuttumisesta arjessa. Yksin asuminen voi olla yksilön 
kannalta vapaavalintainen tai ei-toivottu ratkaisu. Yksinäisyys on 
kokemuksena subjektiivinen, ja siinä on olennaista yksilön ja yhtei- 
sön välinen suhde. 

Hyvinvoinnin kokemuksen mittaamistapaa kohtaan on perustel- 
tua olla kriittinen, sillä vastaajat saattavat kuvata omaa tilannettaan 
myönteisempänä kuin se todellisuudessa on. Lisäksi kyselyyn vas- 
taamishetken mieliala voi vaikuttaa vastaamiseen ja näin myös tut- 
kimustuloksiin. Tutkimuksemme tulokset ovat yhteneväisiä aiem- 
min ilmestyneen tutkimustiedon kanssa. Riittävän toimeentulon 
turvaaminen on olennainen osa hyvinvoinnin turvaamista työllisillä 
ja työttömillä. Taloudelliset vaikeudet altistavat sekä työttömiä että 
alhaisella toimeentulolla eläviä työllisiä psyykkiselle kuormittunei- 
suudelle. Selviytymiskeinona stressaavassa elämäntilanteessa voi olla 
juominen, ja pitkittynyt liiallinen alkoholinkäyttö altistaa masentu- 

neisuudelle sekä muille terveysriskeille. Tukalassa elämäntilantees- 
sa eläminen voi johtaa eriarvoistumiseen avun hakemisessa tarvit- 
taessa. Sosiaalisesta verkostosta saatava tuki ja apu ovat merkittäviä 
yhteenkuulumisen ja läsnäolon kokemuksia, jotka auttavat selviy- 
tymään vaikeassa elämäntilanteessa. Puhutteleva kysymys on, hyö- 
tyvätkö terveet ja hyvinvoivat enemmän sosiaalisesta verkostostaan 
kuin haastavassa elämäntilanteessa olevat. 

Paikkasidoksen ja hyvinvoinnin kokemisen välillä on tilastol- 
lisesti merkitsevä yhteys työttömien ja työllisten ryhmissä. Työssä- 
käyvät, joilla on päihde- tai mielenterveysongelmia tai jotka kärsivät 
yksinäisyydestä, ovat kiinnittyneitä paikkaan. Toisin sanoen Var- 
kaus on heille paikkana merkityksellinen. Sen sijaan niille työttö- 
mille, joilla on joko mielenterveysongelma, päihdeongelma tai jotka 
kärsivät yksinäisyydestä, ei asuinpaikka ole hyvinvoinnin kannalta 
merkityksellinen. Kyseisistä hyvinvoinnin riskitekijöistä muodostuu 
henkilökohtaisia ongelmia, jolloin asuinpaikalla ei ole kovin suurta 
merkitystä. Kyseisten ongelmien kanssa kamppailevat voivat olla syr- 
jäytymisvaarassa, koska yhteisöihin kuulumisen tunne ja sosiaaliset 
suhteet eivät toimi yksilöä ”kannattelevina” ja työttömyyden haitalli- 
sia vaikutuksia ”suodattavina” tekijöinä. 

Työllisten ryhmässä luottamus ihmisiin ja erityisesti institutio- 
naalinen luottamus olivat huomattavasti vahvempia kuin työttömien 
ryhmässä. Institutionaalinen luottamus kohdistuu organisaatioihin 
ja instituutioihin. Työttömillä on perusteltu syy olla pettyneitä en- 
tiseen työnantajaansa, työvoimahallintoon ja poliittiseen päätök- 
sentekoon, kun vain osa kansalaisista saa olla työelämässä mukana. 
Hyvinvointivaltiossa ja yhteiskunnassa erilaisten etuuksien ja pal- 
velujen saaminen ei lähtökohtaisesti perustu tarveharkintaan vaan 
yhtäläisiin mahdollisuuksiin ja oikeudenmukaisuuteen. Vastaavasti 
valikoivat, epäselvät tarveharkintaiset järjestelmät luokittelevat kan- 
salaisia ja aiheuttavat eri ryhmien välistä vastakkainasettelua tai syr- 
jäytymistä, mikä horjuttaa kansalaisten keskinäistä ja institutionaa- 
lista luottamusta. Julkisten instituutioiden ja niiden työntekijöiden 


176 Vilma Hänninen, Antti Kouvo ja Pekka Kuusela (toim.) 


Paikkasidoksen ja hyvinvoinnin suhde sosiaalisen riskin tilanteissa 


puolueeton toiminta vaikuttaa kansalaisten suhtautumiseen toisiinsa 
siihen, millaisina he näkevät kanssaihmisten toiminnan ja kokevatko 
he olevansa eriarvoisessa asemassa yhteiskunnassa. 

Naapuruston lisäksi sosiaali- ja terveydenhuollon sekä työvoima- 
hallinnon toiminta on useimmille kansalaisille tärkeä turvallisen ar- 
kielämän edellytys. Näiden organisaatioiden työntekijät vaikuttavat 
asiakaspalvelutyössään ihmisten käsityksiin yhteiskunnan toimin- 
nasta, toimivuudesta ja tehokkuudesta. Sosiaali- ja terveyspalvelu- 
jen tulisi kiinnittää työttömiin entistä enemmän huomiota ja tehdä 
ennalta kokonaisvaltaisesti ehkäisevää työtä, jotta ongelmat eivät 
kumuloituisi ja vahvistaisi toisiaan. Tämä edesauttaisi omalta osal- 
taan sitä, että yksilöt huolineen ja murheineen tuntisivat kuuluvansa 
paikkaan myös työttömänä ja ohuesta läheissuhteiden verkostosta 
huolimatta. 

Nuorten aikuisten elämässä arkielämän epävarmuus liittyy työpai- 
kan ja toimeentulon hankkimiseen. Tämä näkemys on tullut esille 
monissa viimeaikaisissa tutkimuksissa, joissa on tarkasteltu yhteis- 
kunnan rakenteellisia muutoksia sekä niiden välittymistä ihmisten 
välisiin suhteisiin ja ylipäänsä kulttuuriin. Kaksi tutkimussuuntausta 
on tässä yhteydessä kiinnostavia. Yhteiskuntatieteellisessä tutkimuk- 
sessa muutosta on kuvattu uusliberaalin subjektin muodostumisena 
ja turvattomuuden kulttuurina. Tällä tarkoitetaan sitä, että erityisesti 
nuorten aikuisten elämässä hallitsevaksi eetokseksi on muodostunut 
riippumattomuus muista ja selviytyminen yksin. Tämä tarkoittaa 
näkemystä, että työn löytäminen on kiinni ennen kaikkea omista 
ponnistuksista (Pugh 2015, 2016). 

Tutkimuksessa on tuotu myös esille nuoruuden ja aikuisuuden 
rajojen epämääräisyys. Puhutaan kehkeytyvästä tai vähitellen raken- 
tuvasta aikuisuudesta eli siitä, että nuoret saavuttavat aikuisuuden 
tunnusmerkkeinä pidettävät piirteet, kuten taloudellisen itsenäisyy- 
den, entistä myöhemmin (Arnett 2015; ks. myös Cot6 2014; Panagakis 

2015; Sutela 2012). Näin ollen nuorten aikuisten ammatillinen polku 
ei ole mitenkään suoraviivainen, vaan sille on tyypillistä koulutuksen 
keskeyttäminen, hakeutuminen uudelle alalle ja mahdollisesti työn 
ja koulutuksen yhdistyminen. Tarkasteluun liittyy lisäksi sukupolvi- 
muutoksen ulottuvuus, sillä kyse on samalla siitä, että uutta Y-suku- 
polvea edustavat nuoret aikuiset suhtautuvat elämään toisella tavalla 
kuin aikaisempi X-sukupolvi. 

Tässä luvussa käsittelemme Arki Varkaudessa -hankkeen kyse- 
lyaineistoa ja laadullisia haastatteluja niin sanotusta Y-sukupolvesta 
eli nykyisistä nuorista aikuisista tehdyn tutkimuksen näkökulmasta. 
Vastaavaa tutkimusta on tehty aiemmin tarkastelemalla työelämän 
sukupolvia ja työorientaatioita (esim. Järvensivu, Nikkanen & Syrjä 
2014; Pyöriä ym. 2012). Näissä tutkimuksissa näkökulma on kuiten- 
kin omaa artikkeliamme laajempi ja koskee useampia työelämän su- 
kupolvia. Koska haastatteluaineisto sisälsi vain nuoria aikuisia, tar- 
kastelemme tässä vain heitä. 

Lähdemme liikkeelle kahta sukupolvea koskevasta aiemmasta tut- 
kimustiedosta. Siitä jatkamme kyselyaineiston tarjoamiin tuloksiin, 
joiden pohjalta rakennamme profiilia Varkaudessa asuvien nuorten 
aikuisten suhtautumisesta erityisesti työhön ja harrastuksiin. Sen 
jälkeen siirrymme haastatteluaineiston erittelyyn. Tarkastelemme 
työelämäorientaatioon, koulutusvalintoihin, harrastuksiin ja tieto- 
tekniikkaan liittyviä teemoja. Luvun lopuksi palaamme kysymyk- 
seen siitä, millaisia tulokset ovat verrattuna aiempaan tutkimukseen 
ja miten niitä pitäisi tulkita Varkauden kaltaista paikkakuntaa koske- 
vina tuloksina suhteessa sukupolvien mahdollisiin eroihin. 


X-sukupolvesta Y-sukupolveen 
Sosiologinen sukupolvitutkimus muodostaa oman alueensa yhteis- 


kuntatieteellisessä tutkimuksessa (esim. Alestalo 2006; Virtanen 
2001). Esimerkiksi amerikkalainen perhesosiologinen sukupolvi- 

jaottelu soveltuu kuitenkin huonosti suomalaiseen työelämään, jos 
lähtökohtana on laajempi kyselyaineisto. Myöskään saksalaissosio- 
logi Karl Mannheimin tuotannosta lähtevä sukupolvitutkimus ei 
tarjoa yksiselitteistä mallia konkreettiselle tutkimukselle (Järvensivu 
20144, 35-40). Järvensivu ja Syrjä (2014, 41-57) ovat tehneet omassa 
tarkastelussaan useampiluokkaisen kuvauksen työelämän nykyisistä 
sukupolvista, joita he erottavat kuusi. Artikkelimme aineiston suh- 
teen mielenkiintoisena voi pitää näistä kahta: yhtäältä Y-sukupolvea 
eli diginatiiveja (1980-1990) ja toisaalta Z-sukupolvea eli suuren glo- 
baalin taantuman sukupolvea (1991-). 

Luokituksen perusteena on jo Mannheimin esittämä ajatus, että, 
että sukupolven muodostumisen kannalta tärkeä ajankohta ovat ikä- 
vuodet 16-18, jonka aikainen yhteiskunnan talous- ja työllisy ystilan- 
ne luo sukupolvea määrittelevän avainkokemuksen tulevaisuudesta 
ja arkielämästä (Järvensivu 2014b, 28-34). Tällöin nyt käyttämäs- 
sämme kysely- ja haastatteluaineistossa mukana olevat sijoittuisi- 
vat laskennallisesti näistä ryhmistä Y-sukupolveen ja enimmäkseen 
Z-sukupolveen, jonka takarajaa ei edellä mainitussa luokituksessa 
ole rajattu. Uuden sukupolven muodostumisen osalta voidaan näh- 
dä, että diginatiivien Y-sukupolvi on tärkeä käsite, sillä se on en- 
simmäinen internetin aikakautta elänyt sukupolvi, josta johtaa pol- 
ku tietotekniikan, sosiaalisen median ja älypuhelinten maailmaan. 
Y-sukupolven avainkokemuksiksi voisi nähdä Suomessa 1990-luvun 
laman ja yhteiskunnan tietoteknistymisen, kun taas Z-sukupolvelle 
tärkeää on ollut ilmastonmuutos ja siihen liittynyt populismin kasvu 
ja globalisaation vastustaminen. 

Kun kyseessä on suhteellisen rajattu nuorten aikuisten aineisto, 
sukupolviluokkien malli ei välttämättä ole toimiva. Kirjallisuudessa 
yleisempi kehys on laajentaa Y-sukupolven määritelmää siten, että se 
sijoittuu pidemmälle aikajaksolle eli vuosina 1979-1997 syntyneisiin 
ja Z-sukupolvi vuodesta 1998 lähtien syntyneisiin (Alasoini, Järven- 
sivu & Mäkitalo 2012, 10). Tämän rajauksen mukaan kysely- ja haas- 
tatteluaineiston nuorten aikuisten ryhmä (ikäryhmä 25-35) sijoittuisi 


ELÄMÄÄ SINNITTELEVÄSSÄ PIKKUKAUPUNGISSA 183 


Pekka Kuusela, Katja Lötjönen ja Mikko Saastamoinen 


kokonaisuudessaan Y-sukupolven ryhmään, ja Z-sukupolvea edusta- 
vat eivät olisi vielä lainkaan työmarkkinoilla. Aiemman tutkimuk- 
sen mukaan Y-sukupolvea luonnehtisivat sellaiset piirteet työelämäs- 
sä kuin halu omakohtaiseen oppimiseen ja kehitykseen, vähäisempi 
lojaalisuus työantajaa kohtaan, halu menestymiseen ja turvalliseen 
työuraan, henkilökohtaiset tavoitteet, sopeutuminen muutoksiin ja 
katkonaisiin työsuhteisiin, perhe-elämän ja työn tasapainon tavoit- 
telu sekä kasvaminen internetin ja tietotekniikan käyttöön (vrt. Ala- 
soini ym. 2012, 10). 

Vaikka näistä sukupolvikohtaisista piirteistä on keskustelu paljon 
Y-sukupolvea koskevassa kansainvälisessä tutkimuksessa, mitään 
yksiselitteistä ja lopullista yksimielisyyttä niistä ei ole olemassa. Yh- 
täältä on todettu, että väite Y-sukupolven uudenlaisesta työorien- 
taatiosta ja työn oikeutuksesta ei saa tukea ikäryhmiä koskevasta 
tutkimuksesta, mutta työn ulkoisia tekijöitä koskevat muutokset 
ovat todellisia, joskin vähäisiä (Krahna & Galambos 2014; Treuren, 
Gerry & Anderson 2010). Toisaalta on tuotu esille, että suomalai- 
sen aineiston valossa työn arvostus ja työpaikkauskollisuus eivät ole 
muuttuneet X- ja Y-sukupolven välillä juuri lainkaan ja että voidaan 
ylipäänsä kysyä, onko lainkaan mieltä puhua Y-sukupolvesta omana 
sukupolvenaan (Pyöriä ym. 2012). 

Kuten todettua, X- ja Y-sukupolvea koskeva tutkimus on liitty- 
nyt siis suurelta osin työelämää koskevien arvojen ja toimintatapojen 
muutokseen, vaikka tarkastelussa on huomioitu muitakin elämän 
puolia. Alla oleva erottavia tekijöitä kokoava taulukko on syntetisoitu 
useammasta lähteestä. Siinä huomioidaan työelämän lisäksi koulu- 
tus, harrastukset ja vapaa-aika sekä suhde tietotekniikkaan (vrt. Ala- 
soini ym. 2012; Kultalahti 2017; Smola & Sutton 2002) (Taulukko 1): 

Taulukko 1. X- ja Y-sukupolven väliset erot aiemman tutkimuksen mukaan 


Sukupolven X-sukupolvi Y-sukupolvi 
muodostumiseen 
vaikuttavat tekijät 
Syntymävuodet 1965—1977 1978—1995 
Työelämä e Katkonaiset työurat e Kasvanut epävarmaan työelämään 
e Skeptisyys ja kyynisyys e Välitön tyydytys, kärsimättömyys 
e Arvostaa enemmän tulosta e Arvostaa välitöntä viestintää, vuoro- 
kuin prosessia vaikutteisuus 
e Hierarkiat ja muodollisuus e Ei-hierarkisuus, avoimuus 
e Epäluottamus organisaatiota e Yksilöllinen tunnustus ja ohjaus 
kohtaan tärkeää 
e Sisäinen sitoutuminen työhön | e Ulkoinen sitoutuminen työhön 
Koulutus e Kouluttautuminen yhteen e Halu kouluttautua lisää ja etsiä tietoa 
ammattiin e Kiinnostus kehittyä omassa työssä 
e Edistys- ja koulutususkon + Ammatilliset pettymykset tuottavat 
rapautuminen mielenterveyden ongelmia 
e Kova työ kannattaa 
Harrastusten ja e Harrastukset eivät vaikuta e Harrastukset tärkeitä arkielämässä 


vapaa-ajan merkitys 


työhön 


e Työ tuottaa merkityksen 
elämälle 


e TV:n ja popkulttuurin sukupolvi 


e Työn lisäksi muut asiat tuottavat 
nautintoa 


e Digikulttuurin ja somen sukupolvi 


Suhde tietotekniik- 
kaan 


e Ensimmäinen tietokone- ja 
internet-sukupolvi, käyttö on 
opittu työelämässä 


e Oppinut käyttämään internettiä ja äly- 
puhelimia nuoresta pitäen, diginatiivit 

e Aktiivinen suhde sosiaaliseen me- 
diaan työssä ja työn ulkopuolella 


Taulukkoa 1 tarkasteltaessa on syytä muistaa, että eri sukupolvia 
koskevia tutkimuksia ei voida kovin mielekkäällä tavalla rinnastaa, 
sillä niiden aineistot ovat erilaisia. Sukupolvien asennoitumisen selit- 
täminen ei sekään ole yksiselitteistä, sillä esimerkiksi X-sukupolven 
kyynisyyttä ja skeptisyyttä on selitetty sotien ja maailmanpoliittisten 
kriisien jatkumisella. X-sukupolvi oli myös ensimmäinen sukupolvi, 
jonka kummatkin vanhemmat olivat yleensä työelämässä ja tekivät 
uraa. Tästä syystä yksinäisyys ja varhainen itsenäistyminen on ollut 
tärkeä osa lapsuutta, kun taas Y-sukupolven tapauksessa esimerkiksi 
kunnallinen päivähoito ja isommissa ryhmissä eläminen on antanut 
lapsille enemmän sosiaalisia valmiuksia työhön ja muuhun elämään. 

Sukupolvitutkimus, aineistot ja menetelmät 


Eri sukupolvien koulutustasoa, varallisuutta tai palkkauseroja ver- 
taillut tutkimus on perustunut yksinomaan kyselyaineistoihin, kun 
taas laadullisessa sukupolvitutkimuksessa on käytetty historiallista 
näkökulmaa, yhdistetty laadullista aineistoa ja kyselytutkimusta, 
hyödynnetty kaunokirjallisuuden sukupolvikuvauksia ja viety ana- 
lyysiä myös narratiivisen sukupolvitutkimuksen suuntaan (esim. 
Virtanen 2001; Kultalahti 2017; Kauppila & Hartikainen 2012; Jär- 
vensivu ym. 2014). Useamman tyyppisen aineiston yhdistäminen 
on järkevää, kun tavoitteena on kuvata sukupolvikokemusta, joka ei 
välttämättä avaudu pelkän kyselyaineiston perusteella. Laadullisen 
aineiston käytön yleisenä tavoitteena voi pitää tässä yhteydessä sitä, 
että se valaisee tarkemmin nuorten aikuisten työhön, työelämään, 
koulutukseen, harrastuksiin ja tietotekniikkaan liittämiä yksilöllisiä 
ja sosiaalisia merkityksiä. 

Tässä luvussa käytettävä kyselyaineiston osaotos koostui 110:stä 
25-35-vuotiaasta varkautelaisesta, ja aineistoa analysoitiin tilastolli- 
sin menetelmin. Analyysissä käytettiin pääosin kuvailevia menetel- 
miä ja keskiarvovertailuja. Laadullisen haastatteluaineiston analyy- 
si perustuu puolestaan teoriaohjaavaan sisällönanalyysiin (directed 
content analysis, Mayring 2014), jossa edellä esitetty yhteiskunnan 
sukupolvia koskeva kuvaus ja erityisesti Y-sukupolven peruspiirteet 
ovat toimineet yleisenä käsitteellisenä karttana. Aineiston analyysi 
toteutettiin aineistolähtöisesti, mutta teoriaohjaavasti siten, että sen 
tavoitteena oli tuoda esille Y-sukupolveen liitettyjä yleisiä ominai- 
suuksia sellaisena kuin ne aineistossa mahdollisesti näkyvät työhön 
suhtautumisessa, koulutusvalinnoissa sekä vapaa-ajan ja harrastus- 
ten näkökulmasta. Tällaisena analyysi tarkentaa sitä, onko käsitteel- 
linen ymmärrys sukupolvesta oikeansuuntainen aiemman tutki- 
muksen osalta. 


186 Vilma Hänninen, Antti Kouvo ja Pekka Kuusela (toim.) 


Onko Varkaudessa Y-sukupolvea? 


Työelämä ja harrastukset nuorten 
aikuisten kyselyaineistossa 


Analyysiin käytetyssä kyselyaineiston osaotoksessa (n=110) nais- 
ten osuus oli miehiä suurempi: naisia oli 61 prosenttia ja miehiä 39. 
Tältään vastaajat jakautuivat niin, että syntymävuosien mukaisen 
kohortin vanhemmassa puoliskossa oli hiukan enemmän edustajia 
(56%). Koulutuksen ja tulojen suhteen vastaajat jakautuvat tasan, ku- 
ten myös pitkälti sen suhteen, oliko vastaajilla lapsia: 54,5 prosentil- 
la oli, 45,5 prosentilla ei. Vastaajat olivat työelämässä ja ansiotyössä. 
Suurimman osan työsuhde oli vakinainen (79%) ja työ kokopäivätyö- 
tä (89%). Määräaikainen työsuhde oli 16,4 prosentilla ja osa-aikainen 
reilulla kymmenellä prosentilla. Vastaajilla oli myös takanaan jo var- 
sin pitkiä työuria, lähes 25 prosentilla jo 11-20 vuotta, mikä kertoo 
varsin varhaisesta työelämään siirtymisestä. Niitä, jotka tekivät töitä 
työajan ulkopuolella muutaman kerran kuussa, noin kerran viikos- 
sa tai vähintään kaksi kertaa viikossa oli yhteensä reilu neljännes 
(27,3 %), vajaa neljännes ei tehnyt töitä työajan ulkopuolella koskaan 
ja loput satunnaisesti (28,2 %). Noin viidennes oli tehnyt pätkätöitä 
eli oli ollut viimeisen viiden vuoden aikana vähintään viidessä työ- 
suhteessa, ja reilu neljännes vastaajista (26,4 %) oli ollut työttömä- 
nä vähintään kuusi kuukautta yhtäjaksoisesti. Suurin osa vastaajista 
arvioi tulonsa riittäviksi, mutta kuitenkin noin 23 prosenttia koki, 
että tuloilla oli vaikeaa tulla toimeen. Tällainen oli se vastaajaryhmä, 
jonka vastausten perusteella tarkasteltiin Y-sukupolvelle ominaisena 
pidettyjä ilmiöitä, itsensä kehittämistä ja työelämän katkonaisuutta. 


Itsensä kehittäminen vapaalla ja työssä 


Y-sukupolvelle on katsottu olevan ominaista itsensä kehittäminen. 
Tässä uuden oppiminen ja kouluttautuminen ovat keskiössä. Itsensä 
kehittäminen jatkuu läpi elämän ja laajenee useille elämän alueille. 
Siinä, missä X-sukupolvi hankki itselleen yhden koulutuksen tai jopa 

siirtyi työelämään ilman ammatillista koulutusta, kuuluu Y-suku- 
polven elämään kouluttautuminen yleisesti. Koulutusta hankitaan 
työelämässä ensisijaisesti omassa työssä kehittymisen vuoksi eikä 
lähtökohtaisesti työn saamisen, siinä pysymisen tai siinä etenemisen 
vuoksi. Itsensä kehittäminen kuuluu osaksi myös vapaa-ajan harras- 
tuksia. Yhä enemmän opiskellaan omaksi iloksi. Kaiken kaikkiaan 
itsensä kehittäminen tuo lisämerkitystä elämään laajasti eikä sen 
katsota olevan pelkästään jonkin tietyn ammattiaseman saamisen 
väline. 

Aineiston perusteella muodostettiin kaksi itsensä kehittämistä 
koskevaa muuttujaa, jotka olivat itsensä kehittäminen vapaa-ajalla 
opiskellen” ja itsensä kehittäminen työssä”. Kun näiden keskiarvoja 
tarkasteltiin vastaajaryhmien (sukupuoli jne.) mukaisissa ryhmis- 
sä, ryhmien väliltä löytyi varsin vähän eroja (taulukko 2). Muuttu- 
jassa itsensä kehittäminen työssä ainoastaan koulutus ja se, tekikö 
töitä työajan ulkopuolella, toivat tilastollisesti merkitseviä eroja. Ne, 
joiden korkein koulutus oli peruskoulu, ammattikoulu, lukio tai yli- 
oppilastutkinto kokivat keskimäärin vähemmän voivansa kehittää 
itseään työssään kuin ne, joilla oli opisto- tai korkeakoulututkinto. 
Mitä korkeampi koulutus, sen paremmin vastaajat siis kokivat voi- 
vansa kehittää itseään työssään. Tämä voi kertoa siitä, että korkeam- 
min koulutetuilla on enemmän mahdollisuuksia kehittää itseään 
työssä tai siitä, että he kokevat sen tarpeelliseksi, mielekkääksi tai 
jopa joksikin, jota heiltä edellytetään. Toinen tilastollisesti merkitse- 
vä ero löytyi suhteessa siihen, missä määrin vastaaja teki töitä työajan 
ulkopuolella”. Mitä useammin töitä tehtiin työajan ulkopuolella, sen 


9 Itsend kehittdminen vapaa-ajalla opiskellen -muuttuja muodostettiin seuraavista 
kahdesta muuttujasta: Kuinka usein vapaa-ajallasi: Opiskelet omaksi iloksesi 
ja Kuinka usein vapaa-ajallasi: Opiskelet ammatillista pätevyyttäsi lisätäksesi. 
Muuttujien välinen korrelaatio oli Spearman's r=.538 ja Cronbach a=.714. 


% Itsensä kehittäminen työssä -muuttuja muodostettiin seuraavista kahdesta 
muuttujasta: Millaiseksi arvioisit nykyisen työsi erilaisia piirteitä? Voin työssäni 
toteuttaa omia kykyjäni ja Millaiseksi arvioisit nykyisen työsi erilaisia piirteitä? 
Minulla on mahdollisuus oppia uutta. Muuttujien välinen korrelaatio oli Spearman's 
r=.590 ja Cronbach a=.704. 

” Muuttuja oli viisiportainen asteikko (1=ei koskaan ....5= vähintään kaksi kertaa 
viikossa). 


188 Vilma Hänninen, Antti Kouvo ja Pekka Kuusela (toim.) 


Onko Varkaudessa Y-sukupolvea? 


korkeampi keskiarvo itsensä kehittäminen työssä -muuttujasta tuli”. 
Tämä voi kertoa siitä, että ne, jotka tekivät enemmän töitä työajan 
ulkopuolella, tekivät niin siksi, että kokivat työnsä mielekkääksi it- 
sensä kehittämisen näkökulmasta. Toisaalta se voi yhtä lailla kertoa 
siitä, että juuri tekemällä töitä enemmän työajan ulkopuolella heille 
kertyi enemmän työaikaa ja siten mahdollisuuksia itsensä kehittämi- 
seen työssään. 

Kun vertaillaan itsensä kehittäminen opiskellen ja itsensä kehittä- 
minen työssä -mittareiden keskiarvoja, huomataan, että jälkimmäi- 
sessä on kautta linjain linjan korkeampia keskiarvoja eri vastaaja- 
ryhmissä (Taulukko 2). Itsensä kehittäminen vapaa-ajalla opiskellen, 
kun mitattavina asioina oli opiskelu omaksi iloksi tai ammatillista 
pätevyyttä lisätäkseen, oli siis varsin vähäistä ja sai korkeimmillaan- 
kin keskiarvoksi vain 5,67*. Tämä voi olla selitettävissä yksinkertai- 
sesti sillä, että jos kokee saavansa riittävästi mahdollisuuksia kehittää 
itseään työssä, ei enää koe tarvetta itsensä kehittämiseen opiskellen. 
Siinä mielessä aineiston nuoret aikuiset saattoivat suhtautua Y-suku- 
polvelle epätavallisella tavalla itsensä kehittämiseen pääasiassa työ- 
elämän näkökulmasta ja siinä ammatillisen pätevyyden lisäämisen 
näkökulmasta. Tätä tukee myös se huomio, että itsensä kehittämi- 
nen työssä näytti hiukan laskevan sen mukaan, mitä pidempi työura 
oli takana. Näin ollen työssä ei joko koettu enää niin suurta itsensä 
kehittämisen tarvetta tai sitten työ ei enää tarjonnut niin runsaasti 
mahdollisuuksia kehittyä, kun kokemus työstä oli karttunut ja asema 
vakiintunut. Y-sukupolven on ajateltu työelämässä ohjautuvan myös 
enemmän ulkoisesti, kuten henkilökohtaisen palautteen ja etenemi- 
sen kautta, eikä siis niinkään sisäisen motivaation ajamana. Tähän 
itsensä kehittäminen juuri työelämän vaatimuksia ja tarpeita ajatel- 
len taas sopii. 


30 Keskiarvo vaihteli välillä 7,44-9,21 (Brown-Forsythe F(4)=5,742, p<.001). 


Muuttujan arvojen vaihteluväli oli 2-10. 


ELÄMÄÄ SINNITTELEVÄSSÄ PIKKUKAUPUNGISSA 189 


Pekka Kuusela, Katja Lötjönen ja Mikko Saastamoinen 


Taulukko 2. Itsensä kehittämisen muuttujien keski- 


arvot ja keskihajonnat eri vastaajaryhmissä? 


Itsensä kehittäminen vapaa-ajalla 


Itsensä kehittäminen työssä? 


opiskellen? 
n ka" kh’ t Sig.° n ka kh t Sig. 

(df) (df) 

Sukupuoli ns. ns. 

Mies 43 4,28 | 2,24 -0,025 36 | 7,72 | 1,67 0,879 

Nainen 67 4,27 2,05 (108 51 | 8,04 | 1,65 (85) 

Ikäryhmä ns. ns. 

25-30 -vuotiaat 48 3,88 1,86 -1,751 35 | 7,94 | 1,59 0,160 

31-35 -vuotiaat 62 4,58 2,25 (108 52 | 7,88 | 1,71 (85) 

Tulot ns. ns 

0-1799 54 4,33 2,19 0,180 34 | 8,00 | 1,81 0,366 

1800- 54 4,26 | 2,08 (106 52 | 7,87 | 1,57 (84) 

Tulojen riittävyys ANOVA F ns. Brown- ns. 
(df) Forsythe F 

Nykyisillä tuloilla 20 4,25 1,86 0,001 18 | 8,56 | 0,92 1,288 

elää mukavasti 61 (2) (2) 

Nykyisillä tuloilla 21 4,23 2,15 54 | 7,85 | 1,63 

tulee toimeen 

Nykyisillä tuloilla 4,24 2,21 11 7,64 | 2,34 

on vaikeuksia tulla 

toimeen 

Siviilisääty t ns. t ns. 
(df) (df) 

Ei avo- eika 26 4,27 2,13 -0,010 19 | 7,74 | 1,82 -0,508 

avioliitossa 84 4,27 2,13 (108) 68 | 7,96 | 1,62 (85) 

Avo- tai avoliitossa 

Onko lapsia ns. ns. 

Kyllä 60 4,28 | 2,30 0,057 46 | 8,02 | 1,67 0,677 

Ei 50 4,26 1,90 (108 41 7,78 | 1,65 (85) 

Työllisyysasema ns. N/A 

Ansiotyössä 83 4,07 2,04 1,759 81 | 7,93 | 1,60 

Jokin muu! 27 4,89 | 2,26 (108 - - - 

Koulutus ns. ba 

Peruskoulu, lukio, 55 3,96 1,89 -1,542 38 | 7,34 | 1,85 -2,819 

ylioppilas- tai (104 (65) 

ammatillinen 55 4,58 | 2,30 49 | 835 | 1,35 

tutkinto 

Opisto- tai korkea- 

koulututkinto 

Työsuhteen laatu ns. ns. 
Vakituinen 67 4,33 2,21 0,678 67 | 7,87 | 1,64 -0,037 
Määräaikainen 18 3,94 1,83 (83) 17 | 7,88 | 1,73 (82) 
Työsuhteen muoto ns. ns. 
Kokoaikainen 77 4,30 2,15 0,982 77 | 7,97 | 1,56 0,632 
Osa-aikainen 10 3,60 1,78 (85) 9 7,44 | 2,46 (9) 
Työskentely työ- ANOVA F ns. Brown- Fe 
ajan ulkopuolella Forsythe 

En koskaan 26 3,58 1,90 2,191 25 | 7,44 | 1,90 5,742 
Satunnaisesti 31 416 2,00 (4) 31 | 7,48 | 1,69 (4) 

Muutamia kertoja 8 5,67 2,78 9 8,22 | 1,20 

kk 

Noin kerran 7 3,71 1,25 7 8,57 | 0,79 

viikossa 

Vähintään kaksi 14 4,86 | 2,25 14 | 9,21 | 0,80 

kertaa viikossa 

Kuinka monta ANOVA F ns. ANOVA F ns. 
vuotta on ollut 

ansiotyössä? 

1-5 vuotta 22 3,86 1,67 1,188 22 | 8,32 | 1,46 2,317 

6-10 vuotta 44 4,11 2,16 (2) 43 | 8,02 | 1,42 (2) 

11-20 vuotta 21 4,81 2,40 21 | 7,29 | 2,15 

Onko ollut työttö- t ns. t ns. 
mänä? (df) (df) 

Kyllä 23 4,04 1,80 -0,460 23 | 7,30 | 1,96 -1,861 

Ei 64 4,28 | 2,23 (85) 63 | 814 | 1,49 (32) 

Onko tehnyt pätkä- ns. ns. 
töitä?" 

Kyllä 18 4,17 2,04 -0,116 18 | 7,94 | 1,96 0.074 

Ei 69 4,23 1,15 (85) 68 | 7,91 | 1,59 (84) 


a Muuttujan vaihteluväli 2-10. 
> Muuttujan vaihteluväli 2-10. 


° Keskiarvo 
4 Keskihajonta 


e Merkitsevyystestien tulokset: ns= ei merkitsevä, *= p<.05, **= p<.01, ***=p<.001, N/A= testaus ei mahdollinen 


f Opiskelija (7), työtön (4), kotiäiti/-isä/omaishoitaja (10), eläkkeellä (1), muu (5) 


9 Vähintään kuusi kuukautta yhtäjaksoisesti 
" Oletko ollut viimeisen 5 vuoden aikana vähintään viidessä työsuhteessa, eli tehnyt ns. pätkätöitä? 


32 Dunnett T3: En koskaan vs. Vähintään 2krt/vko p=.002 ja Satunnaisesti vs. 


Vähintään 2krt/vko p<.oo1 

Onko työelämän katkonaisuus tavoite 
vai epävarmuuden lähde? 


Itsensä kehittämis- ja kouluttautumishalun lisäksi Y-sukupolvea on 
sanottu leimaavan työelämän epävarmuuteen kasvaminen ja sen sie- 
täminen. Katkonaisen tai vaihtelevan työuran on jopa sanottu ole- 
van jotain, mitä Y-sukupolvi kaipaa. Pitkä ura samalla alalla samalla 
työnantajalla olisi jotain, mistä vain X-sukupolvi haaveili. Y-sukupol- 
velle tavallisen työuran on kuvailtu olevan jono määräaikaisia töitä 
eri työnantajilla, joiden välissä ja lomassa on kouluttautumista, ken- 
ties välillä kokonaan uuteen ammattiin ja välillä myös työttömyys- 
jaksoja. 

Työelämän mahdollista katkonaisuutta tutkittiin aineistosta 
muodostetun työelämän epävarmuutta mittaavan” ja stressin koke- 
mista* mittaavien muuttujien avulla. Kun työelämän epävarmuut- 
ta tarkasteltiin vastaajaryhmien mukaan, tuli viidessä muuttujassa 
esiin tilastollisesti merkitseviä eroja. Ensinnäkin sukupuolet erosivat 
toisistaan siten, että naiset kokivat miehiä enemmän työelämässä 
epävarmuutta. Toiseksi eroja toi se, oliko vastaajan työsuhde vaki- 
tuinen vai määräaikainen. Määräaikaisessa työsuhteessa olleet koki- 
vat selvästi enemmän epävarmuutta kuin vakituisessa työsuhteessa 
olevat. Kolmanneksi samansuuntaisia tuloksia tuli sen suhteen, oliko 
vastaajan työsuhde kokoaikainen vai osa-aikainen; osa-aikaisuus li- 
säsi selvästi työelämän epävarmuuden kokemista. Neljänneksi työt- 
tömyyden (vähintään kuuden kuukauden pituisen) kokeminen lisäsi 


% Työelämän epävarmuus -muuttuja koostui viidestä osiosta: Pidätkö 


todennäköisenä, että seuraavan vuoden aikana: Sinut irtisanotaan nykyisestä 
työpaikastasi, Sinut siirretään toisiin tehtäviin, Työtuntiesi määrää vähennetään 
vastoin tahtoasi, Joudut muuttamaan toiselle paikkakunnalle työn perässä ja 
Työmatkasi pitenevät huomattavasti vastoin tahtoasi. Osioiden korrelaatiot 
(Spearman) vaihtelivat välillä r=.301 -.639 ja summamuuttujan reliabiliteettikerroin 
(Cronbachin alpha) oli .848. 

4 Kyselylomakkeessa stressin kokemista kysyttiin seuraavalla tavalla: Stressi on 
tilanne, jossa ihminen tuntee itsensä jännittyneeksi, levottomaksi, hermostuneeksi 
tai ahdistuneeksi tai hänen on vaikea nukkua asioiden vaivatessa jatkuvasti mieltä. 
Oletko kokenut tällaista stressiä viimeisen 6 kuukauden aikana? 

selkeästi epävarmuuden kokemista. Lisäksi pätkätöiden tekeminen 
toi samankaltaisia tuloksia niiden kokemisen lisätessä koettua epä- 
varmuutta. 

Näin ollen varkautelaiset nuoret aikuiset kokevat edelleen epävar- 
muutta työelämän joustavuudeksi nykyään nimitettävistä tekijöistä, 
kuten määräaikaisista työsuhteista, osa-aikatyöstä, työttömyyspät- 
kistä ja pätkätöistä. Myös naiset kokivat työelämän epävarmuutta 
miehiä enemmän. 

Ne vastaajat, jotka kokivat työelämän epävarmaksi, eivät kuiten- 
kaan kokeneet muita useammin toistuvaa stressiä (taulukko 3). Kai- 
ken kaikkiaan stressin kokeminen oli kuitenkin yleistä. Kaikissa vas- 
taajaryhmissä noin kolmannes koki stressiä melko tai erittäin paljon. 
Poikkeuksina nousi esiin kolme eroja tuottavaa muuttujaa. Näistä 
ensimmäinen oli tulojen riittävyys. Niistä, jotka kokivat tulevansa 
tuloillaan mukavasti toimeen, vain 15 prosenttia koki stressiä mel- 
ko tai erittäin paljon. Toisaalta niistä, jotka kokivat, että nykyisillä 
tuloilla on vaikeuksia tulla toimeen, lähes 43 prosenttia koki melko 
tai erittäin usein stressiä. Toisen poikkeuksen tuotti työn osa-aikai- 
suus: osa-aikaisessa työsuhteessa olevista 40 prosenttia koki stressiä 
melko tai erittäin usein. Kolmantena poikkeuksena olivat pätkätöi- 
tä tehneet, joista yli 44 prosenttia koki joko melko tai erittäin usein 
stressiä. Näin ollen työelämän epävarmuus työn osa-aikaisuuden ja 
pätkätöiden kontekstissa lisäsi stressin kokemista, vaikkakaan yhteys 
ei tässä aineistossa yltänyt tilastolliseen merkitsevyyteen. Stressin ko- 
kemista lisäsi myös se, miten usein tehtiin töitä työajan ulkopuolella. 
Niistä, jotka kertoivat tekevänsä vähintään kaksi kertaa viikossa töitä 
työajan ulkopuolella, puolet koki stressiä melko tai erittäin paljon. 

Taulukko 3. Työelämän epävarmuus ja stressin kokeminen 


Työelämän epävarmuus? Stressin kokeminen * 
n ka" kh¢ t Sig. | n % Khi? | Sig. 
(at z T] 

Sukupuoli = ns. 
Mies 35 3,13 2,825 43 | 395 | 25,6 | 34,9 | 2,742 
Nainen 50 4,56 83 67 | 28,4 | 40,3 | 31,3 (2) 
Ikäryhmä ns. ns. 
25-30 -vuotiaat 36 | 8,64 | 4,47 -0,927 48 | 37,5 | 31,3 | 31,3 | 0,917 
31-35 -vuotiaat 49 | 9,49 | 3,96 83 62 | 29,0 | 371 | 33,9 | (2) 
Tulot (euroa/kk) ns. ns. 
0-1799 34 | 944 | 4,72 0,559 54 | 31,5 | 38,9 | 29,6 | 1,044 
1800- 51 8,92 | 3,81 83 54 | 35,2 | 29,6 | 35,2 | (2) 
Tulojen riittävyys ANOVA-F | ns. Khi? ns. 
Nykyisillä tuloilla 17 9,41 | 5,57 0.092 20 | 40,0 | 45,0 | 15,0 | 5,237 
elää mukavasti (2) (4) 
Nykyisillä tuloilla 54 | 8,94 | 3,72 61 | 311 | 344 | 34,4 
tulee toimeen 
Nykyisillä tuloilla 11 9,27 | 4,25 21 | 38,1 | 19,0 | 42,9 
on vaikeuksia tulla 
toimeen 
Siviilisääty ns. ns. 
Ei avo- tai avio- 19 | 10,84 | 5,89 1,557 26 | 19,2 | 42,3 | 38,5 | 2,831 
litossa (22) (2) 
Avo- tai avio 66 | 8,64 3,4 84 | 39,9 | 32,1 | 31,0 
liitossa 
Onko lapsia ns. ns. 
Kyllä 44 | 8,45 | 3,45 -1,555 60 | 33,3 | 31,7 | 35,0 | 0,540 
Ei 41 9,85 | 4,78 (83) 50 | 32,0 | 35,0 | 30,0 | (2) 
Työllisyysasema N/A ns. 
Ansiotyössä 80 | 13,00 | 4,04 83 | 33,7 | 33,7 | 32,5 | 0,173 
Jokin muuf - - - 27 | 29,6 | 37,0 | 33,3 | (2) 
Koulutus ns. ns. 
Peruskoulu, lukio, 38 | 9,08 | 4,04 -0,099 55 | 36,4 | 29,1 | 34,5 | 1,503 
ylioppilas- tai (83) (2) 
ammatillinen 
tutkinto 
Opisto- tai korkea- | 47 9,17 | 4,34 55 | 29,1 | 40,0 | 30,9 
koulututkinto 
Työsuhteen laatu E ns. 
Vakituinen 66 | 8,44 | 3,88 -3,182 67 | 35,8 | 31,3 | 32,8 | 2,310 
Määräaikainen 17 | 11,88 | 4,34 (81) 18 | 22,2 | 50,0 | 27,8 (2) 

** 


Työsuhteen muoto ns. 
Kokoaikainen 77 8,71 | 3,74 -2,643 77 | 32,5 | 35,1 | 32,5 | 0,233 
Osa-aikainen 10 | 12,30 | 5,96 (83) 10 | 30,0 | 30,0 | 40,0 | (2) 
Työskentely työ- ANOVA-F ns. N/A 
ajan ulkopuolella 

En koskaan 25 | 9,64 | 5,42 0,797 26 | 42,3 | 38,5 | 19,2 

Satunnaisesti 31 9,32 | 3,53 (4) 31 | 32,3 | 29,0 | 387 

Muutamia kertoja 9 9,89 3,95 8 33,3 | 33,3 | 33,3 

kk 

Noin kerran 7 6,86 | 2,55 7 | 42,9 | 28,6 | 28,6 

viikossa 

Vähintään kaksi 13 8,38 | 3,75 14 71 | 42,9 | 50,0 

kertaa viikossa 

Kuinka monta ANOVA-F ns. Khi? ns. 
vuotta on ollut 

ansiotyössä? 

5-10 vuotta 21 | 10,76 | 5,29 2,328 22 | 31,8 | 36,4 | 31,8 | 1,449 

6-10 vuotta 44 | 877 | 3,35 (2) 44 | 295 | 38,6 | 31,8 (4) 

11-20 vuotta 20 8,20 | 4,28 21 | 38,1 | 23,8 | 38,1 

Onko ollut työttö- 7 ns. 
mana” 

Kyllä 22 | 11,45 | 3,94 3,192 23 | 217 | 39,1 | 39,1 | 1,571 

Ei 63 | 8,32 | 3,98 (83) 64 | 35,9 | 32,8 | 31,3 (2) 

Onko tehnyt pätkä- ji ns. 
töitä?" 

Kyllä 17 | 1118 | 4,93 2,315 18 | 27,8 | 27,8 | 44,4 | 1,273 

Ei 68 | 8,62 | 3,84 (83) 69 | 33,3 | 36,0 | 30,4 | (2) 


a Vertailussa mukana vain ne, jotka ovat vastanneet olevansa tye! 


paa, arvo voi vaihde! 


*1 Ei lainkaan tai melko vähän, 2 Jonkin verran, 3 Melko paljon tai erittäin paljon 


€ Keskiarvo 
4 Keskihajonta 


la välillä 5—15. 


massa, mitä isompi arvo sen epävarmem- 


e Merkitsevyystestien tulokset: n.s.= ei merkitsevä, *= p<.05, **= p<.01, ***=p<.001, N/A= testaus ei mahdollinen 
f Opiskelija (7), työtön (4), kotiäiti/-isä/omaishoitaja (10), eläkkeellä (1), muu (5) 
9 Vähintään kuusi kuukautta yhtäjaksoisesti 


" Oletko ollut viimeisen 5 vuoden aikana vähintään viidessä työsuhteessa, eli tehnyt ns. pätkätöitä? 

Työelämä osana nuorten aikuisten arkielämää 


Y-sukupolvea koskeva tutkimus perustuu yleensä aineistoihin, joissa 
kysytään työelämässä olevilta heidän motivaatioonsa tai arvoihinsa 
liittyviä asioita. Varkauden nuoria aikuisia koskeva tutkimusaineisto 
on monipuolisempi, sillä mukana on myös sellaisia, jotka syystä tai 
toisesta eivät ole työelämässä. Kokonaisuutena laadullisiin haastatte- 
luihin osallistuneiden joukko (N=76) jakautuu kyselylomakkeessa 
olleen luokittelun mukaisesti siten, että työelämässä oli haastatelluis- 
ta 42 (myös osa-aikaiset, sairauslomalla olevat ja opiskeluja samalla 
suorittavat), opiskelemassa 13, erilaisten sosiaaliturvaetuuksien (ku- 
ten perhevapaan) piirissä 14 ja työttömänä 7. Näin nuorten aikuisten 
elämäntilanteessa näkyy osittainen siirtymä työelämään ja nuorille 
lapsiperheille tyypillinen asetelma, jossa perheen äiti on kotona hoi- 
tamassa pieniä lapsia. 

Haastateltavat näkivät työn mielekkyyden ja hyvien puolien kan- 
nalta keskeisinä seikkoina erityisesti vaihtuvat työtehtävät, ihmisten 
kanssa työskentelemisen, päivien erilaisuuden ja työhön liittyvät 
haasteet. Stressaavia tilanteita ei välttämättä koettu yksistään kieltei- 
sinä, vaan ne saattoivat tuoda työhön juuri kaivattua vaihtelua. Eräs 
haastateltava kuvaa asiaa seuraavasti: 


Tää on tuota, tämmöstä yksinäistä pakertamista aika pal- 
jon. Että pari työntekijää mulla on alaisuudessa aina sillon 
tällön. Ja kesäsin sit on vähän enemmän, kolme, neljäki. 
Mutta paljon semmosta yksinäistä työtä, myyntiä ja ura- 
koinnin suunnittelua ja asiakkaitten kanssa pelaamista. 
Että siinä, siinäpä se oikeestaan on. Paljon vastuuta ja pal- 
jon, paljon kiirettä ja stressiä ja hankalia tilanteita. Mutta 
toisaalta palkitsevaa sitte ku saa vähän toteuttaa itteään. 


K: Okei. No, mikä siinä on hyvää ja mikä siinä on huonoa, 
työssä? 

V: No se on ainaki hyvää että on täysin, ite saa määritel- 
lä omat työajat kyllä. Että, että perheellisenä se auttaa ku 
on, on tuota, pystyy ite määräämään että millon on töissä 
ja millon ei. Että jos tarvii vapaita, ni voi pitää vähän ja.. 
mutta sitte on taas se että on sitte vastuussa niitten työnte- 
kijöitten, että niillä on töitä. Ja, ja sitte että saadaan urakat 
onnistumaan että firmalle on kannattavia urakoita ja.. se 
on ehkä sillain niinku raskasta ja huono puoli siinä mutta.. 


Kuten edellisessä tulee esille, oman hyvinvoinnin kannalta tärkeäksi 
nähdään myös se, että työaikaan ja työtehtävien sisältöön voi myös 
itse olennaisesti vaikuttaa ja että työ mahdollistaa itselle tärkeitä 
asioita. Viittaukset työn vaihtelevuuteen, työajan liukumiin, oman 
työn ulkoisen kontrollin puuttumiseen ja työajan elämäntilanteen 
kannalta sopivaan lyhentämiseen toistuvat siis useammassa haastat- 
telussa myönteisinä piirteinä, oli kyse sitten palvelutyöstä tai yleisem- 
min asiakkaiden kanssa työskentelystä. Nämä voi nähdä luonteeltaan 
enemmän työn sisäisiksi kuin ulkoisiksi motivaatiotekijöiksi. 
Kukaan haastateltavista ei juuri kuvannut omaa työtään unel- 
ma-ammattina tai pitkäaikaisena haaveena, johon he olivat pitkään 
tähdänneet, vaan positiiviset piirteet rakentuivat työn sisältöön liit- 
tyvistä asioista ja oman työn kontrollista. Moni kokopäivätyössä 
olevista ei välttämättä edes osannut mainita mitään omaan työhön 
liittyviä kielteisiä piirteitä, mutta osapäivätyössä tai muuten epä- 
varmassa työsuhteessa yksi tällaisista seikoista oli palkan pienuus. 
Oman työorganisaation epävarmuus ei juuri heijastunut haastattelu- 
jen valossa työn mielekkyyteen, mutta kunnallisten palveluiden koh- 
dalla tällaisia viittauksia oli (koulutus-, sosiaali- ja terveyspalvelut). 
Työhön läheisesti liittyvä tekijä on sen vaikutus arkielämään. 
Y-sukupolven kohdalla on mainittu siitä, että työn ja perheen yhteen- 
sovittaminen nähdään edellistä sukupolvea tärkeämmäksi. Tämä 
koskee erityisesti perheellisiä, kun kumpikin vanhemmista on työ- 
elämässä. Kuvaukset päivän kulusta ja nuoren lapsiperheen arjesta 
toistavat usein samoja asioista: varhainen herääminen, aamupalan 

valmistelu, kahvi, lehden lukeminen, lasten herättäminen, heidän 
aamupalansa, valmistautuminen työpäivään, lasten pukeminen ja 
vieminen joko hoitoon tai kouluun, työpäivän kiireet, paluu takaisin 
kotiin, lasten ja omat harrastukset, kotona oleminen ja television seu- 
raaminen. Lapsiperheen aamua kuvaa seuraava lainaus: 


No kaikki arkipäivät on kyllä aika samanlaisia, varsinkin 
kun on pieniä lapsia niin se menee hyvin niinku tämmöses- 
sä rutiininomaisessa järjestyksessä se päivä, että herätään 
ja, me herätään tietysti miehen kanssa vähän aikasemmin 
ja siinä valmistellaan itteemme, ja sit lapset herätetään jos 
eivät ite oo jo heränneeet. Ja se alkaa sitten sillä tavalla ja 
tietysti vähän siinä lapsia laitellaan valmiiks, vaihetaan 
vaatteita ja, tehään aamupesuja ja, ja tota, sit joko jos mulla 
on myöhäsempi meno niin sitten muut lähtee ja mä jään sit- 
ten vielä kotiin syömään aamupalaa tai, tai sitten käy niin 
et mä oon syöny sen aamupalan jo aikasemmin, riippuu vä- 
hän monelleko on töihin meno. 


Vaihtelua tuottivat mahdolliset vierailut vanhempien tai isovan- 
hempien luona, mutta pääsääntöisesti arki oli tätä. Vastaavasti lap- 
settomilla avopareilla tai yksin elävillä perhe-elämän tilalla olivat 
harrastukset ja kavereiden säännöllinen tapaaminen. Mainintoja 
työelämän kiireiden heijastumisesta arkeen ei haastatteluissa juuri 
näkynyt. Vaikeuksia oli tilanteissa, joissa lapsia oli enemmän tai oma 
lapsi oli vammainen. Usein nuoren lapsiperheen arkea helpotti, että 
perheen vanhemmat pystyvät sopimaan joustavasti lasten hoitami- 
sesta arjessa. 

Nuoret aikuiset kokevat itselleen selvästi tärkeiksi työn sisäiset 
ja ulkoiset motivaatiotekijät, kuten mukavat työkaverit, työaikaliu- 
kumien käyttö, ulkoisen kontrollin puuttuminen ja työajan joustava 
sovittaminen omaan elämäntilanteeseen. Nämä asiat toistuivat use- 
ammassa haastattelussa, mutta samalla on syytä pitää myös mieles- 
sä se, että merkittävä osa (n=13) haastateltavista suoritti työn ohella 
opintojaan tai oli oppisopimuskoulutuksessa. Osapäivätyö mahdol- 

listi opiskelun ja työn yhdistämisen. Vastaavasti työ ohjasi erityisesti 
perheellisten elämää, mutta työhön suhtauduttiin luonnollisena osa- 
na arkea. Haastatteluissa ei tullut esille sellaista huolta työn ja muun 
elämän yhdistämisestä, joka olisi tuottanut omaan elämään suora- 
naista stressiä tai vaikeuttanut jaksamista. Ongelmia kyllä koettiin, 
jos oman työn aikataulut olivat kiireisiä tai jos työ oli muuten en- 
nustamatonta. Tämä kiire ei kuitenkaan haastateltavien puheessa 
johtanut siihen, että työn ulkopuolisesta maailmasta olisi haettu 
täydellistä vapautumista arjen pakoista esimerkiksi harrastusten tai 
ulkomaanmatkojen avulla. 


Koulutusvalintojen mutkikkaat polut 


Kuten edellä todettiin, Y-sukupolvea on luonnehdittu sellaiseksi, joka 
haluaa kouluttautua lisää ja etsii omaehtoisesti tietoa. Koulutuksella 
nähdään toisin sanoen olevan itseisarvo, joka liittyy omakohtaiseen 
kiinnostukseen oppia ja ottaa asioista selvää. Tämä tulos on saatu sel- 
laisten nuorten aikuisten osalta, jotka ovat jo työelämässä mukana. 
Jos ajatellaan kuitenkin koulutusvalintoja yleisesti, nuoret aikuiset 
ovat saattaneet kouluttautua yhdelle alalle, jolle ovat sitten valmistu- 
misen jälkeen siirtyneet. Työssäolon aikana he ovat sitten kiinnostu- 
neet kouluttautumaan lisää tai hankkimaan uuden ammatin. 

Yleisesti haastateltavia luonnehti kuitenkin se, että heistä merkit- 
tävä osa eli siirtymävaihetta yhdistämällä opiskelun ja työn. Nuor- 
ten aikuisten sijoittuminen työelämään on vielä monen kohdalta 
keskeneräinen. Kouluttautumisen polku voi olla mutkikas ja siirtää 
työelämään siirtymistä, perheen perustamista ja lasten hankkimis- 
ta myöhemmäksi. Nämä yhdistävät haastateltujen nuorten aikuisten 
elämäntilanteen siihen, mistä tutkimuksessa on kutsuttu kehkeyty- 
väksi aikuisuudeksi (Arnett 2015). 

Kouluttautumisen ja opiskelun polku näkyy aineistossa melko yh- 
tenäisenä lukioasteelle saakka, mutta muuttuu monihaaraisemmaksi 

sisäisen epävarmuuden, lykättyjen päätösten, ammatillisen epätietoi- 
suuden ja uudelleenkouluttautumisen vuoksi. Tätä selittää yleisesti 
se, että valtaosa haastatteluihin osallistuneista oli valinnut lukion 
kodin ja ympäristön paineesta, mutta sen jälkeen valintojen tekemi- 
nen oli osoittautunut huomattavasti vaikeammaksi. Siten kouluttau- 
tumisessa voi olla kyse pitkittyneestä uranvalinnasta, joka pyritään 
saamaan päätökseen ja siirtymään näin pysyvämmin työelämään. 
Lukio nähdään paikaksi, jossa voi lykätä oman alan valintaa kolmella 
vuodella ja joka tarjoaa hyvän lähtökohdan jatkokoulutuksiin. Pää- 
töksestä lukion aloittamisesta eräs haastateltava totesi näin: 


No se oli oikeestaan semmonen että ei ollu ajatusta ihan 
suoraan että mitä minä haluisin isona tehä, ja tota se oli sil- 
leen niinku mukava steppi siinä ja, sit toisaalta ni, yks aja- 
tus oli et sieltä saa äärimmäisen hyvää kummiski semmosta 
yleissivistystä, ni se oli niinku syy siinä. Se avaa kummiski 
helposti, helpommin ovia sitte jatkokoulutuksiin mitä että 
lähtis johonki muualle lukion sijasta. 


Monen kohdalla lukion valitsemisessa oli kyse mahdollisuudesta 
miettiä vielä sitä, mille alalle suuntaisi. Haastatteluaineistossa ei ol- 
lut mainintoja siitä, että oma ammatti olisi ollut tiedossa jo varhain 
lapsuudessa tai nuoruudessa. Valintojen tekeminen on vienyt usein 
pitkään. Usean osalta kyse on ollut siitä, että ensin on kouluttaudut- 
tu tietylle alalle, mutta sitten työ ei ole tuntunut omalta. Sen jälkeen 
on seurannut uudelle uralle hakeutuminen. Aineistossa oli myös 
esimerkkejä siitä, miten opinnot ovat jääneet lukion jälkeen koko- 
naan kesken yliopistossa, miten omalle uralle on päädytty sattumalta 
tietoisesti sinne pyrkimättä tai miten koko prosessi oli ollut nuorelle 
itselleen melko kaoottinen. 

Kuten edellä mainittiin, aineistossa oli myös muutamia sellaisia 
nuoria aikuisia, joiden toinen jalka oli työelämässä ja toinen vie- 
lä ammatillisessa koulutuksessa tai jotka olivat vielä suorittamassa 
opintojaan. Monelle työn ja opiskelun yhdistäminen oli tuottanut 

ongelmia. vaikeutta tuottaa erityisesti työn ja opiskelun yhdistämi- 
nen lapsiperheen arjen pyörittämiseen. Lisäksi työllistyminen ei ole 
välttämättä itsestäänselvyys, vaikka koulutuksen arvoon luotetaan, 
ja koulutuksen nähdään sen parantavan omaa asemaa työmarkki- 
noilla. Opiskelun ja perhe-elämän yhteensovittamista kuvaa seuraa- 
va lainaus: 


Että mulla on nyt viides vuosi menossa, ihan vaan sen takia 
että kun mulla on pieni lapsi nii ei oo, ei se aina oo ihan 
helppoo se opiskelu. Niin niin tota, sillä tavalla, opiske- 
lut, niinkun nyt näyttää niinku semmosta oikein virheetä 
valoa, että ku on se tieto että keväällä sit koittaa tää, että 
valmistuu, mitä on niinku oottanu siitä päivästä lähtien ku 
on aloittanu opinnot. Et koulun niinku, koulunäkymä on 
hyvä, mutta työnäky(v)ä [0:03:28], koska mä tiedän että mä 
en tuu työllistymään tässä työpaikas missä mä oon, nii on 
vähän sitten ehkä, semmonen niinkun ettei oikein tiiä että 
missä mä oon vaikka puolen vuoden päästä. 


Haastatteluissa toistui edellisessä lainauksessa esille tuleva ristiriita 
siitä, että opiskelun ja kouluttautumisen yhdistämistä ei koeta välttä- 
mättä arjessa helpoksi, mutta sitä motivoi koulutuksen päättyminen. 
Työllistyminen aiheuttaa epävarmuutta, koska lähitulevaisuudesta ei 
ole tarkempaa tietoa ja koska työllistymiseen vaikuttavat muutkin te- 
kijät, kuten sosiaaliset verkostot. 

Haastateltavien joukossa oli mukana paljon toisen asteen koulu- 
tuksessa olevia ja aikuisiällä opintonsa aloittaneita. Heidän opiske- 
luaan ohjaavat enemmän käytännön pakkojen sanelemat seikat kuin 
täysin itsenäinen kiinnostus uuden oppimiseen. Koulutus nähdään 
silti arvokkaana työmarkkinoiden näkökulmasta, eikä haastatte- 
luissa ole mainintoja siitä, että koulutus olisi oman elämän kannalta 
turhaa. Valintojen tekeminen sen sijaan on ollut usean kohdalla han- 
kalaa siitä syystä, että oma ala on löytynyt usein vasta kokeilujen jäl- 
keen. Suomalainen koulutusjärjestelmä mahdollistaa sen, että nuoret 
aikuiset voivat hakeutua joustavasti uudelle alalle, kouluttautua sille 

ja löytää itselleen siitä pysyvän ammatin. Opiskelua ja kouluttautu- 
mista voivat vaikeuttaa ulkoiset seikat, kuten työn ja opiskelun yh- 
distäminen, hankalat etäisyydet tai koulutuksen vaatima itsenäisyys. 
Usean kohdalla asia on kuitenkin onnistunut siinäkin tilanteessa, 
että kyse on alaikäisistä lapsista ja puolison töiden sovittamisesta 
omaan aikatauluun. 


Harrastusten ja vapaa-ajan paikka 


Y-sukupolvea koskevissa analyyseissa tuodaan esille erilaisten har- 
rastusten ja vapaa-ajanviettotapojen uudenlainen korostuminen elä- 
mäntavassa. Työnteon eetos ei ole enää niin merkityksellistä, vaan 
elämässä nähdään tärkeänä omat harrastukset sekä niihin kietou- 
tuva sosiaalisuus. Haastatteluaineiston perusteella erilaiset harras- 
tukset eivät muodosta keskeistä varkautelaisten nuorten aikuisten 
elämänsisältöä, vaan pikemminkin niillä on merkityksensä oman 
hyvinvoinnin edistäjänä, sosiaalisten suhteiden ylläpitäjänä sekä 
mahdollisuutena saada omaa aikaa työn ja perhe-elämän vaatimus- 
ten keskellä. 

Haastatteluaineiston perusteella varkautelaista vapaa-ajanviet- 
toa luonnehtivat paikallisuus, luonto sekä kaupungin ja erilaisten 
seurojen tai yhdistysten järjestämän toiminta. Perheellä, suvulla ja 
vakiintuneella ystäväpiirillä on monelle suuri merkitys vapaamuo- 
toisempana yhdessäolona. Eräs haastateltava kuvaa vapaa-aikaansa 
ja perhe-elämäänsä haastatteluaineistossa: 


No yleensä on se että sitte näkee niitä kavereita että lähe- 
tään käymään jossain muualla niinku, että ei olla välttä- 
mättä Varkaudessa. Ehkä sillä tavalla ja sitte tulee tommo- 
sia perheitten kanssa, tai niinku oman ja vaimon perheen 
kanssa ni sitte on family dinnereitä ja tämmösiä niinku 
pietään. Mutta ei juurikaan hirveesti että, aika pitkälle se 
on semmosta niinku rentoo oloo kotona sitte kummiskin. 

Varkaus tarjoaa monenlaisia mahdollisuuksia liikunnalliseen elä- 
mäntapaan, ja erilaiset ryhmäliikunnat ovat suosittu harrastus- 
muoto. Myös pelattavat joukkuelajit ja ohjattu kuntoliikunta olivat 
suosittuja haastatteluaineiston valossa. Lemmikkieläimet, erityisesti 
koirat, olivat monelle tärkeä ajanviete, joka yhdistää monia paikalli- 
sia. Paikallisuus ja suhde luontoon tulevat esille metsästys- ja kalas- 
tusharrastuksen suosiona. Luonnossa myös liikuttiin talvisin hiih- 
täen tai luistellen, kesällä veneillen. Valokuvaus luonnossa tuli myös 
esille. Tässä suhteessa Varkauden nuorten aikuisten ajanvietto eroaa 
suurimpien kaupunkien nuorten aikuisten urbaanimmasta kaupun- 
kikulttuurista. Maaseutumaisen pikkukaupungin elämää valaisee 
haastatteluaineiston lainaus: 


No siis kyl mä nyt kesällä ja syksyllä just käyn niinku, [ry- 
käisee] mä käyn sienestämäs tykkään käyä ja marjastamas- 
sa. No mies käy paljon niinku metästämässä ja näin niinku 
et sekin tietysti rytmittää eli et se on paljon niissä menoissa 
ja, ja tuota, no kesällä muutenkin niinku tulee just enem- 
män ehkä ulkona, liikuttua sitten ja niinku semmosta muu- 
tenkin valvottua pitempään ja pihahommia tietysti ja kaik- 
kee tämmöstä, puutarhahommia ja semmosta, niinku just 
sitten valosan aikaan niinku kesä, kevät. 


Niistä harrastuksista, jotka eivät ole sidottuja paikallisuuteen, suosi- 
tuimpia olivat erilaiset verkossa pelattavat tietokonepelit. Erityises- 
ti miehet harrastavat pelejä intensiivisesti, ja siihen liittyy ajasta ja 
paikasta riippumaton sosiaalisuuden kulttuuri. Vapaa-aika merkit- 
see monelle työstä riippumatonta sosiaalisuutta, mahdollisuutta olla 
vuorovaikutuksessa ystävien ja sukulaisten kanssa. Kyseessä on tu- 
kea ylläpitävä ja tuottava sosiaalisuus ilman välineellisiä päämääriä. 
Osalle vapaa-aika taas merkitsee mahdollisuutta olla yksin omien 
ajatusten parissa ja irtaantua esimerkiksi työn vaatimasta sosiaali- 
suudesta. 


ELÄMÄÄ SINNITTELEVÄSSÄ PIKKUKAUPUNGISSA 203 


Pekka Kuusela, Katja Lötjönen ja Mikko Saastamoinen 


Varkautelaisten nuorten aikuisten vapaa-aika liittyy siis vahvasti 
paikallisiin sosiaalisiin rakenteisiin ja ihmissuhteisiin. Työssä käy- 
vät etsivät sen kautta tasapainottavaa kokemusta työn vaatimuksille. 
Vuorovaikutuksen avulla ylläpidetään merkityksellisiä ihmissuhteita 
ja erilaisia sosiaalisia verkostoja. Erilaiset kunnalliset organisaatiot, 
kuten liikuntapalvelut sekä järjestötoiminta, ovat varsin merkityk- 
sellisessä roolissa. Työelämän ulkopuolisille erilaiset harrastukset 
tuottavat sisältöä arkielämään ja mahdollisuutta olla mukana sosiaa- 
lisessa vuorovaikutuksessa. Varkautelaisten nuorten aikuisten arki ei 
ole kaupallista. Välttämätön kulutus hoidetaan omassa kaupungissa, 
ajanvietekulutus tapahtuu esimerkiksi kirppareilla ja elämyksellinen 
kulutus suuntautuu alueen suurempiin kaupunkeihin tai tapahtuu 
lomamatkoilla. 

Siinä, missä X-sukupolvelle työ tuotti suuren merkityksen elämäl- 
le, on työn katsottu olevan Y-sukupolvelle vain yksi tekijä elämässä. 
Vapaa-aika ja sen viettäminen itselle mielekkäällä tavalla on siten 
tärkeää. Tässä varsinkin sähköisen median ja digi-laitteiden aseman 
on ajateltu olevan keskeinen. Harrastusten ja vapaa-ajan merkitystä 
varkautelaisille nuorille aikuisille voi vielä selventää kyselyaineiston 
pohjalta. Siinä mainittiin 21 erilaista vapaa-ajanviettotapaa ja ky- 
syttiin, kuinka usein vastaaja oli mitäkin niistä tehnyt. Varkauden 
nuorille aikuisille suosituimpia vapaa-ajanviettotapoja olivat varsin 
perinteiset ajanvieton muodot kuten television katselu, musiikin 
kuuntelu, liikunnan harrastaminen ja läheisten tapaaminen. Digita- 
lisaatio näkyy lähinnä siinä, että kaikki vastaajat käyttävät interne- 
tiä ja tietokonetta aktiivisesti. Siitä huolimatta kaupoissa shoppailu 
oli suositumpaa kuin netissä. Opiskelu tai teatterissa, konserteissa, 
näyttelyissä tai vaikkapa urheilutapahtumissa käynti vapaa-ajalla ei 
ollut suosittua. Samalla on syytä huomioida, että vapaa-ajan käyt- 
tötapoja kysyttiin kyselyssä varsin perinteisellä muuttujalla, joka ei 
välttämättä nosta esille juuri Y-sukupolvelle ominaisia tapoja viettää 
vapaa-aikaansa. 

Sosiaalisessa mediassa ja älypuhelimen 
kautta rakentuvat sosiaaliset suhteet 


Y-sukupolvea pidetään ensimmäisenä sukupolvena, joka on kasvanut 
aikuisuuteen internetin ja matkapuhelinten aikakaudella. Laitteita 
on opittu käyttämään nuoresta pitäen. Ne muodostavat olennaisen 
tavan ylläpitää ja hoitaa erilaisia sosiaalisia suhteita. Myös suhde tie- 
toon ja sen etsimiseen pohjautuu pitkälti internetin tarjoamiin mah- 
dollisuuksiin etsiä tietoa nopeasti ja seurata erilaisia harrastuksiin tai 
ideologioihin liittyviä ryhmiä. Tutkimuskirjallisuudessa käytetään 
käsitettä ubiikki kuvaamaan ilmiötä, jossa internet ja älylaitteet ovat 
sulautuneet osaksi arkea ilman, että niillä olisi jotenkin tietoisen 
eriyttävä kulttuurinen rooli. Ne ovat välineitä, joilla hoidetaan eri- 
laisia arjen vuorovaikutuksellisia suhteita. Teknologian merkitys on 
yhteydenpidon tehostumisessa ja sen irtaantumisessa ajan ja paikan 
rajoitteista. (Vrt. Matikainen 2015.) 

Haastatteluaineisto tukee edellä esitettyä näkemystä. Internet, 
tietotekniikka tai älypuhelimet eivät ole kovinkaan monelle mikään 
erityinen elämänsisältö, vaan ne ovat välineitä, jotka ovat mukana 
arjessa ja tehostavat yhteydenpitoa ja harrastuksiin liittyvää tiedon- 
hakua. Suosituimmat palvelut olivat yhteisöpalvelu Facebook sekä 
älypuhelimen kautta toimiva viestintäpalvelu WhatsApp. Suhde 
näihin palveluihin oli varsin arkinen, eikä monikaan mainitse ole- 
vansa järin aktiivinen käyttäjä, vaan käyttöä sanelee konkreettinen 
yhteydenpidon tarve sekä ajoittainen tarve ajanvietteeseen. Facebook 
ja WhatsApp palvelevat monelle nimenomaan varkautelaista yhtei- 
söllisyyttä, sillä niiden avulla ylläpidetään paikallista sosiaalista yh- 
teenkuuluvuutta ja sosiaalista tukea tuottavia verkostoja. Tämä oli 
tyypillistä erityisesti samassa elämäntilanteessa oleville naisille, ku- 
ten varkautelaisille äideille, joilla oli Facebook-ryhmän kautta muo- 
dostunut vireä yhteisö, jolla oli toimintaa myös virtuaalisen yhtey- 
denpidon ulkopuolella. Nettiyhteisön paikkaa perheen arkielämässä 
kuvaa seuraava: 

Joo mul on kakskin niin sanotusti henkireikää. Tämmö- 
nen, vähän pienempi, äitiyhteisö, ja sitte vähän isompi äi- 
tiyhteisö. Tää jotenkin määrittää tää äitiys niinkun, sitä 
et ku ihmiset on kulkenu, tai on kulkenu siin samassa, 
putkessa, ihmisten kans nyt sen kaheksan ja puol vuotta, 
pis-pisimpään tän toisen yhteisön kanssa. Ni se nyt vaan jo- 
tenki, siinä vaihees ku oli vaippaikäset ni se oli se the juttu.” 


Ja tota, sitten ku tunnetaan hyvin ni nyt oon sitte heittäyty- 
mäs semmoseen porukkaan että kuukauven, aika tas-tasan 
tarkkaan kuukauven päästä oon lähössä 86 muun ihmisen 
kans risteilylle, josta ainut yhdistävä tekijä on tää, isompi 
nettiyhteisö.” 


K: No mikä merkitys näillä nettiyhteisöillä sulle on? V: No 
kyl niil on ihan merkittävä. Sit on tosi monia ihmisiä ja, 
ihan ystäviäkii jotka on, on, joitten kans on ensin kirjotettu 
vuosia. Ja tota, sitten kun ne tulee vaan ihon alle, jossain 
vaihees semmoset ihmiset kun mennään tiiviiseen pieneen 
yksikköön. No sit me on tavattu toisen yhteisön kans on 
tavattu kesätapaamisissa. Öö, on tavattu tämmöset hätä- 
kahvit-tyylises ratkasussa eli joku sano et nyt ei jaksa enää, 
tulkaa meille. Tai niinku.. 


Yhteisöpalvelut liittyvät usein myös erilaisiin harrastuksiin, tyypilli- 
sesti esimerkiksi kirpputoritoimintaan tai koiraharrastukseen. Face- 
book-yhteisöjä seuraamalla saa nopeasti tietoa askarruttaviin kysy- 
myksiin, ja muiden ihmisten tarjoama esimerkki antaa inspiraatiota 
omaan tekemiseen. Sosiaalisen median ja siihen liittyvien välineiden 
rooli aineiston valossa on arkea helpottava ja sen rakenteita ylläpitä- 
vä. Arjen mikrotasolla voidaan puhua medioitumisesta eli sosiaali- 
sille suhteille uudella viestintäteknologialla on laadullista merkitystä 
(Matikainen 2015, 173). Kyseessä ei ollut kuitenkaan Y-sukupolvea 
Varkaudessa leimaava dramaattinen piirre, vaan elämäntapa ja arki 
nojaavat paikallisuuteen ja suhteellisen perinteisiin tapoihin viettää 
aikaa ja etsiä sosiaalista tukea ihmissuhteista. Tämä ei juuri poikkea 

edeltävistä sukupolvista. Aineistossa ei tullut esille myöskään seuraa- 
vaan Z-sukupolveen liitettyjä sosiaalisen median käyttötapoja, kuten 
vloggaamista tai älylaitteiden intensiivistä käyttöä arjessa. Sosiaali- 
sen median palveluita käytettiin maltillisesti ja lähinnä tukemaan 
arkielämää. 


Pohdinta 


Y-sukupolvea koskevissa kansainvälisissä ja kansallisissa tutkimuk- 
sissa on toistuvasti päädytty melko yhdenmukaiseen johtopäätök- 
seen. Sen mukaan X- ja Y-sukupolven eroa on vaikea nähdä kovin 
suurena esimerkiksi työorientaation ja -motivaation osalta, eivätkä 
tulkinnat koulutuksen saamasta uudenlaisesta merkityksestä tai 
tietotekniikan erityisestä asemasta nuorten aikuisten elämässä ole 
nekään saaneet kovin yksiselitteistä tukea kyselyaineistoihin pe- 
rustuvissa tutkimuksissa (esim. Pyöriä ym. 2012; Matikainen 2015). 
Vastaavasti tulkintojen tekemisen vaikeus liittyy yhteiskunnallisesti 
ja tietyn ikäryhmän osalta siihen, miten muutoksia pitäisi tulkita ja 
missä määrin niitä ylipäänsä edes on olemassa. 

Kuten edellä todettiin, työn jatkuvuus ja toimeentulon hankki- 
minen tuottavat epävarmuuden kokemuksia, mitä on pidettävä mer- 
kittävänä ongelmana. Sukupuolten välillä tässä oli huomattavissa 
myös selvä ero: naisilla epävarmuus oli tavallisempaa kuin miehillä. 
Laadullisen haastatteluaineiston tulokset puolestaan kertoivat siitä, 
että työn ulkoiset ja sisäiset motivaatiotekijät koettiin kummatkin 
tärkeiksi toisin kuin Y-sukupolviteoria olettaa. Kokonaisuutena työ- 
elämään siirtyminen voidaan nähdä kysely- ja haastatteluaineiston 
valossa varsin moniulotteisena elämänvaiheena, jossa on piirteitä 
kehkeytyvästä aikuisuudesta ja vaikeuksista siirtyä työmarkkinoille 
epävarmuuden olosuhteissa. Koulutuksella nähtiin puolestaan edel- 
leen olevan merkitystä työllistymiselle ja suhde on säilynyt siihen 
myönteisenä, mitä heijastaa myös monen kiinnostus opiskella työn 

ohessa. Harrastukset ja tietotekniikan käyttö voidaan nähdä enem- 
män yhteisöllisiksi ja arkielämään liittyviksi asioiksi kuin niistä eril- 
lisiksi piirteiksi: harrastukset ja digilaitteiden käyttö palvelivat arki- 
elämän tarpeita ja olivat osa sosiaalisten verkostojen ylläpitämistä. 

Nuorten aikuisten elämää tarkasteltaessa laadullinen haastatte- 
luaineisto kertoo, että paikallisuudella ja sosiaalisilla verkostoilla, ku- 
ten urheilujärjestöillä, kolmannen sektorin toimijoilla, kaverisuhteil- 
la, seurakunnan järjestämällä toiminnalla, luontoharrastuksilla sekä 
esimerkiksi lapsiperheiden kohdalla heille suunnatuilla palveluilla on 
iso merkitys maaseutumaisessa kaupungissa nuorten aikuisten iden- 
titeetin muodostumiselle. Nämä määrittelevät osin myös sitä, millai- 
nen suhde työhön, koulutukseen, harrastuksiin tai tietotekniikkaan 
muotoutuu. Työ ja muut arkielämän aktiviteetit toteutuvat aina tie- 
tyssä konkreettisessa sosiaalisten sidosten muodostamassa yhteisös- 
sä, joka on olennainen osa ihmisten arkielämää. Käytännön tasolla 
nuoret aikuiset saattavat siten edustaa arkielämässään hyvin tavan- 
omaisia ja osin konservatiivisia, jo aiempien sukupolvien edustamia 
työ-, perhe-, kulutus- ja koulutusarvoja. 

Kotikaupungin merkitys 
varkautelaisen nuoren aikuisen 
elämänkulussa ja arjessa 


Mervi Issakainen & Vilma Hänninen 


Nuorten aikuisten itsensä näkökulmasta asumaan asettuminen ja 
halutun elämäntavan toteuttaminen tietyllä paikkakunnalla on yksi 
suurista ratkaisuista työuralle asettumisen ja mahdollisen perheen 
perustamisen rinnalla. Siihen liittyy myös pitkäaikaiseksi ajatellun 
kodin hankkiminen. Nuorten aikuisten asuinpaikan valinnassa on 
kyse mahdollisuuksista saada ihmissuhteiden, työn, vapaa-ajan ja 
asuinympäristön suhteen niitä asioita, joita he nykyiseen arkeensa ja 
tulevaisuuteensa toivovat. Paikkakunnan näkökulmasta nuoria ai- 
kuisia voidaan pitää erityisen tavoiteltavina asukkaina, koska heillä 
on monipuolista ja ajantasaista osaamista ja koska he tuovat paikka- 
kunnalle myös uutta sukupolvea. Kun kilpailu asukkaista käy kiivaa- 
na, kuntien ja kaupunkien on ylläpidettävä ja löydettävä keinoja lisätä 
vetovoimaisuuttaan erityisesti nuorten aikuisten silmissä. 


Vilma Hänninen, Antti Kouvo ja Pekka Kuusela (toim.) (2020) 
Elämää sinnittelevässä pikkukaupungissa. Varkautelaisten arki ja hyvinvointi 

Asuinpaikan merkitystä on tutkittu erilaisista näkökulmista ja 
erilaisin käsittein. Paikkasidoksen (Hyväri 2008), kuulumisen (Kuur- 
ne & Gomez 2019), paikkaidentiteetin (Dixon & Durrheim 2000) ja 
paikkatunteen (Tuhkunen 2007) käsitteillä on kuvattu ihmisten tun- 
teenomaista kokemusta tietystä paikasta tai alueesta kotina, oman 
identiteetin rakennusaineksena ja merkityksellisenä alueena. Tutki- 
mukset ovat toistuvasti osoittaneet tällaisella emotionaalisella siteellä 
olevan merkitystä asukkaiden hyvinvoinnin kannalta (ks. Scannell & 
Gifford 2017; ks. myös luku 5 tässä teoksessa), ja myös aivotutkimus 
tukee ajatusta paikkaan liittyvien muistojen ja tunteiden merkityk- 
sestä (Lengen & Kistemann 2012). Toisaalta asuinpaikan valintaa on 
tarkasteltu muuttoalttiuden (esim. Armila, Halonen & Käyhkö 2016; 
Penttinen 2016) näkökulmasta, jolloin kiinnostuksen kohteena ovat 
alueiden veto- ja työntövoimatekijät eli se, mitä reaalisia mahdolli- 
suuksia alue tarjoaa halutunlaisen elämänmuodon toteuttamiselle. 
Tulevaisuudensuunnitelmien ja -kuvien (Tuuva-Hongisto, Pöysä & 
Armila 2016) näkökulmasta tunteenomainen, omaan elämänhis- 
toriaan juurtunut kuulumisen tunne ja reaalisten elämänmahdol- 
lisuuksien puntarointi saattavat tuottaa jännitettä asuinpaikan 
valintaan. Anne Tuhkunen (2007) on koonnut eri näkökulmia asuin- 
paikan valintaan yhdeksi kuvioksi erittelemällä ne kolmeen ulottu- 
vuuteen: sijainnillisuus (rakenteelliset tekijät kuten työtilaisuudet), 
paikallisuus (sosiaaliset suhteet yms.) ja paikkatunne (kokemus 
kuulumisesta, kiinnittymisestä). Nämä tekijät saattavat repiä nuorta 
aikuista eri suuntiin, jos esimerkiksi työtilaisuuksia tarjoutuu vain 
itselle vieraalla paikkakunnalla. Kiinnostavan jaottelun asuinpaikan 
valintaan esittää myös David Farrugia (2015), joka pohtii maaseudul- 
la asuvien nuorten paineita muuttaa kaupunkiin: yksi ulottuvuus on 
rakenteelliset tekijät eli esimerkiksi työllistymisen mahdollisuudet, 
toinen ulottuvuus on symboliset seikat eli se, missä voi elää kulttuu- 
risesti arvostettua elämää (esimerkiksi nuorille merkityksellistä on, 
että nuorisokulttuuri on hyvin kaupunkikeskeistä), ja kolmanneksi 

sanallistamattomat tunteenomaiset seikat eli se, missä ihminen voi 
tuntea olevansa kotonaan. 

Tässä luvussa tarkastelemme nuorten aikuisten suhdetta Varkau- 
teen asuinpaikkana. Mitkä seikat saavat 25-35-vuotiaan valitsemaan 
asuinpaikakseen juuri Varkauden tai toivomaan mahdollisuutta 
muuttaa jonnekin muualle? Tutkimme Arki Varkaudessa -hankkeen 
haastatteluaineiston avulla, millaisia merkityksiä - niin myönteisiä 
kuin kielteisiä — nuoret aikuiset antavat Varkaudelle osana elämän- 
kulkuaan ja nykyistä arkeaan. 


Aineistot ja analyysi 


Taustaksi nuorten aikuisten asuinpaikkakokemusten erittelyyn tar- 
kastelimme kyselyaineiston valossa 25-35-vuotiaiden varkautelaisten 
(N= 109) vastauksia seuraaviin kysymyksiin: Kuinka kiinteästi tun- 
net kuuluvasi asuinyhteisöösi (naapurit, kylä, kaupunginosa)? Kuin- 
ka kiinteästi koet kuuluvasi varkautelaisiin? 

Pääasiallisena analyysin kohteena olivat Arki Varkaudessa -hank- 
keen haastattelut (N = 76). Haastateltavat olivat 25-35-vuotiaita, ja 
heistä 49 oli naisia ja 27 miehiä. Analyysi eteni siten, että muodos- 
timme kustakin haastattelusta Varkaudessa asumista koskevan tari- 
nan tarkastellen haastateltavan kertomusta menneestä, nykyhetkestä 
ja tulevaisuudesta asuinpaikan näkökulmasta. Pyrimme löytämään 
aineistosta Varkauden merkityksen suhteen toisistaan poikkeavia ta- 
rinatyyppejä. Kukin haastattelu pyrittiin sijoittamaan yhteen tarina- 
tyyppiin sillä perusteella, millainen asuinpaikalle annettu merkitys 
siinä pääasiallisesti tulee esille. 

Kuulumisen kokemukset 


Nuorten aikuisten kotipaikkaan kuulumista koskeviin kysymyksiin” 
antamat vastaukset kertovat ensinnäkin sen, että niin asuinyhteisöön 
kuin varkautelaisiin kuuluminen koettiin useammin löyhäksi kuin 
kiinteäksi ja suurimman ryhmän muodostivat ne, jotka kokivat kuu- 
lumisensa olevan jotain löyhän ja kiinteän väliltä. Kiinnittyminen 
varkautelaisiin oli hiukan tiiviimpää kuin kiinnittyminen asuinyh- 
teisöön. 

Kun erilaisia vastaajaryhmiä verrataan kuulumisen kokemusten 
mukaan, osoittautuu, että naisten ja miesten välillä ei ole tässä suh- 
teessa eroa, eivätkä työelämään osallistuvat eroa työelämän ulkopuo- 
lella olevista. Sen sijaan parisuhdetilanne tuottaa tilastollisesti mer- 
kitsevän eron niin asuinyhteisöön kuin varkautelaisiin kuulumisen 
suhteen: parisuhdetta vailla olevista vain harva kokee kuulumista 
näihin. Näyttää siis siltä, että nimenomaan sinkuille Varkaus kau- 
punkina tai varkautelaiset asuinalueet eivät tarjoa kiinnittymisen 
mahdollisuutta. 


35 Kyselylomakkeen kysymyssarja 44, asuinyhteisöön ja Varkauteen kuulumista 
koskevat kohdat. 

Taulukko 1: Nuorten aikuisten kokemukset kuulumisesta asuinyhteisöön ja Varkauteen (%) 


Miten kokee kuulu- Erittäin | Jokseenkin | Ei löyhästi Jokseenkin | Erittäin | Yht. 
vansa asuinyhteisöön | löyhästi löyhästi | eikä kiinteästi | kiinteästi | kiinteästi 
Kaikki (N=109) 18,3 25,7 32,1 16,5 7,3 100 


Sukupuoli n.s.? 


Nainen (n=67) 16,4 29,9 32,8 14,9 6,0 100 
Mies (n=42) 21,4 25,7 32,1 16,5 7,3 100 
Onko työelämässä? n.s. 

On (n=86) 17,4 27,9 30,2 17,4 7,0 100 
Ei (n=20) 20,0 15,0 40,0 15,0 10,0 100 
Onko puolisoa tai vakituista parisuhdekumppania? * 

On (n=85) 12,9 25,9 31,8 21,2 8,2 100 
Ei (n=23) 34,8 26,1 34,8 0 4,3 100 
Miten kokee kuulu- Erittäin | Jokseenkin | Eilöyhästi | Jokseenkin | Erittäin | Yht. 
vansa Varkauteen löyhästi löyhästi | eikä kiinteästi | kiinteästi | kiinteästi 

Kaikki (N=109) 12,8 12,8 33,9 30,0 10,1 100 
Sukupuoli n.s. 

Nainen (n=67) 10,4 16,4 35,8 25,4 11,8 100 
Mies (n=42) 16,4 71 31,0 38,1 71 100 
Onko työelämässä? n.s. 

On (n=86) 14,0 11,6 31,4 32,6 10,5 100 
Ei (n=20) 10,0 12,9 30,6 34,1 12,9 100 
Onko puolisoa tai vakituista parisuhdekumppania? * 

On (n=85) 9,4 12,9 30,6 34,1 12,9 100 
Ei (n=23) 26,1 8,7 47,8 17,4 0 100 


a merkitsevyystestauksen tulos (Khi?): n.s. ei merkitsevä, *=p<.05, **=p<:01, ***=p<.001 


Varkauteen kiinnittymistä koskevat tarinatyypit 


Löysimme haastatteluaineistosta neljä tarinatyyppiä, jotka ilmentä- 
vät eri tavoin Varkauden merkitystä osana nuoren aikuisen elämän- 

kulkua ja nykyistä arkea. Niissä painottuvat eri tavoin yhtäältä men- 
neisyys, toisaalta nykyhetki tai tulevaisuuden näkymät merkityksen 
perustana. 


Tarinatyyppi 1: Varkauteen juurtuneet 


Haastatelluista 20 kuvasi suhdettaan Varkauteen tavalla, jonka ni- 
mesimme juurtuneisuudeksi. Juurtuneisuuden tarinatyyppi korostaa 
jatkuvuutta ja vahvoja siteitä kotipaikkakuntaan. Siinä näyttäytyvät 
merkityksellisinä ympäristö kokonaisuudessaan ja sen tarjoamat so- 
siaaliset verkostot. Suhde juontuu kaukaa menneisyydestä, se on vah- 
va kerrontahetkellä ja se kantaa myös tulevaan. 

Varkauteen juurtuneet ovat yleensä viettäneet lapsuutensa ja var- 
haisnuoruutensa Varkaudessa. Osa on asunut siellä koko ikänsä, 
mutta monet ovat välillä asuneet toisella paikkakunnalla, useimmi- 
ten isommassa kaupungissa. Toiselle paikkakunnalle oli saattanut 
houkutella esimerkiksi mahdollisuus opiskella toivottua alaa. Usein 
mainittu seikka on se, että nimenomaan tietyssä iässä oli haluttu läh- 
tea muualle — lähtöä saatettiin tehdä rinta rottingilla” arvellen, et- 
tei koskaan palattaisi Varkauteen. Muualle houkuttelivat paremmat 
työllistymismahdollisuudet, mutta kyseessä saattoi olla myös Farru- 
gian (2015) kuvaama symbolinen muuttopaine eli se, ettei Varkautta 
pidetty ”seksikkäänä” asuinpaikkana. 


Et jotenki mä, en tiedä mitä sit tapahtu et oliks se se talous 
tai lama tai mikä, sit lukiossa rupes olemaan sitä että kun 
täältä nyt vaan pääsis äkkiä pois ja minä muutan [] enkä 
tule ikinä takasin, et se mua kyllä harmittaa et mistä se tu- 
lee, et tuleeks se ulkopuolelta vai meistä itsestämme. 


Juurtuneet olivat kuitenkin palanneet Varkauteen kuka mistäkin 
syystä, esimerkiksi opiskelun, työn tai parisuhteen solmimisen myö- 
tä. Aina paluuseen kotiseudulle ei ollut konkreettista syytä, vaan 
muualla asumiseen ei vain ollut osattu ”totuttautua” tai toisella paik- 

kakunnalla ei viihdytty: ”jotenki se muualla asuminen ei tuntunu, 
oikein ollu meikän juttu”. Tämä ilmentää Farrugian (2015) kuvaamaa 
sanallistamatonta tunnesuhdetta asuinpaikkaan. Muualla vietet- 
ty aika on usein antanut perspektiiviä kotikaupunkiin, jonka hyvät 
puolet avautuivat poissaolon jälkeen uudella tavalla. Ymmärrys sii- 
tä, että Varkaudessa on ”kaikki kunnossa” syntyi, kun kotipaikka- 
kuntaan oli saatu hieman etäisyyttä. Pohdinnat Varkauden hyvistä 
puolista rakentuivat usein vertailulle Varkauden ja jonkin muun ko- 
tipaikkana olleen kaupungin välillä. 

Rauhallisuus on yksi keskeinen palaamaan houkutellut ja elä- 
mänlaatua lisäävä tekijä. Vertailukohtana toimii tyypillisesti koke- 
mus tai mielikuva rauhattomasta ja pitkien välimatkojen Etelä-Suo- 
mesta, siellä vallitsevasta kiireestä, ajan puutteesta ja stressiä luovasta 
ilmapiiristä. 

[] onko siinä sitte se että oletetaan, että muualla on parem- 
min, että onko sitte ollu sitä kokemusta etteivät oo koskaan 
missään muualla asuneet ja sitte huomaavatki sen että kyl- 
lähän siellä Varkaudessa oikeesti kaikki on hyvin. [] mikä 
juuriki taas tää pääkaupunkiseutu ni täällä ei oo sitä kiireel- 
lisyyden tunnetta mikä siellä saahaan, jotenki mystisesti on 
saatu aikaseks. [|] Huomas ku sieltä muutti pois että sem- 
monen tietynlainen, stressitila hävis että ei oo sitä jatkuvaa 
häsläystä ja, muuta ni, se oli siinä mielessä ihan veikee. 


Omaa lapsuutta koskevissa muistikuvissa yhdistyvät Varkauden rau- 
hallisuus ja onnellinen elämänvaihe, jota toivotaan omillekin lapsille. 
Varkaus koetaan ”tutuksi” ja ”turvalliseksi” paikaksi kasvattaa lapsia, 
kun itsekin on siellä kasvanut. Olipa lapsia tai ei, Varkauteen juurtu- 
neille ovat tärkeitä kotikaupungin rakkaat paikat ja maisemat. Tutut 
paikat herättävät lapsuuden ja nuoruuden muistot henkiin. ”Siellä on 
monet teinin tunnontuskat joskus vuodateltu.” 


Että jos haluais jossaki kaupungissa perustaa perheen, ni 
se ois Varkaus ehottomasti. No ehkä se perustuu just tähän 

että oma lapsuus on ollu melko onnellinen täällä [] jos pys- 
tyis antamaan samanlaisen lapsuuden omille lapsille ni, se 
ois minusta ihan hyvä. 


Osalle Varkauteen juurtuneista työ tai opiskelu saattavat vaatia pen- 
delöintiä toiselle paikkakunnalle (ks. myös luku 3), jolloin pitkät 
päivät tai taloudelliset kulut tuntuvat välillä kuormittavilta. Jotkut 
ovat jättäneet tarttumatta toiselta paikkakunnalta tarjoutuneisiin 
työmahdollisuuksiin, jotta jotain itselle arvokkaampaa saataisiin säi- 
lytettyä. Oman työuran luomista ja parempaa palkkaa tärkeämmäksi 
nostettiin tällöin tutun, turvallisen ja rauhallisen ympäristön ohella 
kotipaikkakunnalta löytyvät ihmissuhteet, harrastukset ja asumisen 
mahdollisuudet. 


Vaikka tietysti varmaan saattas olla parempipalkkasessa 
ammatissa tai, mutta ei se oo se raha kaikki kaikessa että, 
täälä(hän) on rahaa, rahaa arvokkaampaa, täällä kaikki 
harrastukset ja läheiset. 


Hyvin usein jäämään tai palaamaan motivoivat paikkakunnalta löy- 
tyvät ihmissuhteet. Lapsuuden perhe ja sukulaiset ovat paitsi rakkai- 
ta myös tärkeä arjen tuki. Tärkeitä ja paikkakunnalla kiinnipitäviä 
sosiaalisia kontakteja voivat tarjota myös ystäväpiiri, joka on ollut 
läsnä elämässä lapsuudesta saakka, samassa elämäntilanteessa ole- 
vat vertaiset tai esimerkiksi harrastusporukka. Uusien ystävyyssuh- 
teiden luominen ja samat kiinnostuksen kohteet jakavien ihmisten 
löytyminen olikin muualla asuessa saattanut muodostua ongelmalli- 
seksi: ”No ehkä jotenki siellä, ei ollu tuttuja”. Juurtuneet näkivät Var- 
kauden valttina toisinaan myös yhteisöllisyyden ja sen, että omalla 
asuinalueella kaikki tuntevat toisensa. 


Ja se mikä on kiva et täällä ku menee kaupan kassalle ni 
kaupan kassalla voi vaihtaa muutaman kuulumisen ja, sen 
huomas sillon ku asu [paikkakunta x:ssa] ja [paikkakunta 
y:ssä] muutenkin ni siel ei kukaan toistaan tervehtiny mis- 

sään ja tääl voi naapureitten kans vaihtaa kuulumisia ja, se 
on se pienen paikkakunnan etu. 


Juurtuneisuuteen liittyi myös muiden paikkakuntalaisten kanssa 
jaettu elämäntyyli ja arvostukset, jollaiset saattoivat muualta puut- 
tua. Tätä voisi kutsua kulttuuriseksi kuulumiseksi. 


Sitten tuntu että [paikkakunta y:ssä] ihmiset on vähän 
enemmän semmosia, että ne.. siis mukavia ei siinä mitään, 
mutta täälläpäin Itä-Suomessa ihmiset paljon tekee itte kai- 
kenlaista, rakentelee sun muuta, rassaa autoja, ni siel ei oi- 
kein semmosta kiinnostavaa kulttuuria ollu. 


Ympäröivä luonto tarjoaa paitsi monipuolisia harrastusmahdolli- 
suuksia myös mielenrauhaa: ”Et se on kyllä semmonen, minun py- 
hättö kyllä se metässä oleminen.” Juurtuneelle Varkaudessa on usein 
kaikki tarpeellinen, vaikka puutteita tunnistettaisiinkin. Vaikka 
etenkin työn riittävyys ja julkisten palveluiden, kuten koulujen ja 
terveydenhuollon, jatkuvuus saattaa huolettaa, mikään ei kuitenkaan 
suoranaisesti houkuttele vaihtamaan asuinpaikkaa. 


Eikä täältä puutu multa mitään että, mä oon varkautelainen 
ja mä oon ihan, mun kaikki juuret ja sukulaiset on täällä ja 
rakkaat paikat että ei, ei mulla silleen oo mitään intressiä 
lähtee muualle. 


Juurtuneisuus ei kuitenkaan aina tarkoita sitä, ettei voisi kuvitella 
asuvansa tulevaisuudessa toisaalla, jos esimerkiksi oma tai puolison 
työ sitä vaatii. Vaikka Varkaudesta ”kaikki löytyy mitä tarvittee”, 
erään juurtuneen työ onkin haastatteluhetkellä jo vienyt muualle. 
Arjen muotoutuessa toiseen kaupunkiin säilyy syntymäkunta silti 
”sydämessä” ja osana omaa identiteettiä. Juurtuneisuudessa olen- 
naista ei olekaan aina se, missä asuu vaan tunne siitä, että on pohjim- 
miltaan varkautelainen. Ajan myötä tutuksi tullut kaupunki ja sen 
erityisluonne voivat myös hiljalleen muotoutua osaksi itseä, vaikkei 

sieltä alun pitäen lähtöisin olisikaan, ”siihen on tullu ehkä väkisin 
jonkulainen osa itteensä kuitenki”. 


Et se ku tavallaan se tunne on se tärkeintä että, jos vaikka 
muutan Kuopioon ni kuitenki tunnen olevani varkautelai- 
nen vielä, ni se on ehkä se, mikä on tärkein. Tai, on muu- 
tenkin tärkein. Tärkeempi on se tunne kun se paikka, niin 
ku pitääki minun mielestä olla. 


Tarinatyyppi 2: Varkauteen kiinnittyneet 


Varkauteen kiinnittyneiden tarinoissa painottuu pyrkimys pysyvyy- 
teen ja nykyhetken elämän rakentaminen Varkauteen. Yli puolet 
haastatteluista (40) edustaa tätä tarinatyyppiä. Jotkut niistä kertovat 
hyvinkin vahvasta, toiset puolestaan löyhemmästä kiinnittymisestä 
Varkauteen. Varkauteen kiinnittyminen on ennen kaikkea nykyhet- 
ken hyvään arkeen perustuva suhtautumistapa. 

Kiinnittyneistä moni on kotoisin muualta. Varkauteen heidät on 
tuonut parisuhde, oma työ, puolison työ tai mahdollisuudet edulli- 
seen asumiseen. Jotkut kertovat kotiutuneensa nopeasti ja viihtyvän- 
sä hyvin uudessa kotikaupungissaan. Joillekin uusiin ihmisiin tutus- 
tuminen on ollut vaikeaa, mutta toisille kokemus yhteisöllisyydestä 
ja luontevista kohtaamisista toisten paikkakuntalaisten kanssa on 
helpottanut kotoutumista. 


Siis erittäin hyvin että nyt on kyllä asiat tosi hyvin mallil- 
laan. Ja Varkaus oli täysin tuntematon kaupunki ennen ku 
tutustuin tähän nykyiseen mieheeni... mutta oon tykänny 
tosi paljon. Tää on semmonen pikkunen kompakti kaupun- 
ki mistä löytyy kaikki tarvittava. 


Siellä ei oo semmosta samanlaista sosiaalista yhteisöö niin- 
ku et täällä Varkaudessa sanotaan että ”terve”, että ”onpas 
sulla kivan näkönen lapsi ja hänellä on hieno nalle tuossa” 
ja sellasta. 

Kiinnittyneidenkin joukossa osa on kotoisin Varkaudesta, joko asu- 
nut siellä koko ikänsä tai muuttanut takaisin. Juurtuneiden kerto- 
muksista poiketen kiinnittyneiden kertomuksissa ei niinkään pai- 
noteta kotiseutua kohtaan tunnettua kuuluvuutta, vaan sidoksia 
paikkakunnalla asuviin ihmisiin ja Varkaudessa rakentuneisiin elä- 
män puitteisiin: ”Ja kotihan on siellä missä ne ihmiset on ja missä sun 
omat jutut on, sänky ja sohva, sauna”. 

Kiinnittyneille merkitykselliset sidokset Varkauteen liittyvät 
tyypillisesti työhön, kotiin, parisuhteeseen, perheeseen ja muihin 
sosiaalisiin verkostoihin. Tarinoissa korostuu kotikeskeinen elämä. 
Omistusasunto, useimmiten omakotitalo, on haastatteluhetkellä jo 
hankittu tai lähitulevaisuuden suunnitelmissa. Päätös asettua aloil- 
leen nimenomaan Varkauteen on kuitenkin usein vaatinut jonkinas- 
teista pohtimista ja puntarointia. Ylipäätään oman kodin hankkimi- 
nen on keskeinen merkkipaalu, jonka myötä elämää aletaan rakentaa 
paikkakunnalle. Oma ”unelmien koti” on tärkeä paikkakuntaan si- 
touttava tekijä. 


No varmaan isoin asia semmonen on että hankittiin tää 
talo. Ni se on aika paljo muuttanu kaikkee. Et varmaan sitä 
pysyvyyttä tietysti tullu että ei mielellään niinku lähekään 
sitte, tai eti työpaikkaa esimerkiks muualta. Ett ku on tullu 
se päätös että halutaan olla Varkaudessa ja asua täälläpäin, 
ni se on varmaan semmonen iso, isoin muutos elämässä. 
Että ennen oli tosiaan, että ku asu vuokra-asunnossa ni 
mietti sitä että no muutetaanko johonki muuhun kaupun- 
kiin. Sit se oli, se on iso päätös tietysti tämmönen. 


Ihmissuhteiden ja kodin muodostamat kiinnikkeet pitävät Varka- 
udessa myös sellaisia, jotka käyvät töissä tai ovat tulevaisuudessa 
valmiita työskentelemään toisella paikkakunnalla. Asuinpaikan va- 
litseminen muun kuin työn sijainnin mukaan vaatii ajallisia ja ta- 
loudellisia uhrauksia. Järjestelyn hyvät puolet ovat kuitenkin haittoja 
painavampia. 

Et sitten pitää, jos haluaa asua Varkaudes niin pitää asen- 
noitua siihen että käy muualla töissä. 


Et en (väitä) että työmatkailu saattas käyä yhtään sen hal- 
vemmaksi mutta mieluummin mä silleen ku että, ei olisi 
hyvä olla jossaki. 


Kiinnittyneiden tarinoissa perhe ja muut sosiaaliset verkostot — tut- 
tavat, ystävät ja yhteisöt - ovat monesti tärkeitä paikkakunnalla 
kiinni pitäviä tekijöitä elämäntilanteesta riippumatta. Esimerkiksi 
oma sairaus voi tehdä riippuvaiseksi läheisten avusta ja siten ohjata 
asuinpaikkavalintoja. Paikkakunnalla olevien läheisten läsnäolon ja 
käytännöllisen avun merkitys korostuu myös lapsiperhearjen keskel- 
lä eläessä. 


No kyllä mä odotan niitä hetkiä ainakin et kun isovanhem- 
mat ottaa lapsen hoitoon ja pääsen käymään esimerkiks 
kaupassa. Et ihan vähän aikaa ees saisin olla yksinään. Että 
yleensä kerran viikossa pääsen sitten, käymään Prismassa 
että, se kuulostaa ehkä vähän huvittavaltakin mutta... 


Kun Varkauteen kiinnittyneet puntaroivat paikkakunnalla asumisen 
hyviä ja huonoja puolia, hyvät pääsevät voitolle, kuten juurtuneiden- 
kin vastauksissa. Varkauden hyviksi puoliksi luetaan muun muassa 
asumisen edullisuus, maantieteellinen sijainti, rauhallisuus, help- 
pous, turvallisuus sekä luonto. 


Täällä on esimerkiks luonto niin lähellä mitä ei oo mones- 
sakaan kaupungissa. Et sul on järviä ympärillä, sä pääset 
kalaan milloin haluat vaikka omalta kotioveltas. 


No edullista asumista. Niin ku just miettii sitä että minkä 
kokosen asunnon vaikka täällä saa, ja sitten se raha ei riit- 
täis koirankoppiin jossakin Helsingissä niin, niin silleensä 
että sitä ainakin, et sitten sitä tosissaan sitä rahaa jää muu- 
hunki, että kaikki ei mee siihen asumiseen. 

elämänkulussa ja arjessa 
Kehittämistä kaipaaviksi asioiksi saatetaan mainita esimerkiksi 
puutteet julkisissa palveluissa, kuten sosiaali- ja terveyspalveluissa, 
sekä ravintola- ja kahvilakulttuurin, julkisen liikenteen ja etenkin 
nuoria asukkaita kiinnostavien tapaamis-, harrastus- ja vapaa-ajan- 
viettomahdollisuuksien vähäisyys. Toisaalta myös lapsille ja heidän 
vanhemmilleen kaivattaisiin kohtaamispaikaksi uutta, isoa ja viih- 
tyisää leikkipuistoa. 

Varkauteen kiinnittyneiden tulevaisuutta koskevat toiveet ja 
huolet liittyvät useimmiten työhön ja toimeentuloon. Moni kiinnit- 
tyneistä toivoo elämän jatkuvan pääpiirteiltään samankaltaisena ja 
nimenomaan Varkaudessa. Joskus parisuhde voi olla ainoa paikka- 
kunnalla kiinni pitävä seikka. Hyvän parisuhteen vuoksi Varkaudes- 
sa asumisen ”kestää”, vaikka muuten asuisikin mieluummin muual- 
la. Yhteistä elämää rakentaessa on tehty kompromisseja ja ratkaisussa 
nähdään myös omat myönteiset puolensa. Työn kautta Varkauteen 
kiinnittynyt on niin ikään saattanut joutua tekemään kompromis- 
seja, jos puoliso tai ylipäätään omat sosiaaliset verkostot ovat toisella 
paikkakunnalla. 


Mä vahvasti tiedostan sen, että jossain vaiheessa, kun mä 
haluaisin perheen ja näin niin sitten asioita on tietysti mie- 
tittävä uudestaan, mut mä uskon että aina sen vallitsevan 
elämäntilanteen mukaan mennään. [] ja tykkään todella 
paljon olla täällä. Mulla ei tällä hetkellä ole ikävä minne- 
kään, ja tuntuu että elämä on nyt tässä että nyt minun ei 
tarvitse olla missään muussa paikassa. 


Paikkakunnalle löyhemmin tai väliaikaisesti kiinnittyneet pohtivat 
voivansa asua muualla jossain toisessa elämäntilanteessa tai toisen- 
laisten olosuhteiden vallitessa. Jotkut näkevät muuton joskus tule- 
vaisuudessa jopa todennäköisenä, silloin kun vaakakupit kääntyvät 
pois muuttamisen eduksi. Näin voisi käydä esimerkiksi opiskelu- tai 
työpaikan avautuessa muualta. Pois Varkaudesta voi houkutella myös 
kaipuu omalle kotiseudulle tai eri elämänvaiheiden myötä muuttu- 

vat tarpeet koskien virikkeitä ja vapaa-ajanviettomahdollisuuksia. 
Varkaudessa viihtymistä yksin elävänä, lapsettomana tai eläkeläise- 
nä saatetaan epäillä. Usein Varkauden nähdäänkin olevan sopivan 
pieni, rauhallinen ja helppo paikka ennen kaikkea lapsiperhearkea 
elettäessä — mutta ”yksin eläjille? tai ”*eläkkeelle jäädessä” kaupungin 
tarjonnan ajateltiin ehkä olevan riittämätön. 


Tarinatyyppi 3: Työtä toivovat 


Oman tarinatyyppinsä muodostivat ne, joille Varkaus ei tällä het- 
kellä kyennyt tarjoamaan keskeistä elämän peruspilaria eli työtä. 
Haastatteluista kahdeksan oli sijoitettavissa tähän tarinatyyppiin. 
Vaikka työtä koskevat pohdinnat tulevat monin tavoin esille kaikissa 
tarinatyypeissä, työtä toivovien tarinoissa ne korostuvat erityisesti. 
Tarinan keskiössä on työn puute ja huoli siitä, ettei pääse työelämään 
kiinni: ”tuntuu että sitä työtä ei tule”. Työtä toivovien suhtautuminen 
Varkaudessa asumiseen liittyy erityisesti sekä nykyhetken rajoituk- 
siin että tulevaisuuden näköalattomuuteen. 

Varkaudessa saattoi olla työtä toivoville useita kiinnipitäviä teki- 
jöitä, kuten perhe, sukulaiset, ystävät, rauhallisuus ja asumisen edul- 
lisuus, mutta työn puuttuminen nykyhetkessä tai lähitulevaisuudessa 
mietityttää paljon. 


Mä tiedän että mä en tuu työllistymään tässä työpaikassa 
missä mä oon, nii on vähän sitten ehkä, semmonen ettei 
oikein tiiä että missä mä oon vaikka puolen vuoden päästä. 


Työtä toivovien kokemus on, että Varkaudesta on vaikea löytää työ- 
paikkaa, varsinkaan jos ei ole sopivia suhteita. 


Joo siis työtilannehan täällä on ihan mahoton että mie en 
ymmärrä sitä että täällä olis työpaikkoja mutta sitten kun 
ne menee tälleen kuitenkin että joo että joku niitten suku- 
lainen on töissä ja sitten joku niitten lapsenlaps tai joku tu- 
lee ja laittaa sen jalan oven väliin, että siis se silleen, että ku 

ei anneta ihmisille täälläkään mahollisuutta uusille ihmi- 
sille, niin tulla sinne töihin ja näyttää et täälä on muitakin, 
et kyllä aina laittaa vihaksi. 


Työn puutteesta johtuva taloudellinen tiukkuus vaivaa ja huolettaa. 
Riittävän toimeentulon puuttuessa mahdollisuudet mielekkääseen 
tekemiseen vapaa-ajalla, kuten harrastamiseen ja arkeen vaihtelua 
tuovaan matkusteluun, ovat rajalliset: Tuntuu että on, suorastaan 
loukussa, että ei piäse minnekään”. 

Aineiston tarinoissa tulee esiin, kuinka työpaikan löytyminen ja 
Varkaudessa asuminen voivat liittyä toisiinsa erilaisin tavoin. Mo- 
net haluaisivat kyllä jatkaa asumista Varkaudessa, mutta jos työtä ei 
sieltä löydy ja toisella paikkakunnalla työpaikka olisi tarjolla, saattaa 
muutto olla edessä. On myös niitä, jotka haluaisivatkin muuttaa pois 
Varkaudesta, jos vain työtä muualta löytyisi. 


Jos ei oo sitä työtä, jotakin työtä jotain opiskelua mun on 
pakko lähtee liikkeelle. Se on aika hyvä toisaalta, mut se on 
huono ku sä et voi olla missä sä haluaisit, sä et voi asuu sun 
sukulaisia lähellä. Sä joudut aina vähän niinku pakolaiseks 
täältä jos sä haluut lähtee jonnekin, pakolaiseks. Sä joudut 
muualle lähtemään, kuitenki ettiin niit mahdollisuuksia tai 
jos saat jonkun mahollisuuden ni. 


Tarinatyyppi 4: Muutosta kaipaavat 


Haastateltavista kahdeksan sijoittui tarinatyyppiin, jonka nimesim- 
me Muutosta kaipaavien tarinaksi. Tähän tyyppiin sijoitetuissa tari- 
noissa olennaista on tulevaisuutta koskevat toiveet ja pohdinta siitä, 
miten suunnata omaa elämää. Kaipaus johonkin uuteen kaihertaa, 
mutta erilaisista syistä muutoksen toteuttaminen voi olla vaikeaa tai 
riskialtista. 

Muutosta kaipaavista osa on Varkaudesta kotoisin ja osa on muut- 
tanut sinne myöhemmin, usein työn perässä. Työn saaminen on 

voinut olla elämän ”kohokohta” ja houkutella Varkauteen, mutta sa- 
malla se on saattanut merkitä muista asuinpaikkakuntaan liittyvis- 
tä toiveista luopumista. Eteenpäin pyrkiville pohdinnan aihetta voi 
tuottaa juuri se, kuinka paljon on valmis uhraamaan työn vuoksi. 
Työn ja vapaa-ajan välille kaivataan tasapainoa silloin, kun työn koe- 
taan nielevän kaiken ajan ja energian eikä harrastuksille tai ihmisten 
tapaamiselle jää riittävästi mahdollisuuksia. Myös parisuhde voi olla 
toisella paikkakunnalla, jonne matkustetaan silloin, kun työltä ehtii. 


Ja sit varmaan se että kun se miesystävä on siellä, toisella 
paikkakunnalla, niin kyllähän se vaikuttaa kun se ei fyysi- 
sesti ole läsnä niin, se rupee kaihertamaan sitten. Et se on 
varmaan sit, semmone, raskas asia. Varsinki se kun tietää 
että, ei vaikka kahteen viikkoon nyt ehi nähä koska menee 
työvuorot niin, molemmilla, ristiin että ei yksinkertasesti 
vaan ehitä. Niin.. se rupee, huomaa et se rupee kyl kaivertaa 
vähän. Tulee ikävä. 


Muutosta kaipaavien kaverit asuvat usein toisella paikkakunnalla, jo- 
ten heidän tapaamisensa on vaivan takana. Samanhenkisten ihmis- 
ten löytymisen vaikeus saatetaan yhdistää siihen, että Varkaudessa 
ihmisten ajatellaan joko seurustelevan, perustavan perheen ja vetäy- 
tyvän koteihinsa tai vaihtoehtoisesti muuttavan pois. Joskus sosiaa- 
listen kontaktien vähäisyys voi johtaa jopa hyvinvointia nakertaviin 
yksinäisyyden kokemuksiin. 


Varmaan ehkä semmonen, sanotaanko sitä nyt sosiaaliseks 
elämäks ni, semmonen ehkä on (arjessa raskasta). Ku ei, 
täällä ei oo lähellä ketään semmosia ihmisiä joitten kaa vois 
tehä mitään asioita, ni kyl se varmaan on se. 


Moni muutosta kaipaava suunnittelee tai vähintään pohdiskelee 
muuttoa pois Varkaudesta. Kyse ei aina ole niinkään siitä, ettei Varka- 
udessa viihdytä vaan siitä, että omalta elämältä halutaan enemmän. 
Asioiden ollessa periaatteessa hyvin, muutosten tekoon voi olla vai- 


226 Vilma Hänninen, Antti Kouvo ja Pekka Kuusela (toim.) 


Kotikaupungin merkitys varkautelaisen nuoren aikuisen 
elämänkulussa ja arjessa 
kea ryhtyä silloinkaan, kun elämä tuntuu paikoilleen pysähtyneeltä ja 
kaipaisi jotain uutta. Pelko ”jämähtämisestä” saa pohtimaan, millai- 
sia asioita elämäänsä toivoo pidemmällä tähtäimellä. Hyväkään työ 
ei aina riitä tekemään nuorta aikuista täysin tyytyväiseksi elämän- 
tilanteeseensa, päinvastoin se saattaa tuntua jopa kahleelta, joka voi 
pahimmillaan estää ”paremman elämänlaadun tavoittelun muualta”. 


Tekis mieli muuttaa ulkomaille tai jotain tällasta että kui- 
tenkin jotain uutta että nyt on vähän pieni, pieni pelko sem- 
mosesta jämähtämisestä on nytten.. Mut toisaalta taas asiat 
on kuitenkin sen verran hyvin että, ei oo ollu mielenkiintoo 
ja motivaatioo sitten lähtee, luopumaan niistä asioista mitä 
on tällä hetkellä, sitten saadakseen jotain että.. Vaikka se 
ehkä saattas olla fiksuakin. 


Varkaus voi näyttäytyä ristiriitaisena paikkana siksi, että paikka- 
kunnalta voi yhtäältä ajatella löytyvän ”kaikki mitä tarvitsee”, mutta 
toisaalta nuoren aikuisen näkökulmasta puuttuvan asioita, joita hän 
elämäänsä ”kaipaisi”. Monien muutosta kaipaavien mielestä etenkin 
Varkauden tarjoamat tapaamispaikat, kulttuuritapahtumat ja ylipää- 
tään vapaa-ajanviettomahdollisuudet ovat riittämättömiä. Puutteet 
korostuvat iltaisin, jolloin ei baareja ja huoltoasemia lukuun otta- 
matta ole paikkoja minne mennä. ”Niin et ei täällä oikeestaan oo 
kolmekymppiselle sinkulle ollu mitään.” Toiveena on sosiaalisempi 
ja vilkkaampi asuinympäristö, joka mahdollistaa tuttujen ja uusien 
ihmisten tapaamisen sekä uusia kokemuksia ja elämyksiä. 


[Varkaudessa] on hirveen huonoo se että jos sä haluat tavata 
jonkun sun ystävän, niin ei täällä oo kahvilat auki, ei, et sun 
on oikeestaan pakko mennä sen toisen luokse tai sen toisen 
tulla sun luokse koska ei täällä ole semmosta että, no lähe- 
tään käymään jossain, kahvilla. Koska sit sä meet jonneki 
huoltoasemalle, tai sit sä meet kaljalle jonneki baariin.. Et 
musta, mua ärsyttää tosi paljo että täällä ei oo semmosta 
kahvilakulttuuria ja sen takia mää rakastan käyä muissa 

kaupungeissa.. pyörimässä kahviloissa tosi paljon koska 
täällä ne kahvilat on yleensä auki samaan aikaan kun mä 
oon töissä niin ne ei niinkun mun elämää hyödytä oikees- 
taan mitenkään. 


Jotkut muutosta kaipaavat olivat valmiita näkemään vian enemmän- 
kin omassa sopimattomuudessaan pikkukaupunkielämään kuin pik- 
kukaupungissa itsessään. Tämä viestii kuitenkin siitä, että kaupunki 
ei saa tavanomaisen perhekeskeisestä elämäntavasta poikkeavaa tun- 
temaan oloaan kotoisaksi. 


Se on niin tylsää dissata omaa kotikaupunkiaan joka sattuu 
olemaan pikkukaupunki että en mä haluu semmoselle lin- 
jalle lähtee et mä vaan ehkä enemmän aattelisin et mä en 
sovellu tänne. 


Pohdinta 


Asuinpaikan merkitys on asia, jota nuoret aikuiset selvästi pohdiske- 
levat paljon. Haastateltavien kuvaukset suhteestaan kotipaikkaansa 
kertovat elävästi siitä, että asuinpaikkaan liittyy vahvoja sekä tun- 
nepitoisia että asiapohjaisen käytännöllisiä kiinnittymistä sääteleviä 
seikkoja. 

Kuvaamamme tarinatyypit kertovat asuinpaikkakuntasuhteen 
erilaisista asteista. Osa haastateltavista on juurtunut Varkauteen elä- 
mänhistoriansa kautta ja tuntee syvää kuuluvuutta asuinpaikkaansa 
kokonaisuudessaan, osa on kiinnittynyt Varkauteen elämän keskeis- 
ten tukipilarien osalta, ja osa on puolittain sidoksissa Varkauteen, 
mutta puolittain kaipaa elämäänsä jotain, jota Varkaudessa ei ole. 

Erilaiset tarinatyypit osoittavat, kuinka asuinpaikan merkitystä 
voi pohtia monesta näkökulmasta, kuten kuulumisen, elämäntilan- 
teen tai tulevaisuudenkuvien näkökulmista. Yhtäältä asuinpaikan 
merkitys näyttää muodostuvan menneisyydestä; juurilla ja suvulla 

on oma tärkeä roolinsa (myös esim. Tuuva-Hongisto ym. 2016), ja 
elämänhistoriassa kertyneet muistot antavat asuinalueen konkreetti- 
sille paikoille erityisiä tunnemerkityksiä sekä luovat elämäntarinaan 
jatkuvuutta. Toisaalta asuinpaikka valitaan senhetkisen arjen perus- 
teella. Nuoren aikuisen arjessa keskeisiä pilareita ovat työ, parisuhde 
ja muut ihmissuhteet, asuminen ja vapaa-ajan harrastukset. Näistä 
pyritään rakentamaan mahdollisimman tasapainoinen kokonai- 
suus mieluiten niin, että kaikki toteutuvat samalla paikkakunnalla. 
Asuinpaikka voi lisäksi saada omanlaisensa merkityksen, kun sitä 
tarkastellaan tulevaisuutta koskevien toiveiden ja tavoitteiden valos- 
sa: ei riitä, että juuri nyt on kaikki hyvin, vaan tulevaisuus halutaan 
nähdä myös avoimena mahdollisuuksien ja elämänvalintojen kent- 
tänä. Moni haastateltava koki ambivalenssia Varkaudessa asumisen 
suhteen erityisesti nykyhetken ja tulevaisuuden toiveiden vetäessä eri 
suuntiin. Muuttoajatukset heräävät, kun jotain itselle merkityksellis- 
tä täytyy hakea muualta. 

Kuten aiemmissa tutkimuksissa on todettu, asuinpaikka mää- 
rittelee monin tavoin sitä, millaisia arkielämää ja tulevaisuuden ra- 
kentamista tukevia mahdollisuuksia siellä asuville on tarjolla (esim. 
Armila ym. 2016). Työpaikan säilymiseen tai työn saamiseen liit- 
tyvät asiat mietityttävät monia varkautelaisia. Tämä ei tietenkään 
koske vain heitä, vaan ylipäätään monilla nuorilla ihmisillä on työt- 
tömyyttä ja työn epävarmuutta koskevia pelkoja (Aapola-Kari & 
Wrede-Jäntti 2017). Mahdollisimman monipuolinen elinkeinoraken- 
ne antaisi nuorille aikuisille mahdollisuuden halutessaan tai tarvit- 
taessa vaihtaa alaa Varkaudessa asuen. 

Työn lisäksi toinen keskeinen paikkakuntaan kiinnittävä materi- 
aalinen seikka on asuntojen saatavuus ja hintataso sekä asuinympä- 
ristön laatu. Varkautelaiset nuoret aikuiset arvostavat rauhalliseksi, 
turvalliseksi ja luonnonläheiseksi kuvaamaansa ympäristöä, jossa on 
lisäksi mahdollista asua edullisesti suurempiin kaupunkeihin verrat- 
tuna, mutta josta kuitenkin on hyvät yhteydet näihin. 

Ihmissuhteet ovat keskeinen asuinpaikkaan kiinnittymisen pe- 
ruste. Muissakin tutkimuksissa on tullut esiin, että ihmissuhteet, 
etenkin suhteet saman ikäisiin ohjaavat kuulumisen tunteiden ja 
paikkoihin kuulumisen rakentumista (esim. Ponto 2018), ja siten 
myös jäämisiä ja lähtemisiä (Kivijärvi & Peltola 2016; Tuuva-Hongis- 
to ym. 2016). Suurella osalla haastatelluista oli erityisesti perhe- ja su- 
kulaisuussuhteita, jotka kiinnittivät heitä Varkauteen. Myös yleisem- 
män tason yhteisöllisyyden tunne koettiin usein omaa asuinaluetta 
(ei niinkään Varkautta kokonaisuutena) luonnehtivaksi positiiviseksi 
asiaksi. Joillekin nuorille aikuisille Varkaudessa asumisen varjopuo- 
leksi näyttää kuitenkin muodostuneen sosiaalisen elämän niukkuus, 
mikä heikentää heidän viihtymistään ja hyvinvointiaankin. Monet 
haastatellut nuoret aikuiset toivoivat lisää virikkeitä ja varsinkin 
paikkoja, joissa tavata ihmisiä — sanalla sanoen kaupungin sykettä. 

Varkauteen asuinpaikkana liitetyt edut (rauhallisuus, luon- 
nonläheisyys ja yhteisöllisyys) ovat pitkälti samoja, joita niin Sari 
Tuuva-Hongiston (2018) kuin Anne Tuhkusen tutkimukseen osal- 
listuneet nuoret (Tuhkunen 2007, ks. myös Penttinen 2016) näki- 
vät syrjäseudun valtteina verrattuna kaupunkeihin. Varkaudessa ei 
kuitenkaan nähty syrjäseutuun Tuhkusen tutkimuksessa liitettyjä 
varjopuolia, kuten muuttumattomuutta, pysähtynyttä ilmapiiriä tai 
rajoittavuutta. Samalla Varkaudessa ei nähty olevan Tuhkusen tutki- 
muksessa esiin tulleita kaupungin etuja, kuten jännittävyyttä, haas- 
tavuutta tai mahdollisuuksien runsautta, eikä toisaalta kaupungin 
varjopuoliakaan. Varkauden edut näyttävät siis liittyvän sen suhteel- 
liseen pienuuteen ja puutteet riittämättömään kaupunkimaisuuteen. 

Kaupungin haasteena on säilyttää pienen kaupungin edut ja tu- 
kea samanaikaisesti nuorten aikuisten toivoman kaltaista kuulu- 
mista, joka näyttää osittain liittyvän vilkkaaseen kaupunkimaiseen 
ympäristöön. Anne Tuhkusen (2007) jaottelua soveltaen voidaan sa- 
noa, että jos Varkauden sijainnillisuus sisältäisi kaupunkimaisia va- 
paa-ajan mahdollisuuksia, se saattaisi vahvistaa alueen paikallisuutta 
(sosiaalisia suhteita) ja sen kautta vahvistaa asukkaiden paikkatun- 


230 Vilma Hänninen, Antti Kouvo ja Pekka Kuusela (toim.) 


Kotikaupungin merkitys varkautelaisen nuoren aikuisen 
elämänkulussa ja arjessa 

netta. Vilkkaammassa keskustassa myös yritystoiminnalle, kuten 
kahvilan pidolle, olisi paremmat mahdollisuudet, mikä taas voisi 
vahvistaa sijainnillisuutta työllistymismahdollisuuksien kautta. 

Rauhallisuuden ja sykkeen yhdistäminen ei olisi mahdotonta. Mo- 
nissa vähenevän teollisuuden kaupungeissa on entisiä tehdaskiinteis- 
töjä muutettu kulttuuri- ja vapaa-ajan keskuksiksi. Varkaudessakin 
riittävän kokoinen kulttuuri- ja kahvilakeskittymä voisi muodostaa 
juuri toivotun kaupunkimaisen kohtaamispaikan samalla, kun kau- 
pungin muut alueet voisivat säilyttää rauhallisen olemuksensa. 

Nuorten aikuisten elämänvaihetta luonnehditaan usein siirtymä- 
vaiheena aikuisuuteen tai orastavana aikuisuutena (Arnett 2000; 
Fingerman 2017). Tutkijoiden keskuudessa on varsin laaja näkemys 
siitä, että aikuistumisen vaihe on pidentynyt ja vaikeutunut (Walther 
2006; Jones 2009; Salandy & Diaz 2017). Nuori aikuisuus terminä ku- 
vaa tietynlaista välikategoriaa, jolloin on vaikea määritellä, onko ky- 
seessä nuori vai aikuinen (Walther 2006, 121; Arnett 2000). Aikuis- 
tumisella tarkoitetaan yleisesti ikävaihetta 18-25 ikävuoden välillä, 
jolle on tunnusomaista mahdollisten tulevaisuuksien avoimuus. Ikä- 
rajat eivät kuitenkaan määritä vaihtelevia elämäntilanteita; nuoruus 
näyttää pidentyvän 30 ikävuoteen ja siitä eteenpäinkin perheellisty- 
misen ja koulutus- ja työelämävalintojen vuoksi. 

Nuoret joutuvat tekemään valintojaan riskien ja epävarmuuden 
yhteiskunnassa, jossa sosiaaliset, poliittiset, kulttuuriset ja taloudel- 
liset muutokset vaikuttavat nuorten aikuisten elämään (Furlong & 

Cartmel 1997; Jones 2009; Cebulla 2009). Sosiaalinen tausta, koulu- 
tus, sukupuoli, alue ja etninen tausta vaikuttavat myös siirtymävai- 
heeseen (Walther 2006) samoin kuin ihmissuhteet. Aikuistumista on 
kuvattu vaiheena, jota luonnehtii suhteellinen riippumattomuus ja 
asema, jossa on irrottauduttu lapsuudesta ja nuoruudesta, mutta ei 
vielä ole aikuisten vastuuta ja rooleja. Suomen lisäksi monissa muissa 
maissa aikuisuuden muodollinen kriteeri on 18 vuoden ikä, jota käy- 
tämme tutkimuksessamme. Määrittelymme 18-34-vuotiaista nuor- 
ten aikuisten ikäryhmänä ei suoraan vastaa Nuorisolain tai muun 
hallinnollisen määrityksen ikärajaa. 

Suomessa on paljon nuoriin ja nuoriin aikuisiin keskittyvää tut- 
kimusta, kuten nuorisobarometrit (Haikkola & Myllyniemi 2020), 
sekä seuranta- ja pitkittäistutkimusta, joka tuo esiin nuorten erilai- 
sia elämänpolkuja, terveys- ja hyvinvointieroja (Paananen ym. 2012). 
Tutkimuksissa nuorista ja nuorista aikuisista painottuvat usein riskit 
ja ongelmat, ja syrjäytymisen näkökulma on vallinnut suomalaista 
keskustelua ja politiikkatoimia (Valtiontalouden tarkastusvirasto 
2007; Suurpää 2009; Notkola ym. 2013). Riskien ohella on syytä tut- 
kia tekijöitä, jotka auttavat nuoria aikuisia selviytymään ja luomaan 
uskoa turvalliseen tulevaisuuteen. Tutkimuksemme valottaa nuorten 
aikuisten kokemuksia asuinympäristönsä turvallisuudesta ja viihtyi- 
syydestä sekä tulevaisuutensa turvallisuudesta. 

Nuorten toiveita, pelkoja ja turvallisuutta voidaan käsitellä pai- 
kallisina, tilallisina ja alueellisina kysymyksinä (Pain, Panelli, 
Kindon & Little 2010). Yhteisöllisyydellä on tärkeä merkitys tutkit- 
taessa nuorten aikuisten kokemusta elämäntilanteestaan ja tulevai- 
suudestaan. Yhteisöllisyyden kokemus koskee kuulumisen tunnetta, 
ja sitä voidaan tarkastella paikkakokemuksena, paikkaidentiteettinä 
tai kiintymyksenä paikkakuntaan (Kee & Nam 2016, 39-41). Koke- 
mus asuin- ja elinympäristöstä on olennainen tekijä hyvinvoinnille 
ja turvallisuudelle. 

Nuorten aikuisten työmarkkinat ovat muuttuneet Suomessa 
2000-luvulla ja nuorten työmarkkina-asema on heikentynyt osana 

yleistä työelämän muutosta (Alatalo, Mähönen & Räisänen 2017). 
Koulutus- ja työllistymismahdollisuudet vaikuttavat ratkaisevasti 
nuorten aikuisten paikkakuntavalintoihin (Penttinen 2016). Työl- 
listymisvaikeuksien on todettu heikentävän nuorten aikuisten sub- 
jektiivista hyvinvointia ja elämäntyytyväisyyttä Varkauden kaltai- 
silla teollisuuden voimakkaan rakennemuutoksen paikkakunnilla 
(Kallunki & Lehtonen 2012). Teollisuuspaikkakuntien rakennemuu- 
toksella on usein kielteisiä vaikutuksia paikkakunnan koulutus- ja 
työoloihin, mikä heijastuu helposti nuorten mielikuviin paikkakun- 
nasta, tulevaisuudennäkymiin, luottamukseen ja turvallisuuden ko- 
kemukseen. 

Tässä luvussa tarkastelemme Varkaudessa asuvien nuorten ai- 
kuisten kokemuksia turvallisuudesta ja turvattomuudesta. Turval- 
lisuuden kokemuksia tutkitaan suhteessa arvioihin Varkaudesta 
asuinympäristönä ja omaan tulevaisuuteen. Olemme kiinnostuneita 
myös siitä, mikä tukee selviytymistä ja millainen kokemus nuorilla 
aikuisilla on sosiaali- ja terveyspalvelujen kautta saatavasta tuesta. 

Artikkelissa nuoret aikuiset ovat Arki Varkaudessa -kyselyyn 
vastanneita 18-35-vuotiaita ja haastattelututkimukseen osallistu- 
neita 28—33-vuotiaita henkilöitä. Nuorten aikuisten elämäntilan- 
teet vaihtelevat esimerkiksi koulutuksen, työelämään siirtymisen ja 
perhetilanteen mukaan. Tilastollisessa aineistossa on mukana sekä 
perheellisiä että perheettömiä nuoria aikuisia, ja laadullinen aineisto 
koostuu ainoastaan perheellisten henkilöiden haastatteluista. 


Nuorten aikuisten turvallisuus 
ja resilienssin tukeminen 


Turvallisuus ja tulevaisuuteen suuntautuminen 


Turvallisuus on moniulotteinen ja vaikeasti määriteltävä käsite 
(Niemelä 2000), samoin tulevaisuuden orientaatio (Sulimani-Aidan 

2017). Turvallisuutta voidaan käsitellä subjektiivisena ja henkilökoh- 
taisena kokemuksena tai ympäristön olosuhteina ja näiden välisenä 
suhteena (Kaufmann 1970). Oman elämän turvallisuus ei kytkey- 
dy ainoastaan yhteisöön ja henkilökohtaisiin suhteisiin vaan myös 
kaukaisempiin asioihin. Turvattomuus voi olla kontekstisidonnais- 
ta (Taimalu ym. 2007, 72), paikallista ja arkipäivään kytkeytyvää tai 
liittyä yleisempiin huoliin ja pelkoihin yhteiskunnallisista tai globaa- 
leista ilmiöistä (Niemelä 2000; Pain ym. 2010). Tässä luvussa keski- 
tymme turvallisuuden kokemuksiin lähellä olevassa elämänpiirissä. 

Aiemman tutkimuksen mukaan turvallisuuden kokemukset 
näyttäisivät liittyvän siihen, miten tulevaisuus nähdään. Espanja- 
laisessa 15-24-vuotiaiden nuorten tutkimuksessa nuorten kokemus 
elämän turvallisuudesta korreloi vahvasti näkemyksiin omasta tule- 
vaisuudesta. Oman elämän sen hetkinen turvallisuus oli vahvimmin 
yhteydessä kokemuksiin omista saavutuksista, yleiseen tyytyväisyy- 
teen, fyysiseen ja sosiaaliseen käsitykseen itsestä sekä optimismiin 
elämänarvona. Tulevaisuuden turvallisuuden kokemuksiin heijastui 
nykyhetken turvallisuus, tyytyväisyys ihmissuhteisiin, akateeminen 
minäkäsitys, yleinen elämään tyytyväisyys ja tyytyväisyys ryhmiin 
kuulumisesta. (Gonzälez ym. 2012.) 

Nuorten elämänkokemuksia Suomessa on tutkittu säännöllisesti 
nuorisobarometrilla, johon vastaavat 15-29-vuotiaat nuoret. Nuoriso- 
barometrissa on tutkittu nuorten tyytyväisyyttä ihmissuhteisiin jo 
kymmenen vuotta. Keskiarvo kouluarvosana-asteikolla on 8,4, mikä 
on yleisesti varsin korkea. Tyytymättömimpiä ihmissuhteisiinsa oli- 
vat yksin asuvat, heikosti toimeentulevat, työttömät ja koulutuksen 
ulkopuolella olevat sekä vieraskieliset. Tyytyväisyydellä ihmissuh- 
teisiin ja terveyteen on ollut vahva kytkös yleiseen elämäntyytyväi- 
syyteen. (Pekkarinen & Myllyniemi 2017, 99-101.) Ystävyyssuhteiden 
laadulla on todettu yhteys psyykkiseen hyvinvointiin. Ruotsalaisessa 
lyhyen ajan seurantatutkimuksessa (Miething ym. 2016) osoittautui, 
että yhteys oli voimakkaampi 19-vuotiailla kuin 23-vuotiailla ja että 
verkoston laatu 19 vuoden iässä ennusti hyvinvointia 23-vuotiaana. 

Vuoden 2017 nuorisobarometrin mukaan nuorten tyytyväisyys 
elämään on kouluarvosanan keskiarvolla 8.3. Sukupuolten välillä tai 
alueellisesti ei ole eroja tyytyväisyydessä. Alle 20-vuotiaat ovat tyy- 
tyväisempiä kuin heitä vanhemmat, joiden tyytyväisyys on laskenut 
vuosien mittaan. Keskimääräistä tyytymättömimpiä ovat nuorisoba- 
rometrin mukaan yksinasuvat, kouluttamattomat ja työttömät. Myös 
taloudellisia vaikeuksia kokevat nuoret ovat tyytymättömämpiä kuin 
mukavasti toimeentulevat nuoret. Koulutuksella näyttää baromet- 
rin mukaan olevan tärkeä merkitys tyytyväisyyteen, mikäli nuori 
on tyytyväinen nykyiseen koulutukseen. Kiinnostavasti peruskou- 
lukokemukset heijastuvat myöhään aikuistumiseen ja myönteisesti 
peruskoulun kokeneet ovat muita tyytyväisempiä. (Pekkarinen & 
Myllyniemi 2017, 99-101.) 

Ihmisten välillä on eroja siinä, kuinka hyvin he selviytyvät haas- 
tavista tilanteista. Tätä selviytymiskykyä on kuvattu esimerkiksi re- 
silienssin käsitteellä. Noin 1960-1970-luvuilla alkanut resilienssin 
tutkimusperinne on ollut siinä määrin laaja-alainen ja käsitteellises- 
ti kehittyvä (ks. Luthar 2006), että resilienssiä on luonnehdittu jopa 
metateoreettiseksi yläkäsitteeksi (Richardson 2002). Yhden määritel- 
män mukaan resilienssi (resilience) on ”dynaaminen prosessi, joka 
sisältää positiivisen mukautumisen merkittävien vastoinkäymisten 
vallitessa” (Luthar, Cicchetti & Becker 2000, 543, suomennos mei- 
dän). Kysymys ei siis ole yksin ihmisen pysyvistä persoonallisuus- 
piirteistä (resiliency) (emt. 546), vaan positiivisesta, tilanneriippuvai- 
sesta mukautumisesta haastavissa elämäntilanteissa. Resilienssi on 
käännetty suomeksi esimerkiksi joustavan selviytymisen (ks. Rönkä 
1992, 42) tai pärjäävyyden (Koivula 2016) käsitteillä. 

Käytämme tässä tutkimuksessa joustavan selviytymisen käsitettä. 
Oletamme, että korkeampi arvio uskosta omaan joustavaan selviy- 
tymiseen ennustaa positiivisempaa tulevaisuuteen suuntautumista ja 
turvallisuudentunnetta. On tärkeää huomioida se, että resilienssissä 
on kysymys prosessista, mutta tämän tutkimuksen poikkileikkausa- 
nalyysissa tavoitetaan vain mittaushetken itsearvio eräistä ihmisen 

piirteistä, jotka voivat indikoida parempaa tai heikompaa joustavaa 
selviytymistä elämässä. Emme kuitenkaan samaista joustavaa selviy- 
tyvyyttä vain yksilön pysyviksi ominaisuuksiksi (resiliency). Tämä 
on sosiaalipoliittisesti merkittävä näkökulma, koska silloin ihmisten 
joustavampaa selviytyvyyttä voitaisiin myös tukea palveluilla ja tu- 
kitoimilla. 


Nuorten aikuisten joustavaa selviytymistä tukevat palvelut 


Palvelut ja oikeudet määrittyvät paljolti ikärajojen mukaan, joita sää- 
dellään lainsäädännöllä sekä organisaatioiden käytännöillä. Nuorista 
aikuisista kunnallisten palvelujen erityisenä käyttäjäryhmänä ei ole 
kattavaa tutkimusta. Tämä ryhmä ei ole myöskään yksi yhtenäinen 
palvelujen käyttäjäryhmä, vaan heidän elämäntilanteensa, tarpeensa 
ja tulevaisuudennäkymänsä vaihtelevat merkittävästi. Tällöin kun- 
nallisten palvelujen tarve ja käyttö riippuu esimerkiksi siitä, onko 
nuorella aikuisella parisuhde ja lapsia, onko hän opiskelija, mukana 
työelämässä vai työtön, millaisia läheisiä ihmissuhteita hänellä on 
sekä millaisia ovat hänen terveydentilansa, elämäntapansa ja tulevai- 
suudenodotuksensa. Tähän ikävaiheeseen erityisenä elämänkulun 
jaksona on perusteltua kohdistaa tutkimusta ja palveluja (Stroud ym. 
2015). 

Kuntien tehtäväkenttä on Suomessa muuhun Eurooppaan ver- 
rattuna poikkeuksellisen laaja ja vastuu hyvinvoinnin edistämisestä 
kattaa monipuolisesti kansalaisten erilaiset elämäntilanteet ja tar- 
peet (Niiranen 2010). Kuntien perustehtävänä on ”pyrkiä edistämään 
kuntalaisten hyvinvointia ja kestävää kehitystä alueellaan? (Kunta- 
laki 356/1995, 1 $). Mahdollisen sosiaali- ja terveysalojen integraa- 
tion myötä nykyisten kuntien tehtäviä voidaan jatkossa hoitaa osin 
maakuntien tasolla. Taantuvilla alueilla kunnat ovat kamppailleet 
lakisääteisten tehtäviensä ja niukkenevien taloudellisten resurssien 
ristipaineessa. Laajentuva tehtäväkenttä ja supistuva talous ovat pan- 
neet monessa kunnassa hyvinvointipolitiikan kestävyyden koetuk- 

selle (Laurinkari 2010). Tämä on saattanut merkitä poukkoilevuutta 
palvelujen järjestämisessä, hallinnossa ja ohjauksessa sekä vaikeuksia 
suoriutua tehtävistä. 

Mikäli kuntien tarjoamia syrjäytymistä ehkäiseviä palveluja ei 
koordinoida, on vaarana, että nuoret joutuvat asioimaan monella 
luukulla eivätkä saa apua oikea-aikaisesti (Notkola ym. 2013). Monen 
suomalaisen pikkukaupungin haasteena on saada nuoret aikuiset op- 
pivelvollisuuden päättymisen jälkeen jäämään paikkakunnalle. Toi- 
mivat hyvinvointipalvelut voivat osaltaan vahvistaa nuorten aikuis- 
ten kiinnittymistä pienelle paikkakunnalle. Syrjäytymisen ehkäisy ja 
lievittäminen on tärkeä osa kuntien hyvinvointipoliittista tehtävää ja 
erilaiset elämäntilanteet, nuorten yksilölliset tarpeet ja syrjäytymi- 
sen monitahoiset yksilölliset prosessit edellyttävät kattavien palve- 
lujen järjestämistä (Hämäläinen 2015). Nuorten aikuisten joustavaa 
selviytyvyyttä ja paikkakunnalle kiinnittymistä edistävät palvelut 
koskevat erityisesti kouluttautumista, työllistymistä ja harrastamista 
sekä perheellisillä nuorilla aikuisilla lisäksi lapsen hoitoa ja mahdol- 
lista koulunkäyntiä sekä yleensä vanhempana toimimista. 

Perheellisten nuorten aikuisten palvelutarpeet kiinnittyvät myös 
vanhemmuuteen ja lasten tilanteisiin. Päiväkotien ja koulujen laatu 
sekä lasten sosiaaliset verkostot, toverisuhteet ja harrastusmahdolli- 
suudet vaikuttavat osaltaan vanhempien paikkakuntaan kiinnitty- 
miseen, turvallisuuden kokemukseen ja tulevaisuuden uskoon. Siten 
lasten palvelut näyttäytyvät myös perheellisten nuorten aikuisten 
palveluina. Lapsiperheellisten joustavan selviytyvyyden edellytykset 
liittyvät myös erilaisten perhetilanteita tukevien palvelujen jatkuvuu- 
teen. 

Hyvinvointipalvelujen ohella yritys- ja työllistämistoiminnan 
edistäminen kuuluu olennaisesti kuntalaissa määriteltyyn kuntien 
aluekehittämistehtävään. Perinteisillä savupiipputeollisuuden paik- 
kakunnilla, kuten Varkaudessa, teollisuuden rakennemuutos on 
merkinnyt erityistä haastetta tämän tehtävän toteuttamiselle. Talou- 
den ja työmarkkinoiden globalisoituminen on nostanut työvoiman 


ELÄMÄÄ SINNITTELEVÄSSÄ PIKKUKAUPUNGISSA 241 


Janissa Miettinen, Taru Kekoni, Riitta Vornanen & Juha Hämäläinen 


sosiaalisen suojelun työpolitiikan erityiseksi haasteeksi (Koistinen 
2010). Erilaiset hyvinvointiin liittyvät ongelmat, kuten työttömyys, 
toimeentulovaikeudet, kouluttamattomuus sekä terveysongelmat, 
voivat kytkeytyä asumisen ongelmiin (Korhonen 2010, 169). Näin 
ollen kuntien asunto- ja asumispolitiikka voi osaltaan edistää sosiaa- 
lista turvallisuutta ja luoda yhteisöllisyyttä. Sosiaalisen turvallisuu- 
den ylläpitoon kuuluu olennaisesti myös sosiaalisten riskien hallintaa 
koskeva sosiaaliturvajärjestelmä ja sen osana kunnalliset sosiaalipal- 
velut (Poutanen 2010). Sosiaalinen turvallisuus on ilmeisen merki- 
tyksellinen tekijä nuorten aikuisten tulevaisuuden turvallisuudelle. 

Tutkimalla nuorten aikuisten turvallisuuden kokemuksiin liitty- 
viä palvelutarpeita ja kokemuksia palvelujen riittävyydestä tuotetaan 
tutkimustietoa yhteiskunnallisista toimista, joilla heidän joustavaa 
selviytyvyyttään voitaisiin tukea. Taloudelliselta kannalta ongelmien 
synnyn ja pitkittymisen ehkäisy peruspalveluja kehittämällä on tar- 
koituksenmukaista, koska se vähentää tarvetta käyttää kalliita eri- 
tyispalveluja. Keskitymme artikkelissa sosiaali- ja terveyspalveluiden 
rooliin nuorten aikuisten elämässä, kun he arvioivat omaa turvalli- 
suuttaan, joustavaa selviytymistään ja tuen tarvettaan. 


Aineisto ja analyysi 


Tässä luvussa käyttämämme tutkimusaineisto koostuu Arki Varkau- 
dessa -hankkeen kysely- ja haastatteluaineistoista poimituista osa-ai- 
neistoista. Kyselyaineistosta (N = 1970) rajattiin mukaan 18—34-vuo- 
tiaat vastaajat (n = 164) eli alle 35-vuotiaat varkautelaiset nuoret 
aikuiset. Vastaajat olivat keskimäärin 26-vuotiaita (keskihajonta 5,2). 
Vastaajissa painottuivat yhtäältä nuoren aikuisuuden jo hieman ohit- 
taneet 30-34-vuotiaat (34 %), toisaalta orastavan aikuistumisen vai- 
heessa olleet 20—24-vuotiaat (26 %). Vastaajissa oli eniten 19-vuotiaita 
varkautelaisia (16 %) (moodi n = 17). Lähes 60 prosenttia identifioi- 
tui naiseksi. Vastaushetkellä 67 prosentilla oli puoliso tai vakituinen 

parisuhdekumppani ja noin 36 prosentilla oli omia, puolison, adop- 
toituja tai sijoitettuja lapsia. Jäljempänä perheen lapsilla tarkoitetaan 
kaikkia vastaajan lapsia. 

Laadullisista haastatteluista (N = 76) poimittiin ne 28—33-vuotiai- 
den varkautelaisten haastattelut, joissa mainitaan, että haastateltavan 
taloudessa asuu hänen omiaan tai puolison huollettavina tai kasva- 
tettavina olevia, alle 18-vuotiaita lapsia. Laadullinen aineisto koostui 
37:n Varkaudessa asuvan nuoren perheellisen aikuisen haastattelusta. 
Tämä aineisto analysoitiin sisällönanalyysin periaattein. 

Resilienssiä mitattiin Varkaus-kyselytutkimuksessa kymmenel- 
lä kysymyksellä (kyselylomakkeen kysymyssarja 54, kirjan liite 2). 
Näistä yhdeksän pohjautui suomalaiseen resilienssiasteikon kään- 
nökseen (Losoi ym. 2013). Kymmenes kysymyksistä, ”Voin vai- 
kuttaa tärkeisiin asioihin elämässäni”, ei kuulunut alkuperäiseen 
resilienssiasteikkoon. Määrittelimme joustava selviytyminen -termin 
aineistolähtöisesti, perustuen resilienssi -käsitteeseen, jossa kysy- 
myksen kuvastama yksilön sisäinen hallintakäsitys on olennainen 
piirre (ks. Wagnild & Young 1993), joka tukee nuorten aikuisten tule- 
vaisuuteen suuntautumista. 

Toteutimme kysymyksille faktorianalyysin”, jonka perusteella 
valituista muuttujista laskettiin keskiarvomuuttuja (vaihteluväli 1-5). 
Keskimäärin tasolle 4 tai sen yli sijoittuneet vastaajat määriteltiin 
omaan joustavaan selviytymiseensä hyvin luottaviksi ja alle 4 sijoit- 
tuneet puolestaan vähemmän luottaviksi. Reilulla 70 prosentilla oli 
korkea käsitys omasta joustavasta selviytymisestä elämässä, mihin 


36 Kyselylomake sisälsi 9 kysymystä suomennetusta RS asteikosta: The Resilience 
Scale (1, 2, 3, 7, 8, 16, 18, 21 ja 22; kysymyksestä 7 puuttui sanat ”tai yllätyksistä” ja 
kysymyksessä 21 ”jokin” oli muodossa ”joku”). Kun Varkaus-lomake ei sisältänyt 
kaikkia RS asteikon kysymyksiä, joustava selviytyminen -termi määriteltiin 
aineistolähtöisesti faktorianalyysilla niiden käsitteeseen sisällöllisesti liittyvien 
kysymysten avulla, joita lomakkeessa oli saatavissa. 


7 Oma joustava selviytyminen -muuttuja määriteltiin GLM 
ekstraktointimenetelmällä ja Varimax rotaatiolla toteutetun faktorianalyysin avulla 
(KMO=.844, Bartlettin sfäärisyystesti p<.oo1). Resilienssiasteikon (Losoi ym. 2013, 
4) muuttuja numero 3 poistettiin alhaisen kommunaliteetin vuoksi. Yhdeksästä 
muuttujasta muodostui kaksi faktoria, ja joustava selviytyminen määriteltiin 
ensimmäiselle faktorille vahvimmin latautuneiden neljän kärkimuuttujan avulla. 

sisältyi käsitys, että on sinut itsensä kanssa, voi vaikuttaa elämän- 
sä tärkeisiin asioihin, että omalla elämällä on jokin tarkoitus ja että 
yleensä selviytyy tavalla tai toisella. 

Kysely- ja haastatteluaineistot tuottavat toisiaan täydentävää tie- 
toa nuorten aikuisten turvallisuuteen ja turvattomuuteen liittyvis- 
tä kysymyksistä. Laadullisilla tuloksilla ei kuitenkaan voi selittää 
määrällisiä tutkimustuloksia tai päinvastoin. Kyselytutkimukseen 
vastanneissa oli suhteellisesti vähemmän miehiä ja nuoria, mutta ti- 
lastollisessa analyysissa ei käytetty painomuuttujaa, sillä tutkimus- 
asetelma on pääosin selittävä. Tilastollisen analyysin yleistettävyys- 
rajoituksia kuvataan kirjan liitteessä 1 esitetyssä katoanalyysissä. 


Nuorten aikuisten turvallisuuden kokemuksiin 
ja palvelutarpeisiin yhteydessä olevat tekijät 
Varkaudessa kyselyaineiston valossa 


Nuorten turvallisuuden kokemuksiin liittyneet tekijät 


Valtaosa varkautelaisista nuorista aikuisista (84 %) oli jokseenkin 
tai täysin tyytyväisiä asuinympäristönsä turvallisuuteen ja viihtyi- 
syyteen. Asuinympäristön turvallisuutta kysyttiin näin: ”Millaisik- 
si koet seuraavat hyvinvointiisi liittyvät asiat tällä hetkellä? Oletko 
tyytyväinen: Asuinympäristösi turvallisuuteen ja viihtyisyyteen”. 11 
prosentilla ei ollut mielipidettä asuinympäristönsä turvallisuudesta 
ja viihtyisyydestä Varkaudessa, neljä prosenttia (4 %) oli jokseenkin 
tyytymättömiä ja yksi prosentti (1 %) erittäin tyytymätön asuinym- 
päristöönsä. 

Myös tulevaisuus koettiin pääosin turvallisena. Valtaosa (76 %) 
piti tulevaisuuttaan melko tai erittäin turvallisena. Noin kahdeksan 
prosenttia (8 %) nuorista piti tulevaisuutensa ajattelemista melko tai 
erittäin pelottavana. Kun nuorilta aikuisilta kysyttiin heidän ajatuk- 
siaan ja tuntemuksiaan omasta tulevaisuudestaan, osa heistä (16 %) 

ei osannut sanoa, tuntuiko oman tulevaisuuden ajatteleminen enem- 
män turvalliselta vai pelottavalta (taulukko 1). Tyytyväisyys oman 
asuinpaikan turvallisuuteen ja viihtyisyyteen Varkaudessa ei ollut ti- 
lastollisesti merkitsevästi yhteydessä nuorten aikuisten kokemukseen 
tulevaisuutensa turvallisuudesta (p=.103) 


Taulukko 1. Varkautelaisten nuorten aikuisten kokemukset tule- 
vaisuutensa turvallisuudesta vuonna 2016 (%, n=163) 


Tulevaisuuden turval- | Erittäin Melko | Ei turvalliselta | Melko tai erittäin Yhteensä 

lisuus: Kun ajattelet turvalli- | turvalli- | eikä pelotta- | pelottavalta 
omaa tulevaisuuttasi, selta selta valta 
niin miltä se tuntuu? 


14 62 16 8 100 


Taulukosta 2 ilmenee, että nuorten aikuisten kokemukseen turval- 
lisesta tulevaisuudesta olivat yhteydessä tyytyväisyys omaan ter- 
veydentilaan, hyvä taloudellinen toimeentulon taso ja pääasiallinen 
toiminta. Terveydentilaansa tyytyväisimmät olivat myös luottavai- 
sempia tulevaisuuttaan ajatellessaan kuin terveydentilaan tyytymät- 
tömät. Terveydentilaansa täysin tyytyväisistä 32 prosenttia piti myös 
tulevaisuuttaan erittäin turvallisena eikä yksikään pelottavana, kun 
taas terveydentilaansa vähemmän tyytyväisillä oli pelokkaampia 
ajatuksia omasta tulevaisuudestaan. Kaikista pelokkaimmin tulevai- 
suuteensa suhtautuneista jopa 40 prosenttia koki taloudellisen toi- 
meentulonsa riittämättömäksi. 

Tarkastelimme asiaa tarkemmin sen mukaan, mikä oli ollut vas- 
taajan pääasiallinen toiminta viimeisen viikon aikana. Havaitsimme, 
että ansiotyöhön kiinnittyneistä enemmistö (87 %) koki tulevaisuu- 
tensa melko tai erittäin turvalliseksi. Erityisesti työelämän ulkopuo- 
lella olemiseen työttömyyden tai työkyvyttömyyden vuoksi ja lasten 
tai muun henkilön hoitamiseen kotona liittyi enemmän epävarmuut- 
ta, kun noin 60 prosenttia tunsi tulevaisuutensa melko tai erittäin 
turvalliseksi. Jopa kolmannes kotona lapsia tai muuta henkilöä hoi- 
taneista nuorista varkautelaisaikuisista piti tulevaisuuttaan melko tai 
erittäin pelottavana. Tulevaisuuden turvallisuuskokemukset liittyi- 

vät myös ihmissuhdeasioihin. Nuori aikuinen koki tulevaisuutensa 
keskimäärin turvallisemmaksi, jos hän oli tyytyväinen ihmissuhtei- 
densa laatuun. Se, oliko vastaajalla lapsia, ei ollut tilastollisesti mer- 
kitsevästi yhteydessä tulevaisuuden turvallisuuden kokemukseen. 
(Taulukko 2.) 

Nuorten aikuisten elämäntilannetekijöillä oli samankaltainen yh- 
teys asuinympäristön turvallisuuden ja viihtyisyyden kokemukseen 
kuin tulevaisuuden turvalliseksi kokemiseen. Terveydentilaansa täy- 
sin tyytyväiset olivat useammin täysin tyytyväisiä (57 %) asuinym- 
päristönsä turvallisuuteen ja viihtyisyyteen p<.o1> kuin terveyteensä 
vähemmän tyytyväiset nuoret aikuiset. Vain 14 prosenttia heistä, 
jotka eivät arvioineet terveydentilaansa tai olivat siihen jokseenkin 
tyytymättömiä, oli täysin tyytyväisiä asuinympäristöönsä. Myös 
tyytyväisyydellä ihmissuhteiden laatuun oli saman tyyppinen yh- 
teys nuorten aikuisten kokemuksiin asuinympäristöstään. Käsitys 
asuinympäristön turvallisuudesta ja viihtyisyydestä Varkaudessa ei 
riippunut kuitenkaan siitä, oliko vastaaja kiinnittynyt työelämään tai 
sen ulkopuolella jostain syystä, kotitalouden nykyisten tulojen riittä- 
vyysarviosta tai siitä, oliko nuorella aikuisella lapsia. 


Taulukko 2. Nuorten aikuisten tulevaisuuden turvattomuuden kokemus- 
ten yhteys elämäntilannetekijöihin Varkaudessa vuonna 2016 (%) 


Tulevaisuuden turvallisuus: Erittäin Melko Ei turvalliselta Melko tai Yhteensä 
Kun ajattelet omaa tulevaisuut- | turvalliselta | turvalliselta eikä erittäin 

tasi, niin miltä se tuntuu? pelottavalta pelottavalta 

Onko lapsia 

On lapsia (omat ja muiden) (n=59) 18,6 62,7 11,9 6,8 100 
Ei lapsia (omat ja muiden) 11,7 62,1 18,4 7,8 100 
(n=103) 

Khi? (df 3) = 2.4, p=.502, ns N=162 
Tyytyväisyys ihmissuhteiden laatuun 

Täysin tyytyväinen (n=58) 24,1 62,1 8,6 5,2 100 
Jokseenkin tyytyväinen (n=71) 12,7 70,4 11,3 5,6 100 
En tyytyväinen enkä tyytymätön 0,0 64,3 28,6 71 100 
(n=14) 

Jokseenkin/täysin tyytymätön 0,0 30,0 45,0 25,0 100 
(n=20) 

Khi? (df 9) = 36,41, p<.001 N=163 

Taulukko 2. jatkuu 


Tyytyväisyys terveydentilaan 


Täysin tyytyväinen (n=53) 32,1 56,6 11,3 0,0 100 
Jokseenkin tyytyväinen (n=89) 5,6 68,5 14,6 11,2 100 
En tyytyväinen enkä tyytymätön 0,0 85,7 14,3 0,0 100 
(n=7) 

Jokseenkin tyytymätön (n=14) TA 28,6 42,9 21,4 100 
Khi? (df 3) = 36,49, p<.001 N=163 
Arvio kotitalouden nykyisten 

tulojen riittävyydestä 

Tuloilla elää mukavasti (n=32) 25,0 62,5 6,3 6,3 100 
Tuloilla tulee toimeen (n=78) 141 65,4 17,9 2,6 100 
Tuloilla vaikeuksia tulla toimeen 10,0 63,3 16,7 10,0 100 
(n=30) 

Tuloilla hyvin vaikea tulla toimeen | 0,0 60,0 40,0 0,0 100 
(n=5) 

Tuloilla ei tule toimeen (n=5) 0,0 20,0 40,0 40,0 100 
Khi? (df 12) = 23,51 <.05 N=150 
Pääasiallinen toiminta 

Ansiotyössäftilapäisesti poissa 15,1 72,0 11,8 1,1 100 
(n=93) 

Opiskelija/varusmies/siviilipalve- | 9,1 54,5 24,2 121 100 
lus (n=33) 

Työtön, työkyvytön tai eläkkeellä | 21,4 35,7 21,4 21,4 100 
(n=14) 

Kotiäiti, -isä tai omaishoitaja 16,7 417 8,3 33,3 100 
(n=12) 

Joku muu tilanne (n=11) 9,1 54,5 27,3 9,1 100 
Khi? (df 4) = 14,78, p<.01% N=163 


Nuorten aikuisten tulevaisuuteen kiinnittyvä turvallisuudentunne 
liittyi myös hypoteesimme mukaisesti käsityksiin omasta joustavasta 
selviytymisestä (taulukko 3). Nuoret aikuiset, joiden käsitys jousta- 
vasta selviytymistään oli korkea, olivat selvästi luottavaisempia tule- 
vaisuuteensa verrattuna nuoriin aikuisiin, joiden luottamus selviyty- 
miseensä oli heikompaa. Reilu neljännes heistä, jotka luottivat omaan 


38 Tämäyhteyson testattu luokittelulla: kokemus tulevaisuudesta on turvallisempi 


(76 %) tai turvattomampi (24 %). 

selviytymiseensä vähemmän, suhtautuivat pelokkaasti omaan tule- 
vaisuuteensa. 


Taulukko 3. Oman joustavan selviytymisen arvion yhteys varkautelaisten nuor- 
ten aikuisten kokemuksiin tulevaisuutensa turvallisuudesta vuonna 2016 (%) 


Tulevaisuuden turval- Erittäin Melko Ei turvalli- Melko tai Yhteensä 
lisuus: Kun ajattelet turvalliselta | turvalliselta | selta eikä erittäin 
omaa tulevaisuuttasi, pelottavalta | pelottavalta 


niin miltä se tuntuu? 


Luottamus omaan joustavaan selviytymiseen 


Hyvä luottamus jous- 17,8 73,7 7,6 0,8 100 
tavaan selviytymiseen 
(n=118) 


Heikko luottamus jous- 44 31,1 37,8 26,7 100 
tavaan selviytymiseen 

(n=45) 

Khi? (df 3)= 59,5, p<.001 n=163 


Luottamus omaan joustavaan selviytymiseen liittyi myös paikkasi- 
donnaiseen turvallisuuskokemukseen (p=.06). Omaan joustavaan 
selviytymiseensä vahvasti luottavat olivat hieman tyytyväisempiä 
asuinympäristönsä turvallisuuteen ja viihtyisyyteen ja etenkin suu- 
rempi osuus heistä (45 %) kuin heikommin joustavaan selviytymi- 
seensä uskovista (24 %) oli täysin tyytyväisiä asuinpaikkaansa. Näitä 
tuloksia selittääksemme tutkimme myös vielä hieman tarkemmin 
sitä, millaisiin tilanteisiin luottamus omaan joustavaan selviytymi- 
seen liittyi. Korkeampi luottamus omaan joustavaan selviytymiseen 
liittyi myös parempaan ihmissuhteiden laatuun (p<.o01). Ihmissuh- 
teiden laatuun oltiin sitä tyytyväisempiä, mitä paremmat selviyty- 
vyystaipumukset olivat. Omaan joustavaan selviytymiseen luottami- 
nen ei riippunut siitä, oliko vastaajalla lapsia (p = .267). 

Valtaosa nuorista varkautelaisaikuisista piti joustavaa selviyty- 
mistään hyvänä, mutta joka neljäs heikommin omaan selviytyvyy- 
teensä luottava nuori aikuinen suhtautui varauksellisesti tulevaisuu- 
tensa turvallisuuteen. Nuorten aikuisten joustavaa selviytyvyyttä 
voidaan tukea esimerkiksi erilaisilla palveluilla. Siksi on perusteltua 


248 Vilma Hänninen, Antti Kouvo ja Pekka Kuusela (toim.) 


Nuorten aikuisten turvallisuuden kokemukset pikkukaupungissa 


tarkastella seuraavaksi nuorten varkautelaisaikuisten palvelutarpeita 
ja kokemuksia palvelujen riittävyydestä, kun palveluille oli tarvetta. 


Palvelutarpeiden ja tuen riittävyyden kokemusten yhteys 
nuorten aikuisten turvallisuuden kokemuksiin 


Tutkimme ensin nuorten aikuisten palvelutarpeita suhteessa heidän 
kokemuksiinsa asuinympäristönsä ja tulevaisuutensa turvallisuudes- 
ta. Keskitymme sosiaalipalveluihin (sosiaalityöntekijän vastaanotto, 
toimeentulotuki) ja terveyspalveluihin (terveyskeskuslääkäri, yksi- 
tyinen lääkäri) sekä lasten päivähoitoon. Näiden palvelujen koetulla 
tarpeella ei ollut yhteyttä kokemuksiin oman asuinympäristön tur- 
vallisuudesta ja viihtyisyydestä. Terveyskeskuslääkärin palvelujen tai 
yksityisen lääkärin tarve ei liittynyt nuorten aikuisten kokemuksiin 
tulevaisuutensa turvallisuudesta. Myöskään lasten päivähoidon tar- 
ve ei liittynyt tulevaisuuden turvallisuusarvioihin. Vuoden aikana 
noin 12 prosenttia kertoi tarvinneensa sosiaalityöntekijän tapaamis- 
ta ja lähes viidesosalla (17 %) oli ollut toimeentulotuen tarve”. Näitä 
palveluja tarvinneilla nuorilla aikuisilla oli pelokkaammat tulevai- 
suusskenaariot kuin heillä, joilla ei ollut ollut tarvetta sosiaalityön 
tai toimeentulotuen palveluihin, ja 40 prosenttia sosiaalityöntekijän 
tapaamista ja 30 prosenttia toimeentulotukea tarvinneista ei pitänyt 
palvelua riittävänä". 

Edellä havaitsimme, että luottamus omaan joustavaan selviytymi- 
seen, vakaa työmarkkina-asema ja riittävä toimeentulo sekä tyyty- 
väisyys ihmissuhteisiin ja omaan terveydentilaan liittyivät nuorten 
aikuisten tulevaisuuden turvallisuuden kokemuksiin. Koska sosiaa- 
lityön vastaanoton ja toimeentulotuen tarve liittyi turvattomampiin 
tulevaisuudennäkymiin, kartoitimme myös sitä, mitkä taustatekijät 


Tarkoittaa että henkilö olisi tarvinnut palvelua, mutta ei saanut sitä, tai hän on 
käyttänyt palvelua 12 kuukauden aikana 


4# Tarkoittaa, että henkilö ei saanut palvelua lainkaan tai hän on käyttänyt 
palvelua, mutta ei pitänyt palvelua riittävänä 

liittyivät sosiaalityöntekijän tapaamisen ja toimeentulotuen tarpei- 
siin. Tarkoituksena oli näin hahmottaa tarkemmin niiden nuorten 
aikuisten tilanteita, jotka ovat yhteiskunnallisen tuen tarpeessa Var- 
kaudessa ja joiden joustavampaa selviytyvyyttä voitaisiin tukea sosi- 
aalipalveluilla. 

Havaitsimme, että sosiaalityöntekijän vastaanottoa tarvinneista 
nuorista aikuisista lähes joka kolmas (29 %) luotti heikosti omaan 
joustavaan selviytymiseensä, kun taas viisi prosenttia ilman sosi- 
aalityöntekijän vastaanottoa pärjänneistä luotti heikosti joustavaan 
selviytymiseensä. (p<.oo1.) Heikolla luottamuksella omaan jousta- 
vaan selviytymiseen oli vastaavanlainen yhteys toimeentulotuen tar- 
peeseen (p<.o5). Ansiotyössä olleista vastaajista harva oli tarvinnut 
sosiaalityöntekijän vastaanottoa (3 %) tai toimeentulotukea (4 %) 
vuoden aikana. Sen sijaan yleisesti epävakaampi työmarkkina-asema 
— erityisesti työttömyys tai työkyvyttömyys — luonnehtivat sosiaa- 
lityöntekijän vastaanottoa tarvinneita (33 %), ja varsinkin toimeen- 
tulotukea tarvinneita (67 %) nuoria aikuisia. Sosiaalityön palveluja 
ja toimeentulotukea tarvinneet nuoret aikuiset kokivat myös muita 
useammin taloudellisen toimeentulonsa riittämättömäksi. 

Tyytyväisyys omaan terveydentilaan ei liittynyt toimeentulotuen 
palvelujen tarpeeseen. Terveydentilaansa jokseenkin tyytymättö- 
mistä 36 prosenttia, jokseenkin tyytyväisistä 12 prosenttia ja täysin 
tyytyväisistä kuusi prosenttia oli tarvinnut sosiaalityöntekijän vas- 
taanottoa, mutta neutraalisti terveydentilaansa suhtautuneista ku- 
kaan ei ollut tarvinnut sosiaalityön palveluja vuoden aikana (p<.o5). 
Myös varovasti tulkiten heikko ihmissuhteiden laatu (p=.063) liittyi 
sosiaalityöntekijän vastaanoton tarpeeseen, joskin ihmissuhteisiinsa 
erittäin tyytymättömiä oli vähän eikä heistä kukaan ollut tarvinnut 
sosiaalityön palveluja vuoden aikana. Sosiaalityöntekijän vastaan- 
oton tarve ei ollut yhteydessä siihen, oliko vastaajalla lapsia (p=.538), 
mikä ei ollut yhteydessä myöskään turvallisuuskokemuksiin. Toi- 
meentulotuen tarvetta oli vuoden aikana ollut enemmän ilman va- 
kituista parisuhdetta olleilla (26 %) verrattuna vakituisessa suhteessa 

olleisiin (12 %) ja myös enemmän lapsettomilla (21 %) kuin heillä, 
joilla oli lapsi(a) (7 %). Siten erityisesti lapsiperheellisyys ei altistanut 
varkautelaisia nuoria aikuisia suurempaan sosiaalipalvelujen tarpee- 
seen. Toimeentulotuen tarvetta olikin 12 kuukauden ajalta vähiten 
30-34-vuotiailla (4 %) ja eniten 20-24-vuotiailla (29 %). Noin 20 pro- 
senttia 25-29-vuotiaista ja lähes vastaava osuus 18-19-vuotiaista oli 
tarvinnut toimeentulotukea vuoden aikana. 

Kysymykseen vastanneista nuorista aikuisista (n = 119) noin puo- 
let (53 %) arvioi, että yhteiskunnallista tukea oli saatavissa kaikkiaan 
omaa tarvetta vastaavasti, mutta vajaa 30 prosenttia ei osannut sa- 
noa mielipidettään. Nuorista aikuisista 13 prosentin mielestä tukea 
oli tarjolla omiin tarpeisiin nähden liian vähän ja kuuden prosentin 
mielestä yli tarpeen. Käsitykset yhteiskunnan tarjoaman tuen tar- 
vevastaavuudesta liittyivät selkeimmin toimeentulotuen tarpeeseen 
(p<.05, n=119) ja sosiaalityön tarpeeseen (p=.061, n=119). Toimeen- 
tulotukea tarvinneista 50 prosenttia mutta ilman toimeentulotukea 
pärjänneistä 78 prosenttia piti yhteiskunnan tukea tarpeisiinsa näh- 
den sopivana. Kaikkiaan yhteiskunnan tuki koettiin yleisimmin riit- 
täväksi sosiaalityöntekijän vastaanottotarpeesta riippumatta, mutta 
ne, jotka olivat tarvinneet sosiaalityöntekijän vastaanottoa 12 kuu- 
kauden aikana (38 %), pitivät yhteiskunnan tukea liian vähäisenä 
tarpeisiinsa nähden useammin kuin ne, jotka olivat pärjänneet vii- 
meisen vuoden ajan ilman tarvetta sosiaalityöntekijän vastaanotolle 
(16 %) (p =.061). Lisäksi yksikään heistä ei pitänyt yhteiskunnan tu- 
kea liian suurena, kun ilman sosiaalityön palveluja pärjänneistä näin 
ajatteli 10 prosenttia. 

Yhteenvetona palvelutarpeista voidaan todeta, että niillä nuorilla, 
joilla oli sosiaalityön ja toimeentulotuen tarvetta, oli myös turvatto- 
mampia ajatuksia omasta tulevaisuudesta. Näiden palvelujen tarve 
kytkeytyi myös heikkoon luottamukseen omasta joustavasta selviy- 
tymisestä, toimeentulovaikeuksiin ja epävakaampaan työmarkki- 
na-asemaan, mutta ei kuitenkaan lapsiperheellisyyteen. Sosiaalityön 
palvelujen tarpeeseen liittyi myös heikommaksi koettu terveydentila 


ELÄMÄÄ SINNITTELEVÄSSÄ PIKKUKAUPUNGISSA 251 


Janissa Miettinen, Taru Kekoni, Riitta Vornanen & Juha Hämäläinen 


ja ihmissuhteiden laatu. Yhteiskunnallisen tuen tarvevastaamatto- 
muuden kokemukset liittyivät pieneen, mutta hyvin haavoittuvassa 
asemassa olevaan nuorten aikuisten joukkoon. Seuraavaksi kuvaam- 
me erityisesti perheellisten nuorten varkautelaisaikuisten turvalli- 
suuden ja turvattomuuden kokemuksia haastatteluaineiston kautta. 


Turvallisuuden ja turvattomuuden kokemuksia 
Varkaudessa haastatteluaineiston valossa 


Turvallisuuden kokemukset 


Haastatteluaineistosta analysoitiin nuorten, perheellisten varkaute- 
laisten turvallisuuden ja turvattomuuden kokemuksia. Kokemukset 
liittyivät usein omaan kaupunginosaan, mutta myös Varkauteen kau- 
punkina, ja ne saattoivat olla sekä tämänhetkiseen elämäntilantee- 
seen liittyviä että tulevaisuuden turvallisuuteen tai turvattomuuteen 
kiinnittyviä. Turvallisuuden kuvauksista muodostui haastatteluai- 
neiston sisällönanalyysin pohjalta kolme luokkaa: ”Pikkukaupunki 
turvallisena asuinympäristönä”, ”Turvana asuinalueen palvelut” ja 
”Työ, terveys ja läheissuhteet turvallisuuden luojina”. 

Turvallisuuden kokemuksista kerrottaessa Varkaus tai oma asui- 
nalue siellä korostui suhteessa kertomuksiin turvattomuuden koke- 
muksista. Kuvauksia Varkaudesta turvallisena pikkukaupunkina tai 
omasta asuinalueesta ”rauhallisena lintukotona” löytyi aineistosta 
suhteellisen runsaasti. Lapsiperheiden vastaajat kuvasivat, kuinka 
hyvä ja helppo heidän on asua Varkauden kokoisessa kaupungissa, 
jossa lapsiperheille on tarjolla riittävästi palveluita ja tekemistä. Sa- 
malla arvostettiin Varkautta turvallisena pikkukaupunkina, jossa 
esimerkiksi liikkumiseen paikasta toiseen ei mene suhteettoman pal- 
jon aikaa. Varkautta ja sen kaupunginosia kuvailtiin rauhallisuuten- 
sa, turvallisuutensa ja luonnonkauniin miljöönsä vuoksi erityisen so- 
veltuviksi asuinalueiksi nimenomaan lapsiperheille. Samanaikaisesti 

saatettiin kuitenkin todeta, että alue ei ole ”uinuvan pikkukaupunki- 
maisuutensa” vuoksi aivan yhtä houkutteleva nuorille perheettömille 
aikuisille. 

Varkaus tai jokin sen kaupunginosa saattoi tuntua erityisen tur- 
valliselta ja houkuttelevalta asuinalueelta siitäkin syystä, että se oli 
monelle haastatellulle myös omasta lapsuudesta tai nuoruudesta tut- 
tu paikka, johon oma elämänhistoria monella tavoin kiinnittyi. Tu- 
loksista ilmeni, että koska oma lapsuus oli alueella koettu turvallisek- 
si, tuntui hyvältä kasvattaa siellä myös omia lapsia. Kun asuinalue oli 
tuttu pitkältä ajalta, eikä siellä ollut aiemminkaan koettu vaarallisia 
tai uhkaavia asioita, ei niitä osattu liittää sinne nykyisessäkään elä- 
mäntilanteessa. Oman asuinalueen turvallisuudesta kerrotaan haas- 
tatteluissa esimerkiksi seuraavasti: 


K: ..elikä millaista koet että on asua Varkaudessa? 


V: (...) Tai siis no mähän vartuin niinku (kaupunginosassa) 
ni vois sanoo, että ku Varkauskin on et, vähän ne alueet 
tekee sen oman tunnelman niinku joka paikassa. Et mun 
mielestä se (kaupunginosa) oli semmonen oma lintukoto 
verrattuna sit tähän koko Varkauteen, jos ajatellaan näin 
että, että rauhallinen kaupunki mutta silti, täällä on niinku 
eroo missä sää... Et lapsuus oli tosi kiva, turvattu, samat 
ympäristöt. Sitä ei sillon ajatellu että missä sitä asuu, ku sitä 
vaan asu missä asu. Ja sit tietenkin asu siellä omakotitalossa 
ja näin. (...). Nykyinen tilanne, sillon ku tuli (toisesta kau- 
pungista) opiskeluaikana aina ni mä aattelin että ”oi ihanaa 
että tääl on niin ra-...”, siis joku semmonen oma tuttuus- 
tunne tuli heti, ku on kuitenkin et täältä on niinku lähtösin, 
niin aina oli sellanen jännä tunne niinku (..). Et sielu rau- 
hottu täällä heti. Mut se johtu varmasti myös siitä et tääl- 
lä on rauhallista, ja tää luonnon kauneus niinku kesällä ja 
kaikki tämmönen (...) 


Turvallisuuden kuvauksissa korostuivat myös Varkauden tai oman 
kaupunginosan palveluiden ja harrastusmahdollisuuksien kuvauk- 

set. Palveluista esillä olivat erityisesti päivähoito- ja koulupalvelut, 
joita kuvattiin toimiviksi ja hyviksi omalla asuinalueella. Samanai- 
kaisesti saatettiin kuitenkin tuoda esille pelkoja siitä, että palvelut 
eivät välttämättä tulevaisuudessa säily yhtä hyvinä. Näitä pelkoja tar- 
kastelemme lähemmin seuraavassa alaluvussa liittyen lähipalvelujen 
katoamisen uhkakuviin. 

Turvallisuutta tuottavina asuinalueen palveluina kuvattiin myös 
esimerkiksi hyviä ja toimivia neuvola- tai muita terveydenhuollon 
palveluita, sosiaalityön palveluita, lasten kerhoja sekä julkisen lii- 
kenteen palveluita. Myös hyvät harrastus- ja ulkoilumahdollisuudet 
mainittiin arjen hyvinvointia ja turvallisuutta lisäävinä palveluina. 
Kerrottiin hyvistä lenkkipoluista ja hiihtoladuista, luistelukentistä, 
leikkipuistoista, sisäurheilumahdollisuuksista ja kattavista kulttuu- 
ripalveluista. Lähikauppoja, -apteekkeja ja muita palveluita kuvattiin 
asuinalueilta löytyvän riittävästi. Joissakin haastatteluissa myös kou- 
lutusmahdollisuudet asuinalueen ”palveluina” saatettiin ottaa esille 
turvallisuutta lisäävinä tekijöinä. Asuinalueen palveluita kuvattiin 
puheenvuoroissa varsin usein turvallisuuden kannalta riittävinä pal- 
veluina, mutta samanaikaisesti palveluja kritisoitiin: 


K: No sitte mä kyselisin sulta vähän tästä Varkaudesta paik- 
kana ja yhteisönä, että millaista on asua Varkaudessa? 


V: No kyllä mä oon täällä viihtynyt, täällä on peruspalvelut 
ihan ok, sinänsä lyhyt matka lähtee joka suuntaan, mene- 
mään täältä, sopivan pieni paikka silleen ja välimatkat ei 
mitkään ihan hirveet oo, että oon kyllä ihan viihtyny.... 
Ainut mitä kaipaisin tänne kyllä lisää, niin olisi lapsille 
jotain uutta leikkipuistoa ja jotain tämmöstä, mitä ei 00 
vuoskausiin niinku tehty, ja vähän ehkä vois panostaa sit- 
te enemmän myös noihin lapsiin tai ketkä kotona on, niin 
jonkunlaista palvelua tai muuta että... Kuitenki päivähoi- 
topaikatki on aika tiukassa täällä ja mihinkä saa, mutta oon 
kokenu että ihan turvallinen paikka on asua ja liikkua ja, 
luonto on lähellä. 

Kolmantena turvallisuuden kokemusten luokkana aineiston analyy- 
sissä nostettiin esille ”Työ ja läheissuhteet turvallisuuden luojina”. 
Nämä kuvaukset tulivat usein esille, kun haastatteluissa vastaajia 
pyydettiin kertomaan, mistä hyvinvoinnin kokemukset syntyvät, tai 
millaisena vastaaja näkisi hyvän tulevaisuutensa. Aiemmissakin tut- 
kimuksissa perheen ja työn on todettu liittyvän merkittävissä määrin 
nuorten aikuisten tulevaisuuden turvallisuuden kokemuksiin (esim. 
Gonzälez ym. 2012). Vastaajat kuvasivat turvallisen arjen muodostu- 
van mielekkäästä työstä ja riittävästä toimeentulosta (joka suurelta 
osin liittyy hyvään työpaikkaan), omasta ja lasten terveydestä sekä 
siitä, että ympärillä on ihmisiä, joiden kanssa on hyvä elää arkea. 
Tärkeinä ihmisinä tuotiin yleensä esille oma perhe, mutta myös esi- 
merkiksi lapsuudenperhe tai hyvät ystävät. 


Turvattomuuden kokemukset 


Turvattomuuden kuvausten luokkia muodostui haastatteluaineiston 
analyysissä kolme: ”Turvattomuuden paikat”, ”Työhön ja terveyteen 
liittyvät pelot” ja ”Lähipalvelujen katoamisen uhka”. 

Haastatteluissa kysyttiin vastaajilta sekä positiivisista että nega- 
tiivisista kokemuksista Varkaudesta paikkana. Negatiivisia koke- 
muksia selvitettiin esimerkiksi kysymällä, onko Varkaudessa tiet- 
tyjä paikkoja, joihin haastateltava ei mielellään mene. Tällaisista 
paikoista kerrottiin melko usein. Tietyt asuinalueet tai puistoalueet 
tai esimerkiksi tehtaiden ympäristö saatettiin kokea paikoiksi, jonne 
ei ainakaan yksin eikä pimeällä haluttu juuri mennä. Haastatteluis- 
sa saatettiin myös kertoa, että sellaisilla alueilla ei mielellään liikuta, 
joita ei koeta omille lapsillekaan turvallisina. Usein turvattomuuden 
paikalliset kokemukset liittyivät kuitenkin yöaikaan tai muuhun pi- 
meällä liikkumiseen. Myös tietyt yksittäiset talot tai paikat saatettiin 
kokea turvattomina, jos niissä oli aiemmin esimerkiksi tapahtunut 
väkivallantekoja. 

Kerrotut turvattomuuden kokemukset liittyivät haastatteluissa 
usein työhön ja erityisesti työttömyysuhkaan tai terveyteen liittyviin 
pelkoihin. Nämä kuvaukset olivat haastatteluissa usein tulevaisuu- 
teen suuntautuneita. Varsin usein samassa vastauksessa kysymyk- 
seen huolenaiheista tulivat esille sekä työhön, toimeentuloon että 
omaan ja lasten terveyteen liittyvät uhkat: 


K: Joo. Mitkä asiat huolettaa sua? 


V: Raha-asiat jossain määrin. Sitte lasten terveys, että py- 
syykö ne terveenä. Ja säilyykö ne hengissä muutenkaan, 
että ne ei telo itteensä. (...). Se huolettaa aina, miten täs- 
sä oikein käypi. Ja raha-asiat tosiaan jonku verran, jonku 
verran stressaa... Ja, ja ja, töitten, töitten jatkuminen sitte 
kans huolettaa jonku verran että miten, miten saapi urak- 
kaa myytyä että onko, onko jatkuvuutta täällä. 


Omana luokkanaan turvattomuuden kuvauksissa olivat lisäksi ko- 
kemukset lähialueen palvelujen katoamisen uhkista. Nämä liittyivät 
pääosin pelkoihin lähialueen päiväkotien tai koulujen lakkauttami- 
sesta tai yhdistämisestä isompiin yksiköihin. Mietittiin paitsi lasten 
kulkemisen turvallisuutta, myös oman työmatkan muutoksia lasten 
päiväkotimuutosten myötä sekä jopa tarvetta muuttaa toiselle asuin- 
alueelle, jos oman alueen päiväkoti tai koulu lakkautetaan tulevaisuu- 
dessa. Myös päiväkotien ja koulujen sisäilmaongelmat sekä ryhmä- 
kokojen kasvaminen huolettivat. Ammatillisen asteen koulutuksesta 
ja nuorten opiskelumahdollisuuksista Varkaudessa oltiin huolestu- 
neita, sillä ammatillista koulutusta ei Varkaudessa koettu olevan riit- 
tävästi. Terveyspalveluiden huonosta saatavuudesta ja esimerkiksi 
jonotusaikojen pituudesta kerrottiin myös, ja uhkana koettiin se, että 
tulevaisuudessa terveyspalveluitakaan ei välttämättä ole enää yhtä 
hyvin saatavilla kuin tällä hetkellä. Joissakin haastatteluissa kerrot- 
tiin julkiseen liikenteeseen liittyvistä heikennyksistä ja palveluiden 
katoamisen uhkasta tulevaisuudessa. Lähialueen palveluihin liittyviä 
pelkoja kuvaillaan haastatteluaineistossa esimerkiksi näin: 

Et sitten ku lapset, alottaa nyt syksyllä esikoulun... Niin 
tottakai se on kanssa iso muutos ja semmonen mikä mieti- 
tyttää, et ku heijän nykynen tarha suletaan nytten kesällä, 
et mä oon hakenu heitä (toiseen kaupunginosaan), mut ei 
oo vielä tullu päätöstä että pääseekö he sitten sinne.. Ja sit 
kun he vaihtaa sitä tarhaa, niin mitenkä se sitten vaikuttaa 
siihen, että miten mä pystyn töissä käymään, jos ei oo sitä 
ajokorttii, ku sieltä on kuitenkin pidempi matka sitten (...) 
ja täällä ei oo mitkään parhaimmat bussiyhteyet. 


Yhteenvetona voidaan haastatteluaineiston analyysin pohjalta sanoa, 
että varkautelaiset nuoret, perheelliset aikuiset kuvailivat Varkautta 
pääsääntöisesti turvallisena ja nuorelle perheelle miellyttävänä paik- 
kana, jossa turvallisuutta lisäävät hyvät lähialueen palvelut sekä per- 
he ja muut läheiset, ja alueella sijaitseva työpaikka. Turvattomuuden 
kokemusten kuvaukset kiinnittyivät perheellisten nuorten aikuisten 
puheissa erityisesti tiettyihin alueisiin Varkaudessa. Tulevaisuuteen 
suuntautuvia turvattomuuden kokemuksia olivat uhkakuvat työn ja 
toimeentulon tai oman tai lasten terveyden heikkenemisestä. Uhka- 
na nähtiin myös pelko siitä, että lähialueen palvelut kaiken aikaa vä- 
henevät ja heikkenevät. 


Pohdinta 


Tässä luvussa tutkimme, miten varkautelaiset nuoret aikuiset suh- 
tautuvat asuinympäristönsä ja tulevaisuutensa turvallisuuteen. Tar- 
kastelimme tilastollisesti, missä määrin varkautelaisten nuorten 
aikuisten turvallisuuden kokemukset liittyvät heidän elämäntilan- 
teeseensa, kokemukseensa joustavasta selviytyvyydestään ja koke- 
muksiin heidän tarvitsemistaan ja saamistaan palveluista. Kartoi- 
timme myös sosiaalipalvelujen tarpeen taustatekijöitä. 
Varkautelaiset nuoret aikuiset olivat pääosin (84 %) jokseenkin tai 
erittäin tyytyväisiä asuinympäristönsä turvallisuuteen ja viihtyisyy- 

teen ja pitivät tulevaisuuttaan melko tai erittäin turvallisena (76 %). 
Myös laadullinen analyysimme tukee tätä tulosta, sillä haastatteluis- 
sa varkautelaiset nuoret, perheelliset aikuiset kuvailivat Varkautta 
pääsääntöisesti turvallisena ja nuorille perheille sopivana ja miellyt- 
tävänä asuinpaikkana. 

Tilastollisessa analyysissä nuorten aikuisten kokemukseen tur- 
vallisesta tulevaisuudesta näytti liittyvän korkea käsitys omasta jous- 
tavasta selviytyvyydestä, tyytyväisyys omaan terveydentilaan, hyvä 
taloudellinen toimeentulon taso ja vakaa työtilanne sekä tyytyväi- 
syys ihmissuhteiden laatuun. Terveydentilaansa täysin tyytyväiset 
olivat useammin täysin tyytyväisiä myös asuinympäristönsä turval- 
lisuuteen ja viihtyisyyteen kuin terveyteensä vähemmän tyytyväi- 
set nuoret aikuiset. Työ, terveys ja läheissuhteet painottuivat myös 
laadullisessa analyysissä, joka kohdistui lapsiperheellisten nuorten 
aikuisten näkemyksiin heille turvallisuutta ja turvattomuutta tuot- 
tavista asioista. 

Pelokkaammat käsitykset tulevaisuuden turvallisuudesta ja yh- 
teiskunnallisen tuen tarve sekä erityisesti palvelujen tarvevastaa- 
mattomuuden kokemukset liittyivät pieneen, mutta haavoittuvassa 
asemassa olevaan nuorten aikuisten joukkoon. Pelokkaampiin tur- 
vallisuusskenaarioihin liittyi heikompi luottamus omaan joustavaan 
selviytymiseen ja suurempi toimeentulotuen ja sosiaalityöntekijän 
vastaanoton tarve. Nuorista aikuisista noin puolet arvioi yhteiskun- 
nallista tukea olevan tarjolla omaa tarvetta vastaavasti, mutta noin 13 
prosenttia arvioi, että yhteiskunnallista tukea ja palveluita oli omiin 
tarpeisiin nähden liian heikosti tarjolla. Laadullisessa analyysissä 
turvattomuuden kokemukset liittyivät huoleen lähipalvelujen kato- 
amisesta. Haastatellut nuoret aikuiset kertoivat oman asuinalueen- 
sa palveluista joko turvallisuutta lisäävinä riittävinä palveluina tai 
heikentyvinä, tulevaisuuden turvattomuuteen liittyvinä seikkoina. 
Tulokset osoittavat, että elämänsä ja tulevaisuutensa turvattomam- 
maksi arvoivat nuoret aikuiset ilmaisevat myös voimakkaampaa tar- 
vetta yhteiskunnan tukeen ja palveluihin. Myös kokemukset omasta 

heikommasta joustavasta selviytymisestä ovat varsin odotetusti yh- 
teydessä palvelujen tarpeeseen. 

On tärkeää ottaa huomioon, että poikkileikkaustutkimukseen 
osallistuneet arvioivat tilanteitaan vastaushetkellä. Osallistujien ar- 
vioissa tiivistyy ikään kuin oma elämä pähkinänkuoressa (Karisto 
1984) ja poikkileikkaustutkimuksessa voi olla haasteellista paikan- 
taa tulevaisuuden turvallisuutta koskevien arvioiden taustatekijöitä. 
Tulokset oman joustavan selviytymisen, turvallisuuden kokemusten 
sekä palvelujen yhteyksistä ovat suuntaa antavia. Turvallisuutta ja 
selviytymistä tukevien palvelujen ja mekanismien tarkempi tutkimus 
vaatisi erilaista tutkimusasetelmaa. Laadullisen aineiston perusteel- 
la riittävät palvelut ja asuinympäristön turvallisuus ovat kuitenkin 
merkityksellisiä nuorille aikuisille. 

Tutkimustuloksemme tukevat päätelmää, että nuorten aikuisten 
elämän mielekkyyttä ja tulevaisuudenuskoa voidaan ylläpitää jär- 
jestämällä heille ja heidän lapsilleen asianmukaisia peruspalveluja, 
kuten lasten päivähoito- ja koulupalveluja, koulutus-, työ- ja harras- 
tusmahdollisuuksia, riittävät terveyspalvelut sekä monimutkaisem- 
missa sosiaalisissa pulmatilanteissa riittävä yhteiskunnallinen tuki. 
Palvelut voidaan turvaa tuottavan asuinympäristön ja nuorten omien 
voimavarojen sekä ihmissuhdeverkostojen ohella mieltää nuorten 
aikuisten arkielämän joustavan selviytymisen tukirakenteiksi ja 
sosiaalisen turvallisuuden ylläpitäjiksi. Tutkimuksen tulokset tuo- 
vat tärkeää tietoa nuorten aikuisten odotuksista palveluja kohtaan. 
Nuorten aikuisten paikkasidonnaisuus ja kokemukset turvallisuu- 
desta ja palveluista on hyvä ottaa pohjaksi rakenteellisen sosiaalityön 
ja pienten kaupunkien palvelujen kehittämiseen. 

11 
Päätteeksi: Varkaus sinnittelevänä 
pienenä teollisuuskaupunkina 


Vilma Hänninen 


Yhteiskuntatieteellisissä paikkaan kiinnittyvissä tutkimuksissa on 
usein tarkasteltu suurkaupunkeja, koska niiden ajatellaan edustavan 
yhteiskunnallisen kaupungistumiskehityksen kärkeä. Toisaalta on 
tutkittu maaseutua, jonka taas voidaan ajatella edustavan taantuvaa 
elämänmuotoa. Pienet kaupungit ovat usein jääneet tutkijan katseen 
ja teorianmuodostuksen ulkopuolelle (Connolly 2008). Kuitenkin 
on olemassa myös tutkimusperinne, jossa tarkastellaan pieniä teol- 
lisuuskaupunkeja ja niiden murroksia. On esitetty, että pikkukau- 
pungeilla on oma tapansa olla kaupunkeja ja että niillä on kehityksen 
kannalta tiettyjä etuja suurkaupunkeihin nähden: ne eivät ole pelk- 
kää ”katoavaa kansanperinnettä”, vaan niissä piilee erityisiä kehi- 
tyksen mahdollisuuksia, joita suurissa kaupungeissa ei välttämättä 
ole (Way 2016). Arki Varkaudessa -aineistonkeruuhanke vertautuu 
sosiologiassa ja kaupunkitutkimuksessa juuri tähän pieniä kaupun- 
keja koskevaan tutkimusperinteeseen. 


Vilma Hänninen, Antti Kouvo ja Pekka Kuusela (toim.) (2020) 
Elämää sinnittelevässä pikkukaupungissa. Varkautelaisten arki ja hyvinvointi 
Tampere: Tampere University Press, 263-274. 
http://urn.fi/URN:ISBN:978-952-359-024-3 

Klassinen esimerkki pieniä teollisuuskaupunkeja koskevasta tut- 
kimusperinteestä on amerikkalaisen sosiologipariskunnan Robert 
Staughton Lyndin ja Helen Lyndin 1920-1930-luvuilla toteuttama 
Middletown Study, joka kuvasi tavallisen amerikkalaisen teollisen 
pikkukaupungin (noin 30 ooo asukasta) elämää. Sille oli tyypillis- 
tä teollistumisen (industrialization) muovaama elämäntapa: tehtai- 
den omistajien ja työntekijöiden välinen kuilu sosiaalista rakennetta 
määrittävänä seikkana sekä lisääntyvä kulutus ja median käyttö elä- 
mänmuodon uusina piirteinä. Erittäin monipuolisen aineistonsa pe- 
rusteella tutkijat päätyivät pitämään keskeisenä tuloksenaan sitä, että 
kaupungin väestö jakautui kahteen luokkaan - liikemiesluokkaan ja 
työväenluokkaan - ja että elämä tämän jakolinjan eri puolilla oli hy- 
vin erilaista (Lynd & H. Lynd 1929). 

Viime vuosisadan viimeisinä vuosikymmeninä useiden länsimai- 
den teollisuutta alettiin siirtää matalampien työvoimakustannusten 
maihin, ja tehtaiden ympärille kehittyneet kaupungit menettivät 
elämänsä perustan. Tehdasrakennukset jäivät tyhjilleen, teollisuus- 
työntekijät joutuivat työttömiksi ja ennen vahva työläisten järjestö- 
toiminta ja kulttuuri menettivät elinvoimansa. Syntyi uusi tutkimus- 
perinne, joka koski teollisuuden purkautumista (deindustrialization) 
kuvaten autioituvia kaupunkeja ja niiden menneen teollisen elämän- 
muodon raunioitumista. Näille tutkimuksille oli ominaista taistelu 
teollisuuden alasajoa vastaan, tai ainakin teollisuuden kaikkoamisen 
kritiikki. (High 2013.) 

Deindustrialisaatiotutkimusta positiivisemman näkymän teol- 
lisuuden jälkeiseen aikaan on luonut keskustelu jälkiteollisista 
(post-industrial) kaupungeista. Alun perin Daniel Bellin esittämän 
luonnehdinnan mukaan jälkiteollinen yhteiskunta on yhteiskunta, 
jossa palvelut ovat teollisuutta suurempi toimiala ja jossa tiedolla, ide- 
oilla ja uudella teknologialla on suuri merkitys. Tätä ajatusta seuraten 
on kaupunkisuunnittelijoiden keskuudessa kehitetty ideaa jälkiteol- 
lisista kaupungeista, joiden toiminnan painopiste on teollisuuden 
ulkopuolella kasvavilla talouden aloilla. Tällaisia voivat olla vaik- 

kapa kauppa, kulttuuri tai korkea teknologia. Parhaassa tapaukses- 
sa jo lähes kuolleeksi julistettuja deindustrialisoituneita kaupunkeja 
voidaan kehittää ”luovan luokan” asuinpaikoiksi ja innovaatioiden 
tyyssijoiksi, jotka sykkivät elämää vuorokauden ympäri (esim. Carter 
2016). Paljon tutkimusta on tehty esimerkiksi siitä, miten vanhoja 
teollisuusrakennuksia voidaan muuttaa kulttuurikeskuksiksi ja tai- 
teilijoiden työskentelytiloiksi. On kuitenkin arvioitu, että jälkiteolli- 
sia kaupunkeja koskeva keskustelu on kohdistunut liikaakin suuriin 
kaupunkeihin ja niiden luovan luokan elämään, ja pienten kaupun- 
kien erityispiirteet jälkiteollisuuden näkökulmasta ovat jääneet vä- 
häiselle huomiolle (Breitbart 2016). 

Erityisen tärkeää olisi pohtia, miten jälkiteollisen kaupungin ra- 
kentamisessa otetaan huomioon kaikki kaupungin asukkaat. Esi- 
merkiksi Alan Mallach (2018) on todennut, että samalla kun jälki- 
teollinen kehitys on tuonut mukanaan paljon hyvää ja innostavaa, se 
on myös luonut syvää eriarvoisuutta ihmisryhmien ja asuinalueiden 
välille. Uudempaan kaupunkisuunnitteluajatteluun sisältyykin pyr- 
kimys kehittää kaupunkeja sosiaalista yhdenvertaisuutta silmällä pi- 
täen ja luontoarvoja kunnioittaen. 

Tarkastelen seuraavassa kokoavasti Varkaus-aineistojen tuotta- 
mia tuloksia kaupunkitutkimuksen näkökulmasta. Varkautelaisten 
hyvinvointia koskevassa alaluvussa täydennän aiemmissa luvuissa 
esitettyjä tuloksia kohdistaen huomion erityisesti tulotasoltaan eri- 
laisiin ryhmiin. 


Varkaus pikkukaupunkina: teollinen, teollisuuden 
purkautumisen jälkeinen vai jälkiteollinen? 


Kuten Itkosen ja Nevalan historia-artikkelista (luku 2) käy ilmi, Var- 
kaus on ollut 1900-luvun alusta viime vuosisadan lopulle saakka 
puhdasverinen perinteinen teollisuuskaupunki, jota on luonnehtinut 
yhden yrityksen vahva valta-asema koko kaupungissa sekä asukkai- 

den jakautuminen yhtäältä omistajiin ja toimihenkilöihin ja toisaalta 
työläisiin. Näiden yhteiskuntaluokkien välinen kuilu niin elinolojen 
kuin ajattelutapojenkin suhteen on ollut suuri, mikä ilmeni traagises- 
ti sisällissodan aikoina. 

Viime vuosisadan lopulta lähtien Varkautta koetteli muualla teol- 
lisuuden purkautumisen nimellä kutsuttu teollisuuden muutosaalto, 
jota Jääskeläinen ja Lovio työtovereineen kuvasivat tutkimuksensa 
otsikolla Globalisaatio tuli Varkauteen (Jääskeläinen & Lovio 2003). 
Varkaudessa aiemmin valta-asemassa olleen Ahlströmin teolli- 
suusyrityksen omistuksen siirtyminen useille omistajille ei kuiten- 
kaan jättänyt jälkeensä selkeää tyhjiötä, vaan kaupunkiin syntyi uutta 
teollisuutta sen oman elinkeinopolitiikan ansiosta. Aineistomme on 
kerätty aikana, jolloin elämä on muutosten jälkeen asettunut uusiin 
uomiin. Kolmannes työssäkäyvistä varkautelaisista työskenteli vuon- 
na 2016 edelleen teollisuuden työpaikoissa. Vaikka Varkaus ei kaiken 
kaikkiaan täytä teollisuuden purkautumisen jälkeisen kaupungin 
tunnusmerkkejä, siinä on kuitenkin joitakin siihen liittyviä piirteitä. 
Teollisuuden murros on saattanut työmarkkinat liikkeeseen, ja enti- 
sen kaltainen pysyvyys on kadonnut. Muutos on jättänyt jälkeensä 
korkeana pysyneen työttömyyden sekä sen tuottaman hyvinvoinnin 
ja osallisuuden vajeen. Väestön väheneminen uhkaa muodostaa kier- 
teen palveluihin tarvittavien verotulojen vähenemisen kanssa. 

Varkaudessa näyttäytyy myös monia jälkiteolliselle paikkakun- 
nalle ominaisia piirteitä. Palvelusektorilla työskentelevien osuus on 
kaksinkertainen teollisuudessa työskentelevien osuuteen verrattu- 
na (luku 1), ja toimihenkilötehtävissä tai yrittäjinä työskenteleviä 
on noin kolminkertainen määrä työntekijöihin verrattuna. Työnte- 
kijöiksi luokiteltujenkaan työtehtävät eivät enää näyttäydy entisen 
kaltaisena fyysisesti raskaana ja yksitoikkoisena raatamisena, vaan 
heidänkin työssään sosiaaliset taidot ovat yksitoikkoisuuden sietoa 
tärkeämpiä ja keskittymiskykyä vaaditaan enemmän kuin ruumiil- 
lista voimaa (luku 3). Kuitenkaan Varkaudessa ei haastattelujen ja 
aineistonkeruun yhteydessä keräämämme taustatiedon valossa ollut 


266 Vilma Hanninen, Antti Kouvo ja Pekka Kuusela (toim.) 


Päätteeksi: Varkaus sinnittelevänä pienenä teollisuuskaupunkina 


ainakaan aineistonkeruun aikoihin merkkejä pyrkimyksistä rakentaa 
kaupungista jälkiteollisten kaupunkien mallin mukaista ”pöhinää” 
tuottavaa luovan toiminnan keskusta tai muutakaan selvästi teolli- 
suuden ulkopuolista taloudellisen toiminnan muotoa. Kaiken kaik- 
kiaan tutkimuksemme tässä vaiheessa pidämme osuvana Varkauden 
luonnehtimista sinnitteleväksi teolliseksi pikkukaupungiksi — juuri 
niin kuin tutkimuksemme kohdepaikkaa valittaessa ajateltiin. 


Varkautelaisten hyvinvointi 


Kaiken kaikkiaan tämän artikkelikokoelman esittelemät analyysit 
varkautelaisten arjen eri puolista piirtävät kaupungista hyvinkin 
myönteisen kuvan. Puhakka toteaa varkautelaisten työelämäosallis- 
tumista koskevassa artikkelissaan (luku 3), että yleiskuva Varkau- 
dessa asuvien työssäkäynnistä on varsin positiivinen. Valtaosalla 
varkautelaisista vastaajista työura näyttäytyy hyvin vakaana, sekä 
menneisyyden että tulevaisuuden osalta, ja työn piirteet tukevat 
työssäjaksamista. Hänninen ja Lötjönen kiteyttävät varkautelaisten 
sosiaalisia suhteita koskevaa kuvaustaan toteamalla, että varkau- 
telaisten sosiaaliset suhteet näyttävät olevan melko hyvällä tolalla 
(luku 5). Miettinen, Kekoni, Vornanen ja Hämäläinen kertovat (luku 
10), että varkautelaiset nuoret aikuiset olivat tyytyväisiä asuinympä- 
ristönsä turvallisuuteen ja pitivät myös tulevaisuuttaan turvallisena. 
Kuuselan, Lötjösen ja Saastamoisen artikkelista (luku 9) piirtyy kuva 
varkautelaisista nuorista aikuisista hyvin asuinalueelleen sopeutu- 
neina ja sen tarjoamia mahdollisuuksia hyvän elämän perustana 
hyödyntäviä. 

Niin tärkeää kuin onkin luoda enemmistön arvioihin perustu- 
vaa yleiskuvaa, yhteiskuntatieteiden velvollisuus on tarkastella myös 
poikkeamia keskimääräisestä ja ennen kaikkea nostaa esiin ongel- 
makohtia, joita ratkomalla huonommassakin asemassa olevien hy- 
vinvointi voi kehittyä. Kuten Kankaanpää, Mäki-Opas ja Vaarama 

toteavat artikkelissaan (luku 6), myös varkautelaiset näyttävät jakau- 
tuvan hyvä- ja huono-osaisiin, ja erilaiset huono-osaisuuden ulottu- 
vuudet vaikuttavat selvästi ihmisten elämänlaadun eri ulottuvuuk- 
siin. 

Päädyin tarkastelemaan yhteiskunnallisen aseman merkitystä sen 
yhden keskeisen indikaattorin, henkilökohtaisen tulotason, valossa. 
Seuraavassa täydennetään edellisten artikkelien analyysejä erittele- 
mällä kyselyaineiston eri kysymyssarjojen pohjalta, muovaako tulo- 
taso yksilöiden sosiaalista elämää, hyvinvointia ja yhteiskunnallisia 
näkemyksiä. Yhteisön tasolla tämä tarkoittaa kysymystä, johtavatko 
tulotason erot edelleen yhteisön jakautumiseen myös elämäntavan, 
hyvinvoinnin ja ajattelutapojen suhteen. 

Analyysejä varten vastaajat jaettiin tulotasonsa mukaan kolmeen 
ryhmään. Koska tulot ovat riippuvaisia ihmisen iästä, keskitin tulo- 
ryhmien vertailun vain työikäisiin henkilöihin (syntymävuodet 
1956-1986). 


Taulukko 1: Kyselyyn vastanneiden v. 1956-1986 syntyneiden 
jakautuminen tuloryhmiin sukupuolen mukaan (%) 


Matalatuloiset Keskituloiset Hyvätuloiset Yht. 
Naiset (n=436) 26,8 42,4 30,7 100 
Miehet (n=299) 20,1 26,1 53,8 100 
Kaikki (N=735) 24.1 35,8 40,1 100 


Merkitsevyystestaus: Khi? (2,735)=40,221, p<.001 


Vastaajat jakautuivat tuloryhmiin suhteellisen tasaisesti, mikä hel- 
pottaa niiden vertailua. On huomattava, että korkeimman tuloryh- 
män alaraja ei tässä ole sellainen, että sen yläpuolella olevat olisivat 
selkeästi ”rikkaita”. Naisten tyypillisin tuloryhmä oli keskituloiset, 
miesten hyvätuloiset. Naisista runsas neljännes, miehistä noin vii- 
dennes sijoittui matalimpaan tuloryhmään. 

Taulukko 2: Elämäntilannetta, elämäntapaa, sosiaalisia suhteita, 
hyvinvointia ja yhteiskunnallisia näkemyksiä kuvaavien muuttujanarvojen 
% osuuksia tai keskiarvoja sukupuolen ja tulotason mukaan °, * 


NAISET MIEHET 


Tuloryhmä Tuloryhmä 


o 


matala | keski | hyvä | Sig.* | matala | keski | hyvä | Sig. 


Elämäntilanne 

On työssä % 35,1 94,6 | 985 | *** 23,3 | 89,7 | 95,7 | *** 
Elää parisuhteessa % 80,2 88,1 79,9 | ns. 61,1 80,8 | 88,8 | *** 
Asuu kerrostalossa % 30,3 13,9 | 12,8 3 33,3 20,5 | 101 S 
Sosiaaliset suhteet 

Kokee itsensä erilaiseksi % 23,9 8,2 6,6 = 25,0 13,2 7,6 N 
Kokee yksinäisyyttä % 54,7 | 384 | 36,6 | ** 41,7 | 385 | 273 | ns. 


Kokee olevansa halvek- % 24,8 6,0 6,0 bil 27,6 77 6,3 = 
sittu 


Kokee ei-arvostusta % 30,8 18,9 | 12,7 = 27,1 12,8 6,9 j 

Sosiaalinen tuki kat | 4,07 | 4,28 | 4,32 | * 3,9 3,97 | 411 | * 
khe | 0,77 | 0,65 | 0,57 0,88 | 0,86 | 0,82 

Hyvinvointi 

Koettu hyvinvointi ka 3,89 | 421 4,1 eid 3,44 | 3,90 | 4,21 | *** 
kh 0,81 0.70 | 0,87 0,87 | 0,89 | 0,54 


Tulevaisuus ei-turvallinen | % 37,62 | 15,2 | 18,7 | * 55,0 | 30,8 | 143 | *** 


Yhteiskuntaan kiinnittyminen 


Kuuluminen yhteiskuntaan | ka 11,38 | 13,21 | 13,64 | ** 8,73 | 11,55 | 12,80 | *** 


kh 4,57 | 4,47 | 4,41 5,47 | 4,73 | 4,52 
Luottamus ihmisiin ka 6,21 T15 | 7,28 | == 5,63 | 6,53 | 7,23 | ** 
kh 2,34 1,18 | 1,61 2,51 2,32 | 1,72 
Luottamus instituutioihin ka 4,80 | 5,33 | 5,65 | * 4,74 | 4,71 | 5,59 | * 
kh 1,95 | 1,66 | 1,83 2,22 | 2,09 | 1,72 


a Taulukossa on esitetty vain muuttujia, joiden suhteen ryhmät eroavat tilastollisesti merkitsevästi 
toisistaan (p<0.05) vähintään toisen sukupuolen kohdalla. 

> Muuttujien muodostaminen on esitetty tämän luvun liitteessä. 

° Merkitsevyystestauksen tulos (% -osuuksien kohdalla Khi?, keskiarvojen kohdalla yksisuuntainen 
ANOVA): *= p<.05, **= p<.01, ***= p<.001 

4 keskiarvo 

e keskihajonta 

Tuloryhmittäinen tarkastelu osoittaa, että ryhmät eroavat toisistaan 
hyvin monien seikkojen suhteen (taulukko 2). Useimmiten tämä ero 
(Lyndien mainitsema ”vedenjakaja”) kulkee pienimmän tulotason 
ja kahden muun välillä: keski- ja hyvätuloiset muistuttavat toisiaan, 
mutta alin tuloryhmä eroaa näistä molemmista. Työelämän ulko- 
puolella oleminen, kerrostaloasuminen ja miehillä parisuhteen ulko- 
puolella eläminen näyttävät Varkaudessa keskittyvän lähinnä juuri 
alimpaan tuloryhmään. Alimpaan tuloryhmään kuuluvien joukos- 
sa yksinäisyyden kokemus on huomattavasti yleisempää kuin muil- 
la; myös erilaiseksi itsensä tunteminen on yleisintä tässä ryhmässä. 
Matalatuloisimmista huomattava osa kokee olevansa ei-arvostettu ja 
suorastaan halveksittu tulojensa vähäisyyden vuoksi. Sosiaalista tu- 
kea saatiin alimmassa tuloryhmässä vähemmän kuin muissa; mies- 
ten kohdalla ero on suorastaan dramaattinen. Tämä kaikki heijastuu 
alimman tuloryhmän matalampana hyvinvoinnin tasona: vähäi- 
sempänä onnellisuuden kokemuksena ja suurempana epävarmuute- 
na tulevaisuuden suhteen. Myös erilaisiin ihmisryhmiin ja alueisiin 
kuulumisen kokemukset ovat alimmassa tuloryhmässä heikoimmat, 
samoin luottamus toisiin ihmisiin ja yhteiskunnallisiin instituutioi- 
hin. Hyvinvoinnin vajeet näyttävät siis kaiken kaikkiaan keskittyvän 
matalatuloisten ryhmään, voimakkaammin miehille kuin naisille. 
Alin tuloryhmä muodostaa noin viidenneksen kyselyn vastaajajou- 
kosta. On oletettavaa, että Varkauden asukkaista alimman tuloryh- 
män osuus on suurempikin, sillä juuri tähän ryhmään kuuluvat ovat 
todennäköisesti useimmin jättäneet vastaamatta. 

Tuloryhmien erilaisuutta esiin nostavat tulokset tarkentavat Var- 
kaudesta syntynyttä positiivista kuvaa: vaikka suurimmalla osalla 
varkautelaisista asiat ovat melko hyvin, alimman tulotason ryhmän 
elinoloihin liittyy monenlaisia ongelmia. Elinolo-ongelmilla on seu- 
rauksia: matalimpaan tuloryhmään kuuluvat paitsi voivat usein huo- 
nosti, myös kokevat ulkopuolisuutta ja irrallisuutta yhteiskunnasta. 
Kaiken kaikkiaan syntyy kuva, että varkautelaisten keskellä kulkeva 
vedenjakaja ei enää kulje tehtaan omistajien tai johdon ja työläisten, 
vaan työssä käyvien ja työvoiman ulkopuolella olevien välillä. 

Ajatuksia Varkauden kehittämisestä 


Tämän kirjan artikkeleissa esitetään monenlaisia ajatuksia siitä, 
miten varkautelaisten arkea voitaisiin kohentaa ja heidän hyvin- 
vointiaan lisätä. Reeta Kankaanpään ym. artikkelissa (luku 4) tämä 
kiteytetään niin, että olisi tuettava asukkaiden mahdollisuuksia sosi- 
aaliseen turvallisuuteen, valtaistumiseen ja osallisuuteen sekä yhteis- 
kunnalliseen eheyteen. 

Puhakka toteaa varkautelaisten työsskäyntiä koskevassa artikke- 
lissaan, että perustan kaupungin hyvinvoinnille muodostavat työ- 
paikat, jotka tuottavat mahdollisimman monille työhön perustuvan 
toimeentulon ja tuottavat kaupungille palvelujen tarjoamiseen tar- 
vittavat verotulot. Kuten Pehkosen ja Toikon artikkelissa (luku 7) 
todetaan, työssäkäynnillä on merkitystä paitsi taloudellisesti myös 
henkisen hyvinvoinnin kannalta. 

Toisaalta olisi myös hyvä, jos kaupunki olisi asuinpaikkana niin 
vetovoimainen, että paitsi Varkaudessa työskentelevät myös muualla 
työssä käyvät haluaisivat asua siellä. Issakaisen ja Hännisen (luku 9) 
sekä Miettisen, Kekonin, Vornasen ja Hämäläisen (luku 10) artik- 
kelit kertovat, että kaupunki on nuorille lapsiperheille monin tavoin 
viihtyisä asuinpaikka. Toisaalta perheettömille ja kaupunkimaista 
sykettä kaipaaville Varkauteen olisi hyvä saada enemmän iltaelä- 
mää - kahviloita, kulttuurielämää ja tapahtumia. Tämä voisi tarkoit- 
taa kaupungin määrätietoista kehittämistä jälkiteollisen kaupungin 
suuntaan. 

Kaupungin asukkaiden keskinäinen kanssakäyminen, niin epä- 
muodollisiin verkostoihin perustuva kuin erilaisten järjestöjen yl- 
läpitämäkin, tuottaa kaupunkilaisille osallisuuden kokemuksia ja 
vahvistaa keskinäistä luottamusta, tukee mielekkäitä vapaa-ajan 
toimintoja ja lisää sosiaalista tukea. Hännisen ja Lötjösen tulokset 
(luku 5) kertovat, että enemmistöllä on hyvinvoinnin kannalta tär- 
keitä läheisiä ihmissuhteita, mutta ne antavat myös viitteitä siitä, että 
verkostot ovat jossain määrin sisäänpäin lämpiäviä ja jättävät osan 


ELÄMÄÄ SINNITTELEVÄSSÄ PIKKUKAUPUNGISSA 271 


Vilma Hänninen 


ihmisistä ulkopuolelle. Lisäksi Castrenin ja Kouvon analyysi (luku 
4) osoittaa, että hyvinvoinnin kannalta heikoimmassa asemassa ovat 
parisuhteen ulkopuolella ja samalla ilman perheenjäseniksi koettuja 
ihmisiä elävät miehet. Entuudestaan toisiaan tuntemattomien ihmis- 
ten mahdollisuudet kohdata toisiaan olisivat toivottavia — tässäkin 
voisi auttaa kaupungin elävöittäminen ja ihmisten liikkumista edis- 
tävien joukkoliikenneyhteyksien parantaminen. 

Kunnan peruspalvelut, kuten päivähoito, koulutus, terveyspalvelut 
ja harrastusmahdollisuudet ovat keskeinen tekijä hyvinvoinnin lisää- 
jänä ja nuorten aikuisten tulevaisuudenuskon vahvistajana. Lisäksi 
on tärkeää tarjota erityisiä tukipalveluita vaikeissa elämäntilanteissa 
selviytymiseen. Kun tavoitellaan kaupunkilaisten mahdollisimman 
suurta hyvinvointia, erityisiä toimia tulisi suunnata niille henkilöille, 
joiden hyvinvointi on heikointa — eli työttömien ja muiden alimpaan 
tuloryhmään sijoittuvien kaupunkilaisten tarpeet huomioon ottaen. 

Liite 1 
Taulukoissa käytetyt muuttujat 


Tuloryhmä: Kyselylomakkeen kysymys 9 luokiteltuna seuraavasti: 1) 
matalatuloiset = alle 1300-1400 e/kk, 2) keskituloiset = 1500-1799 e/ 
kk, 3) hyvätuloiset = 1800 euroa tai enemmän/kk ansaitsevat. Luo- 
kitus ei nojaudu yleisempään tilastolliseen matala-, keski- tai hyvä- 
tuloisten määritelmään. Inhimillisen erehdyksen vuoksi paperi- ja 
verkkolomakkeissa tulojen luokitukset olivat hiukan erilaiset. Sen 
vuoksi tässä käytetyssä kolmiluokkaisessa tuloluokituksessa alim- 
paan luokkarajaan jää tässä näkyvä 100 euron suuruinen ero. 


Onko työssä: Kyselylomakkeen kysymys 15 

Onko parisuhteessa: Kyselylomakkeen kysymys 28 
Kerrostalossa asuminen: Kyselylomakkeen kysymys 12 
Erilaisuuden kokeminen: Kyselylomakkeen kysymys 57 (Kyllä) 


Yksinäisyyden kokeminen: Kyselylomakkeen kysymys 45, vaihtoehdot 3 
(silloin tällöin) — 5 (jatkuvasti) 


Kokeeko olevansa halveksittu: Kyselylomakkeen kysymys 61, kohta 1, vaih- 
toehdot 4 (jokseenkin samaa mieltä) ja 5 (täysin samaa mieltä) 


Kokeeko ei-arvostusta: Kyselylomakkeen kysymys 61, kohta 2, vaihtoehdot 
4 (jokseenkin samaa mieltä) ja 5 (täysin samaa mieltä) 


Sosiaalinen tuki: Kyselylomakkeen kysymyssarja 39; osioiden keskiarvo 


Koettu hyvinvointi: Kyselylomakkeen kysymyssarja 49; osioiden keskiarvo, 
vaihteluväli 1-5. Mittarista enemmän ks. kirjan liite 4 


Tulevaisuus ei turvallinen: Kyselylomakkeen kysymys 55 , vaihtoehdot 4 
(melko pelottavalta) -5 (erittäin pelottavalta) 


Kuuluminen: Kyselylomakkeen kysymyssarja 44; osioiden keskiarvo 
Luottamus ihmisiin: Kyselylomakkeen kysymys 65 


Luottamus instituutioihin: Kyselylomakkeen kysymyssarja 66, summa- 
muuttuja 

Liite 1 


Kuvaus Arki Varkaudessa 
-aineistojen keruusta ja 
lopullisesta aineistosta 


Katja Lötjönen & Joona Kettunen 


Kyselylomakeaineisto 
Kyselylomakkeen laatiminen 


Kyselylomake (liite 2) koostui seuraavista osioista: 1) taustatiedot, 
2) työ, perhe ja muut ihmissuhteet, 3) vapaa-aika, 4) hyvinvointi, 
5) yhteiskunnalliset näkemykset ja 6) palveluiden käyttö. Osioiden 
kysymysten laatimisessa käytettiin osittain valmiita kysymyspatte- 
reita valmiine vastausvaihtoehtoineen, osittain valmiita kysymyksiä, 
joiden vastausvaihtoehtoja muokkasimme, ja osittain itse kehittele- 
miämme kysymyksiä. 


Otos 
Kyselytutkimuksen toteuttamista varten tilattiin Väestörekisterikes- 
kukselta satunnaisotannalla poimittu 5000 hengen otos 18-85-vuo- 


tiaista varkautelaisista. Poiminta tehtiin 13.9.2016 12. päivän rekiste- 
ritilanteen mukaan. 

Kyselylomakeaineistoa kerättiin sekä postitse lähetettävällä pape- 
rilomakkeella että internetissä sähköisellä lomakkeella. Sähköinen 
lomake laadittiin Webropol-raportointi- ja kyselytyökalulla ja pape- 
rilomake Word-tekstinkäsittelyohjelmalla. 

Sähköiseen lomakkeeseen vastaaminen tapahtui niin, että vastaa- 
ja kirjautui lomakkeeseen paperipostitse toimitetussa tutkimuskut- 
sussa annetun linkin kautta. Vastaajan tuli antaa tutkimuskutsussa 
ilmoitettu annettu salasana päästääkseen vastaamaan (linkki ja sala- 
sana olivat kaikille vastaajille samoja). 

Tutkimuskutsussa potentiaaliselle vastaajalle annettiin henkilö- 
kohtainen vastaajanumero, joka pyydettiin ilmoittamaan lomakkeen 
ensimmäisessä kysymyksessä. Näin tehtiin siksi, että mahdollisessa 
jatkotutkimuksessa eri ajankohtien vastaukset olisivat liitettävissä 
toisiinsa. 

Aineistoa kerättiin kolmella kierroksella. Ensimmäiset tutkimus- 
kutsut lähetettiin postitse 13.-17.10.2016 ja keräystapana oli ainoas- 
taan sähköinen lomake, johon vastausaikaa oli 19.-26.10.2016. Toiset 
kutsut lähetettiin 27.10.-1.11.2016. Keräystapana oli tällä kierroksella 
sekä sähköinen että paperilomake ja vastausaikaa oli 2.11.-13.11.2016. 
Kolmannet kutsut lähettiin 18.-22.11.2016. Keräystapana tässäkin 
oli sekä sähköinen että paperilomake ja vastausaika oli n. 23.11.- 
30.11.2016. Jokaisella kierroksella kutsu laitettiin vain niille, jotka 
eivät olleet vielä vastanneet. 

Kutsukirjeitä lähetettiin sitä mukaa kun niitä saatiin kuoriin, 
eli niitä postitettiin jokaisella kierroksella päivittäin eikä siten, että 
kaikki olisi postitettu viimeisenä postituspäivänä yhtä aikaa. Tä- 
män takia eri vastaajilla saattoi olla hiukan eripituinen aika vastata 
kyselyyn. Vastauksia otettiin kuitenkin vastaan jälkikäteenkin niin 
kauan kuin vastauksia saapui. Kaikki saapuneet vastaukset ovat siten 
mukana otoksessa. 

Ensimmäinen kierros tuotti 458 vastausta, toinen 1083 ja kolmas 
411, eli yhteensä 1952 vastausta (19.12.2016). Näin vastausprosentiksi 
muodostui 39 prosenttia. 

Vastausprosentin nostamiseksi yleisesti ja erityisesti nuorten 
osalta tehtiin joitakin tavanomaisesta menettelystä poikkeavia eri- 
tyistoimia. Kolmannella aineistonkeruukierroksella lähetettiin 1980- 
ja 1990-luvuilla syntyneille tavallisen kutsukirjeen ohessa erillinen 
kirje, jolla pyrittiin saamaan heitä vastaamaan aktiivisemmin. Näin 
siksi, että tähän mennessä nuoremman väestön osuus vastaajissa oli 
ollut varsin vähäistä. Kutsukirjeiden lisäksi tutkimusta mainostettiin 
eri medioissa. Ensimmäisellä ja toisella kierroksella tutkimus sai jul- 
kisuutta Warkauden lehden laatimasta kirjoituksesta ja kolmannella 
kierroksella aineistonkeruuta mainostettiin Itä-Suomen yliopiston 
yhteiskuntatieteiden laitoksen facebook-sivuilla sekä Varkauden kau- 
pungin ja Varkauden Nuorisopalveluiden Facebook-sivuilla. 

Sekä sähköisiä että paperisia lomakkeita otettiin vastaan vielä 
virallisen vastaajille ilmoitetun vastausajan (30.11.2016) päättymi- 
sen jälkeen. Koska marraskuun lopussa tuloksessa jäätiin vain 48 
vastauksen päähän 2000 vastauksesta ja siten 40 vastausprosentista, 
päätettiin aineistonkeruuta jatkaa vuoden 2016 loppuun asti netti- 
lomakkeella. Koska tässä vaiheessa ei enää voitu lähettää vastaajil- 
le kutsukirjeitä, suoritettiin viestintä jatketusta vastausajasta face- 
book-mainoksen avulla. Mainos julkaistiin Itä-Suomen yliopiston 
yhteiskuntatieteiden laitoksen facebook-sivuilla 19.12.2016. Mainok- 
seen laitettiin tutkimusavustajan yhteystiedot mahdollisia unoh- 
tuneiden verkkolinkin, salasanan ja vastaajatunnuksen pyytämistä 
varten. Lisäksi facebook-mainosta puolsi se, että siihen asti osallis- 
tuneiden vastaajien joukossa oli kehnosti varkautelaisten nuorempaa 
väestönosaa (alle 40-vuotiaita), joten sosiaalisessa mediassa tapahtu- 
va mainostaminen koettiin tässä tilanteessa tehokkaimpana tapana 
tavoittaa juuri heitä. 

Vastauksia tuli joko facebook-mainoksen ansiosta tai muuten 
”myöhässä” vielä 18 kappaletta. Lopulliseksi otoksen kooksi muo- 
dostui siten 1970 vastausta. Vastausprosentti täten 39,4 prosenttia 
(laskettuna koko 5000 poiminnasta). 

Taulukossa 1 on esitetty kyselyaineiston vastaajien jakaumat taustamuuttujittain 


n % 
Sukupuoli (N=1965) 
Mies 827 42,1 
Nainen 1134 57,7 
En halua määritellä 4 0,2 
Ika ryhmiteltynä (N=1859) 
18-19 26 1,4 
20-29 83 4,5 
30-39 140 7,5 
40-49 166 8,9 
50-59 410 22,1 
60-69 552 29,7 
70-79 360 19,4 
80-86 122 6,6 
Nettotulot /kk (N=1946) 
0-599 77 4,0 
600-1799 1061 54,5 
1800-2999 596 30,6 
3000- 150 77 
en halua kertoa 62 3,2 
Siviilisääty (N=1967) 
Naimaton 205 10,4 
Avoliitossa 367 18,7 
Avioliitossa tai rekisterdidyssa parisuhteessa 1005 51,1 
Eronnut tai asumuserossa 194 9,9 
Leski 173 8,8 
En halua määritellä 23 1;2 

Voidaan olettaa, että Väestörekisteristä poimittu otos on mitä 
todennäköisimmin ollut erilaisten taustamuuttujien suhteen pie- 
noismalli Varkauden 18-85-vuotiaista asukkaista, eli toisin sanoen 
edustava otos. Lopullinen otos eli vastaajakunta on kuitenkin jois- 
sakin suhteissa hiukan erilainen kokoonpanoltaan. Tätä voi arvioida 
vertaamalla otoksen jakaumia Varkautta koskevien tilastotietojen ja- 
kaumiin seuraavasta jakaumien analyysistä. Tiivistetysti sanottuna 
otoksessa on suhteessa perusjoukkoon hiukan enemmän naisia, iäk- 
käämpää väestöä, naimisissa olevia ja työllisiä varkautelaisia. 

Perusjoukon tiedot on poimittu Tilastokeskuksen 31.12.2015 Var- 
kauden väestöä koskevista tilastoista, pois lukien työttömyysastetta 
koskeva tieto, joka on otettu vuoden 2016 tilastosta (Suomen viral- 
linen tilasto (SVT): Väestörakenne [verkkojulkaisu]). Koska kyseiset 
tilastot ovat vain ikävuoteen 80 asti, koskevat tässä kuvatut perus- 
joukkoa ja otosta koskevat vertailut otoksen osalta vain 18-80-vuo- 
tiaita. Arki Varkaudessa -otoksessa oli mukana varkautelaisia aina 85 
ikävuoteen asti. 


Sukupuolijakauma, % 

Kuvio 1. Sukupuolijakauma: perusjoukko vs. otos 


Otoksessa oli myös kolmas luokka sukupuolelle: en halua määritellä. n=3; 0,2 %. 

Kuvio 3. Siviilisääty: perusjoukko vs. otos 

Työttömyysaste, % 

Kuvio 4. Työttömyysaste: perusjoukko vs. otos % (vuoden 2016 tilastosta) 


Otoksen työttömyysaste on laskettu muuttujasta 7. Mikä seuraavista kuvauksista parhaiten sopii 
siihen, mitä olet tehnyt viimeisten seitsemän päivän aikana. Valitse vain yksi vaihtoehto, siten, että 
luokka Työtön (= työttömät) on jaettu luokkien Ansiotyössä tai tilapäisesti pois ansiotyöstä (esim. 
sairauslomalla) ja Työtön summalla (= työvoima). 


Haastatteluaineiston keruun kulku 


Haastatteluaineiston kohderyhmäksi valittiin 28-33-vuotiaat nuoret 
aikuiset. Haastateltavien tavoittamiseksi hyödynnettiin samaa Väes- 
törekisterikeskukselta tilattua 5000 hengen otosta 18-85-vuotiaista 
varkautelaisista kuin kyselyaineiston keruussa. 

Ennen varsinaisten haastatteluiden aloittamista suoritettiin pilot- 
tihaastatteluita haastattelukysymysten sekä haastattelulomakkeiden 
testaamista ja kehitystä varten. Kumpikin tutkimushaastattelija suo- 
ritti kaksi pilottihaastattelua yksinään ja yksi haastattelu toteutettiin 
yhdessä siten, että toinen suoritti haastattelun ensimmäiset kaksi 
teemaosiota, jonka jälkeen toinen haastattelija kävi läpi viimeisen 
kolmen teeman kysymykset. Pilottihaastatteluihin osallistujat olivat 
Itä-Suomen yliopiston opiskelijoita. Näiden viiden pilottihaastattelun 
kokemusten pohjalta haastattelurunkoa sekä taustatieto- ja suostu- 
muslomakkeita kehitettiin lopulliseen muotoonsa. 

Käytössä olleesta 5000 henkilön otoksesta poimittiin kaikki sii- 
hen valikoituneet 28-33-vuotiaat varkautelaiset, joita oli yhteensä 
312. Tutkittavia lähestyttiin kotiin lähetettävällä kutsukirjeellä, min- 
kä lisäksi haasteltavia pyrittiin rekrytoimaan mainostamalla haastat- 
telututkimusta Itä-Suomen yliopiston yhteiskuntatieteiden laitoksen, 
Warkauden Lehden sekä Varkauden kaupungin sosiaalisen median 
kanavilla. Haastattelututkimusta mainostettiin myös ilmoitustau- 
lumainoksilla, joita kiinnitettiin eri puolille Varkauden kaupungin 
keskustaa bussipysäkeille ja julkisille ilmoitustauluille. Haastattelui- 
den alettua tutkimukseen osallistuneita kehotettiin myös kertomaan 
haastattelututkimuksesta tuntemilleen varkautelaisille henkilöille, 
jotka sopivat tutkimuksen kohderyhmään. 

Ensimmäiset sata haastattelukutsua lähetettiin vastaanottajil- 
le 11.10.2016. Haastattelukutsu sisälsi tutkimushaastattelijoiden (2) 
puhelinnumerot ja sähköpostiosoitteet, joihin kutsun saaneita pyy- 
dettiin olemaan yhteydessä, mikäli he olivat kiinnostuneita haas- 
tatteluun osallistumisesta. Ensimmäisissä kutsukirjeissä vastaan- 
ottajaa pyydettiin ilmoittautumaan mukaan tutkimukseen tiettyyn 
päivämäärään mennessä, joka oli noin viikko eteenpäin kunkin 
kutsukirje-erän postituksesta. Myöhemmin vastauspyyntöä päätet- 
tiin muuttaa siten, että vastaanottajaa kehotettiin ottamaan yhteyttä 
mahdollisimman pian, mutta viimeistään viikon sisällä kutsukirjeen 
saapumisesta. Tämän ajateltiin antavan vastaanottajalle enemmän 
aikaa vastata siinä tapauksessa, että kirje ei syystä tai toisesta saapuisi 
perille odotetussa ajassa. 

Ensimmäiset kutsukirjeet tuottivat suoraan vain kaksi ilmoit- 
tautumista, joiden lisäksi viisi haastateltavaa ilmoittautui saatuaan 
tiedon haastatteluista joko aiemmin haastattelussa käyneiltä tai so- 
me-mainonnan kautta. Tässä vaiheessa haastatteluun osallistuville 
tarjottiin kaksi elokuvalippua kiitokseksi osallistumisesta. Loka- 
kuun lopulta alkaen uusissa kutsuissa ja mainoksissa mainittiin tämä 
palkinto, mikä vaikutti edesauttavan haastatteluiden sopimista. 
21.10.-31.10.2016 välisenä aikana lähetettiin seuraavat 150 kutsu- 

kirjettä sekä muistutuskirjeet niille kutsukirjeen aiemmin saaneille, 
jotka eivät olleet vastanneet kutsuun toivotun aikarajan puitteissa. 
Viimeiset kutsukirjeet (62 kpl) 28-33-vuotiaille varkautelaisille lähe- 
tettiin 17.11.2016. 

Koska vaikutti siltä, että 28—33-vuotiaille lähetettävät kutsukir- 
jeet ja hankkeen mainonta eivät tulisi tuottamaan toivottua määrää 
(100 kpl) haastatteluita, päätettiin marraskuun alusta alkaen laajen- 
taa tutkittavien ikähaarukkaa 25—35 ikävuosiin. Näin ollen tutki- 
mushanketta varten tilatusta otoksesta poimittiin kaikkien niiden 
25-35-vuotiaiden yhteystiedot, jotka eivät olleet mukana aiempien 
haastattelukutsun saaneiden joukossa. Näitä henkilöitä oli otokses- 
sa yhteensä 263. Ensimmäiset kutsut 25-35-vuotiaille varkautelaisille 
lähetettiin 21.11.2016. Samaan aikaan ilmoitustaulumainokset sekä 
some-mainonta päivitettiin vastaamaan uutta ikäryhmää. 

Loput kutsukirjeet lähetettiin joulukuun alussa, minkä jälkeen 
yhteensä 575 varkautelaista 25-35-vuotiasta oli saanut kutsukirjeen 
haastatteluun. Tuohon mennessä haastatteluja oli toteutettu tai so- 
vittu yhteensä 29 kappaletta. Vaikka osallistumisprosentti oli melko 
heikko, oli ilmoittautumisaktiivisuus kasvanut hankkeen edetessä 
rohkaisevasti. Osallistujamäärän kasvu liittyi todennäköisesti luvat- 
tuihin elokuvalippuihin, tutkittavien ikähaarukan kasvattamiseen 
sekä hankkeen tunnettavuuden kasvuun sitä mukaa, kun yhä use- 
ammat olivat käyneet haastatteluissa tai lukeneet hankkeen mainok- 
sen. Haastatteluaineiston määrän kasvattamiseksi päätettiin tilata 
Väestörekisterikeskukselta toinen satunnaisotannalla poimittu 1000 
hengen otos 25-35-vuotiaista varkautelaisista ja jatkaa haastattelui- 
den tekemistä helmikuun loppuun saakka. Ennen uuden otoksen 
käyttöönottoa lähetetyt kutsu- ja muistutuskirjeet, sekä mainonta ja 
”puskaradio” tuottivat yhteensä 34 haastattelua. 

Kutsuja päätettiin lähettää jatkossa 250 kappaleen erissä kerran 
viikossa ja muistutuskirjeet aina noin viikkoa myöhemmin siitä, 
kun edellinen kutsukirjeiden erä oli lähetetty. Ensimmäinen erä 
kutsukirjeitä uuden otoksen henkilöille lähetettiin vastaanottajille 

16.1.2017. Tuhat uutta kutsukirjettä ja niiden jälkeen lähetetyt muis- 
tutukset tuottivat 41 toteutunutta haastattelua ja lisäksi 10 tutkimuk- 
seen mukaan ilmoittautuneelle ei saatu järjestettyä haastatteluaikaa 
aineistonkeruun aikataulun puitteissa. Kaikki uuden otoksen käyt- 
töönoton jälkeen tulleet ilmoittautumiset järjestyivät kutsu- ja muis- 
tutuskirjeiden kautta. Haastatteluaineiston keräämiselle asetetun 
takarajan päätyttyä haastatteluita oli tehty yhteensä 75 kappaletta, 
jonka lisäksi yksi haastattelu toteutettiin tämän jälkeen. 

Kutsukirjeessä kerrottiin vastaanottajalle, että haastattelu voi- 
daan sopia järjestettäväksi joko vastaajan kotona tai yliopiston vuok- 
raamassa tilassa Varkaudessa. Ennen haastatteluiden aloittamista 
haastattelutiloja tiedusteltiin Varkauden kaupungilta, Varkauden 
kaupunginkirjastolta sekä Navitas kiinteistöiltä. Varkauden kau- 
pungintalolta vuokrattiin hankkeen ajaksi tutkimushaastattelijoiden 
käyttöön työhuone. Henkilön ilmoittaessa halukkuudestaan osal- 
listua haastatteluun, hänelle kerrottiin mahdollisista vaihtoehdoista 
haastattelun toteuttamispaikaksi sekä annettiin mahdollisuus ehdot- 
taa itse jotakin rauhallista tilaa haastattelulle. 

Haastatteluista suurin osa (48) toteutettiin Navitaksen tiloissa 
Päiviönsaaressa. Kaksitoista haastattelua tehtiin haastateltavan ko- 
tona, 11 Varkauden kaupungintalolla tutkimushaastattelijoiden työ- 
huoneessa, kolme haastateltavan työpaikalla sekä yksi Varkauden 
kaupunginkirjastolta varatussa työtilassa. 

Haastattelut äänitettiin käyttäen digitaalista tallenninta. Haastat- 
telun jälkeen äänitallenteet siirrettiin salatulle muistitikulle, minkä 
jälkeen kopio tallenteesta lähetettiin Tutkimustie Oy:lle, joka vastasi 
aineiston litteroinnista. Litteroinnin jälkeen tekstitiedosto tallennet- 
tiin sekä salatulle muistitikulle, että aineistonkeruuhanketta varten 
luotuun virtuaaliseen työtilaan. Haastattelutekstistä tehtiin kopio, 
joka anonymisoitiin opetus- ja tutkimuskäyttöä varten. Myös alku- 
peräinen haastatteluteksti säilytettiin. Litteroitua litteroitua aineistoa 
kertyi 1178 sivua. 

Haastatelluista 76 henkilöstä naisia oli 49 ja miehiä 27. Haastatel- 
tujen ikä vaihteli 25 ja 35 vuoden välillä. Haastateltujen joukko oli 
monipuolinen koulutustaustan, työ- ja ammattiaseman, perhetilan- 
teen sekä terveydentilan suhteen. 

Lähteet 


Suomen virallinen tilasto (SVT): Väestörakenne [verkkojulkaisu]. 
ISSN=1797-5379. Helsinki: Tilastokeskus [viitattu: 10.3.2017]. 
Saantitapa: http://www.stat.fi/til/vaerak/, http://www.stat.fi/meta/ 
til/vaerak.html 

Arki Varkaudessa 
-tutkimushanke 
Itä-Suomen yliopisto 
Yhteiskuntatieteiden laitos 
Yliopistonranta 1 

PL 1627 

70211 Kuopio 


Liite 2 


UNIVERSITY OF 
EASTERN FINLAND 


Vastaa kysymyksiin ympyröimällä oikea numerovaihtoehto tai kirjoittamalla vastaus sille varattuun 
tilaan. Jos merkitset vahingossa vastauksesi väärin, kirjoita sen päälle rasti (X) ja merkitse uusi vastaus. 


I TAUSTATIEDOT 


1. Vastaajanumerosi: 


2. Sukupuolesi: 


1 Nainen 
2 Mies 
3 En halua määritellä 


3. Mikä on syntymävuotesi: 


Naimaton 


Avoliitossa 


Avioliitossa tai rekisteröidyssä 
parisuhteessa 
Eronnut tai asumuserossa 


Leski 
En halua määritellä 


5. Kuinka monta henkilöä asuu kotitaloudessasi 
tällä hetkellä Sinut mukaan lukien? 


Aikuisia (väh.18-vuotiaiden lukumäärä) 


Lapsia (alle 18-vuotiaiden lukumäärä) 


6. Mikä on korkein koulutusaste, jonka olet 
suorittanut? 


Ei loppuun suoritettua peruskoulutusta 
Perus-, kansa- tai keskikoulu 

Lukio, ylioppilas- tai ammatillinen tutkinto 
Opisto- tai korkeakoulututkinto 
Lisensiaatin tai tohtorin tutkinto 


oO U p W N PR 


Jokin muu 


7. Mikä seuraavista kuvauksista parhaiten sopii 
siihen, mitä olet tehnyt viimeisten seitsemän 
päivän aikana. Valitse vain yksi vaihtoehto. 


1 Ansiotyössä tai tilapäisesti pois ansiotyöstä 
(esim. sairauslomalla) 

Opiskelija (ei työnantajan maksama koulutus) 
Työtön 

Pysyvästi sairas tai työkyvytön 

Eläkkeellä 

Varusmies- tai siviilipalvelussa 


NOU s W N 


Kotiäiti tai -isä, omaishoitaja tms., hoidan 
lapsia tai muuta henkilöä/muita henkil 
8 Opiskelija ja ansiotyössä rinnakkain 


9 Joku muu, mikä: 


8. Mikä on tämänhetkinen tai viimeisin 
ammattisi? Jätä kohta tyhjäksi, jos et ole ollut 
vielä työelämässä. 

9. Mitä suuruusluokkaa ovat henkilökohtaiset 
yhteenlasketut tulosi (palkkatulot, eläkkeet, 
tuet ja pääomatulot yhteenlaskettuna) verojen 
jälkeen kuukaudessa? 


1 0-599 

2 600 — 999 

3 1000 — 1399 

4 1400-1799 

5 1 800 - 2199 

6 2200-2 599 

7 2 600 —2 999 

8 3000 - 

9 en halua kertoa 


10. Jos mietit kaikkia henkilökohtaisia tulojasi, 
mikä on toimeentulosi pääasiallisin lähde? 


Toimeentulotuki 


1 Palkkatulo 

2 Tulot omasta yrityksestä (ei maatilalta) 
3 Tulot maatilalta 

4 Eläketulot 

5 Työttömyysturva 

6 

7 


Muut sosiaalietuudet tai 


määrärahat/tuet 
8 Sijoitustulot, säästöt, pääomatulot 


9 Muut tulot 


15. Oletko tällä hetkellä työelämässä? 


1 — Kyllä 
2 En (Voit siirtyä kysymykseen 28.) 


16. Kuinka monta vuotta olet yhteensä ollut 
ansiotyössä? 


Alle vuoden 

1-5 vuotta 

6-10 vuotta 

11-20 vuotta 

Enemmän kuin 20 vuotta 


Uu PP w N PR 


11. Mikä seuraavista kuvauksista on lähimpänä 
sitä, minkälaiset kotitaloutesi tulot ovat tällä 
hetkellä? 


Nykyisillä tuloilla elää mukavasti 

2 Nykyisillä tuloilla tulee toimeen 

3 Nykyisillä tuloilla on vaikeuksia tulla 
toimeen 

4 Nykyisillä tuloilla on hyvin vaikea tulla 
toimeen 

5 Nykyisillä tuloilla ei tule toimeen 


12. Miten asut? 


Omakoti- tai paritalossa 
Rivitalossa 
Kerrostalossa 


Jl 

2 

3 

4 Huone opiskelija-asuntolassa 
5 Vanhainkoti tai palvelutalossa 
6 


Jotenkin muuten, miten: 


13. Millaisella alueella asut: 


Kaupungin keskustassa 
Esikaupunkialueella tai kaupunkilähiössä 
Kuntakeskuksessa tai muussa taajamassa 


PB W N H 


Maaseudun haja-asutusalueella 


14. Millä postinumeroalueella asut? 


Postinumeroni on: 


17. Oletko koskaan ollut yhtäjaksoisesti 
vähintään 6 kk työttömänä? 


1 — Kyllä 
En 
3 En halua kertoa 


18. Oletko ollut viimeisen 5 vuoden aikana 


suhteessa, eli tehnyt ns. 


vähintään viidessä t 


pätkätöitä? 


1 Kyllä 
2 En 

19. Millainen on nykyinen työnantajasi? 22. Kuinka usein teet päätoimeesi liittyviä 


tehtäviä varsinaisen työajan ulkopuolella? 
Yksityinen yritys 


2 — Julkisen sektorin työnantaja (kunta, 1 En koskaan 
kuntayhtymä, kaupunki, valtio, valtion 2 Satunnaisesti 
liikelaitos) 5 Te TTS TTA 
3 Järjestö, seurakunta, säätiö tms. s amia E oja Kuussa 
4 Oma yritys, vastaanotto, toiminimi tms. N Noin kerran viikossa 
pen E = 5 Vähintään kaksi kertaa viikossa 
5 Teen työtä usealle eri työnantajalle 
6 Jokin muu, mikä: eee 
23. Onko tydaikasi: 
20. Onko työsuhteesi: 1 Säännöllinen päivätyö 
— 2 Säännöllinen vuorotyö 
1 Vakituinen - à 
PEMET 3 Jokin muu, mikä? 
2 Määräaikainen 
24. Kuinka usein työskentelet tiukkojen 
21. Entä onko työsuhteesi: aikataulujen mukaan tai hyvin nopealla tahdilla? 
1 Kokoaikainen En koskaan 
2 Osa-aikainen. Montako tuntia viikossa Satunnaisesti 
työskentelet keskimäärin? tuntia Muutamia kertoja kuussa 


Noin kerran viikossa 


Uu Pp Www N 


Vähintään kaksi kertaa viikossa 


25. Pidätkö todennäköisenä, että seuraavan vuoden aikana: 


1 2 3 4 5 
En lainkaan Jokseenkin En osaa Jokseenkin Erittäin 
toden- epätoden- sanoa toden- toden- 
näköisenä näköisenä näköisenä näköisenä 
Sinut irtisanotaan nykyisestä 1 2 3 4 5 
työpaikastasi 
Sinut siirretään toisiin tehtäviin 1 2 3 4 
Työtuntiesi määrää 1 2 3 4 
vähennetään vastoin tahtoasi 
Vaihdat työpaikkaa omasta T 2 3 4 5 
aloitteestasi 
Joudut muuttamaan toiselle 1 2 3 4 5 
paikkakunnalle työn perässä 
Työmatkasi pitenevät 1 2 3 4 5 
huomattavasti vastoin tahtoasi 
3 

26. Missä määrin työsi edellyttää seuraavia asioita? 


1 2 3 4 5 
Erittäin Melko Jonkin Melko Erittäin 
vähän vähän verran paljon paljon 
Ruumiillista voimaa ja 1 2 3 4 5 
kestävyyttä 
Keskittymiskykyä ja tarkkuutta 1 4 5 
Älyllistä ponnistelua 1 2 3 4 
Kykyä tulla toimeen toisten | 2 3 4 5 
ihmisten kanssa 
Valmiutta tehdä vaativia 1 2 3 4 5 
päätöksiä 
Yksitoikkoisuuden sietoa al 2 3 4 5 


27. Millaiseksi arvioisit nykyisen työsi erilaisia piirteitä? 


1 2 3 4 5 
Täysin eri Jokseenkin Ensamaa Jokseenkin Täysin 
mieltä eri mieltä enkä eri samaa samaa 
mieltä mieltä mieltä 
Minun on mahdollista vaikuttaa 1 2 3 4 5 
omaan työhöni 
Työni on vaihtelevaa 1 2 3 4 5 
Voin työssäni toteuttaa omia kykyjäni 1 2 3 4 5 
Minulla on mahdollisuus oppia uutta 1 2 3 4 5 
Työmääräni on sopiva 1 2 3 4 5 
Minun on mahdollista sovittaa yhteen 1 2 3 4 5 
työni muun elämäni kanssa 
Suhteeni työtovereihin ovat hyvät 1 2 3 4 5 
Suhteeni esimiehiin ovat hyvät 1 2 3 4 
Työympäristöni ja työturvallisuuteni 1 2 3 4 
ovat kunnossa 
Minulla on varmuus työsuhteeni al 2 3 4 5 
jatkuvuudesta 
Palkkaukseni on oikeudenmukainen 1 2 3 4 
Koen työn fyysisesti raskaaksi 
Koen työn henkisesti raskaaksi 1 2 3 
4 

28. Onko Sinulla tällä hetkellä puoliso tai 
vakituinen parisuhdekumppani? 


1 | Kyllä 
2 Ei (Voit siirtyä kysymykseen 31.) 


29. Asutko puolisosi tai parisuhdekumppanisi 
kanssa samassa osoitteessa? 


1 — Kyllä 
2 Ei 


30. Onko puolisosi tai parisuhdekumppanisi eri 
vai samaa sukupuolta kuin sinä? 


1 Eri sukupuolta 
2 Samaa sukupuolta 
3 En halua kertoa 


31. Onko Sinulla biologisia tai adoptoituja lapsia? 


1 — Kyllä 


2 Ei (Voit siirtyä kysymykseen 33.) 


32. Mitkä ovat lastesi syntymävuodet? 
Merkitse syntymävuodet alla olevalle riville. 


37. Ketkä kuuluvat perheeseesi? 


33. Kuuluuko perheeseesi muita jälkeläisiä kuin 
biologisia tai adoptoituja lapsia (esim. puolison 
biologisia lapsia tai sijaislapsia)? 


1 | Kyllä 
2 Ei (Voit siirtyä kysymykseen 35.) 


34. Mitkä ovat näiden lasten syntymävuodet? 
Merkitse syntymävuodet alla olevalle riville. 


35. Onko Sinulla lapsenlapsia (biologisia tai 
adoption kautta tulleita)? 


1 Kyllä, kuinka monta: 
2 Ei 


36. Onko perhepiirissäsi lapsenlapsia, jotka 
ovat tulleet elämääsi oman uuden liiton tai 
jonkun perheenjäsenen uuden liiton kautta? 


1 Kyllä, kuinka monta: 
Ei 


Olemme kiinnostuneita Sinun henkilökohtaisesta käsityksestäsi siitä, keiden katsot kuuluvasi perheeseesi. 
Perheenjäsenet voivat asua samassa tai eri kotitaloudessa ja heihin voi liittyä niin myönteisiä kuin 
kielteisiäkin tunteita. Perheen kokoonpano voi myös muuttua elämän aikana. 

Täytä kustakin perheeseesi kuuluvaksi katsomastasi henkilöstä ikä, sukupuoli ja tieto suhteestasi kyseiseen 
henkilöön (esim. puoliso, lapsenlapsi, sisar, ystävä)? Huomiothan, että henkilöitä voi olla vähemmän tai 


enemmän kuin niille varattuja kohtia. 


IKÄ | SUKUPUOLI 


SUHTEESI HENKILÖÖN 


Henkilö 1: 


Henkilö 2: 


Henkilö 3: 


Henkilö 4: 


Henkilö 5: 


Henkilö 6: 

38. Mikäli perheeseesi kuuluu enemmän kuin kuusi henkilöä, voit kertoa heistä alla oleville riveille tai 
kommentoida perhekäsitykseen liittyvää vastaustasi yleisemmin. 


39. Ihmiset kääntyvät usein toisten ihmisten puoleen etsiessään seuraa, neuvoja ja tukea erilaisissa 
asioissa. Kuinka usein Sinulla on ympärilläsi ihmisiä, joilta voit saada alla kuvatun kaltaista tukea ja apua? 


Onko Sinulla joku, 1 2 3 4 5 
Ei koskaan Harvoin Joskus Useimmiten | Jatkuvasti 
joka on valmis kuuntelemaan kun 1 2 3 4 5 
haluat jutella? 
joka antaa hyviä neuvoja al 2 3 4 5 
riisitilanteissa? 
joka osoittaa Sinulle rakkautta ja 1 2 3 4 5 
iintymystä? 
jonka seurassa Sinulla on hauskaa? 1 2 3 4 
jolta saat hyödyllisiä tietoja ja 1 2 3 4 
neuvoja? 


jolle voit uskoutua ja kertoa itsestäsi 1 2 3 4 5 
ja ongelmistasi? 

joka osoittaa Sinulle hellyyttä? 

jo 


a kanssa voit viettää aikaa ja ail 2 
rentoutua? 
joka auttaa Sinua kun olet sairaana? 1 2 3 4 
jolta saat ehdotuksia miten menetellä al 4 
jonkin henkilökohtaisen ongelman 
anssa? 
jota rakastat ja joka saa Sinut 1 2 3 4 5 


tuntemaan itsesi tarpeelliseksi? 
40. Kuinka monta sellaista henkilöä elämässäsi on, jonka kanssa Sinun on helppo olla ja jonka kanssa voit 


puhua erilaisista Sinulle tärkeistä henkilökohtaista asioista? 


Minulla on tällaista henkilöä elämässäni. 


41. Luonnehdi heitä lyhyesti kertomalla esimerkiksi ovatko he ystäviä, sukulaisia tms.: 


42. Onko Sinulla lemmikkieläimiä? 


1 Kyllä, mitä: 
2 Ei (voit siirtyä kysymykseen 44.) 

43. Missä määrin lemmikkieläimesi tuovat elämääsi seuraavia asioita: 


1 2 3 4 5 

Ei lainkaan tai Melko vähän Jonkin verran Melko Erittäin 

erittäin vähän paljon paljon 
loa 1 2 3 4 5 
Rentoutumista 1 2 3 4 5 
Huolta 1 2 3 4 5 
Stressin ja al 2 3 4 5 
mielipahan lievitystä 
Tunnetta omasta 1 2 3 4 5 
tarpeellisuudestasi 
Seuraa 1 2 3 4 5 
Turvaa 1 2 3 4 5 
Liikuntaa 1 2 3 4 5 
Uusia harrastuksia 1 2 3 4 5 
Uusia tuttavia 1 2 3 4 5 


44. Seuraavassa kysymme kuulumisen tunteista. Kuulumisella tarkoitamme tunnetta siitä, että on osa 
jotakin ryhmää. Kuinka kiinteästi tunnet kuuluvasi seuraaviin ryhmiin? 


Valitse O Ei koske minua, jos Sinulla ei esimerkiksi ole perhettä, lastesi perhettä, omaa sukua jne. 


Kuinka kiinteästi tunnet 1 2 3 4 5 0 
kuuluvasi seuraaviin Erittäin Jokseenkin En Jokseenkin Erittäin Ei koske 
ryhmiin? löyhästi löyhästi löyhästi kiinteästi kiinteästi minua 
enkä 
kiinteästi 

Perheeseesi 1 2 3 4 5 [0] 
Aikuisten lastesi perheisiin 1 2 3 4 5 [0] 
Omaan sukuusi 1 2 3 4 5 0 
Asuinyhteisöösi (naapurit, 1 2 3 4 5 (0) 
kylä, kaupunginosa) 
Harrastus- tai vapaa-ajan 1 2 3 4 5 [0] 
toimintapiiriisi 
Yhdistys- ja 1 2 3 4 5 0 
vapaaehtoistoimintaan 
Ystavapiiriisi 1 2 3 4 5 (0) 
Työyhteisöösi 1 2 3 4 5 0 
Seurakuntaasi 1 2 3 4 5 [0] 
lohonkin nettiyhteisöön 1 2 3 4 5 (0) 
(esim. keskusteluryhmään) 
Suomalaiseen yhteiskuntaan 1 2 3 4 5 
Varkautelaisiin 1 2 3 4 5 

anssani saman 1 2 3 4 5 
vakaumuksen omaavien 
joukkoon, minkä: 


ELÄMÄÄ SINNITTELEVÄSSÄ PIKKUKAUPUNGISSA 297 


298 


45. Tunnetko koskaan itsesi yksinäiseksi? 


En koskaan 
Harvoin 
Silloin tällöin 
Usein 


UP W N > 


Jatkuvasti 


IV VAPAA-AIKA 


47. Kuinka usein vapaa-ajallasi: 


Katsot televisiota, videoita tms. 
Käyt elokuvissa 

Shoppailet kaupoissa 
Shoppailet internetissä 

Luet kirjoja 

Käyt konserteissa, teatterissa, 
näyttelyissä tms. 

Tapaat sukulaisia 


Tapaat ystäviä 

Pelaat kortti- tai lautapelejä 
Kuuntelet musiikkia 

Harrastat soittamista ja/tai 
laulamista 

Harrastat maalaamista, 
piirtämistä tms. 

Liikut luonnossa 

Harrastat liikuntaa 

Käyt paikan päällä katsomassa 
urheilutapahtumia 

Teet käsitöitä, puutöitä tms. 
Käytät Internetiä tai tietokonetta 
Käyt ravintolassa 

Käyt baarissa tai pubissa 
Opiskelet ammatillista 
pätevyyttäsi lisätäksesi 
Opiskelet omaksi iloksesi 


1 
En 
koskaan 


H PH H H H + 


PH PH H H + 


PRR 


PH PH H H + 


46. Koetko yksinäisyyden Sinulle ongelmaksi? 


1 En koskaan 
2 Harvoin 

3 Silloin tällöin 
4 Usein 

5 Jatkuvasti 


2 3 4 5 
Harvemmin Kerran Useita Useita 
kuin kerran kuukaudessa kertoja kertoja 
kuukaudessa kuukaudessa viikossa 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 
2 4 
2 4 
3 4 
2 3 4 5 
2 3 4 5 
2 3 4 5 
2 3 4 5 
2 3 4 5 
2 3 4 5 

48. Alla on mainittu muutamia järjestöjä. Kertoisitko kustakin niistä, oletko viimeisen 12 kuukauden 
aikana tutustunut järjestöön internetissä tai mediassa, käynyt kyseisen järjestön järjestämässä 


tapahtumassa tai oletko itse järjestön jäsen. Kerro myös oletko itse osallistunut järjestön 


toimintaan (esim. ollut mukana järjestämässä tapahtumaa). 


Voit valita jokaiselta riviltä useamman numeron. Esimerkiksi jos olet tietyn järjestön jäsen, olet 
osallistunut sen toimintaan ja sen järjestämään tapahtumaan, merkitse kaikki kolme. Jos et ole 
tehnyt mitään neljästä, valitse O En mitään näistä. 


Oletko: 


Liikunta- tai urheiluseura 


Kulttuurijärjestö (esim. taide, 
musiikki tms.) 
Työttömien järjestö 


Seurakunta tai uskonnollinen 
järjestö 

Mielenterveys- tai päihdetyön 
järjestö 

Vammaisjärjestö 

Poliittinen puolue tai poliittinen 
järjestö 

Ammattiyhdistys 
Ympäristöjärjestö 
Eläinsuojelujärjestö 
Ihmisoikeusjärjestö 
Opiskelijajärjestö 
Asukasyhdistys 


Joku muu, mikä: 


1 2 3 


Tutustunut Vieraillut Jäsen 
netissä tai tapahtumassa 
mediassa 


1 2 3 
1 2 a 
1 2 3 
a 2 3 
1 2 3 
1 2 3 
1 2 3 
1 2 3 
1 2 a 
1 2 3 
1 2 3 
1 2 3 
1 2 3 
1 2 3 

Osallistunut 
toimintaan 


A + A A A A A 


0 


En mitään 


näistä 

V HYVINVOINTI 


49. Millaiseksi koet elämäsi? 


1 2 3 4 5 
Täysin eri Jokseenkin En samaa Jokseenkin Täysin 
mieltä eri mieltä enkä eri samaa samaa 
mieltä mieltä mieltä 

Olen yleisesti ottaen onnellinen 1 2 3 4 

Olen voinut toteuttaa kykyjäni ja lahjojani 1 3 4 

Koen elämäni mielekkääksi ja 1 2 3 4 

tarkoitukselliseksi 

Koen elämäni arvokkaaksi 1 2 3 4 

Koen hallitsevani elämääni 1 2 3 4 

Koen, että minulla on annettavaa muille al 2 3 4 

ihmisille 


50. Millaisiksi koet seuraavat hyvinvointiisi liittyvät asiat tällä hetkellä? Oletko tyytyväinen: 


1 2 3 4 5 
Erittäin Jokseenkin En tyytyväinen Jokseenkin Täysin 
tyytymätön — tyytymätön enkä tyytymätön — tyytyväinen — tyytyväinen 
Terveydentilaasi 1 2 3 4 5 
Liikuntakykyysi 1 2 3 4 5 
Henkiseen hyvinvointiisi 1 2 3 4 5 
hmissuhteittesi määrään 1 2 3 4 5 
hmissuhteittesi laatuun 1 2 3 4 5 
Asuinympäristösi turvallisuu- al 2 3 4 5 
teen ja viihtyisyyteen 
Taloudelliseen toimeentuloosi 1 2 3 4 5 
Harrastuksiisi 1 2 3 4 5 
51. Kun mietit elämääsi taaksepäin ja eteenpäin, niin millaiseksi arvioit tyytyväisyytesi elämääsi 
nykyhetkeen verrattuna? 
Nykyhetkeen verrattuna: 1 2 3 0 
Tyytymättömämpi Yhtä tyytyväinen — Tyytyväisempi En osaa sanoa 
Viisi vuotta sitten olin: 1 2 3 [0] 
Viiden vuoden päästä olen: 1 2 3 [0] 


52. Miillaiseksi koet terveydentilasi tällä hetkellä? 


Hyvä 

Melko hyvä 

Ei hyvä eikä huono 
Melko huono 


UP W N 


Huono 

53. Stressi on tilanne, jossa ihminen tuntee itsensä jännittyneeksi, levottomaksi, hermostuneeksi tai 


ahdistuneeksi tai hänen on vaikea nukkua asioiden vaivatessa jatkuvasti mieltä. Oletko kokenut tällaista 


stressiä viimeisen 6 kuukauden aikana? 


En lainkaan 

Melko vähän 
Jonkin verran 
Melko paljon 


UR W N 


Erittäin paljon 


54. Mita mieltä olet seuraavista väittämistä: 


Kun olen suunnitellut jotain, myös toteutan 
suunnitelmani 

Yleensä kyllä selviydyn tavalla tai toisella 

Luotan itseeni enemmän kuin kehenkään muuhun 
Olen sinut itseni kanssa 

En tavallisesti hermostu tai järkyty vastoinkäymisistä 
Minun on yleensä helppo keksiä naurun aihetta 
Hätätilanteissa minä olen yleensä se, johon ihmiset 
voivat luottaa 

Elämälläni on joku tarkoitus 

En jää hautomaan asioita, joille en mahda mitään 


Voin vaikuttaa tärkeisiin asioihin elämässäni 


Maailma on liian monimutkainen ymmärrettäväksi 
Jään usein ulkopuoliseksi asioista joita muut tekevät 
yhdessä 

Kovin harva tietää mitä oikeasti ajattelen 

Ideoillani ja mielipiteilläni on vaikutusta toisiin 
ihmisiin 

Tunnen itseni yksinäiseksi muiden ihmisten seurassa 
Nykyisin on vaikea tietää, miten olisi oikein toimia 


55. Kun ajattelet omaa tulevaisuuttasi, niin miltä se tuntuu? 


Erittäin turvalliselta 

Melko turvalliselta 

Ei turvalliselta, mutta ei pelottavaltakaan 
Melko pelottavalta 


Uu Bw N PR 


Erittäin pelottavalta 


1 


Täysin 


eri 


mieltä 


11 


1 


HH pH H H 


PPP H + 


2 
Jokseenkin 
eri mieltä 

2 

2 

2 

2 

2 

2 

2 

2 

2 

2 

2 

2 

2 

3 
En samaa 
enkä eri 
mieltä 

3 

3 

3 

3 

3 

3 

3 

3 

3 

3 

3 

3 

3 


4 5 
Jokseenkin | Täysin 
samaa samaa 
mieltä mieltä 
4 5 
4 5 
4 5 
4 5 
4 5 
4 5 
4 5 
4 5 
4 5 
4 5 
4 5 
4 5 
4 5 
4 
4 
4 

56. Kuinka paljon ajattelet seuraavien asioiden vaikuttavan tulevaisuuteesi? 


1 2 3 4 5 0 

Ei Melko Jonkin Melko Erittäin En osaa 

lainkaan | vähän verran paljon paljon sanoa 
Sinä itse 1 2 3 4 5 0 
Perheesi ja lähiympäristösi ihmiset 1 2 3 4 5 0 
Suomen yhteiskunnallinen tilanne 1 2 3 4 5 0 
Maailmantilanne 1 2 3 4 5 0 
Ennalta määritelty kohtalo 1 2 3 4 5 (0) 
Jumala 1 2 3 4 5 0 
Sattuma 1 2 3 4 5 0 
Jokin muu, mikä: T 2 3 4 5 0 


57. Koetko olevasi jollain merkittävällä tavalla erilainen kuin mitä ihmisten yleensä odotetaan olevan 
suomalaisessa yhteiskunnassa? 


1 Kyllä 
2 En (Voit siirtyä kysymykseen 60.) 
3 En osaa sanoa (Voit siirtyä kysymykseen 60.) 


58. Millaista erilaisuutesi on? 


Valitse edustamasi erilaisuuden muoto tai muodot alla olevasta listasta. Voit täsmentää erilaisuuttasi 
jokaisen kohdan jälkeen olevaan tyhjään tilaan. 


Ruumiilliset ominaisuudet 

Psyykkiset ominaisuudet (mielenterveys jne.) 
Kehno taloudellinen tilanne 

Uskonnollinen tai muu vakaumus 

Kieli, ihonväri, etninen tausta 

Seksuaalinen suuntautuminen 


NOU hs Www N PR 


Jokin muu, mikä: 


59. Oletko kokenut edellä mainitsemasi erilaisuuden vuoksi syrjintää tai ennakkoluuloja? 


Vastaa vain niiden erilaisuuden muotojen kohdalta, jotka valitsit edellisessä kysymyksessä 58. 


1 2 3 4 5 

En Melko Jonkin Melko Erittäin 

lainkaan vähän verran paljon paljon 
Ruumiilliset ominaisuudet J 2 3 4 5 
Psyykkiset ominaisuudet (mielenterveys jne.) 1 2 3 4 5 
Kehno taloudellinen tilanne 1 2 3 4 5 
Uskonnollinen tai muu vakaumus 1 2 3 4 5 
Kieli, ihonväri, etninen tausta al 2 3 4 5 
Seksuaalinen suuntautuminen 1 2 3 4 5 
Jokin muu, mika: 1 2 3 4 5 

12 


302 Vilma Hänninen, Antti Kouvo ja Pekka Kuusela (toim.) 


Liite 2 


60. Missä määrin seuraavat asiat heikentävät elämäsi laatua? 


1 2 3 4 5 

Ei lainkaan/ Melko Jonkin Melko Erittäin 

Ei koske vähän verran paljon paljon 

minua 
Oma ruumiiillinen sairaus 1 2 3 4 S) 
Oma mielenterveyden ongelma 1 2 3 4 5 
Oma riippuvuus alkoholista tms. al 2 3 4 5 
Läheisen sairaus 1 2 3 4 5 
Läheisen mielenterveysongelma 1 2 3 4 5 
Läheisen riippuvuus alkoholista tms. 1 2 3 4 5 
Ihmissuhdeongelmat 1 2 3 4 5 


61. Missä määrin olet samaa mieltä tai eri mieltä seuraavien väittämien kanssa? 


1 2 3 4 5 
Täysin eri Jokseenkin En eri enkä Jokseenkin Täysin samaa 
mieltä eri mieltä samaa samaa mieltä 
mieltä mieltä 
Minusta tuntuu, että muut eivät 1 2 3 4 5 
arvosta sitä, mitä teen 
Jotkut katsovat minua halveksuen 1 2 3 4 5 


työtilanteeni tai tulojeni vuoksi 


VI YHTEISKUNNALLISET NÄKEMYKSET 


62. Missä määrin Sinua huolettavat seuraavat asiat? 


1 2 3 4 5 

Ei Melko Jonkin Melko Erittäin 

lainkaan vähän verran paljon paljon 
Ympäristöön kohdistuvat uhat 1 2 3 4 5 
Heikko talouskasvu 1 2 3 4 5 
Maahanmuutto 1 2 3 4 5 
Kansainväliset jännitteet 1 2 3 4 5 
Ihmisryhmien väliset jännitteet al 2 3 4 5 
Perinteisten arvojen heikkeneminen 1 2 3 4 5 
Jokin muu, mikä: 1 2 3 4 5 

63. Missä määrin uskot, että seuraavien asioiden tapahtuminen muuttaisi Suomen tilannetta 
paremmaksi? 


1 2 3 4 5 
En lainkaan Melko Jonkin Melko Erittäin 
vähän verran paljon paljon 

Talouden koheneminen 1 2 3 4 5 
Yritteliäisyyden lisääntyminen 1 2 3 4 5 
Maahanmuuton kasvu dt 2 3 4 5 
Kansainvälisyyden lisääntyminen 1 2 3 4 5 
Ihmisten henkinen kasvu parempaan 1 2 3 4 5 
suuntaan 
Yhteiskunnan palvelujen paraneminen 1 2 3 4 
Teknologian kehitys (esim. uudet keksinnöt) 1 2 3 4 
Jokin muu, mikä? 1 2 3 4 


64. Missä määrin ajattelet ihmisen menestyksen elämässä riippuvan seuraavista asioista? 


1 2 3 4 5 

En Melko Jonkin Melko Erittäin 

lainkaan vähän verran paljon paljon 
Oma tarmokkuus ja kyvykkyys 1 2 3 4 5 
Synnyinperheen vauraus 1. 2 3 4 5 
Hyvä onni al 2 3 4 5 
Yhteiskunnan tuki 1 2 3 4 5 
Suhteet ja verkostot 1 2 3 4 5 


65. Voiko mielestäsi ihmisiin luottaa, vai onko niin, ettei ihmisten suhteen voi olla liian varovainen? 
Kerro mielipiteesi ympyröimällä yksi numero asteikolta nollasta kymmeneen, jossa nolla tarkoittaa, ettei 
ihmisten kanssa voi olla liian varovainen ja 10, että useimpiin ihmisiin voi luottaa. 


Ei voi olla liian Useimpiin 
varovainen 0 1 2 3 4 5 6 7 8 9 10 ihmisiin voi 
luottaa 

66. Kertoisitko asteikolla nollasta kymmeneen, kuinka paljon henkilökohtaisesti luotat seuraavaksi 
luetteluihin tahoihin. Nolla (0) tarkoittaa sitä, että et luota ollenkaan kyseiseen tahoon ja kymmenen (10) 


sitä, että luotat erittäin vahvasti kyseiseen tahoon: 


0 1 2 3 4 5 6 7 8 


Eduskunta 0 1 2 3 4 5 6 7 8 
Oikeuslaitos [0] 1 2 3 4 5 6 7 8 
Poliisi 0 1 2 3 4 5 6 7 8 
Poliitikot 0 1 2 3 4 5 6 7 8 
Poliittiset puolueet 0 1 2 3 4 5 6 7 8 
EU (Euroopan Unioni) [0] 1 2 3 4 5 6 7 8 
YK (Yhdistyneet 0 1 2 3 4 5 6 7 8 
Kansakunnat) 


VII PALVELUIDEN KÄYTTÖ 


67. Oletko mielestäsi saanut riittävästi seuraavia palveluita 12 viime kuukauden aikana? 


1 2 3 

En ole Olisin tarvinnut, Olen käyttänyt, 

tarvinnut mutten saanut mutta palvelu ei 

palvelua ollut riittävää 

Sosiaalityöntekijän vastaanotto 1 2 3 
Toimeentulotuki 1 2 3 
Terveyskeskuslääkäri 1 2 3 
Yksityinen lääkäri 1 2 3 
Sisäliikuntapalvelut 1 2 3 
Ulkoliikuntapalvelut 1 2 3 
Kirjastopalvelut 1 2 3 
Lasten päivähoito 1 2 3 
Kulttuuripalvelut 1 2 3 


68. Tuntuuko Sinusta, että yhteiskunnan tukea on kaiken kaikkiaan Sinulle tarjolla: 


Vähemmän kuin tarvitsisit 
Juuri niin paljon kuin tarvitset (voit siirtyä kysymykseen 70.) 
Enemmän kuin tarvitset (voit siirtyä kysymykseen 70.) 


PR w N > 


En osaa arvioida (voit siirtyä kysymykseen 70.) 

10 


10 


10 


10 


10 


10 


10 


10 


Olen käyttänyt ja 


palvelu oli 
riittävää 


POP PB s s s sp 

69. Jos ympyröit vaihtoehdon 1, mitä palveluita tai tukea toivoisit saavasi enemmän tai helpommin? 


70. Kuinka usein olet käyttänyt seuraavia kulttuuripalveluita 12 viime kuukauden aikana? 


1 

En ole 

käyttänyt 

lainkaan 
Teatteri-, tanssi-, sirkus-, tms. esittävä taide al 
Klassisen/konserttimusiikin konsertti 1 
Kevyen musiikin tai rock-musiikin konsertti al 
Museo tai taidenäyttely 1 
Kirjasto al 
Elokuvateatteri 1 
Urheilu- tai liikuntatapahtuma 1 
Jotain muuta, mita: 1 


2 

Joitakin 

kertoja 

vuodessa 
2 


N N N N N N N 


3 
1-3 kertaa 
kuukaudessa 


w| www w| w| ww 


71. Voisitko vielä kertoa, mitkä asiat ovat Sinulle tällä hetkellä elämässä tärkeimpiä? 


4 

Kerran 

viikossa tai 

useammin 
4 


4 
4 
4 
4 
4 
4 
4 


72. Jos Sinulla on vielä lisättävää tai haluat kommentoida lomaketta, voit kirjoittaa alla oleville riveille: 


Kiitos vastauksistasi! Mukavaa syksyn jatkoa! 

Haastattelurunko 


1. Elämäntilanne, käsitys perheestä, arki & juhla ja 
sosiaaliset suhteet 


Elämäntilanne nyt 


o = Mitäteet tällä hetkellä; oletko töissä (koko- tai osa-aikaisesti), 
kotona (esim. hoitamassa lapsia), työtön, opiskeletko? 


o = Missä asut tällä hetkellä? Kenen kanssa asut? 


Käsitys perheestä 


o Kenen tai keiden katsot oman henkilökohtaisen määritelmäsi 
mukaan kuuluvan perheeseesi riippumatta siitä, asuvatko he 
samassa taloudessa kanssasi? 

e Toisin sanoen, miten määrittelet perheesi? 


Työ 
o — Voitko kertoa työstösi/opiskelustasi? Millaista se on? 
e Mikä siinä on hyvää? Onko siinä jotain huonoa? 


Arki & juhla, vuodenajat/vuodenaikojen vaihtelu 
o Kuvaile yksi tavallinen arkipäivä? Miten päiväsi etenee alkaen 
siitä, kun heräät, aina siihen saakka, kun menet nukkumaan? 
e Ovatko kaikki arkipäivät samanlaisia? 
o Kenen kanssa olet yleensä tavallisena arkipäivänä tekemisissä 
ja millaisissa yhteyksissä? 

Onko kanssakäyminen kasvokkaista vai oletko joidenkin 
henkilöiden kanssa tekemisissä puhelimitse tai somen väli- 
tyksellä. 

Kuulutko joihinkin nettiyhteisöihin? 

e Esim. keskustelufoorumit tai Facebookin ”puskaradiot”? 

e Millainen merkitys näillä nettifoorumeilla on sinulle? 


Mitä tapahtuu viikonloppuna? 
e Miten lauantai tai sunnuntai eroaa arkipäivästä? 
e Eroaako perjantai-ilta muista arki-illoista? 


Vaikuttaako vuoden kiertokulku jotenkin elämääsi, eli nä- 

kyykö vuodenaikojen vaihtelu elämässäsi? 

e Onko sinulla esim. jotain tiettyyn vuodenaikaan kuuluvia 
harrastuksia? Liikutko enemmän kesällä jne. 

Onko sinulla harrastuksia tai mitä teet vapaa-ajallasi? 

Teetkö näitä asioita yksin vai tiettyjen ihmisten kanssa? 

Onko sinulla lemmikkejä? 

e Miten lemmikki/lemmikit vaikuttaa arkeesi? 

e Mitä lemmikki sinulle merkitsee? 

Mitkä ovat arjen ”huippukohtia” tai hetkiä, jotka tuottavat 

sinulle erityisesti iloa ja joita odotat? 

Mikä arjessa on raskasta? 

Vuodessa on erilaisia juhlapäiviä, mitkä ovat sinulle tärkeitä 

juhlapäiviä, miten vietät niitä, ja kenen kanssa? 

e Jos haastateltava mainitsee esimerkiksi joulun, häntä voi 
pyytää kertomaan viime joulusta ja miten sen viettäminen 
eteni, ja kenen kanssa. 

Kuinka vietät syntymäpäivääsi? 

Entä juhlistatko muita vuosipäiviä, kuten ystävien syntymä- 

päiviä tms.? 

Kutsutko vieraita kylään tai käytkö itse kylässä? Millaisissa 

yhteyksissä? 

e Vietetäänkö esimerkiksi syntymäpäiviä, tupaantuliaisia 
tms. kotona. 

o Tapahtuuko vierailu aina sovitusti, vai voiko vierailla spon- 
taanisti kutsumatta? 


Ihmissuhteet 
o Kenelta voit pyytää apua pienissä arkisissa pulmatilanteissa? 
e Esim. apua muutossa, pienessä remontissa tai tietokone- 
ongelmissa, lainata jotain tarviketta, saada kyytiä yms. 
e Millaisissa asioissa saat apua? 


o Onko elämässäsi henkilöitä, joita itse autat vastaavilla tavoil- 
la? 
e Millaisissa asioissa annat apua? 

o Onko lähipiirissäsi ihmisiä (”luottoystäviä”), joille voit pu- 
hua mistä tahansa mieltä painavista asioista? 


o Ketkä ovat sinulle kaikkein läheisimpiä ihmisiä? 


2. Flämänhistoria 


Elämänkulku 


o Kerro elämästäsi lapsuudesta alkaen: 

e Missä olet asunut, keitä ihmisiä on ollut elämässäsi muka- 
na, millaisia muutoksia elämäntilanteessasi on tapahtunut, 
mitkä ovat olleet tärkeitä ja mieleenpainuvia tapahtumia? 

e Käydään läpi kaikki elämänvaiheet ja siirtymät: perhesuh- 
teet, asuminen, työ- ja koulutus, kaverisuhteet, harrastuk- 
set jne. 

e Tarvittaessa tarkentavia kysymyksiä liittyen haastatelta- 
van lapsuudenperheessä tapahtuneisiin muutoksiin. (Esim. 
vanhempien eroon ja uusiin perhekokoonpanoihin jne.) 

Koulutuspolku 


o Millaisia muistoja sinulle jäi peruskoulusta (ala- ja ylaasteel- 
ta)? 
e Millainen kokemus peruskoulu oli? 
o Mihin siirryit peruskoulun jälkeen? 
e Miksi tai miten päädyit ko. koulutukseen? 
Elämänvalinnat 
o Kun ajattelet elämääsi nyt, toivotko, että jokin olisi mennyt 
toisella tavalla? 
e Oletko tyytyväinen siihen, miten asiat ovat menneet? 
o Olisitko mielestäsi voinut itse valita toisin vai ovatko asiat ta- 
pahtuneet omista päätöksistäsi riippumatta? 
Hyvinvointi 
o Onkoelämässäsi tapahtunut viime vuosina merkittäviä asioi- 
ta? 
o Onko jokin asia erityisesti askarruttanut sinua viime vuosi- 
na? 
e Jututetaan tilanteen mukaan: jos kielteisiä asioita, selvite- 
tään, miten on selviytynyt jne. 
o Miten hyvin koet voivasi tällä hetkellä? 
o Mitkä asiat tuottavat sinulle iloa? 
o Mitkä asiat huolettavat sinua? 
e Huolettavatko jotkin yhteiskunnalliset seikat tai ilmiöt si- 
nua? 
o Onko elämässäsi toistuvia tai pysyviä ongelmia tai käytän- 
nön haasteita, jotka vaikeuttavat elämääsi? 
o Tiedätkö mistä voit hakea apua, jos kohtaat elämässäsi ongel- 
mia? 
o Oletko hakenut apua tai tukea kaupungin omista tai esimer- 
kiksi järjestöjen tarjoamista palveluista? 

e Jos et ole hakenut, miksi et? 
e Jos olet, millaisia kokemuksia avun hakemiseen liittyy? 


Oletko hakenut apua tai neuvoja netistä, erilaisilta nettipals- 
toilta tai keskusteluryhmistä? 

e Jos olet, niin mistä? 

Olemme nyt keskustelleet elämänhistoriastasi, ihmissuh- 
teistasi, arjestasi, työstäsi ja niihin liittyvistä asioista. Ennen 
kuin jatkamme seuraavaan teemaan, haluaisitko kertoa vielä 
jotain näihin asioihin liittyen tai tuoda jotain muuta esiin? 


Varkaus paikkana, yhteisönä 


O 


(9) 


0] 


Varkaus paikkana; millaista on asua Varkaudessa? 
Entä millaista on asua asuinalueellasi? 


Mikä on Varkaudessa hyvää tai harmittavaa? 
e Mikä ottaa päähän paikassa, ihmisissä, elämäntavassa? 
Mikä on hyvää ja rakasta? 


Entä mikä asuinalueessasi on hyvää tai harmittavaa? 


Onko Varkaudessa jotain sinulle merkityksellisiä paikkoja? 
e Onko Varkaudessa paikkoja, joissa vietät mielelläsi aikaa ja 
missä viihdyt? 

Mihin kaikkiin paikkoihin veisit itsellesi tärkeän ihmisen, 
joka on ensimmäistä kertaa Varkaudessa? 

e Miksi näihin paikkoihin? 

Onko sinulle jotain merkityksellisiä paikkoja Varkauden ul- 
kopuolella? 


Onko Varkaudessa alueita tai paikkoja, jotka pelottavat, tai 
jonne et mielelläsi mene? 


Koetko voivasi vaikuttaa kotikaupunkisi asioihin ja kehityk- 
seen? 

e Jos kyllä, niin millä keinoin? 

e Jos et, niin miksi? 

Jos muuttaisit, mitä jäisit kaipaamaan Varkaudesta kaupun- 
kina? 

o Mitä haluaisit muuttaa Varkaudessa? Puuttuuko Varkaudesta 
jotain? 
o Millaisia terveisiä lähettäisit Varkauden päättäjille? 


Tulevaisuus ja käsitys hyvästä elämästä 


o Kuvittele, että viiden vuoden päästä elämäsi on juuri sellaista 
kuin haluat. Millaista se on? 


o Millaista on mielestäsi hyvä elämä ja millaisista asioista se 
koostuu? 

Koetun hyvinvoinnin mittaamisesta 


Antti Kouvo 


Arki Varkaudessa -kyselyn aineisto tarjoaa poikkeuksellisen mo- 
ninaisia tapoja kaupungin asukkaiden hyvinvoinnin tarkasteluun. 
Myös tämän kirjan eri luvuissa on käytetty hyvinkin erilaisia var- 
kautelaisten hyvinvoinnin kokemuksia kartoittavia mittareita. Jotkut 
näistä painottavat enemmän koettua hyvinvointia ja onnellisuut- 
ta, kun taas toiset vaikkapa terveyttä. Esimerkiksi Kankaanpään 
ja kumppaneiden artikkelissa (luku 6) oleva hyvinvoinnin mittari 
taas perustuu läheisesti Maailman terveysjärjestön elämänlaadun 
tutkimuksen työryhmän (WHOQOL Group 1996, 1998) kehittä- 
mään WHOOOL-Bref -mittariin (Hawthorne, Herrman & Murphy 
2006). Tämä terveyspainotteisempi mittari kytkeytyy läheisemmin 
elämänlaadun ja sosiaalisen laadun käsitteisiin ja on esitelty hyvin 
kyseisessä luvussa. 

Useammassa luvussa (Castrén & Kouvo; Pehkonen & Toikko; 
Hänninen & Lötjönen sekä Hänninen) taas käytettiin mittaria, jon- 
ka alkuperäisissä kysymyksissä varkautelaisilta kysyttiin asteikolla 
1-5 (1=Taysin eri mieltä - 5=Täysin samaa mieltä) kantaa erilaisiin 
koettua hyvinvointia kartoittaviin väittämiin (kyselylomakkeen ky- 
symyssarja 49, ks. liite 3.). Mittarin teknistä toimivuutta on käsitelty 
melko lyhyesti kyseisissä luvuissa, joten esittelemme sitä tässä hie- 
man tarkemmin. Kuudesta havaitusta muuttujasta koostuvaa mitta- 
ria on eri luvuissa myös skaalattu hieman erilaisille asteikoille muun 
muassa tulosten esittämistapaan liittyvistä syistä (esimerkiksi 1-5 tai 
1-10). Alla on esitetty mittarin alkuperäiset muuttujat. 


ELÄMÄÄ SINNITTELEVÄSSÄ PIKKUKAUPUNGISSA 313 


Antti Kouvo 


Taulukko 1. Väittämän ”Millaiseksi koet elämäsi?” vastausten 
jakaumat kyselyaineistossa (prosenttiosuudet). 


Täysin | Jokseenkin | Ensamaa | Jokseenkin | Täysin | YHT. | Cronbacha 
eri eri mieltä enkä eri samaa samaa jos muuttuja 
mieltä mieltä mieltä mieltä poistetaan 
Olen yleisesti ottaen 1,0 4,4 9,3 50,4 34,8 100,0 .888 
onnellinen 
Olen voinut toteuttaa 23 6,3 14,3 52,6 24,5 100,0 .905 
kykyjäni ja lahjojani 
Koen elämäni 1,6 5,0 13,1 47,2 33,0 100,0 .874 
mielekkääksi ja 
tarkoitukselliseksi 
Koen elämäni arvok- 1,6 5,0 11,1 39,9 42,4 100,0 .880 
kaaksi 
Koen hallitsevani 1,2 5,2 9,8 47,5 36,3 100,0 .892 
elämääni 
Koen että minulla on 1,4 3,9 15,3 49,5 29,9 100,0 .903 
annettavaa muille 
ihmisille 


Kuudesta yllä olevasta muuttujasta koostetun mittarin Cronbachin a = .907. 


Teknisesti ottaen mittaria voidaan pitää melko reliaabelina (tai ai- 
nakin sisäisesti konsistenttina), sillä Cronbachin a-arvo on huomat- 
tavan korkea, vaikka summamuuttujassa on mukana vain kuusi yk- 
sittäistä muuttujaa. Yhdenkään muuttujan poistaminen ei myöskään 
paranna mittarin reliaabeliutta näin mitattuna. Koska Cronbachin 
alfa-arvoihin perustuva reliabiliteettianalyysi ei välttämättä kerro 
mittarin ulotteisuudesta mitään, mittareille ajettiin myös lukuisia 
erilaisia faktorianalyyseja. Myös erilaiset faktoroimalla tehdyt ana- 
lyysit vahvistavat käsitystä mittarin yhtenäisyydestä siten, että miele- 
käs tulkinta on löydettävissä lähinnä yhden faktorin ratkaisusta, eikä 
useamman faktorin lisääminen analyysiin selitä kovinkaan paljoa 
lisää mukana olevien yksittäisten muuttujien vaihtelusta. Esimerkik- 
si pääkomponenttianalyysissa kommunaliteetit vaihtelevat arvojen 
0,56 ja 0,82 välillä. Yksiulotteinen ratkaisu näyttäisi selittävän lähes 
70 prosenttia havaittujen muuttujien vaihtelusta. Samantyyppiset tu- 

lokset toistuvat myös faktorimenetelmiä vaihdettaessa. Kaiken kaik- 
kiaan mittari on ainakin teknisessä mielessä verrattain onnistunut. 

Vaikka mittari ei perustu suoraan mihinkään kansainvälisesti 
käytössä olevaan psykometrisesti testattuun elämänlaadun mittariin, 
se sisältää aineksia monenlaisista koetun hyvinvoinnin ja onnellisuu- 
den mittaamisen tutkimustraditioista. Perinteisen onnellisuusmuut- 
tujan lisäksi mittari sisältää esimerkiksi yksilön kokemiin toiminta- 
mahdollisuuksiin sisältyviä osioita (Anand, Hunter & Smith 2005). 
Laajasti käytössä olevista mittareista lähellä näitä sisältöjä ovat lie- 
nevät erilaiset kukoistusta mittaavat skaalat (Hone ym. 2014). Myös 
Casp-19 (Control, Autonomy, Self-realization and Pleasure measure) 
-mittari sisältää samoja osa-alueita tässä kirjassa käytetyn koetun hy- 
vinvoinnin mittarin kanssa erityisesti autonomian kokemusten osal- 
ta (Layte, Sexton & Savva 2013). 

Kirjassa käytetyn koetun hyvinvoinnin operationalisoinnin etu- 
na voidaan pitää sitä, että se kytkeytyy pelkän onnellisuusaffektin 
tai tässä hetkessä koetun elämääntyytyväisyyden lisäksi myös mui- 
hin elämänlaadun osatekijöihin — joskin pelkkä onnellisuuteenkin 
keskittyminen olisi ollut aineistolla mahdollista. Jälkimmäisen etuna 
olisi toki ollut vertailtavuus huomattavasti useampiin muihin kan- 
sainvälisiinkin kyselyaineistoihin. Tällöin olisimme kuitenkin me- 
nettäneet merkittävän osan varkautelaisen hyvinvoinnin kokemuk- 
sen kokonaisuudesta. 

